
Cinci cuvântări despre Ana si Samuel ( PG 54, 631-676) 

Cuvântul I 

din "Omilii si cuvântări despre educaţia copiilor " 

Trebuie şi în perioada de la Paşti până la Rusalii, şi întotdeauna, să ne amintim de post; şi 
că nu doar vremea postului, ci şi aducerea aminte de el este de folos; despre purtarea de 
grijă a lui Dumnezeu şi că iubirea firească a părinţilor pentru copii nu este, pe lângă 
celelalte, doar o mică parte a ei [a purtării de grijă a lui Dumnezeu](l); şi nu doar taţilor, ci 
şi mamelor li s-a rânduit să-şi educe copiii; la sfârşitul cuvântului [se vorbeşte] despre Ana. 

1 . Când vine un străin la noi şi îl primim câteva zile cu omenie, (2) după ce ne împărtăşim cu el 
de hrană şi cuvânt, îl slobozim [la ale sale]. Şi în ziua de după plecarea lui, atunci când punem 
masa, îndată ne amintim şi de el şi de convorbirile cu el; şi [atunci] cu multă dorire tânjim după 
el. Aceasta să facem şi cu postul. Căci postul a găzduit la noi patruzeci de zile şi l-am primit cu ] 
apoi l-am slobozit. Dar fiindcă urmează să punem acum^tD"VOp(poXl(])[cuget iubitor masă 
duhovnicească, să ne amintim de el şi de toate bunătăţile care ne-au izvorât din el. 

Că nu numai vremea postului, ci şi amintirea lui poate să ne aducă foarte mari foloase. Şi după 
cum cei dragi ai noştri, nu numai dacă sunt de faţă, ci şi dacă ne vin în minte, ne umplu de multă 
bucurie, aşa şi zilele postului, şi slujbele, şi petrecerea simplă(3), şi toate celelalte bunătăţi care 
ne-au rodit din el, ne veselesc din pomenirea lui. Dacă adunându-le în cuget pe toate acestea, ne 
aducem aminte de ele, mari roade vom dobândi şi în vremea de acum(4). Acestea vi le spun nu 
ca să vă silesc să postiţi, ci ca să vă înduplec să nu vă desfătaţi, nici să aveţi o dispoziţie lăuntrică 
ca a celor mai mulţi dintre oameni, dacă mai trebuie numiţi oameni cei care au o asemenea 
micime de suflet, încât, ca nişte scăpaţi din lanţuri şi de temniţă grea, zic unii către alţii: „Greu 
am mai străbătut marea postului". Alţii însă, mai slabi de cuget decât aceştia, se tem până şi 
pentru următorul Post al Paştilor. 

Şi acesta vine din faptul că, în toată cealaltă vreme, se dau pe ei înşişi cu toată puterea la 
desfătări şi neînfrânare şi beţie(5). Dacă ne-am îngrijit să petrecem celelalte zile [care nu sunt din 
vremea postului] în chip cuviincios şi cu blândeţe, dacă am dorit postul care a trecut, atunci şi 
când va veni următorul, îl vom primi cu mare bucurie. Căci ce bunătate nu ne vine din post? 
Toate sunt pline de linişte şi pace curată. Oare nu şi casele sunt eliberate de tulburare şi 
alergătură şi de toată agitaţia? Dar mai înainte de case mintea celor ce postesc se bucură de 
această liniştire. Şi tot oraşul urmează [apoi] bunei rânduieli a minţii şi a caselor(6). Că nici seara 
nu se mai aud cântăreţi, nici ziua agitatori şi beţivi, nici cei ce strigă ori bătăioşi, ci peste tot se 
poate vedea multă liniştire. Dar acum nu este aşa, ci de cum se crapă de ziuă, ţipete şi tulburări şi 
alergături ale bucătarilor şi osteneală; fum cu duiumul şi în casă şi în cugete; în noi patimi care 
ne ard dinăuntru; flacăra din poftele nelalocul lor ne este aprinsă de desfătare. 

De aceea, să căutăm spre postul care a trecut, căci el a micşorat toate aceste [tulburări de acum]. 
Şi chiar dacă am sfârşit-o cu osteneala lui, însă să nu dezlegăm şi dorirea lui, nici să nu stingem 



pomenirea lui. Ci, după ce mănânci şi te odihneşti, când vii în piaţă şi vezi că ziua se pleacă spre 
seară, intră în această biserică şi vino la acest altar şi adu-ţi aminte de vremea postului, când 
plină era biserica de mulţimea noastră, încordată era râvna ascultării [cuvântului lui Dumnezeu], 
mare era desfătarea şi trează mintea tuturor. Şi, adunând [în cuget] toate acestea, adu-ţi aminte de 
acele dorite zile. Iar când urmează să întinzi masa, atinge-te de mâncăruri având această 
pomenire [a postului] şi niciodată nu vei putea aluneca spre beţie. Că. după cum pe cei ce au 
soţie cuviincioasă şi cumpătată şi liberă, fiind aprinşi foarte de dragul ei, chiar dacă nu este ea de 
faţă, atunci când îi aţâţă vreo desfrânată sau stricată, dorul pentru soţie le ţine mai dinainte cu 
tărie mintea şi nu le îngăduie să intre vreo altă iubire, aşa se întâmplă şi cu postul şi cu beţia. 
Dacă ne amintim de cumpătarea şi libertatea postului vom putea alunga cu multă uşurinţă pe 
atotdesfrânata aceasta şi maică a toată necuviinţa, adică beţia. 

Căci dorirea postului este mai vajnică decât orice mână spre a ne descotorosi de neruşinarea 
acesteia(7). Pentru toate acestea, vă rog, să avem pururea în minte zilele acelea! Şi, pentru ca şi 
eu să fac ceva pentru acea aducere aminte [a postului], m-am pregătit să vorbesc de acelaşi lucru 
cu care atunci v-am mişcat; şi acest lucru şi acum voi încerca să-1 aduc înaintea voastră, încât şi 
prin asemănarea învăţăturii să ni se aducă în minte acea vreme [a postului]. Că voi, de bună 
seamă, aţi uitat, din pricina multelor subiecte referitoare şi la alte lucruri, despre care am vorbit 
între timp. 

Căci, între timp, a venit şi părintele [nostru](8), dintr-o călătorie îndepărtată, şi a fost de trebuinţă 
să spună toate cele ce s-au petrecut şi după acestea să le vorbească elinilor(9) ca să devină mai 
buni din acest prilej, dar şi nouă celor ce am scăpat de înşelăciunea elinească, să ne înrădăcineze 
adânc şi să ne înveţe în ce fel am scăpat de întuneric şi cum am alergat la lumina adevărului. 
După aceea, iarăşi, ne-am bucurat, multe zile, de pomenirile mucenicilor şi am petrecut fără de 
timp la mormintele lor, flămânzi de laudele cuvenite mucenicilor. 

Şi, după ce s-au terminat aceste laude, au venit îndemnurile despre jurăminte. Căci atunci când 
am văzut că toată împrejurimea oraşului a venit la noi, le-am dat lor aceste merinde de drum şi 
aşa i-am trimis pe toţi acasă. 

2. Aşadar, vouă, din pricina tuturor acestora, nu v-ar fi uşor să vă amintiţi întrebările şi 
răspunsurile pe care le-am avut atunci cu elinii. Dar mie, care necontenit zăbovesc în acestea şi 
mă ţin de această cugetare, îmi este foarte uşor să vă spun câte puţin din cele zise atunci şi pot să 
vă amintesc în întregime subiectul de atunci. 

Care era, dar, subiectul? [Atunci] cercetam cum Dumnezeu a purtat de grijă dintru început 
neamului omenesc şi cum 1-a învăţat cele de folos, nefîind nici scriere şi nici Scripturile nefiind 
date. Şi am arătat că i-a condus către cunoaşterea Lui prin contemplarea zidirii. Şi atunci v-am 
apucat nu de mână, ci de minte, şi v-am preumblat prin toată zidirea, arătându-vă cerul şi 
pământul şi marea şi ostroavele şi izvoarele şi râurile şi marea cea largă şi livezile şi grădinile şi 
pomii cei plini de roade şi care ne dau hrană, privind la munţii cei acoperiţi de păduri. Atunci am 
vorbit multe şi despre seminţe şi plante, despre flori, despre răsadurile cele cu rod şi fără rod, 
despre cele necuvântătoare, despre cele sălbatice şi domestice, despre cele din apă şi de pe uscat, 
despre cele ce trăiesc în amândouă acestea, despre cele ce străbat văzduhul, despre târâtoare, 
despre toate stihiile şi, la fiecare din acestea, toţi, într-un glas, am strigat minunându-ne, căci 
mintea nu era de-ajuns de întinsă pentru această bogăţie nemărginită şi nu putea să priceapă totul: 



„Cât s-au mărit lucrurile Tale, Doamne; toate întru înţelepciune le-ai făcut"(Ps. 103, 25). Nu 
numai pentru mulţimea lor ne minunăm de înţelepciunea lui Dumnezeu, ci pentru amândouă 
acestea, întâi că a făcut zidirea şi bună şi mare şi minunată, iar apoi, şi că, prin multe dovediri, a 
arătat celor ce o privesc slăbiciunea ei. 

Una [minunăţia ei] este pentru ca să fie admirată pentru înţelepciunea [Celui ce a făcut-o] şi să-i 
atragă pe cei ce o privesc către închinarea Lui, iar alta [slăbiciunea ei] pentru ca nu cumva cei ce 
o contemplă să-L lase deoparte pe Făcător, pentru frumuseţea şi măreţia ei şi în locul Aceluia să 
se închine celor văzute. Căci slăbiciunea [zidirii] poate să vindece o astfel de înşelare. 

Şi cum de este zidirea stricăcioasă şi că se va schimba într-o înfăţişare mai bună şi se va bucura 
de o slavă mai mare, şi când vor fi acestea şi pentru ce şi de ce a devenit stricăcioasă, despre 
toate acestea am fîlosofat cu voi atunci. Şi de aici am arătat puterea lui Dumnezeu, cum că în 
trupuri stricăcioase a lucrat atâta frumuseţe pe care de la început a dăruit-o Dumnezeu şi astrelor 
şi cerului şi soarelui. 

Şi cu adevărat este uimitor cum, trecând atâţia ani, [această frumuseţe] nimic nu a pătimit din 
cele ce se întâmplă cu trupurile noastre, nici nu a slăbit mai mult datorită bătrâneţii, nici nu s-a 
moleşit din pricina vreunei boli sau neputinţe, ci îşi păstrează, după cum am zis, frumuseţea şi 
prospeţimea cu care a înzestrat-o Dumnezeu dintru început; şi nici lumina soarelui nu s-a 
cheltuit, nici frumuseţea astrelor nu s-a veştejit, nici strălucirea cerului nu s-a risipit, nici 
marginile mării nu s-au mişcat, nici puterea pământului de a zămisli atâtea roade nu s-a stins(lO). 

Că toate acestea sunt stricăcioase am dovedit şi din raţionamente şi din Scripturi. Iar că îşi 
păstrează frumuseţea şi strălucirea şi prospeţimea, dă mărturie înfăţişarea de fiecare zi a celor 
văzute, lucru care ne face să ne minunăm mai cu seamă de Dumnezeu Cel ce le-a făcut aşa dintru 
început. Iar pe când noi ziceam acestea, unii au stat împotrivă zicând: „Oare nu este omul mai 
prejos decât toate cele văzute, de vreme ce trupul cerului şi al pământului şi al soarelui şi al 
tuturor astrelor durează de atâta vreme, iar acesta după 70 de ani se desface şi piere?" Mai întâi 
se cade să zicem că nu vietatea întreagă se desface, ci partea ei mai importantă şi mai necesară, 
sufletul, rămâne pururea nemuritor, neavând nimic de a face cu aceste pătimiri; iar stricăciunea 
ţine de partea mai puţin importantă [trupul]. 

Al doilea lucru este că prin chiar această [stricăciune] suntem mai de cinste. Că nu pe degeaba, 
nici fără oarecare pricină, ci pe dreptate şi spre folos, suferim şi bătrâneţea şi boala. Pe dreptate, 
fiindcă am căzut în păcat. ] ce ne-a răsărit din uşurătatea [minţii] să fieai0V07ta[Spre folos, ca 
nebunia tămăduită prin această nevoie şi pătimire. Prin urmare, nu ne-a necinstit Dumnezeu 
pentru că a îngăduit să ni se întâmple acestea. Că dacă ne-ar fi necinstit nu ar fi lăsat ca sufletul 
să ne fie nemuritor. Dar nici nu este neputincios pentru că a făcut trupul nostru astfel [stricăcios]. 

Că dacă era neputincios nu putea să ţină atâta vreme, nici cerul, nici astrele, nici trupul 
pământului. Dar aceasta a făcut-o pentru cineva mai bun şi mai cu mintea întreagă [pentru om], 
ca [omul] să se încreadă mai mult în El, lucru care este temelia a toată mântuirea. Pentru aceea 
nu a făcut ca cerul să se veştejească până acum, nici prin bătrâneţe, nici prin alte asemenea ] şi 
suflet nu poate nici^iX87tiaop7t [neputinţe. Căci cel lipsit de libertate păcătui, nici a se îndrepta. 
De unde rezultă că nu are trebuinţă nici de o astfel de îndreptare. Noi însă, cei cinstiţi cu raţiune 



şi suflet, în chip ] ce izvorăşte din acester|VDTOp(pGÎT|necesar avem trebuinţă de înţelepţirea 
pătimiri şi de cuget smerit, de vreme ce la început, primul om s-a abătut spre ](1 1) mai înainte de 
toate celelalte [rele]. Sau altăociovoTiaflipsa de minte [explicaţie]: dacă şi cerul urma să 
îmbătrânească precum trupurile noastre, mulţi ar fi socotit că Făcătorul are multă slăbiciune, ca 
unul ce nu ar fi fost în stare să facă a dăinui pentru mulţi ani nici măcar un singur trup. Acum însă 
li s-a luat acelora şi acest pretext de vreme ce lucrurile Sale au rămas atâta timp. 

] trupurile noastre, ci,l|ir]Tai3. Pe lângă cele spuse, nu doar aici există [ dacă în viaţa aceasta 
trăim în chip bun, cu întreagă înţelepciune, cu mai multă ] trupurile noastre şi vor fi mai 
strălucite şi decâti|ir|Taiva[slavă vor învia al cerului şi decât al soarelui şi decât al tuturor 
celorlalte şi se vor muta ] la moştenirea cea de sus(12). Aşadar, un fel de cunoaştere al luil|ir|Tai 
08(l[ Dumnezeu este cel prin mijlocirea întregii zidiri. 

Altul, însă nu mai mic, este cel prin conştiinţă despre care am şi vorbit atunci în amănunţime, 
folosindu-ne de şi mai multe cuvinte. Şi am arătat cum că cunoştinţa celor bune şi a celor rele ni 
se face învăţător de la sine şi cum conştiinţa ne strigă dinlăuntru toate acestea. Căci aceşti doi 
învăţători ne-au fost daţi dintru început: zidirea şi conştiinţa. Şi nici unul din ele neavând glas, în 
tăcere învăţau pe oameni. Căci zidirea uimea pe privitor prin vedere şi minunăţia ei trimitea pe 
tot cel ce o privea către Făcător. 

Iar conştiinţa striga dinlăuntru judecând toate faptele. Iar puterea conştiinţei şi hotărârea judecăţii 
ei noi le înţelegem prin schimbările feţei. Că atunci când înăuntru, ea osândeşte vreun păcat 
[făcut de noi], se tulbură în afară faţa şi se umple de multă întristare. Şi iarăşi faţa păleşte şi se 
înfricoşează dacă ne-am lăsat robiţi de ceva din cele de ruşine şi nu ascultăm glasul conştiinţei. 
[Aşadar] prin înfăţişarea din afară vedem lupta cea dinăuntru. 

Dar împreună cu aceşti doi învăţători ne-a arătat şi pe al treilea, adăugat din purtarea de grijă a 
lui Dumnezeu. Iar acesta nu mai este fără de glas precum cei dintâi, ci prin cuvânt şi îndemn şi 
sfătuire ne educă ](13) Care este acesta?vr||iGîVY vr|T vie^ifiG'op [voinţa 

Tatăl rânduit fiecăruia dintre noi. Căci pentru aceasta a rânduit Dumnezeu ca noi să fim iubiţi de 
părinţii după trup, ca să-i avem ca învăţători ai virtuţii ](14) Că tată adevărat nu este cineva prin 
actul sexual, ci^T]T£pa ^8XD88ia7l[ dacă îi educă bine [pe copii]. Nici a purta în pântece nu face 
pe cineva mamă, ci dacă îşi creşte bine [copiii] (15) . Iar că acesta este adevărul, anume că nu 
firea, ci virtutea îi face [pe oameni] părinţi, înşişi părinţii după trup mărturisesc împreună cu noi. 
Căci, adeseori, pe fiii lor, când văd că sunt neastâmpăraţi şi se abat la răutate, îi despart de 
înrudirea cu ei şi îi vestesc că pe alţii, care adesea nu au avut nimic de-a face cu ei, îi fac fii ai 
lor. Oare ce este mai ciudat decât aceasta, ca pe cei pe care i-au născut să-i azvârle afară şi să-i 
primească pe cei pe care nu i-au născut? 

Nu în zadar ne-au fost spuse acestea(16), ci ca să înveţi că voia cea liberă ] şi că aceasta [voia 
liberă], ^io\)(|)] este mai puternică decât firea [^ioepiaop7t[ mai mult decât cealaltă [firea], 
obişnuieşte să facă şi părinţi şi fii. Şi aceasta este lucrarea purtării de grijă a lui Dumnezeu: nici 
copiii să nu fie lăsaţi goi de iubirea firească(17) , dar nici totul să fie raportat la aceea [la legătura 
firească]. Că dacă părinţii nu i-ar fi iubit nicidecum pe copiii lor şi nu ar fi fost mişcaţi de 
necesitatea legăturii fireşti, ci numai de felul de a fi şi de virtuţi, ai fi văzut pe mulţi daţi afară din 
casa părintească din pricina nimicniciei lor, şi [atunci] neamul nostru ar fi fost risipit. Iar dacă 



totul s-ar raporta la tirania firii şi aceasta nu ar fi îngăduit să-i urască nici pe cei răi, ci chiar 
înjosiţi şi pătimind mii de necazuri din partea copiilor, părinţii ar fi răbdat din pricina silei firii, 
îngrijind pe fiii ce îi înjoseau şi îi ocărau. neamul omenesc ar fi alunecat în cea de pe urmă 
răutate. 

Căci copiii nu au prin fire dreptul să îndrăznească orice, ştiind că mulţi au fost daţi afară din casă 
şi lipsiţi de averea părintească, pentru că au devenit răi şi pentru că de multe ori, îndrăznind în 
dragostea părinţilor, s-au pornit împotriva lor. Iar dacă Dumnezeu nu le îngăduia părinţilor să se 
supere şi să-i alunge şi să-i dea afară pe copiii cei răi, unde s-ar mai fi oprit răutatea? Pentru 
aceea Dumnezeu a legat de dragostea părinţilor şi necesitatea firii şi felul de comportare al 
copiilor, ca şi părinţii să ierte pe copiii care greşesc cu măsură - firea însăşi îndemnându-i spre 
aceasta - dar şi ca nu cumva firea să-i mustre şi să aibă puterea a-i sili să se îngrijească şi de fiii 
răi - să nu îi mai crească pe cei răi şi care bolesc nevindecat, spre a nu le spori răutatea(18). 

Câtă purtare de grijă [din partea lui Dumnezeu] nu se vede în acestea, spune -mi? Că El a 
poruncit şi ca părinţii să iubească, dar a pus şi o măsură dragostei(19) şi, iarăşi, a rânduit şi o 
răsplată pentru creşterea bună a copiilor. Iar că este răsplată, şi nu numai pentru bărbaţi, ci şi 
pentru femei, ascultă ce zice în altă parte pentru acestea [pentru femei] şi despre acestea [despre 
femei] Scriptura. Iar pentru ele răsplata nu este mai mică decât pentru bărbaţi(20). Căci zicând 
Pavel: "Femeia fiind înşelată, s-a făcut călcătoare de poruncă", a adăugat „dar se va mântui prin 
naştere de fii"(I Tim. 2, 15). 

Ceea ce a zis înseamnă oare să te mâhneşti că cea dintâi femeie te-a aruncat în dureri de naştere 
şi osteneli şi în purtarea îndelungată a sarcinii în pântece? Nu! Nu te necăji [pentru asta]! Că nu 
ai atâta vătămare din dureri şi din osteneli cât câştigi, dacă vrei, luând din creşterea copiilor prilej 
de nevoinţe. Căci dacă copiii cei născuţi de tine se bucură de o îngrijire cuvenită şi sunt duşi 
către virtute prin purtarea ta de grijă faţă de ei, aceasta ţi se face pricină şi prilej de multă 
mântuire şi, pe lângă nevoinţele tale, vei lua şi mare răsplată pentru îngrijirea lor. 

4. Şi ca să vezi că nu simplul fapt de a da naştere face [pe o femeie] mamă, nici nu ia vreo plată 
pentru acest lucru, Pavel, în altă parte, vorbind despre văduvă, îi arată semnul [văduviei 
adevărate]: „Dacă a crescut copii"(I Tim. 5,10). Nu a zis: „Dacă a născut copii", ci: „Dacă a 
crescut copii". Una [naşterea copiilor) ţine de fire, cealaltă [creşterea lor] de voia cea liberă ].^lo 
epiaop7t[ 

Şi de aceea zicând aici „se va mântui prin naştere de prunci", nu s-a oprit la aceasta, ci voind să 
arate că nu naşterea de prunci, ci a-i educa bine ne aduce răsplată, a adăugat: „Dacă rămân în 
credinţă şi în dragoste şi în sfinţenie împreună cu întreaga înţelepciune"(I Tim. 2,15). Ceea ce a 
zis aceasta înseamnă: atunci va lua mare plată dacă copiii ei rămân în credinţă şi în dragoste şi în 
sfinţenie(21). 

Prin urmare, dacă îi conduci pe ei către acestea, dacă îi îndemni, dacă îi înveţi, dacă îi sfătuieşti, 
vei avea pentru această purtare de grijă multă răsplătire din partea lui Dumnezeu(22). 
Să nu socoată femeile că este lucru străin de ele a se îngriji şi de fetiţe şi de băieţi. Că [Pavel] nu 
a deosebit aici între fete şi băieţi(23). Ci într-un loc a zis: "dacă a crescut copii", iar aici: „dacă 
[copiii] rămân în credinţă şi dragoste şi sfinţenie". 



Grija de copii ţine de amândoi [părinţii], şi mai cu seamă de femei, de vreme ce ele stau mai mult 
acasă(24). Căci pe bărbaţi adesea îi trag călătoriile şi grijile din piaţă şi treburile cetăţii, dar 
femeia neavând nici o astfel de grijă, mai uşor poate să se îngrijească de copii, bucurându-se de 
mai mult răgaz(25). Aşa făceau femeile din vechime! Că datoria aceasta nu este cu necesitate 
numai a bărbaţilor, ci şi a femeilor. Iar datorie numesc a purta de grijă de propriii copii şi a-i duce 
la filosofie(26). Şi [ca să vedeţi] că acesta este adevărul, vă voi spune o istorisire de demult. 

Era la iudei o femeie cu numele Ana. Şi această Ana a bolit multă vreme de nenaşterea de prunci. 
Şi, ceea ce era mai cumplit, era faptul că cealaltă femeie a bărbatului ei era mamă a mulţi copii. 
Şi voi ştiţi că prin fire acest lucru [nenaşterea de prunci] este de nesuferit pentru femei. Dar când 
se mai adaugă şi o concurentă care are copii, acest fapt devine cu mult mai cumplit. Că văzând 
bucuria şi belşugul celeilalte femei, îşi socotea mai amarnică propria nefericire(27), după cum şi 
cei ce trăiesc în cea de pe urmă sărăcie alunei se îndurerează mai tare, când iau aminte la cei 
bogaţi. Şi nu numai acesta era răul, că aceasta nu avea copii, iar cealaltă avea, ci şi că cealaltă îi 
era concurentă, şi nu numai că îi era concurentă, ci şi că aceea o ocăra că [Ana] nu este bună de 
nimic. Iar Dumnezeu, văzând toate acestea, răbda. ,.Şi nu-i dădea ei Domnul", zice, „prunc după 
necazul ei şi după întristarea sufletului ei"(I Rg. 1,6) (28) . 

Ce înseamnă „după necazul ei"? Nu se poate spune că [Dumnezeu], privind liniştit la ca cum îşi 
poartă nefericirea, nu îi dădea copil, ci. că deşi o vedea plângând şi îndurerându-se şi necăjindu- 
se, nu i-a dezlegat întristarea tocmai pentru că avea pregătit pentru ea altceva cu mult mai mare. 
Acestea să nu ] (29) , ci şi de aici să învăţăm cea mai^G5ypepa7tle ascultăm cu neglijenţă [ mare 
filozofie, ca să nu cădem în vreun rău. 

Chiar de suntem în dureri, chiar de ne necăjim, chiar de ni se pare că vreun rău este de nesuferit, 
să nu ne pierdem râvna, să nu ne neliniştim, ci să rămânem mereu în purtarea de grijă a lui 
Dumnezeu. Că Acela ştie limpede când trebuie să dezlege ceea ce ne întristează. Asta s-a 
petrecut şi în acest caz. Nu pentru că o ura, nici pentru că Şi-a întors faţa de la ea i-a închis 
Dumnezeu pântecele, ci ca să ne deschidă nouă uşile filosofiei ce se afla în femeie(30) şi să 
înţelegem bogăţia credinţei ei şi să cunoaştem că mai strălucită a făcut-o din această 
[încercare]3 1 . 

Ascultă şi cele ce urmează! „Şi aşa a făcut", zice, „an de an, din destul, când ea se suia la casa 
Domnului. Şi era întristată şi plângea şi nu mânca" (I Rg. 1,7)(32). Şi s-a prelungit durerea, mare 
a fost întristarea, nu două sau trei zile, nici douăzeci sau o sută, nici o mie sau două mii, ci „din 
destul". Mulţi ani a fost întristată şi îndurerată femeia. Că aceasta înseamnă „din destul". Şi mai 
mult, lungimea timpului şi ocările şi batjocoririle din partea celeilalte femei nu i-au veştejit nici 
nu i-au oprit filosofia, ci ea necontenit se ruga şi implora [pe Domnul](33). Şi lucrul care este 
mai mare decât toate şi care mai cu seamă arată dorirea ei faţă de Dumnezeu este că nu poftea să 
dobândească [pentru sine] pur şi simplu un copil, ci să ofere rodul ei lui Dumnezeu şi pârga 
pântecelui ei [să o dea Domnului] şi pentru această bună făgăduinţă să ia plată(34). De unde se 
vede aceasta? Din cuvintele următoare. Ştiţi cu toţii că lipsa de prunci este nesuferită de femei 
mai cu seamă din pricina bărbaţilor. Că mulţi dintre bărbaţi sunt atât de lipsiţi de minte încât îşi 
învinovăţesc femeile că nu dau naştere la prunci, neştiind ei că a naşte îşi ] de sus, din pronia lui 
Dumnezeu, şi că nici firea femeii,T|%paare începătura [ nici vieţuirea împreună, nici altceva nu o 



face destoinică de la sine pentru aceasta. Ba mai mult, deşi ei ştiu că le învinovăţesc pe nedrept, 
totuşi le ocărăsc şi se întorc de la ele şi nu stau cu ele cu bucurie. 

5. Să vedem, dar, şi în cazul acestei femei dacă s-a întâmplat aceasta. Dacă ai fi văzut-o 
dispreţuită, necinstită, înjosită, fără îndrăzneală în faţa bărbatului, nici având parte de multă 
bunăvoinţă şi dragoste din partea lui, ai fi putut trage concluzia că din aceste pricini dorea copil, 
tocmai ca să aibă îndrăzneală şi multă libertate(35) şi mai dorită să se facă bărbatului. Dar dacă, 
dimpotrivă, afli toate acestea, şi o vezi pe ea mai iubită decât cea care avea copii şi bucurându-se 
de mai multă dragoste şi bunăvoinţă, este limpede că nu pentru vreo pricină omenească, nici ca 
să-şi atragă mai mult bărbatul, voia copil, ci pentru motivul spus mai înainte. 

De unde este vădit acest lucru? Ascultă că însuşi cel ce a scris zice aceasta. Că nu a scris în zadar 
acest fapt, ci ca să afli virtutea femeii"(36). Aşadar ce zice acesta? „Iubea Elena pe Ana mai mult 
decât pe Fenana. Apoi, după acestea, văzând-o pe Ana că nu mănâncă, ci plânge, i-a zis: „Ce ai 
de plângi? Şi pentru ce nu mănânci? Pentru ce ţi se zbate inima? Nu sunt eu mai bun pentru tine 
decât zece copii?"(l Rg- 1,8). Vezi cum se necăjea pentru ea şi se îndurera mai mult decât pentru 
cealaltă, nu fiindcă nu avea copii, ci fiindcă o vedea întristată şi ţinută în supărare? Ba mai mult, 
pentru că nu o îndupleca să lase întristarea. 

Căci ea nu pentru el căuta să aibă copil, ci ca să arate lui Dumnezeu un rod al său. „Şi s-a sculat", 
zice, "după ce ei au mâncat şi au băut în Silo şi a stat înaintea Domnului"(I Rg. 1,9). Nu s-a spus 
nici aceasta pe degeaba, că [a stat înaintea Domnului] "după ce au mâncat şi au băut", ci ca să 
înveţi că ]aie8oc[] pe care alţii o fac [prilej] de dezlegare şi îngăduinţe ^opiocKvremea [ (37), ea a 
făcut-o vreme de rugăciune şi lacrimi din pricină că era foarte-foarte trează şi veghetoare(38). 
„Şi a stat înaintea Domnului. Iar Eli, preotul şedea pe scaun la uşa cortului Domnului"(I Rg. 1,9- 
10). Nici aceasta nu a fost spusă doar aşa, ci pentru a arăta căldura [credinţei] femeii. 

Căci după cum o văduvă singură, care nu are nici un ocrotitor, ocărâtă, mult nedreptăţită, atunci 
când urmează să intre împăratul şi îl întâmpină suliţaşi şi scutieri şi cavaleri şi toţi ceilalţi 
slujitori, ea nu se sinchiseşte, nici nu are trebuinţă de vreun mijlocitor, ci trecând cu vederea toate 
acestea, cu multă îndrâznire se înfăţişează împăratului şi îşi varsă cu lacrimi necazul, mânată de 
nevoia ei, aşa şi această femeie, nu s-a roşit, nici s-a ruşinat de preotul care şedea [acolo], ci de la 
sine a cerut şi s-a apropiat cu multă îndrăznire către împărat. 

Şi întraripată de dor, s-a suit la cer cu mintea şi ca şi cum L-ar fi văzut pe însuşi Dumnezeu, aşa 
vorbea cu El din toată inima. Şi ce zice? La început nu spune nimic mai mult, ci îşi alcătuieşte 
introducerea din suspinuri şi îşi slobozeşte izvoarele calde ale lacrimilor. Şi după cum coborând 
ploaia, până şi cel mai tare pământ, dacă este udat şi înmuiat, se trezeşte cu uşurinţă spre 
odrăslirea roadelor, aşa s-a petrecut şi cu această femeie. Că pântecul ei, muiat fiind ca de o 
ploaie de lacrimile sale şi încălzit prin durerea [inimii], a început să se trezească spre buna 
naştere de prunci. 

Să ascultăm chiar cuvintele şi această frumoasă implorare. „Plângând a plâns", zice, "şi s-a rugat 
cu rugăciune Domnului zicând: Adonai Doamne Eli Savaot"(I Rg 1, 10-11). înfricoşate cuvinte şi 
pline de cutremur. Şi bine a făcut scriitorul că nu le-a tradus în limba noastră. Că nu a putut să 
le ]. Nu cur]T£pa[ tălmăcească în greceşte păstrându-le în acelaşi timp puterea(39) un singur 



cuvânt I S-a adresat femeia, ci din multe [numiri] cuvenite Lui, şi-a Jcaldă a inimii. Şi precum cei 
^lG£0aiS[arătat dorirea faţă de El şi dragostea care scriu jalbe împăratului nu pun la începutul 
[rugăminţii] doar un singur nume, ci îl numesc biruitor şi august şi de sine stăpânitor şi multe 
altele mai măreţe decât acestea, şi abia atunci îşi formulează cererea, aşa şi aceasta înălţând o 
cerere la Dumnezeu, a pus multe numiri la începutul rugăminţii, arătându-şi dragostea, după cum 
am zis, şi cinstirea faţă de Cel rugat. 

Iar durerea i-a insuflat cererea. Pentru aceea a şi fost auzită degrabă, fiindcă a scris-o cu multă 
pricepere. Aşa sunt rugăciunile cele făcute din durerea sufletului. Iar în loc de hârtie a avut 
mintea, în loc de toc limba, iar lacrimile în loc de cerneală. Pentru aceea a şi rămas până azi 
rugăciunea ei. 

De neşters sunt astfel de slove care s-au scris cu acea cerneală. La fel este şi începutul rugăciunii. 
Dar cele care urmează începutului? [Acestea sunt:] „Dacă privind vei privi", zice, "la smerenia 
roabei Tale". Neavând nimic [al său] şi-a început rugăciunea cu o făgăduinţă. A şi făcut deja cu 
Dumnezeu un schimb, neavând totuşi nimic în mâna [sa]. Se aprindea şi se îndurera mai mult 
faţă de Acesta decât faţă de acela [bărbatul ei] şi de aceea [Acestuia] s-a rugat să primească un 
copil. „Dacă privind vei privi la smerenia roabei Tale". Două îndreptăţiri am, zice Ana: robia şi 
necazul. „Dă-mi mie roabei Tale sămânţă bărbătească şi îl voi da dat înaintea Ta"(l Rg. 1.11). Ce 
înseamnă „dat înaintea Ta"? Dăruit cu totul şi întreg ca rob al Tău. Eu îmi retrag orice stăpânire 
[asupra lui]. Atât numai vreau să fiu mamă, cât să ia început copilul din mine şi mai departe mă 
retrag şi stau deoparte. 

] femeii! Nu a zis: „Dacă îmi dai trei copii,aie(3aX\)8[6. Ia aminte la evlavia doi îţi dau Ţie; dacă 
doi, îţi dau unul, ci dacă îmi dai numai unul singur, îţi ofer întreaga roadă". „Şi vin şi băutură 
ameţitoare nu va bea"(I Rg. l,ll).Incă nu a primit copilul şi deja îl face prooroc şi vorbeşte 
despre creşterea pruncului şi face înţelegeri [contracte] cu Dumnezeu. O, îndrâznire de femeie! 
Atunci nu avea nimic cu care să participe [la contract] - de vreme ce nu primise nicidecum - şi de 
aceea pune [înainte] preţul celor ce le va avea în viitor. Şi precum mulţi lucrători de pământ, 
vieţuind în cea mai de pe urmă sărăcie şi neavând bani să-şi cumpere un berbec sau o oaie, le iau 
cu jumătate din preţ de la stăpânii lor, făgăduind ca să le dea înapoi restul din preţ când vor avea 
roade, aşa a făcut şi aceasta. 

Ba a făcut cu mult mai mult. Căci nu ca să dea [mai pe urmă] jumătate din preţ şi-a luat fiul de la 
Dumnezeu, ci ca să 1-1 dea iarăşi înapoi întreg şi să-I aducă ca rod faptul că 1-a crescut. Căci 
socotea îndestulată răsplătire ca să se ostenească pentru un preot al lui Dumnezeu(40). „Şi vin şi 
băutură ameţitoare nu va bea", zice [Scriptura]. Nu a cugetat în sine: „Dar dacă va fi plăpând şi 
se va vătăma din pricina băutului de apă? Dar dacă va cădea în neputinţă? Dar dacă va muri, 
cuprinzându-1 o boală cumplită? (41). [Nu gândea astfel], ci, cugetând că Cel Care i 1-a dat, 
însuşi va putea să Se îngrijească de sănătatea [copilului], de la naştere şi din scutece 1-a întărit în 
sfinţenie(42), aruncând totul asupra lui Dumnezeu. Şi mai înainte de a-1 naşte, pântecele ei s-a 
sfinţit, având în sine un proroc, purtând un preot, ducând o jertfa [pentru Dumnezeu], dar jertfa 
însufleţită(43) . 

Pentru aceea a lăsat-o Dumnezeu în deznădăjduire, pentru aceea i-a dat [copilul] cu întârziere, ca 
mai strălucită să o facă prin felul naşterii, ca să arate filosofia ei. Căci şi când a stat la rugăciune 

nu a pomenit de potrivnica ei, nu a vorbit de batjocoririle ei, nu a adus în discuţie ocările ei, nu a 
zis: „Răzbună-mă faţă de aceea femeie rea şi pângărită". Aceste lucruri le fac multe femei. însă 
ea nepomenind nimic de acele ocări, doar pentru necazurile ei s-a rugat. Aceasta fa-o şi tu, 
omule; şi când vezi pe vrăjmaşul tău întristându-te, nu-i arunca nici o vorbă amară, nici nu te 
ruga împotriva lui chiar dacă el te duşmăneşte. Ci intră în [cămara ta] şi pleacă genunchii; varsă 
lacrimi şi roagă-L pe Dumnezeu să dezlege mâhnirea şi să stingă întristarea. Asta a făcut şi Ana; 
şi a dobândit cele mai mari roade [tocmai] de la vrăjmaşa ei. Căci potrivnica ei a lucrat 
împreună la naşterea pruncului. Cum anume, îţi spun eu. 

Pe când aceea o îndurera [pe Ana] şi o necăjea şi mai mare îi făcea durerea, din acea durere, mai 
încordată devenea rugăciunea; iar rugăciunea II trăgea pe Dumnezeu [către femeie] şi îl făcea să 
fie binevoitor; şi aşa s-a născut Samuel. Aşadar, dacă suntem treji, nu numai că duşmanii nu pot 
să ne vatăme cu nimic, ci chiar ne folosesc foarte mult, căci ne fac mai râvnitori către orice. Şi nu 
numai că nu ne pornim pe noi înşine la a-i batjocori sau a-i înjosi, ci din întristarea 
provocată de aceia, ne [mişcăm] spre rugăciune. 

Şi născând copilul, i-a pus numele Samuel, ceea ce se tâlcuieşte: "Dumnezeu ascultă". Şi fiindcă 
din rugăciunea ei cea ascultată [de Dumnezeu] 1-a primit pe el, iar nu de la fire, a înscris spre 
dăinuire, ca pe un stâlp de aramă, pomenirea acelei fapte prin numele [copilului] (44) Nu a zis: 
„Să-i dăm numele tatălui sau al bunicului sau al străbunicului", ci: „însuşi Cel Ce mi 1-a dat. El 
să fie cinstit şi prin numele copilului". Acesteia să-i râvniţi, femeilor! Pe aceasta să o urmăm, 
bărbaţilor! [Precum ea], atâta grijă să purtăm de copii! Aşa să ne creştem odraslele! Şi pe lângă 
toate celelalte, să le [sădim] înţelesul (45). ^riVDaopcpGîa C,r\x ^oyoX[întregii înţelepciuni 

De nimic, nu trebuie aşa să ne sârguim şi să ne îngrijim şi să ne frământăm ] şi cuviinţă.T|V'Daop 

cpOîofca de întreaga lor înţelepciune 

Această stare (46) mai cu seamă se tulbură în acea vârstă a copilăriei Şi ceea ce facem cu 

sfeşnicele, aceasta să facem şi când ne 

Păzim copiii. Că adeseori când o slujnică aprinde sfeşnicul, îi poruncim să nu-1 ducă unde este 

vreo trestie sau iarbă uscată sau ceva de acest fel, ca nu cumva uitând noi de el, să cadă vreo 

scânteie şi pornind de la acea uscătură, să se aprindă toată casa. 

Această purtare de grijă să o avem şi pentru copii şi să nu le ducem privirile unde sunt slujnice 
desfrânate(47), fete destrăbălate ori roabe neînfrânate, ci să poruncim cu tărie ca, şi dacă avem o 
asemenea slujnică, sau vecină, sau pur şi simplu orice fată care este astfel(48) , să nu vină nici 
sub privirile, nici să nu aibă convorbiri cu cei tineri, ca nu cumva căzând din acelea vreo 
scânteie, sa aprindă întreg sufletul copilului şi nefericirea să devină nemângâiată. 

Şi nu numai de imagini, ci şi de auziri dulci şi desfrânate să-i ferim(49) ca să nu li se 
vrăjească(50) prin acestea sufletul. Nici la spectacole să nu-i ducem, nici la ospeţe şi beţii, ci mai 
degrabă tinerii să fie păziţi mai tare decât fecioarele în cămările lor(51). Că nimic nu 
împodobeşte aşa de mult vârsta ] şi a veni la nuntă curat deriv\)OOp(pOîo[lor precum cununa 
întregii înţelepciuni ]0îax8XE(lop7l[toată desfrânarea(52). Iar dacă sufletul nu a cugetat mai 
înainte la desfrâu(53), nici nu s-a stricat, ci tânărul a cunoscut doar pe femeia cu care s-a unit 
prin nuntă, atunci soţiile le vor deveni dorite. Când tinerii vor păşi spre căsătorie cu o asemenea 
pază. atunci şi pornirile drăgăstoase vor fi ] lor maiaiXicp](54) mai adevărată şi prietenia [aiovoe 

[mai calde şi dragostea adâncă şi mai strânsă. Iar cele ce se întâmplă acum nu sunt nuntă ci pur 
şi simplu înavuţire şi negoţ. Căci atunci când tânărul este stricat dinainte de nuntă, iar după nuntă 
iarăşi se uită la altă femeie, care mai este folosul nunţii, spune-mi(55)? 

[Să ştii] că mai mare este pedeapsa, de neiertat păcatul, când având soţie te uiţi fără ruşine la 
desfrânate şi faci adulter. Că după ce ţi-ai luat soţie, chiar dacă cea care îl strică pe cel căsătorit 
este desfrânată, tot adulter este acest lucru. Şi se întâmplă acestea - că aleargă şi după cununie la 
femeile uşuratice - tocmai pentru că înainte de căsătorie nu s-au îngrijit de întreaga înţelepciune. 
De aici ies luptele, batjocoririle, întoarcerea pe dos a caselor, ] de soţie şi se^COpefcerturile 
zilnice. De aici se micşorează dorirea veştejeşte; iar petrecerea şi convorbirile cu desfrânatele îl 
moleşesc. Pe când dacă ar învăţa să aibă întreagă înţelepciune, şi-ar socoti soţia mai dorită ] şi va 
păstra mare şi bunăoaovoe [decât toate şi o va privi cu multă dragoste ](56) cu ea.aiovojio[ 
armonie 

Iar fiind pace şi armonie , toate bunătăţile vor intra în casa aceea. Aşadar, pentru ca şi în cele de 
aici să avem bună rânduială şi spor şi să avem parte după aceea şi de împărăţia cerurilor, să 
purtăm de grijă - şi faţă de noi şi faţă de copii - ca mai ales această poruncă să o plinim spre a 
intra la acea nuntă duhovnicească: să nu ne îmbrăcăm în haină pătată(57) . Şi aşa cu multă 
îndrăznire ne vom bucura de cinstea păstrată acolo celor vrednici. De care fie ca noi toţi să avem 
parte cu harul şi cu iubirea de oameni a Domnului nostru Iisus Hristos, împreună cu Care Tatălui 
şi Duhului Sfânt slavă, cinste şi putere acum şi pururea şi în vecii vecilor. Amin. 

NOTELE EXPLICATIVE 

(1) înainte de a deveni părinţi trebuie ca noi înşine să avem experienţa purtării de grijă a lui 
Dumnezeu pentru a şti cum să ne purtăm cu copiii noştri. Singurul adevărat şi iubitor Părinte este 
Dumnezeu. Deci părinţi pot fi doar acei oameni care imită cât mai fidel cu putinţă pedagogia 
dumnezeiască. 

(2) Etimologic: cu minte iubitoare, în orice act mai mult contează dispoziţia lăuntrică, nu atât 
fapta ca atare. 

(3) Vieţuirea cât mai lipsită de confort şi pofte. 

(4) Analogia cu cei dragi şi această atitudine faţă de post au sens doar dacă iubim postul şi cele 
legate de el. Arareori mai iubim astăzi postul. Dar există realmente o iubire a postirii care este 
dar de sus pe măsura doririi şi ostenelii noastre. 

(5) Ce să mai vorbim de noi, care şi vremea postului o prefacem în prilej de desfătări culinare (şi 
nu numai), chipurile, „de post". Aici este toată cheia. Noi facem cele duhovniceşti pentru ca să 
ne fie îngăduite cele trupeşti. Or, această atitudine este un foarte subtil mod de a ne depărta 
inconştient de Hristos. Duhul postului trebuie păstrat în fiecare clipă. Abia postirea 
duhovnicească din afara postului ne dă mărturie despre sinceritatea postirii din vremea postului. 

(6) Toate problemele sociale nu se rezolvă din exterior. Niciodată societatea nu va fi în pace dacă 
nu se va începe de la pacea persoanei, pe care o dobândeşte doar prin nevoinţă şi dăruire către 
celălalt. Această pace adâncă se va răsfrânge asupra familiilor fiecăruia şi abia apoi familiile se 
vor pune în acord unele cu altele generând binele cetăţenesc. 

(7) După cum se observă, Sfântul Ioan arată că dispoziţia lăuntrică, dragostea aprinsă pentru 
viaţa duhovnicească şi mijloacele ei este singura capabilă să ne izbăvească de împătimirea lumii. 

(8) Probabil sfântul Flavian, episcopul Antiohiei. 

(9) Poate catehumenilor dintre păgâni; sau poate e vorba despre discuţiile apologetice cu păgânii. 

(10) Uimirea sfântului este cum de o zidire stricăcioasă are în sine capacitatea de a perpetua atâta 
timp viaţa şi puterile de zămislire. Orice lucru stricăcios are un sfârşit, căci se descompune. Ceea 
ce face ca zidirea, odată ajunsă stricăcioasă, să nu piară în nefiinţă este tocmai acţiunea energiilor 
necreate / care o susţin şi infuzează puterea dătătoare de viaţă în creaţie. 

(11) Primul efect al păcatului adamic a fost vătămarea minţii, ieşirea ei din cadrele firii. Starea 
lui Adam dinaintea căderii este caracterizată de acelaşi sfânt Ioan Gură (întreaga înţelepciune, 
mintea întreagă, firea deplină şi rivoaopcpGîade Aur ca )ociov-07ia) din nebunie sau lipsa de 
minte (cpDOVplină de har). Revenirea minţii ( ) se face prin pocăinţă sau schimbarea minţiirivOGO 
pcp-Gîaîn cadrele ei fireşti ( ).aiov-ax8(i( 

(12) Pasajul se construieşte pe înlănţuirea existenţă - existenţă bună - existenţă fericită şi veşnică, 
mult aprofundată de sfântul Maxim Mărturisitorul. Sfântul Ioan cu geniul său oratoric, arată 
legătura dintre aceste trei tipuri de existenţă, modul cum derivă una din alta, prin folosirea : 
demnităţii simplei existenţe îi estei|ir|Tai0£|i -i|ir|TGiva -i|ir]TGiunui joc de specifică starea 
biologică a trupurilor noastre: omul, prin efortul liber spre viaţa virtuoasă se verticalizează, trece 
de la etajul simplei existenţe la unul superior; această adevărată înviere duhovnicească se 
permanentizează şi se răsfrânge şi asupra trupului care se va muta, va trece la un mod de vieţuire 
veşnică şi fericită. 

(13) Dă un ritm, un mod de vieţuire, minţii şi voinţei noastre. Educarea voinţei se face de mic 
copil. Părintele transmite fiului modul său de a fi, cu toate aspectele de simţire, gândire etc. Nu 
putem noi înşine. Voinţa gnomică este componenta fundamentală a persoanei. Prin urmare, 
copilul trebuie învăţat, prin poruncile lui Hristos, să devină persoană. Educaţia nu se referă doar 
la intelect sau deprinderi sociale şi profesionale, ci are în vedere omul ca persoană totală, în acest 
context materialul de care trebuie să se folosească creştinul trebuie să fie extrem de selectiv şi 
acceptat doar dacă este în acord cu Duhul lui Hristos. Oare mai oferă societatea de azi o astfel de 
educaţie? Este cu totul îndoielnic acest fapt. 

(14) Singura educaţie creştină este cea a virtuţii. Dacă părinţii nu sunt virtuoşi, nu pot educa la 
fel pe copii. Adevărata iubire care este de la Dumnezeu, după cum spune sfântul, constă în a-i 
educa pe copii după Dumnezeu, nu după criteriile lumii. Altfel iubirea părinţilor este pătimaşă, 
oricât ar părea de jertfelnică. Dacă un om nu este virtuos, adică dacă nu are adevărată dăruire de 
sine către Dumnezeu şi aproapele, are în sine în ascuns sau pe faţă egoismul, sau iubirea de 

sine ], izvorul tuturor răutăţilor, după Sfinţii Părinţi, în acest mod,am)aXi(p[ felul său egoist de a 
fi se transmite şi copilului. Oare nu spunea Mântuitorul despre farisei că înconjură marea şi 
uscatul să facă un ucenic şi apoi îl fac fiu al gheenei de două ori mai mult decât ei (Mt. 23,15). 
Iar această „înconjurare a mării şi uscatului" se face, desigur, la arătare, cu foarte multă 
osteneală, ostenitorul fiind convins că el se jertfeşte pentru cel în cauză şi că o face cu un scop 
bun însă rezultatul este pieirea împreună a celor doi. La fel este şi cu părinţii care nu şi-au dat 
mai întâi inima şi fiinţa cu totul lui Hristos. Rezultatul este, în cel mai bun caz, o închidere în 
clanul familial aici pe pământ, dar a cărei consecinţă veşnică este cumplită. Totuşi există un 
element bun al legăturii jertfelnice dintre părinte şi copil, chiar la nivelul biologic, care, în 
cazurile de conştientizare târzie a deşertăciunii acestei lumi, poate deveni un ferment pentru 
pocăinţa familiei în întregul ei, dacă este exploatat duhovniceşte. 

(15) Este limpede că sfântul nu acordă importanţă faptului biologic de a fi părinte. Degeaba 
avem copii dacă nu îi creştem pentru şi împreună cu Hristos. Simpla paternitate sau maternitate 
biologică, deşi pare scandalos, nu este un lucru bun în sine. Doar paternitatea asumata 
creştineşte, adică dacă ea devine şi duhovnicească, are sens. Altfel, faptul de a avea copii, de a-i 

13 



creşte în patimi şi duh lumesc, devine un prilej de osândire veşnică. Desigur, pronia lui 
Dumnezeu, ţinând cont de libertatea omului şi de potenţialitatea reală a pocăinţei şi conlucrând 
cu omul, poate întoarce spre bine, deşi cu multe suferinţe, orice situaţie nefavorabilă. Dar acestea 
sunt excepţii care nu ne îndreptăţesc de la regulă (a se vedea pe aceeaşi temă şi Sf Simeon Noul 
Teolog, Epistola 4, în Scrieri - partea III, Ed. Deisis, 2001 pg. 346-348). 

(16) Scrierile Părinţilor şi Evanghelia nu au fost date pentru a face filosofie goală pe marginea 
lor, ci pentru a ne transforma în mod real vieţuirea pe baza lor. 

(17) Iubirea firească este potenţialul care poate fi direcţional bine sau rău prin voinţa părinţilor. 
Dacă ar lipsi elementul de afecţiune din relaţia părinte-copil, toată educaţia s-ar reduce la o seacă 
militărie şi un regim de cazarmă. Totuşi severitatea în anumite cazuri poate fi o componentă reală 
a adevăratei iubiri. Relaţia dintre copil şi părinte se regăseşte la nivel de preot şi credincios şi, 
uneori, chiar între credincioşi ori soţ şi soţie. Deşi acest fapt este aparent paradoxal, să nu uităm 
totuşi că Hristos ne este şi prieten şi mamă şi frate, dar şi copil (a se vedea predica Sf. Nicodim 
Aghioritul la praznicul Sf. Simeon Noul Teolog, în Slujba Sf. Simeon Noul Teolog, Ed. Deisis 
2002) 

(18) Dumnezeu împreunează în dragostea părintească firea şi comportamentul copiilor. Cea 
dintâi îi face iertători pe părinţi pentru greşelile uşoare ale fiilor. Cea din urmă îi scoate pe părinţi 
de sub tirania firii şi le dă puterea ca voinţa să le fie mai puternică decât dragostea firească. 

(19) Măsura e dată de comportamentul copiilor. Oare ce legătura mai au legile de azi, care 
împiedică pe părinte să-şi „urecheze" copilul dacă a făcut ceva rău, cu duhul creştin care 
urmăreşte sporirea duhovnicească şi nu social-psihologică a copilului? 

(20) In antichitate, mai cu seamă de la 6-7 ani în sus, rolul hotărâtor în educaţie îl avea tatăl. 

(21) După cum se observă, traducerile româneşti nu redau sensul textului, în textul românesc, 
rămânerea în credinţă şi dragoste se referă la femeia, pe când textul grecesc şi comentariul 
sfântului Ioan Gură de Aur se referă la copiii femeii. 

(22) Oare cum va fi în stare o mamă care nu are ea însăşi experienţa virtuţii şi a vieţii adevărate 
în Hristos să conducă pe copiii ei la Hristos şi să-i crească ca ostaşi ai lui Hristos. Cu adevărat 
pentru lumea aceasta, smintită pare atitudinea maicilor mucenicilor care îşi îndemnau copiii la 
moarte pentru Hristos. Dar aceea era adevărata dragoste de mamă, căci realiza ca prin martiraj, şi 
ea şi fiii ei vor fi împreună în veşnicie în împărăţia lui Hristos. 

(23) In antichitate, fetele erau mai mult sub ocrotirea mamelor, iar băieţii a taţilor. 

(24) Iată cât de importantă este prezenţa mamei acasă. Azi, când femeia caută carieră, cum îşi 
mai poate îndeplini real rolul de educatoare întru virtute a copiilor. Pentru aceea, aceştia sunt 
lăsaţi pe mâna grădiniţelor şi a şcolilor, unde se dă în general o educaţie uniformizatoare după 
standardele şi concepţiile necreştine şi anti-creştine ale societăţii. Oare mai poate ieşi un creştin 
adevărat dintr-un astfel de copil? Oare nu e preferabil să trăim mai degrabă în sărăcie şi să avem 
copii afierosiţi lui Hristos decât să ne ostenim să le asigurăm doar cele lumeşti şi aşa să îi 
pierdem şi pe ei şi cele pe care le-am agonisit pentru ei? 

(25) Dacă în schimb femeia începe să se gândească la haine şi coafură, la zeci de feluri de 
mâncăruri şi la distracţii, la telenovele sau alte feluri de a petrece timpul, e limpede că nu mai are 
acest răstimp de care vorbeşte aici sfântul. 

(26) Filosofia înseamnă la sfântul Ioan, şi nu numai la el, ci în general la Sfinţii Părinţi, modul 
concret de vieţuire al creştinului în virtute. 

(27) în general, compararea cu alţii ne duce la deznădejde, mai ales dacă 

socotim că suntem lipsiţi de anumite lucruri care nouă ni se par bune şi de dorit şi de care vedem 
că alţii se îndestulează. Această atitudine nu este duhovnicească, de vreme ce nu ar trebui să ne 

dorim nimic decât pe Hristos. Iar El, ştiind ce avem trebuinţă, ne va da cu siguranţă tot ceea ce 
ne poate ajuta să creştem în dragostea Lui. 

(28) După versiunea Septuagintei, care nu este prezentă în ediţiile mai noi ale Bibliei româneşti. 

(29) Adică fără intenţia de a le pune în aplicare. Să nu le ascultăm doar ca pe nişte poveşti 
vrednice doar de istorisit, căci cuvintele Scripturii sunt viaţă şi ne dau putere, dacă ne deschidem, 
să urmăm după putere pe cei ce le-au îndeplinit. 

(30) Toate mijloacele de procreere artificială nu sunt oare o sfidare a proniei şi voinţei lui 
Dumnezeu şi o dovadă a necredinţei şi neîncrederii în purtarea Sa de grijă? 

(31) Dacă ne lăsăm în mâna lui Dumnezeu, toate cele ce par defavorabile se vor întoarce în 
prilejuri de mai mare înaintare în comuniunea cu Dumnezeu. 

(32) Traducere după Septuaginta. în continuare facem referire le textul din Septuaginta, care 
uneori se potriveşte cu cel românesc, eventual decalat cu un verset sau două. 

(33) Constanţa, stăruinţa până la sânge este cheia oricărei nevoinţe smerite şi încrezătoare în 
Dumnezeu.. 

(34) Sfântul Ioan argumentează mai jos că singurul motiv pentru care Ana voia copil era ca să-1 
poată oferi Domnului cu toată inima şi să ia răsplata de la Dumnezeu pentru această făgăduinţă, 
în nici un caz ea nu avea dorinţa de a „poseda" un copil şi cu atât mai puţin de a face din el un 
idol, cum adesea se întâmplă azi. Copilul trebuie crescut exclusiv pentru Dumnezeu, deşi acest 
lucru nu suprimă coordonatele orizontale, omeneşti, ale educaţiei sale. 

(35) în sensul de mare cinstire, de care se bucurau doar oamenii liberi, nu şi sclavii sau slugile. 

(36) Nimic nu este pus în plus sau în minus în Scriptură, ci dacă se cugetă cu stăruinţă şi cuviinţă 
se poate trage folos din orice amănunt. 

(37) Etimologic „lipsă de frică". Omul în asemenea momente socoteşte că nu mai are de cine să 
se teamă. Aceasta a fost şi starea lui Adam pentru care a căzut, într-un cuvânt, este lipsa de 
prevedere şi veghere, în ea este un oarecare fel de neseriozitate şi de încredere ascunsă în sine. 

(38) Această permanentă trezvie ne ajută să nu mai pierdem nici o clipă, ci toate să le 
răscumpărăm pentru împărăţia cerurilor. Omul duhovnicesc nu are respiro, ci este permanent cu 
inima aţintită către Dumnezeu. De noi ţine transfigurarea calitativă a clipelor şi prilejurilor care 
ni se oferă, chiar dacă ele ne sunt date cu încărcături duhovniceşti negative. Aici în text, timpul 
mesei şi al sărbătorii, pe care majoritatea oamenilor îl socotesc ca îngăduinţă la veselie şi 
desfătare culinară, la vorbe multe şi uneori uşuratice, Ana îl fructifică prin rugăciune. 

(39) Iată avantajul „limbilor sacre". Orice traducere slăbeşte puterea şi bogăţia textului original. 

(40) Cu adevărat minunat mod de a cugeta la creşterea copilului: să socoteşti ca singura ta 
răsplată bucuria ostenelii de a creşte un om pentru Dumnezeu. Dintr-o astfel de dispoziţie se 
arată că Ana era în stare de orice sacrificiu şi nevoinţă necondiţionată pentru Dumnezeu. Dacă 
încărcată cu povara copilului nu se sătura de osteneală pentru Dumnezeu, oare cât nu se ostenea 
când era singură. Dovada este însăşi stăruinţa ei în rugăciune cu durere ani de zile. Şi asta doar 
spre slava lui Dumnezeu şi nicidecum pentru plăcerea proprie. 

(41) Vinul are efectul vitaminelor. Era folosit în boli şi slăbiciuni. Ar trebui să se gândească şi 
mamele de azi, care tot timpul îşi cocoloşesc copiii şi îi înfundă cu vitamine şi hrană de tot felul, 
neştiind că mai mult le dăunează decât îi ajută. Ana nu folosea nici întăritor natural, chiar dacă ar 
fi fost bolnav Samuel, iar noi azi, chiar nefiind bolnavi copiii, le dăm hrană şi vitamine care le 
stimulează hormonii de creştere, dar care îi şi predispun mult mai repede la desfrâu şi 
dezechilibre fizice şi psihice (asta ca să nu vorbim de cele duhovniceşti care sunt cele mai 
importante şi cu bătaie mai lungă), în principiu, copilul trebuie crescut şi puţin mai aspru şi 
învăţat să se adapteze. 

(42) Copilul trebuie crescut pentru Dumnezeu, fără absolut nimic lumesc, chiar când nu este 
conştient şi depinde întru totul de mamă. Nu trebuie lăsat lumii şi diavolului nici o secundă să se 
infiltreze în prunc, cu atât mai mult cu cât ştim că primele impresii şi reflexe, până la înţărcare 
(dar şi după aceea), îşi lasă o amprentă foarte adâncă în caracterul şi personalitatea copilului. 

(43) Ana nu-1 ţinea pasiv pe Samuel în pântece, ci necontenit se gândea la faptul că el este o 
jertfă vie pentru Dumnezeu. Gândurile mamei în timpul sarcinii influenţează foarte mult copilul 
şi drumul lui ulterior. De fapt, gândurile sunt cele care îl influenţează mai mult decât orice. Aşa 
încât o mamă responsabilă trebuie în timpul sarcinii să aibă mintea mult mai mult la Dumnezeu 
decât în mod normal. Iar dacă o femeie, când nu are o povară in plus, nu este cu mintea la 
Dumnezeu în toată vremea, cum o va putea face în vremea sarcinii? De aceea mamele să 
vieţuiască în post şi rugăciune multa spre a putea duce nevoinţă şi când le va fi mai greu şi lupta 
mai mare. Iar lucrul esenţial este să se înveţe să se lase cu totul în mâna lui Dumnezeu, căci dacă 
copilul e jertfa Domnului, El se va îngriji cum ştie mai bine de el. Mamele însă să fie unelte reale 
în mâna lui Dumnezeu. Să nu pună dorinţele lor posesive mai presus de binele adevărat (nu cel 
pe care cred ele că e bine, după concepţiile lumii) al odraslelor lor. 

(44) In antichitate, faptele măreţe erau înscrise pe stâlpi cilindrici sau diferite pietre spre a 
rămâne posterităţii. Inscripţia actualiza pentru privitor măreţia şi puterea acelei fapte anterioare. 
Noi nu mai sesizăm astăzi puterile ce se ascund în denumirile lucrurilor ce ne înconjoară şi care 
ne leagă inconştient. Tocmai pe o astfel de repetare a unor sloganuri, reclame, cuvinte etc, se 
bazează manipularea inconştientă din ziua de azi. Numele proprii de asemenea au în ele puteri. 
Ana, de fiecare dată când îşi numea fiul, îşi aducea în minte milostivirea lui Dumnezeu Care a 
ascultat-o. Această deasă aducere aminte sporea relaţia ei cu Dumnezeu. Prin urmare, relaţia ei 
cu copilul, chiar până în cele mai mici şi mai obişnuite amănunte, era destinată să întărească nu 
numai legătura sa ci şi a pruncului cu Dumnezeu. Căci dragostea pentru Dumnezeu, de care i se 
umplea inima când rostea „Samuel" sau când îşi privea copilul, se transmitea şi copilului. De aici 
rezultă şi importanţa duhului pe care părinţii îl transmit permanent copiilor fie şi prin simpla 
prezenţă sub acelaşi acoperiş. Un duh de rugăciune necontenită va creşte copilul în pace 
duhovnicească, un duh de împrăştiere, griji lumeşti, etc, îl va face agitat, neastâmpărat, egoist 
etc. 

(45) Mintea curată trebuie sădită în adâncul copiilor; şi în aşa fel trebuie crescuţi încât ei să aibă 
şi să înţeleagă ca pe cea mai mare valoare curăţia lăuntrică şi puritatea firii dobândită prin botez. 
Orice copil trebuie să se păstreze feciorelnic din toate punctele de vedere. El nu trebuie să fie 
învăţat a se uni cu nici o poftă şi murdărie a lumii. La ora actuală, desfrâul şi poftele de tot felul 
macină prin intermediul mijloacelor de comunicare inimile firave ale copiilor. Acei copii cărora 
li se exacerbează foarte mult poftele devin extrem de uşor de manipulat şi condus mai târziu. Azi 
copilul are mintea plină de imagini sexuale şi dorinţe năstruşnice şi vătămătoare chiar din primii 
doi-trei ani de viaţă. Oare nu vedem că televiziunea şi computerele etc. tocmai asta urmăresc. 
Noi spunem: Oare televizorul este rău ? Desigur, nu este râu în sine, dar tocmai astfel acţionează 
de multe ori demonii, după cum ne arată şi tradiţia Bisericii. La început spun lucruri adevărate şi 
uimitoare, chiar extrem de folositoare, părând că ajută pe oameni prin pustnicii care le acceptau 
vedeniile adevărate şi conforme la început cu realitatea. Când însă ascetul se încredea pe deplin 
în ele şi îi deveneau indispensabile, atunci îl înşelau şi acesta pierdea toată roadă nevoinţelor şi 
se sălăşluia în iad. 

desemnează o stare pasivă. Copilul este mai mult pasiv în^o0an(46) prima perioadă, în sensul 
că el mai mult primeşte din afară decât dă. Prin urmare, perioada primei copilării este cea mai 
importantă şi atunci trebuie ferit de orice impresie care i-ar putea vătăma puritatea firii primită în 

botez, „întreaga înţelepciune" este starea lui Adam din rai şi este realmente primită in botez. 
După cum se observă, tot efortul lumii este să distrugă iarăşi ceea ce creştinul primeşte în botez 
şi să ne facă să repetăm la nivel personal experienţa căderii din rai. 

(47) Părinţii sunt cei care îngăduie copiilor să privească poftele lumii, tocmai pentru că ei înşişi 
le doresc şi nu au discernământ să le cântărească nocivitatea. 

(48) Chiar rude să fie, dacă sunt oameni cu duh lumesc, nu trebuie să îngăduim sub nici un chip 
să transmită copiilor starea lor. 

(49) Este limpede că muzica de azi este cea de care trebuie feriţi copiii, în limba greacă, gama 
acoperită este mult mai largă: în categoria acestor „cuvinte dulci şi desfrânate" intră orice vorbă 
deşănţată, orice înjurătură, orice râsete sau sunete cu tentă sexuala, orice flirt etc. 

(50) O componentă care ne este foarte greu s-o acceptăm, căci ni se pare ridicolă. Totuşi să nu 
uităm că întreaga vrăjitorie se bazează pe jonglarea cu imaginarul, iar muzica, pe lângă 
imagistică, avea un rol fundamental în vrăjitorie. De altfel este incredibil de mare numărul 
pieselor muzicale, al video-clipurilor şi al filmelor ori desenelor animate care reactivează vechi 
simboluri şi puteri păgâne. De pildă, puţini mai ştiu azi că starurile sexy aduc perfect cu vechile 
înfăţişări ale vrăjitoarelor şi desfrânatelor. 

(51) Pe vremea sfântului, fecioarele erau păzite cu străji şi uşi ferecate. Cămările lor se numeau 
talamusuri (sau ginecee pentru femeile căsătorite). Unde duce „libertatea" (dacă aceasta se poate 
numi libertate) oferită copiilor încă din primii ani de viaţă se vede limpede peste tot. Noi trebuie 
să fim atenţi şi să nu primim conţinutul cuvintelor în sensul pe care îl dă lumea. De pildă 
libertatea înseamnă pentru lume a-ţi face de cap, a da frâu liber poftelor. Creştinul trebuie să 
regândească fiecare cuvânt şi să nu accepte nimic, chiar cea mai mică deformare în înţelesurile 
cuvintelor. Dar pentru a sesiza şi a recupera înţelesul lor real trebuie curăţită mintea prin 
pocăinţă. Libertatea pentru creştin are alt înţeles şi sens. 

(52) Pregătirea pentru căsătorie se face din copilărie. Copilul trebuie păstrat curat de orice poftă 
şi părere pătimaşă a lumii, oricât ar fi de mică, pentru a avea mai târziu o căsătorie şi o viaţă de 
familie cu adevărat creştină, în curăţie şi duh evanghelic. 

(53) Pentru o adevărată căsătorie, nici măcar mintea mirilor nu trebuie să fi poftit vreodată şi să 
fi cugetat pătimaş sau cu dorinţă la desfrânare. De desfrâul cu fapta nici nu poate fi vorba. Grea 
luptă au în căsnicie cei care au avut experienţe sau poftă de desfrâu - cât de mică - înainte de 
căsătorie. Dar şi aceste neajunsuri se depăşesc tot prin pocăinţă. Poate acum înţelegem mult de 
ce mirii de la a doua căsătorie erau opriţi de la împărtăşanie o perioadă mai îndelungată. 

înseamnă etimologic minte bună. atitudineaiovoE(54) binevoitoare. De multe ori, ea 
desemnează la sfântul Ioan Gură de Aur dragostea dintre soţ şi soţie sau dintre Dumnezeu şi om. 
Doar o minte curată poate iubi cu dragostea cea adevărată. Doar o minte curată şi nepervertită de 
deformările gestuale şi mentale ale lumii pătimaşe poate să facă gesturi lipsite de orice 
perversitate. Doar o minte curată nu transformă partenerul în obiect de satisfacere a poftelor sale, 
ci îl priveşte ca persoană şi i se dăruie. Şi doar în aceste condiţii se adânceşte marea prietenie a 
celor doi soţi. Exemplu de pervertire a gesturilor este, de pildă, modul cum ne sărutăm 
partenerul: dacă mintea noastră a fost stricată de imaginile pătimaşe văzute la TV, nu mai putem 
avea o părere tandră şi duhovnicească asupra acestui gest, ci suntem tentaţi să-1 executăm cum 
am văzut la alţii. Or, aceste lucruri aparent minuscule sunt cele care încet, dar sigur degradează o 
relaţie. 

(55) Ce folos că doi oameni sunt căsătoriţi dacă ei continuă să privească filme deşănţate etc. 

(56) înseamnă etimologic „acelaşi cuget". Cei doi trebuie să dobândească mintea lui Hristos. 
Această armonie este rezultatul faptului că cei doi sunt în acelaşi cuget şi simţire. Dar la această 

17 



subtilă şi adâncă armonizare nu se poate ajunge dacă fiecare dintre ei nu are mintea întreagă, 
suflet şi trup feciorelnic ] apoi atitudine de dăruire către celălalt şi bunăvoinţă în sensul celrivUG 
Opcp0îo[ ].ai0VD8mai profund [ 

(57) Haina curată este întreaga înţelepciune, fecioria sufletească şi trupească, care poate fi pătată 
prin orice poftă acceptată, fie şi numai la nivel de gând. 

Cuvântul II 

din "Omilii si cuvântări despre educaţia copiilor" 

Despre credinţa şi filosofia şi blândeţea Anei; despre cinstea faţă de preoţi şi că trebuie să 
ne rugăm şi când începem masa şi când o terminăm. 

1 . Nimic nu este deopotrivă cu rugăciunea, nimic mai puternic decât credinţa. De amândouă ne-a 
dat dovadă Ana ieri. Căci cu aceste daruri(l) apropiindu-se de Dumnezeu, toate câte a voit a 
dobândit: şi firea cea vătămată a îndreptat-o şi pântecele cel încuiat 1-a deschis şi ruşinea [ei] a 
nimicit-o şi ocările potrivnicei sale le-a destrămat şi multă îndrăznire [către Dumnezeu] a luat şi 
spic frumos din piatră stearpă a secerat. Şi cu toţii aţi auzit cum s-a rugat, cum a cerut. A fost 
încrezătoare şi a primit, şi a născut, şi a crescut, şi 1-a dat jertfa [Domnului] pe Samuel. încât nu 
ar greşi cineva dacă ar numi-o pe această femeie şi mamă şi tată a copilului(2). 

Căci chiar dacă bărbatul a dat sămânţa, totuşi rugăciunea [femeii] a dat putere seminţei şi a făcut 
mai vrednice de cinste pricinile [începuturile, ] naşterii lui Samuel. Căci nu numai dormirea 
laolaltă şi^a%poccauzele] [ împreunarea părinţilor, precum în cazul celorlalţi [copii], au fost 
pricină, ci pricini ale acestei naşteri au fost rugăciunile şi lacrimile şi credinţa (3). Aşadar 
proorocul a avut părinţi mai vrednici de cinste decât alţii şi s-a născut prin credinţa mamei sale. 
De aceea s-ar şi potrivi să spună cineva despre această femeie: „Cei ce seamănă cu lacrimi întru 
veselie vor secera"(Ps. 125,5) (4). Pe aceasta s-o urmăm cu râvnă, bărbaţilor! Pe aceasta s-o 
imităm, femeilor! Că femeia aceasta s-a făcut dascăl şi bărbaţilor şi femeilor. Câte sunt sterpe să 
nu deznădăjduiască. Câte sunt mame aşa să-şi crească copiii. Şi cu toţii să urmăm filosofiei (5) 
cea dinainte de naştere a femeii, credinţei celei din vremea naşterii şi râvnei celei de după 
naştere(6). 

Cine are o atât de mare filosofie ca acea femeie, de vreme ce ea a purtat cu blândeţe şi mărime de 
inimă o aşa de nesuferită întâmplare? Şi nu a dat înapoi până ce nu a nimicit necazul şi până nu a 
aflat sfârşit minunat şi preaslăvit pentru răul ei. Şi [în toate acestea] nu şi-a luat nici un ajutor sau 
apărător din cei de jos. Că ea cunoştea iubirea de oameni a Stăpânului. Pentru aceea s-a şi 
apropiat de una singură şi a dobândit ceea ce voia. Că tămăduirea acelei ] avea trebuinţă nu de 
ajutor omenesc, ci de harulai(i\)9a[întristări dumnezeiesc. Şi aceasta pentru că nu era vorba de 
vreo pagubă de bani încât cineva, aducând aur, să-i poată dezlega întristarea. Nu era neputinţă a 
trupului, ca vreun doctor să îndemne pe slugi [să o îngrijească] şi să vindece boala. Firea îi era 
vătămată. Şi asta avea nevoie de Mâna cea de sus. 

De aceea, lăsând toate cele de pe pământ, a alergat la Stăpânul firii şi nu a dat înapoi până ce nu 
L-a înduplecat să-i dezlege stârpiciunea şi să-i deschidă pântecele şi s-o facă maică pe cea 

stearpă. Fericită este aşadar şi pentru aceasta: nu că a devenit maică, ci fiindcă [neputând] fi, 
totuşi a devenit(7). Cel dintâi lucru era al firii(8), cel de-al doilea era isprava aleasă de femeie. 
Fericită este şi pentru acele dureri ale naşterii, dar nu mai puţin fericită este şi pentru toate cele 
de dinaintea naşterii. Căci ştiţi cu toţii, şi bărbaţi şi femei, că nimic nu este mai nesuferit pentru o 
femeie decât lipsa de prunci. Şi chiar dacă s-ar bucura de mii de bunătăţi şi fericiri, totuşi durerea 
izvorâtă din astfel de lovitură nu ar putea-o răbda. 

Iar dacă acum, când am fost chemaţi la o mai înaltă filosofie şi călătorim spre cer, când nu mai 
avem nimic cu cele din veacul de acum, ci ne gătim pentru cealaltă viaţă, când fecioria are mare 
laudă, aşadar, dacă acum este aşa de nesuferită lipsa de prunci, gândeşte-te, odinioară ce rău era 
socotit un astfel de lucru. Că atunci nu era nici o nădejde a celor viitoare. Pentru cei vechi nu era 
nici o cugetare [la cele duhovniceşti], ci toate le făceau pentru lucrurile din veacul acesta. [Pentru 
ei] stârpiciunea şi lipsa de urmaşi era blestem şi pedeapsă. Nu se poate spune, nici înfăţişa prin 
cuvânt durerea unei astfel de lovituri. 

Şi aceasta o mărturisesc femeile care, deşi au arătat toată filosofia, însă această greutate nu au 
suferit-o. ci unele n-au mai putut vieţui cu bărbaţii lor, iar altele au socotit viaţa de netrăit. Iar pe 
femeia aceasta nu numai întristarea din pricina stârpiciunii o împresura, ci şi o altă patimă: mânia 
din pricina ocărilor potrivnicei sale. Şi precum vânturile, suflând potrivnic unul contra altuia, 
când cuprind o corabie în mijlocul luptei lor, înalţă când la pupă, când la proră valuri asupra ei, 
iar cârmaciul, şezând la cârmă, scapă corabia, dacă străbate printre izbirile valurilor cu ştiinţă 
înţeleaptă, aşa s-a petrecut atunci şi cu femeia aceea. 

Căci precum nişte vânturi potrivnice, aşa năvăleau peste sufletul său ] şi îi mărunţeau gândurile 
şiai(i\)0a iaX ^O|i'D0întărâtarea şi descurajarea [ ridicau multe valuri asupră-i, şi asta nu două 
sau trei sau douăzeci de zile, ci ani întregi (căci acest lucru i se întâmpla, zice [Scriptura], de 
destulă vreme). Şi a răbdat furtuna cu mărinimie şi nu a îngăduit să i se scufunde cugetul. Căci 
frica de Dumnezeu, şezând ca un cârmaci la cârmă, a înduplecat-o să rabde cu mărinimie furtuna 
aceea. Şi nu a încetat să-i cârmuiască sufletul până nu a dus la liman liniştit corabia plină de 
încărcătură, adică pântecele ei plin de comoară de mult preţ. Că nu argint, nici aur ducea, ci pe 
proorocul cel sfinţit. Şi îndoit a fost sfinţit pântecele ei: o dată pentru că pruncul era ] sarciniir]%p 
ocfprooroc sfinţit, iar a doua oară pentru că pricina [începutul] sale a luat-o din rugăciune şi din 
harul cel de sus. 

2. Şi nu numai încărcătura era preaslăvită şi minunată, ci şi felul neguţătoriei era şi mai uimitor. 
Că nu oamenilor a dat marfa, nici unor neguţători şi cârciumari, ci îndată ce a scos-o din corabie 
a vândut-o lui Dumnezeu. Şi a primit atâta bogăţie pe cât era cu putinţă să ia de la Dumnezeu. 
Căci după ce 1-a primit, Dumnezeu i-a dat alt copil. Şi nu doar unul sau doi sau trei sau patru, ci 
cu mult mai mult. „Că cea stearpă", zice, „a născut, şapte"(I Rg. 2,5) şi dobânda a întrecut 
capitalul. De acest fel este comerţul cu Dumnezeu. Bl nu dă înapoi doar puţin mai mult decât 
capitalul ce l-ai depus, ci de mult mai multe ori. Şi nu i-a dat numai fetiţe, ci de ambele sexe i-a 
dăruit odrasle, încât bucuria ei era neîntrecută. Acestea le spun nu doar ca să o lăudaţi, ci şi ca să- 
i şi urmaţi credinţa şi lipsa de răutate de care aţi auzit în parte şi ieri. Aşadar, pentru ca să vă 
dăruiesc şi restul, lăsaţi-mă puţin să povestesc despre cuvintele pe care le-a zis către preot şi 
către sluga preotului(9) după cea dintâi rugăciune, ca să vedeţi cugetul blând şi liniştit al femeii. 
„Şi a fost", zice, "că în timp ce îşi înmulţea rugăciunea înaintea Domnului, Eli preotul îi păzea 

gura ei"(IRg.l,12). 

îndoită virtute mărturiseşte aici scriitorul că are femeia: pe de-o parte răbdarea şi stăruinţa în 
rugăciune şi pe de alta trezvia minţii. Primul lucru îl arată faptul că a zis „îşi înmulţea". Al doilea 
„înaintea Domnului". Căci toţi ne rugăm, însă nu toţi o facem înaintea lui Dumnezeu. Că atunci 
când trupul zace la pământ şi gura bodogăneşte în zadar, iar mintea umblă peste tot prin casă şi în 
piaţă, cum mai poate zice unul ca acesta că s-a rugat înaintea lui Dumnezeu? înaintea Domnului 
se roagă cel ce îşi adună sufletul din toate cele şi nu are nimic comun cu pământul, ci se mută cu 
totul către cer şi scoate din sufletul său tot gândul omenesc. Aşa a făcut atunci şi această femeie. 

Că adunându-se pe sine întreagă şi încordându-şi mintea cu stăruinţă, L-a chemat pe Dumnezeu 
cu suflet îndurerat. Cum de zice atunci că şi-a înmulţit rugăciunea, de vreme ce scurtă a fost 
lungimea rugăciunii sale? Că nu s-a întins la multe cuvinte, nici nu a mărit în lungime 
rugăciunea, ci a grăit puţine şi simple cuvinte: „Adonai, Doamne, Eli, Savaot dacă privind vei 
privi la smerenia roabei Tale şi îţi vei aduce aminte de mine şi nu vei uita de roaba Ta şi vei da 
roabei Tale sămânţă bărbătească, îl voi da pe el dar înaintea Ta până în ziua morţii lui. Şi vin şi 
băutură ameţitoare nu va bea şi fier nu se va sui la capul lui"(I Rg. 1,11). Ce mulţime de cuvinte 
mai e asta? Aşadar, ce a vrut să zică în chip tainic prin „a înmulţit"? [înseamnă că] a grăit 
cuvintele adunate şi nu a lăsat să se cheltuie mult timp prin vorbe. Aşa ne-a poruncit şi Hristos în 
Evanghelie să ne rugăm. 

Că spunând ucenicilor să nu se roage precum păgânii şi să nu spună multe în zadar, ne-a învăţat 
şi măsura rugăciunii. Şi ne-a arătat că nu în mulţimea cuvintelor, ci în trezvia minţii stă faptul de 
a fi ascultaţi. Dar cum atunci, dacă trebuie să ne rugăm cu puţine vorbe, a zis o parabolă cum că 
trebuie să ne rugăm în toată vremea. Era o văduvă care îl necăjea necontenit cu rugămintea pe un 
judecător crud şi neomenos care nu avea nici frică de Dumnezeu nici ruşine de oameni (Le. 18, 
1-8). Cum a cedat la insistenţa venirilor femeii? Cum de ne îndeamnă şi Pavel zicând: "Stăruiţi 
în rugăciune"(Rom. 12,12)? Şi iarăşi: „Rugaţi-vă neîncetat'" (I Tes. 5,14). Că dacă nu trebuie să 
ne întindem la multe cuvinte, dar [în acelaşi timp] să ne rugăm necontenit şi concentrat, una este 
potrivnică alteia. 

Dar nu sunt potrivnice, să nu fie, ci se potrivesc foarte. Că şi Hristos şi Pavel au poruncit să 
facem rugăciuni scurte şi dese la răstimpuri scurte. Dacă întinzi mult cuvântul [rugăciunii] şi 
adesea îţi pierzi atenţia, dai multă îndrăznire [siguranţă] diavolului să intre şi să te împiedece şi 
să-ţi abată mintea de la cele ce le zici. Dar dacă faci rugăciuni concentrate şi dese, împărţind 
toată vremea [pe care o ai] în dese [clipe de rugăciune], vei putea cu ] şi să-ţi facir]V'DGOp(pGÎG[ 
uşurinţă să dobândeşti întreaga înţelepciune rugăciunile cu multă trezvie. Acest lucru l-a făcut şi 
Ana, nu folosindu-se de multe cuvinte, ci apropiindu-Se de Dumnezeu în chip adunat şi des. 
Apoi, după ce preotul i-a grăit împotrivă - că aceasta înseamnă că „îi păzea gura ei iar buzele i se 
mişcau dar glasul nu i se auzea" - s-a silit şi să se supună preotului şi să înceteze rugăciunea. Şi-a 
oprit glasul, dar nu şi îndrăznirea [către Dumnezeu], ci mai tare striga înlăuntru inima [către 
Domnul]. Că acest lucru este mai ales rugăciunea: când strigătele [către Dumnezeu] se înalţă 
dinlăuntru. Şi acesta este semnul unui suflet îndurerat şi chinuit: el nu-şi arată rugăciunea prin 
tăria glasului, ci prin râvna J.^iovociS ^r]T ai(i\)0op7t[minţii 

3. Aşa s-a rugat şi Moise. Şi deşi el nu a glăsuit nimic, Dumnezeu îi zice: „Ce strigi către Mine" 
(leş. 14,15). Oamenii pot să audă doar acest glas [trupesc], dar Dumnezeu mai înaintea lui aude 

pe cei ce strigă dinlăuntru [inimii lor]. Prin urmare se poate ca şi fără să strigăm să fim auziţi; şi 
umblând prin piaţă şi prin oraş, în acelaşi timp să ne rugăm în minte cu multă adunare şi 
încordare şi stăruinţă; şi să ne întâlnim cu prietenii, şi, [simplu spus], orice am face putem să-L 
chemăm pe Dumnezeu cu glas stăruitor şi pătrunzător - vorbesc de glasul dinăuntru - şi nimănui 
din cei de faţă să nu i se facă cunoscut acest glas. Asta a făcut atunci şi femeia aceasta. Căci 
glasul ei nu se auzea. Şi a auzit-o Dumnezeu. Aşa [de puternic] era glasul ei lăuntric. Şi i-a spus 
sluga lui Eli: „Până când vei fi beată? Leapădă vinul de la tine şi du-te de la faţa Domnului". 

De aici se poate vedea mai cu seamă fîlosofîa femeii. Acasă o ocăra potrivnica. Când a venit la 
templu, a înjosit-o şi sluga preotului şi preotul a certat-o. A fugit de furtuna de acasă şi a venit la 
liman, dar iar a aflat valuri. A venit să ia leac, şi nu numai că nu a luat, dar a primit lovitură din 
ocări şi rana mai tare s-a deschis prin ele. Ştiţi şi voi cum se comportă sufletele îndurerate la 
ocări şi înjosiri. Căci precum cele mai mari dintre răni se fac mai grele [dacă sunt lovite], 
nesuferind nici cea mai mică atingere din partea mâinii, aşa şi sufletul tulburat şi obijduit este 
fără răbdare în orice şi este muşcat de orice vorbă, însă nimic din acestea nu a pătimit femeia, 
deşi a fost batjocorită de o slugă. 

Dacă preotul ar fi fost cel ce ar fi înjosit-o, nu era aşa de minunată ] ar fîr]%pa[nerăutatea ei. Că 
mărimea vredniciei şi greutatea autorităţii înduplecat-o să asculte şi să se înţelepţească. Acum 
însă nici către sluga preotului nu s-a pornit. Şi pentru acest lucru şi-a atras şi mai mult 
bunăvoinţa ] lui Dumnezeu. Aşa şi noi, dacă am fi batjocoriţi şi amaiOV\)£[şi dragostea pătimi 
mii de rele, să ne purtăm cu cei ce ne ocărăsc cu nobleţe şi [aşa] vom atrage mai multa dragoste 
şi bunăvoinţă din partea lui Dumnezeu. De unde ştim aceasta? Din cele petrecute cu David. Ce a 
păţit acesta? El a fost scos odinioară din patrie şi i-a fost primejduit sufletul şi libertatea (II Rg. 
cap. 15-16). 

Dar având cu sine oaste împotriva acelui tânăr tiran neînfrânat şi ucigaş de tată, a rătăcit prin 
pustie şi nu s-a necăjit, nici nu s-a răzvrătit contra lui Dumnezeu, nici nu a zis: „Pentru ce se 
întâmplă aceasta? Pentru ce a îngăduit ca fiul să se scoale asupra părintelui său? Şi chiar dacă pe 
drept aş fi fost învinuit, totuşi [nici într-un astfel de caz] nu aşa ar fi trebuit să se întâmple. Dar 
acum, nefîind nedreptăţit de mine cu nimic, el vine după mine dorind să-şi pângărească mâna cu 
sângele tatălui său iar Dumnezeu deşi vedea acestea le îngăduie?". Insă nimic din acestea nu a 
zis. Şi ceea ce-i mai mare şi minunat este că, rătăcind şi alungat de toţi, un oarecare Şimei, om 
rău şi necurat, s-a pornit asupra lui, numindu-1 ucigaş şi necredincios şi împroşcându-1 cu alte 
mii de ocări. Iar David nici aşa nu s-a sălbăticit. 

Dar ar putea spune cineva: „Bine, dar ce este minunat că nu s-a apărat de vreme ce era 
neputincios şi nu avea putere?" Mai întâi voi răspunde că nu l-aş fi admirat atât dacă, având 
coroană şi împărăţie şi şezând pe tron ar fi răbdat dacă era batjocorit, pe cât îl laud acum şi mă 
minunez că a fîlosofat în vreme de necaz. Că în primul caz greutatea autorităţii şi nimicnicia 
celui ce l-ar fi înjosit îl înduplecau repede să îl dispreţuiască pe acela. Şi mulţi alţi împăraţi 
adesea au fîlosofat la fel, folosindu-se spre propria apărare de nebunia covârşitoare a celor ce-i 
înjoseau. Că ocările nu ne ating la fel când ne bucurăm de fericire sau când suntem apăsaţi. Când 
suntem tulburaţi atunci ne urmăresc mai tare şi ne muşcă mai rău. Pe lângă aceasta mai putem 
adăuga încă ceva la cele spuse: că, deşi era stăpân şi putea să se apere, totuşi nu a făcut-o. Şi ca 
să vezi că nu din slăbiciune, ci din nerăutate i-a izvorât filosofia [gândeşte-te] că atunci când 

căpitanul oştirii a vrut să fie lăsat să meargă şi să taie capul aceluia, David nu numai că nu i-a 
îngăduit, dar 1-a şi repezit, zicându-i: „Ce este mie şi ţie, fiule al lui Saruia? Lăsaţi-1 să blesteme 
ca să vadă Domnul smerirea mea şi sâ-mi răsplătească cele bune împotriva blestemului său cel 
făcut în ziua aceasta." Şi ce [a zis David] s-a şi întâmplat. 

4. Ai văzut cum a ştiut dreptul că a purta cu mărinimie ocările este pricină de mai mare probare 
spre bine(10). Pentru aceea odinioară, prinzând pe Saul între două ziduri şi având putere să-1 
ucidă, 1-a cruţat. Şi aceasta în vreme ce cei de faţă porunceau să înfigă sabia (I Rg. 24). Dar nici 
uşurinţa de a-1 ucide, nici îmboldirea de la ceilalţi, nici pătimirea multor rele, nici aşteptarea 
altora mai cumplite, nu l-au lăsat să-şi tragă sabia. Şi nici în tabără nu s-ar fi descoperit că el ar fi 
făcut această ucidere, fiindcă era peşteră şi nimeni altcineva nu era de faţă, ci numai el singur. Şi 
nu a zis - lucru care l-ar fi spus un adulter - „întuneric este împrejurul meu şi pereţi, cine mă va 
surprinde?". Nu, ci el a văzut Ochiul cel neadormit şi a ştiut că ochii Domnului sunt de mii de ori 
mai strălucitori decât soarele. 

Pentru aceea pe toate aşa le-a făcut şi le-a grăit ca şi când Acela ar fi fost de faţă şi i-ar judeca 
vorbele. Şi a zis: „Nu voi ridica mâna mea asupra unsului Domnului. Nu mă uit la răutatea [lui 
Saul], ci la vrednicia lui(ll) Să nu-mi spună mie careva că acesta este siluitor şi pângărit. Că eu 
cinstesc hotărârea lui Dumnezeu chiar dacă acesta se arată nevrednic. Nu este vina mea dacă el 
se arată nevrednic de cinste". Să audă câţi îi dispreţuiesc pe preoţi, să înveţe câtă evlavie a arătat 
acesta faţă de împărat. Că mult mai de cinste şi respect este preotul decât împăratul, pe cât a fost 
chemat la mai mare stăpânie. Să înveţe să nu-i judece, nici să le ceară socoteală, ci să se supună 
şi să se sfiască. Că tu nu ştii vieţuirea preotului, chiar dacă ar fi unul rău şi fără de grijă. David 
însă ştia cu amănunţime toate câte a făcut Saul. 

Dar în acelaşi timp ştia că stăpânia i-a fost dată [lui Saul] de la Dumnezeu. Şi chiar dacă ai şti cu 
de-amănuntul [viaţa lor], nu ai iertare, nici dezvinovăţire dacă dispreţuieşti pe întâistătători şi 
treci cu vederea cele spuse de ei. Auzi cum şi Hristos a nimicit această îndreptăţire a noastră când 
zice în Evanghelii: „Pe scaunul lui Moise au şezut cărturarii şi fariseii. Deci toate câte vă vor zice 
să le faceţi, faceţi-le. Dar după faptele lor să nu faceţi"(Mt. 23,3). Ai văzut cum, deşi viaţa 
acelora era aşa de stricată încât era vrednică de învinovăţire din partea ucenicilor lor, El nu a 
necinstit îndemnurile acestora, nici n-a lepădat învăţătura lor? Acestea le spun nu voind să 
osândesc pe preoţi, să nu fie, - că şi voi sunteţi martori ai bunei lor petreceri şi a multei lor 
evlavii - ci ca să le dăm cu îmbelşugare multă cinste şi respect. Căci nu atât pe ei, cât pe noi 
înşine ne folosim. Cel ce primeşte un prooroc în nume de proroc, plată de prooroc va lua. 

Că dacă nu ne este îngăduit să ne judecăm vieţuirea unii altora, cu cât mai mult pe a părinţilor 
[noştri duhovniceşti], însă ceea ce am spus - căci iarăşi trebuie să ne întoarcem la femeia aceasta 
- anume că a purta cu mărinimie batjocoririle este pricină de multe bunătăţi s-a petrecut şi cu Iov. 
Că şi de acela nu mă minunez atât mai înainte de a-1 îndemna femeia, cât după ce i-a dat sfatul ei 
cel pierzător. Şi să nu socotească cineva că zic lucru neobişnuit. Că adeseori pe cei pe care firea 
lucrurilor nu i-a putut împiedica, i-a pierdut vorba şi îndemnul cel stricat. De acest lucru este 
conştient şi diavolul încât după lovitura cu fapta adaugă şi atacul cu vorba. Aceasta a făcut şi cu 
David. Când a văzut că el rabdă cu mărinimie răscularea fiului său şi acea tiranică fărădelege, 
voind [diavolul] să-i poticnească mintea(12) şi să-1 convingă să cadă în mânie, 1-a adus pe acel 
Şimei, gătind ca prin cuvintele amare [ale aceluia] să muşte sufletul lui David. 

Acest lucru rău 1-a uneltit şi în cazul lui Iov. Când a văzut că acela îşi râde de săgeţile lui şi că în 
faţa tuturor stă cu nobleţe, ca un turn de diamant, a înarmat-o pe femeie ca prin ea să-şi furişeze 
şi să facă neobservat sfatul. Şi a ascuns în cuvintele ei momeala, plângând nenorocirea lui Iov. 
Ce a făcut acel mare om? „Pentru ce ai grăit ca una din femeile fără minte? Dacă le-am primit pe 
cele bune din mâna Domnului nu vom răbda şi cele rele?"(Iov 2,10). Ceea ce a zis aceasta 
înseamnă: „Dacă nu ar fi fost Stăpân, nici atât de presus faţă de noi, ci ar fi fost un oarecare 
prieten de o cinste cu noi, ce dezvinovăţire am fi avut dacă, după atâtea binefaceri din partea lui, 
noi i-am fi răsplătit cu cele potrivnice?". 

Ai văzut cuget (13) iubitor de Dumnezeu şi cum nu a gândit mai presus de sine, nici nu s-a lăudat 
că a suportat cu mărinimie acele lovituri mai presus de fire şi nici nu a socotit că atâta răbdare ce 
a arătat este un lucru al înţelepciunii şi mărimii sale de suflet? Ci ca şi cum şi-ar fi plătit 
trebuitoarea datorie şi nu ar fi pătimit nimic necuvenit, aşa, din toată inima, i-a răspuns împotrivă 
femeii. Aceasta s-a petrecut şi cu femeia aceasta. Când a văzut că rabdă cu mărime de suflet lipsa 
de prunci şi că se aruncă înaintea lui Dumnezeu, a pus împotriva ei pe sluga preotului ca [Ana] 
mai tare să se mânie. Dar nimic din acestea nu a pătimit femeia, ci cugetând şi fiind pregătită ]de 
acasă să rabde ocările, pentru că era cercată prin batjocoririleGîaTeXe|l[ potrivnicei, a respins fără 
de teamă, mai apoi, asemenea atacuri(14). 

Pentru aceea şi în templu multă blândeţe a arătat, purtând jignirile cele despre beţie şi vorbire în 
doi peri cu bărbăţie şi cu mărime de suflet, deşi nimic de acest fel nu s-a auzit în vorbele ei. Căci 
zicând sluga „Leapădă vinul de la tine şi te du de la faţa Domnului", Ana a răspuns: "Nu, 
Doamne". Pe cel care a înjosit-o 1-a numit stăpân. Şi nu a zis ceea ce mulţi oameni spun: „Mi-a 
zis preotul aşa ceva? El, cel ce învaţă pe alţii m-a jignit socotindu-mă beat şi vorbitor în doi 
peri?". Dar el a glumit ca să-ţi dea la iveală cugetul ascuns, chiar dacă nu era adevărat(15) 

5. Iar noi, adesea când suntem ocărâţi, [socotind] că trebuie neapărat să ne apărăm şi să ne 
izbăvim [de ocări], aprindem foc şi ca nişte fiare sălbatice călcăm în picioare pe cei ce ne-au 
înjosit, presându-i şi rănindu-i şi cerându-le socoteală de cele spuse, şi, prin chiar acestea pe care 
le facem, întărim bănuiala [acelora] împotriva noastră. Dacă vrei să arăţi celor ce te-au înjosit că 
nu eşti beat, arată-le-o prin .blândeţe, nu prin semeţie, nici prin ocărârea lor. Iar dacă îl loveşti pe 
cel ce te-a înjosit, toţi te vor învinui de beţie. Dar dacă te porţi cu nobleţe, vei îndepărta chiar 
prin faptele tale bănuiala rea. Acest lucru 1-a făcut demult şi această femeie. Şi zicând „Nu, 
Doamne", a arătat prin însele faptele sale că mincinoasă era bănuiala. De unde totuşi a avut 
preotul bănuiala aceasta? 

Căci nu a văzut-o râzând, nici dansând, nici împleticindu-se, nici zăcând, nici grăind ceva de 
ruşine ori vreun cuvânt de femeie uşoară. De unde, dar, avea această bănuială? Nu degeaba a 
bănuit el, ci după timpul din zi. Căci era la amiază când îşi făcea rugăciunea. De unde ştim? Din 
însele cuvintele de mai înainte. „S-a ridicat", zice, „Ana după ce au mâncat în Silo şi după ce au 
băut şi a stat înaintea Domnului". Vezi? Timpul pe care toţi şi l-au luat spre odihnă şi relaxare, ea 
1-a făcut timp de rugăciune şi după masă a alergat la rugăciune şi şi-a vărsat izvoarele lacrimilor 
şi a oferit [Domnului] o minte feciorelnica ]s-a rugat după^C0V8XK8[]şi trează. Şi în concentrare şi 
adunare vexa ovopcptOaf masă, ca să ia darul cel peste fire şi să i se dezlege stârpiciunea şi să i se 
vindece firea ei cea slăbită. Acestea le-am câştigat de la femeie: să ştim că [trebuie] să ne rugăm 
după ce am stat la masă şi la ospăţ. Cel ce se pregăteşte pentru acest lucru, niciodată nu va cădea 

în beţie şi în vorbirea în doi peri(16), niciodată nu va fi sfâşiat de plăcerea gâtlejului, ci cu 
aşteptarea rugăciunii îşi pune frâu gândurilor şi gustă din toate cele puse înainte cu cuvenita 
măsură şi îşi umple şi sufletul şi trupul de multă binecuvântare(17). 

Căci masa care începe de la rugăciune şi se sfârşeşte la rugăciune, niciodată nu va fi cu vreo 
lipsă, ci ne va aduce toate bunătăţile mai bogat decât un izvor. Să nu trecem cu vederea un atât de 
mare câştig. Că nu este lucru necuvenit ca slugile noastre, dacă ar vrea să primească de la noi 
ceva din cele puse înainte, să ne mulţumească şi apoi să se îndepărteze vorbindu-ne de bine. Iar 
noi, bucurându-ne de atâtea bunătăţi, nici măcar atâta cinstire nu dăm lui Dumnezeu, şi acestea, 
după ce am urma să ne bucurăm de multă siguranţă şi ], unde harulaixoipa%D8[pace(18). Că 
unde este rugăciune este şi mulţumire Duhului Sfânt este desfată şi demonii fug şi toată puterea 
potrivnică se alungă şi se surpă. Cel ce urmează să se întoarcă la rugăciune nu va îndrăzni să 
grăiască nimic necuvenit nici chiar în vremea mesei. Şi chiar dacă grăieşte îşi dă seama şi se 
căieşte degrabă. Pentru aceea trebuie ca şi la începutul şi la sfârşitul mesei să mulţumim lui 
Dumnezeu. Că, după cum am zis, atunci mai ales nu vom cădea cu uşurinţă în beţie, când ne vom 
statornici în această obişnuinţă. 

Şi chiar dacă te-ai ridica vreodată de la masă ameţit şi cu chef, nici aşa să nu laşi obiceiul. Ci 
chiar dacă ne-am îmbătat, chiar dacă ne împleticim şi cădem la pământ, chiar şi aşa să ne rugăm 
şi să nu dezlegăm obişnuinţa. Căci dacă în prima zi te rogi chiar dacă eşti în halul acesta, a doua 
zi vei îndrepta necuviinţa din prima zi. Aşadar ori de câte ori mâncăm, să ne aducem aminte de 
femeia aceasta şi de lacrimile ei şi de această „bună beţie" a ei. Că s-a îmbătat şi femeia, însă nu 
de vin, ci de multa evlavie. Dacă după masă avea o astfel de stare, oare ce stare avea de 
dimineaţă? Dacă după ce a mâncat şi a băut s-a rugat atât de adunat, cum era când postea? 

6. Să ne întoarcem iar la cuvintele ei, cele pline de multă filosofie şi blândeţe. Căci zicând „Nu, 
Doamne" a adăugat: „Eu sunt femeie în zi necăjită şi vin şi băutură ameţitoare nu am băut". Ia 
aminte cum nici aici nu a spus de ocările potrivnicei sale, nici nu a scos la iveală răutatea aceleia, 
nici nu ]câtai|i'D0a[şi-a deplâns necazul său, ci numai atât şi-a descoperit întristarea să se apere 
înaintea preotului. „Eu sunt femeie în zi necăjită şi vin şi băutură ameţitoare nu am băut şi îmi 
vărs sufletul meu înaintea Domnului". Nu a zis „mă rog Domnului", sau "îl implor pe 
Dumnezeu", ci „îmi vărs sufletul înaintea Domnului". Aceasta înseamnă că m-am întors [m-am 
mutat] pe mine întreagă către Dumnezeu, mi-am deşertat mintea către El, am făcut rugăciunea cu 
tot sufletul şi puterea mea, am spus lui Dumnezeu necazul meu, i-am arătat rana. Iar Acela poate 
să pună leacul. „Să nu dai roabei tale în faţă, ca unei femei ciumate". Iarăşi se numeşte pe sine 
roabă şi lucrează cu multă râvnă ca să nu primească vreo părere rea din partea preotului. 

Şi nu şi-a zis către sine: "Ce-mi pasă mie de acuzaţia acestuia? M-a osândit pe degeaba, a bănuit 
ceea ce nu trebuia. Să fie numai conştiinţa mea curată şi n-au decât ca toţi să mă osândească", ci 
a plinit acea lege apostolească care porunceşte să ne îngrijim de cele bune nu numai înaintea 
Domnului, ci şi înaintea oamenilor (II Cor. 8,21). Şi în tot chipul a îndepărtat bănuiala zicând: 
„Să nu dai roabei tale în faţă, ca unei femei ciumate". Ce înseamnă „în faţă"? „Să nu socoteşti că 
sunt fără de ruşine şi plină de îndrăzneală", din durere, nu,]ai(l\)9a[îndrăznirea mea nu este din 
beţie, ci din întristare din ameţeală. Ce a zis preotul? Ia aminte la priceperea aceluia! Nu a 
iscodit necazul, nu a vrut să facă vâlvă de rugăciunea ei. Dar ce zice? „Mergi în pace. Să-ţi dea 

ţie Domnul Dumnezeul lui Israel toată cererea pe care ai cerut-o de la El". Pe acuzator 1-a făcut 
femeia apărător. 

Atât de mare bine este blândeţea şi îngăduinţa. Şi în loc de ocară, luând merinde îndestulătoare, 
s-a dus şi 1-a avut pe cel ce a certat-o ca ocrotitor şi mijlocitor. Dar nici aşa nu s-a oprit, ci iarăşi 
a zis: „A aflat roaba ta har înaintea ochilor tăi", adică „Află până la capăt şi din decurgerea 
lucrurilor că nu din beţie, ci din multa durere am făcut rugăciune şi cerere". „Şi plecând", zice 
[Scriptura], „nu a mai stat cu el". Ai văzut credinţa femeii? Mai înainte de a lua ceea ce a cerut a 
fost plină de îndrăznire ca şi când ar fi luat. Iar pricina este că s-a rugat cu multă atenţie şi 
adâncire şi încordare, cu multă râvnire neîndoielnică. De aceea a plecat ca şi când ar fi primit tot 
[ceea ce ceruse]. Pe de altă parte şi Dumnezeu i-a luat întristarea pentru că urma să-i dea 
darul(19). Pe aceasta s-o urmăm şi noi cu sârguinţă şi în toate necazurile şi întâmplările rele să 
alergăm la Dumnezeu. Şi dacă nu avem copii, să-i cerem de la Acela. Iar dacă îi dobândim, să-i 
creştem cu multă sârguinţă [în legea lui Dumnezeu] şi să îndepărtăm pe cei tineri de orice 
răutate, mai cu seamă de neînfrânare şi împrăştiere(20). Cumplit este acest război şi nimic nu 
primejduieşte atât de mult vârsta copilăriei şi tinereţii ca această patimă. Din toate părţile să-i 
îngrădim şi să-i ocrotim cu sfâtuiri, cu îndemnuri, cu înfricoşări, cu ameninţări(21). 

Dacă ei vor birui această poftă, nu vor fi biruiţi degrabă de vreo alta, ci vor fi şi mai tari decât 
banii, se vor înfrâna şi de la beţie, şi chefurile şi întâlnirile stricate le vor îndepărta cu toată 
râvna, le vor fi mai iubiţi şi părinţilor, vor fi mai respectaţi şi de toţi oamenii(22) Căci cine nu se 
va sfii ]. Cine nu va iubi şi nuVGîpcpGÎGfîn faţa uni tânăr cumpătat şi cu mintea întreagă va 
îmbrăţişa pe cel ce pune frâu poftelor necuviincioase şi fără de rânduială? Şi cine, fie şi dintre cei 
foarte bogaţi, nu va alege cu multă dorire pe unul ca acela ca să-i încredinţeze fiica lor, chiar 
dacă acela ar fi mai sărac decât toţi? Că după cum nimeni nu este aşa de ticălos şi nenorocit, 
chiar de ar fi mai bogat decât toţi, încât să vrea să-şi ia ca ginere pe cel ce vieţuieşte în 
neorânduială şi destrăbălări şi ia aminte la desfrânate, tot aşa nimeni nu este atât de lipsit de 
minte ca cel ce dispreţuieşte şi necinsteşte pe cel întreg la ] şi cu viaţă cinstită.vOîpcpOîofminte 

Aşadar, ca să fie respectaţi şi de oameni şi să fie doriţi şi lui Dumnezeu copiii [noştri], să 
împodobim sufletele lor şi să-i aducem către nuntă cu ] (23) . Căci astfel se vor revărsarivoaopcp 
Gîa[[zestrea] întregii înţelepciuni asupra lor ca din nişte izvoare şi toate cele ale veacului de 
acum şi îl vor avea milostiv şi pe Dumnezeu. Se vor bucura şi de slava de acum şi de cea 
viitoare(24), de care fie ca noi toţi să avem parte cu harul şi cu iubirea de oameni a Domnului 
nostru Iisus Hristos, împreună cu Care Tatălui şi Duhului Sfânt fie-Le slava, cinstea şi puterea, 
acum şi pururea şi în vecii vecilor. Amin. 

NOTE EXPLICATIVE 

(1) Credinţa şi rugăciunea sunt singurele şi adevăratele daruri date de noi lui Dumnezeu, căci în 
ele punem şi noi înclinarea voinţei noastre care ne aparţine. In rest, totul este de la Dumnezeu şi 
nu putem pretinde că avem vreun aport. Tot ceea ce realizăm este de fapt împlinirea unei alegeri. 
Vigoarea şi sinceritatea acelei alegeri ne fac vrednici sau nu de Dumnezeu. Iar sinceritatea se 
verifică din constanţa de a urma până la moarte alegerii făcute. Acea credinţă până la moarte şi 
rugăciunea necontenită (căci doar cea necontenită este expresia sincerităţii totale de a ne dărui lui 
Dumnezeu)sunt cele în funcţie de care vom lua raiul sau iadul. Faptele sunt doar consecinţa 

acestei credinţe şi dăruiri totale, dar şi proba de netăgăduit că rugăciunea şi credinţa sunt 
adevărate şi nu făţarnice. 

(2)Pasaj limpede prin care se arată că faptul de a fi mamă sau tată nu ţine de latura biologică, 
deşi şi aceasta poate avea influenţe importante, ci mai ales de latura duhovnicească. A fi maică 
sau tată duhovnicesc ţine de starea duhovnicească a acelui om şi nu atât de datul lui biologic. 
Ceea ce este complementar la nivel trupesc (mama şi tatăl biologici) devine unitar la nivel 
duhovnicesc. Funcţiile bărbatului pot fi preluate de femeie, dar numai la nivel duhovnicesc şi 
numai de o femeie întărită în Duh. Aceste atribuţii specifice genului nu sunt interschimbabile în 
sensul în care crede feminismul actual, în mod normal şi tradiţional, fiecare ins îşi are îndatoririle 
lui în familie şi ar fi bine să se ţină cont de ele. De altfel, se cunosc multe alte cazuri în tradiţia 
Bisericii când pustnici încercaţi au luat cu ei în mănăstiri prunci mici. în acest caz, ei deveneau şi 
mamă pentru copilaşi (de pildă, cuviosul Avramie şi Măria, nepoata sa - 29 oct). Un alt exemplu 
de maternitate -paternitate unite în aceeaşi persoană este cuvioasa Teodora din Alexandria - 1 1 
sept. 

(3) De necontestat rolul vieţii duhovniceşti a părinţilor în naşterea şi evoluţia ulterioară a 
pruncului. 

(4) Pasajul acesta din psalmi este raportat în ascetica patristică la nevoinţa duhovnicească. Prin 
urmare, poate gândul sfântului ar sugera că a avea şi a educa creştineşte copii înseamnă de fapt o 
dură nevoinţa duhovnicească, precum a dovedit Ana. 

(5) „Filosofic" desemna la Părinţi viaţa practică, dar şi orientarea minţii. 

(6) Toate cele trei perioade sunt extrem de importante pentru mamă şi nu doar unele: 1. 
pregătirea pentru zămislire cu pocăinţă şi curăţirea firii. 2. Credinţă în bunătatea şi ajutorul lui 
Dumnezeu în timpul sarcinii şi la naştere şi, de asemenea, ferirea de tot ceea ce ar putea vătăma 
fetusul (cum a făcut de pildă mama lui Samson, crezând şi urmând poruncilor îngerului 
-Judecători cap 13). 3. Păstrarea încordată a nevoinţei în vremea creşterii pruncului prin atenţie 
duhovnicească asupra lui şi rugăciune, postire etc, în general prin vieţuirea cât mai strictă după 
poruncile lui Hristos şi imprimarea acestui duh de vieţuire şi jertfelnicie în fragedul copil, chiar 
din leagăn. 

(7) Este limpede că pentru cel credincios cu adevărat, mijloacele contraceptive sau cele de 
însămânţare artificială sunt un nonsens. 

(8) Faptul că o femeie devine mamă nu este nimic extraordinar, căci este firescul. 

(9) Fapt inexistent în traducerea românească. 

(10) Necazul, dacă este asumat de bună voie de om, îl face mult mai încercat şi îi dă experienţă, 
deci şi putere asupra ispitelor, în acest caz, el (omul ispitit care rabdă) poate fi de folos şi altora. 

(11) Era rege, uns al Domnului. Prin aceasta, David cinstea însăşi alegerea Dumnezeu. 
Dumnezeu 1-a ales, El să-1 şi pedepsească. 

26 



(12) Asupra minţii şi cugetării se duce tot războiul diavolului. De aceea creştinul adevărat are 
nevoie de o pocăinţă - „metanoia" (schimbare a minţii) cu toată fiinţa. 

(13) Desemnează de fapt libera voinţă a persoanei, aplecarea ei fiinţială prin alegere către un 
lucru sau altul. 

(14) Este esenţială în viaţa duhovnicească pregătirea acasă prin nevoinţă pentru cele la care vom 
fi supuşi ulterior. A răbda apăsarea pravilei, a cu patimile, a postului, a supărării, a plictiselii etc. 
sunt arme de primă mărime în lupta duhovnicească. 

(15) Adesea, dacă suntem atenţi, ceea ce ni se pare rău şi jignitor ne arată de fapt defectele şi 
patimile ce zac în noi. Ar trebui să le fim recunoscători celor ce ne ocărăsc sau ne refuză poftele. 
Toate acestea, dacă suntem treji, nu sunt decât probe ale sincerităţii noastre înaintea lui 
Dumnezeu şi prilejuri de a ne întări şi mai mult în dragostea de Dumnezeu. 

(16) Adică să avem dinainte gândul că după masă trebuie să ne rugăm. 

(17) Măsura în hrană şi lipsa de pofte aduce bucurie nu doar trupului, ci şi sufletului. Căci există 
o bucurie firească pusă de Dumnezeu în hrană şi atunci o sesizăm când socotim hrana dar al lui 
Dumnezeu şi o folosim după scopul dat ei de Făcător. 

(18) Dacă dăm cinste lui Dumnezeu, El ne va păzi să nu fim prinşi de patimi. 

(19) Toate aceste experienţe duhovniceşti (încredinţarea că va primi darul şi dezlegarea 
întristării) erau simţite, nu închipuiri. 

, careaieyX£oa(20) Am redat prin amândouă cuvintele aspecte ale grecescului are multe 
cono taţii: deşirau, agitaţie, ncastâmpărare, necuviinţă, imoralitate, deşănţare, efeminare etc. Este 
de fapt o patimă globală care dă frâu liber oricărei impulsivităţi şi imbolduri tinereşti sau 
copilăreşti de orice natură ar fi acestea. Această patimă ia amploare în urma lipsei unei educaţii 
riguroase şi a unui program de viaţă, a unui mod ordonat de a fi. Medicamentul ar fi tocmai 
vieţuirea ordonată, conştiincioasă, fără compromisuri şi refuzul constant de a se lăsa în braţele 
oricărui impuls lăuntric. 

(21) De observat că sfântul nu propune doar metode paşnice, ci şi mai aspre. 

(22) După cum se vede, cheia vieţuirii adevărate creştineşti de mai târziu este educaţia riguroasă 
creştină din copilărie. 

(23) Pregătirea pentru căsătorie se face din copilărie şi chiar de la zămislire ori şi mai dinainte. 

(24) Viaţa creştină asigură prin purtarea de grijă a lui Dumnezeu şi necesităţile pentru veacul de 
acum. Prea mult ne îngrijim de cariera şi situaţia copiilor noştri, când eforturile cele mai multe s- 
ar cuveni să fie orientate spre a le da o educaţie prin poruncile lui Hristos. 

Cuvântul III 

din "Omilii si cuvântări despre educaţia copiilor" 

Despre alăptarea lui Samuel şi că folositor lucru este a întârzia naşterea de copii şi că 
primejdios şi nesigur [pentru mântuirea noastră] este a nu purta grijă de prunci. 

1 . Dacă nu par unora împovărător şi nu li s-a făcut lehamite de mine, voiesc iarăşi să mă ating azi 
de acelaşi subiect despre care am vorbit şi ieri, când v-am condus spre Ana şi v-am introdus cu 
cuvântul în livada virtuţilor femeii (1), livadă ce nu are trandafiri, nici flori care se veştejesc, ci 
rugăciunea şi credinţa şi multă nerăutate. Căci acestea sunt mult mai bine mirositoare decât 
florile de primăvară şi sunt adăpate nu de izvoare de apă, ci de ploile lacrimilor. Că nu fac 
izvoarele de apă atât de împrospătate grădinile, cât fac izvoarele de lacrimi să se urce la cea mai 
mare înălţime sadul rugăciunii. Acest lucru s-a petrecut şi cu femeia aceasta. Că numai ce a grăit 
şi îndată rugăciunea ei a alergat la cer şi i-a adus rod copt: pe sfântul Samuel. 

Nu vă necăjiţi dacă iarăşi începem să vorbim despre acelaşi subiect (2). Căci nu vom spune 
aceleaşi lucruri, ci altele noi şi proaspete. Că şi când e vorba de masa trupească, dintr-un singur 
peşte multe feluri de mâncare se pregătesc. Ba şi pe aurari îi vedem că dintr-o singură bucată de 
aur fac şi brăţări şi lănţişoare şi multe alte bijuterii. Chiar dacă materia este de un singur fel, 
totuşi felurit este meşteşugul şi nu se restrânge numai la un singur fel de a prelucra materia dată, 
de vreme ce este atât de variat şi iscusit. Iar dacă cele de aici sunt astfel, cu mult mai mult harul 
Duhului. Iar că variată este masa harului şi mult felurită şi cu multe chipuri, ascultă- 1 pe Pavel: 
„Prin Duhul se dă unuia cuvânt de înţelepciune, altuia cuvântul cunoştinţei, altuia credinţă, altuia 
darurile vindecărilor, al ajutorărilor, al cârmuirilor, felurile limbilor. Toate acestea le lucrează 
Unul şi Acelaşi Duh, împărţind fiecăruia după cum voieşte"(I Cor. 12, 8-11). Ai văzut felurime? 
Multe sunt râurile, dar unul e izvorul. Multe sunt bucatele, dar unul bucătarul. De vreme ce atât 
de mare este harul Duhului, să nu ne descurajăm. 

Ştim că aceasta era stearpă, clar ştim şi că a devenit mamă; ştim că a plâns cu lacrimi, dar ştim şi 
că s-a bucurat. Ne-am îndurerat cu ea atunci, să ne şi veselim cu ea astăzi. Aşa a poruncit şi 
Pavel, să ne bucurăm cu cei ce se bucură şi să plângem cu cei ce plâng (Rom. 12,15). Iar aceasta 
trebuie să o facem nu numai cu oamenii care trăiesc în vremea noastră, ci şi cu cei ce au trăit 
odinioară. Şi să nu-mi spună careva: „Bine, dar ce câştig voi avea de la Ana şi de pe urma 
istorisirilor despre ea?(3) Şi cele sterpe pot învăţa de la ea cum să devină mame şi mamele pot 
afla iarăşi care este cel mai bun mod de a creşte copii. Dar nu numai femeile, ci şi bărbaţii pot lua 
cele mai mari roduri din această istorisire, învăţând să se poarte cu blândeţe cu femeile lor chiar 
dacă vor boli de stârpiciune, după cum şi Elcana se purta cu Ana. Şi nu numai acest câştig va fi, 
ci şi unul mai mare decât acesta, anume că veţi învăţa că toţi părinţii trebuie să-şi crească copiii 
pentru şi cu Dumnezeu. 

Aşadar, să nu socotim nefolositoare ascultarea istorisirii dacă de pe urma ei nu câştigăm argint şi 
bani. Tocmai acesta este câştigul şi folosul, că nu aur şi argint primim, ci ne aduce înainte ceea ce 
este cu mult mai mare decât acestea: evlavia sufletului şi comorile cereşti. Şi ne învaţă cum să 
trecem de orice primejdie. Căci a da bani este uşor şi pentru oameni, dar a îndrepta firea şi a 
nimici o astfel de întristare a inimii şi a înceta durerea şi a ridica sufletul ce era gata să cadă cu 
totul, nu îi este cu putinţă nici unui om, ci numai Stăpânului firii (4). Tu, dacă ai fi avut vreo 
boală netămăduită şi ai fi cutreierat toată cetatea şi ai fi cheltuit bani şi te-ai fi dus la mulţi 

28 



doctori şi nu ai fî aflat nici o mângâiere, dacă [în cele din urmă] ai fi întâlnit o femeie care a 
pătimit acelaşi lucru ca şi tine, dar ea a fost izbăvită, de bună seamă că nu te-ai fi dat bătută 
stăruind şi rugând-o şi cerând ca s-o îndupleci să-ţi arate pe cel ce a vindecat-o. 

Acum însă, văzând-o pe Ana înaintea ta şi destăinuindu-ţi pătimirea ei şi vorbindu-ţi de leac şi 
arătându-ţi şi pe Tămăduitor, fără să o rogi şi fără să-i dai ceva, tu nici măcar nu te apropii, nici 
nu iei leacul şi nici nu asculţi cu toată atenţia povestea ei ? De ce bine ai mai putea avea parte 
vreodată ? Că alţii adesea şi mări îndepărtate au traversat şi multă cale au umblat şi bani au 
cheltuit şi osteneală au răbdat ca să vadă vreun doctor vestit din ţări străine şi aceasta nefiind ei 
siguri că vor scăpa cu totul de boală. Iar tu, femeie, netrebuind să faci nici o călătorie peste mare, 
nici să treci dincolo de hotare, nici să suferi vreo astfel de osteneală - şi ce să mai zic de hotare, 
când nici măcar de pragul casei nu eşti silită să treci, ci stând în iatacul tău poţi să fi dimpreună 
cu Doctorul şi fără vreun alt mijlocitor să vorbeşti cu El despre toate câte vrei (căci „Dumnezeu 
de aproape sunt Eu", zice, "şi nu Dumnezeu de departe"(Ier. 23,23)) - tu, dar, te codeşti şi te 
leneveşti? Ce apărare mai ai? 

De ce iertare te vei mai bucura când cu uşurinţă poţi afla scăpare de toate relele ce stau asupra ta 
din toate părţile, iar tu te leneveşti şi te codeşti şi nu te preocupi de sănătatea şi mântuirea ta? Că 
acest Doctor nu numai stârpiciunea, ci orice boală a trupului şi a sufletului o poate vindeca 
numai cu voinţa. Şi nu doar acest lucru este minunat, că fără de osteneală şi fără călătorie şi 
cheltuială şi mijlocitori se face vindecarea, ci şi că se face fără durere. Că nu fier şi foc se aduce 
contra bolii, precum fac asistenţii medicilor, ci destul este numai un semn să facă şi toată 
deznădejdea şi durerea şi boala fuge. 

2. Aşadar, să nu fim fără de grijă, nici nepăsători, chiar dacă am fi săraci şi căzuţi în cea mai de 
pe urmă nevoie! Că nu bani trebuie să-I aruncăm, încât să ne punem în primejdie sărăcind. Căci 
acest Doctor nu cere ca plată argint, ci lacrimi şi rugăciuni şi credinţă. Şi dacă mergi la El 
avându-le pe acestea, vei lua sigur ceea ce ceri şi vei pleca de la Dânsul cu multă veselie. Iar 
acest lucru este cu putinţă să-1 aflăm din multe locuri şi nu în cele din urmă chiar de la femeia 
aceasta. Că ea nu a adus aur şi argint, ci rugăciune şi credinţă şi lacrimi şi după ce a luat ceea ce 
a cerut s-a dus. Să nu socotim că fără de folos ne este povestirea. Căci acestea s-au scris spre 
povăţuirea noastră, la care a ajuns sfârşitul veacurilor. Insă să ne apropiem de ea şi să învăţăm 
cum i s-a dezlegat boala şi ce a făcut iarăşi după ce i-a fost dezlegată şi cum s-a folosit de darul 
cel dat ei de Dumnezeu. „A şezut", zice, „şi a alăptat pe Samuel". Ia aminte cum îl privea pe acel 
copil: nu numai ca pe un simplu copil, ci şi ca dar pe care îl va da lui Dumnezeu. îndoită îi era 
dragostea: una din fire, alta din har. Şi mi se pare că se şi sfia şi respecta pe copilul ei. Şi aşa şi 
este. Că dacă unii, urmând a da ca dar lui Dumnezeu oarecare potire şi pahare, după ce iau 
lucrurile pregătite şi le depozitează acasă mai înainte de ziua când le vor duce, nu le privesc ca 
pe nişte vase obişnuite, ci ca pe nişte vase afierosite şi nici măcar nu cutează să se atingă oricum 
şi oricând de ele, după cum fac cu cele din casă, cu atât mai mult femeia aceasta era cu atâta 
luare aminte la copil. Şi mai înainte de a-1 duce la templu, îl iubea mai mult decât pe un copil şi îi 
slujea ca unuia ce avea să fie afierosit, socotind ea că astfel se va sfinţi si ea prin el. Căci [aşa] şi 
casa ei a devenit templu, de vreme ce îl ţinea într-însa pe proorocul şi preotul [Samuel]. 
Şi nu numai din aceea că 1-a făgăduit lui Dumnezeu se vede evlavia ei, ci şi din faptul că nu 
îndrăznea să se suie la templu şi să-1 ducă mai înainte de a-1 înţărca. „Că a spus", zice, 
"bărbatului său. Nu mă voi sui [la templu] până ce nu mă voi sui cu copilul. Şi când îl voi înţărca 

va fi dus înaintea Domnului şi va şedea acolo până veac"(I Rg- 1, 22). Vezi? Să-1 lase acasă şi sa 
meargă nu socotea că este un lucru sigur. Că după ce i s-a dat darul nu îndrăznea să se arate fără 
de dar. Iar dacă s-ar fi suit la templu şi l-ar fi luat cu ea se temea să mai vină cu el înapoi(5). 
Pentru aceea a rămas atâta timp [acasă]: ca să arate [mai apoi] dimpreună cu darul. Şi 1-a crescut 
şi 1-a lăsat [la templu]. Iar copilul nu s-a mâhnit că a fost luat de la sân. Ştiţi cât de nervoşi 
obişnuiesc copiii să fie când sunt luaţi de la sân. Dar acesta nu s-a mâniat când a fost luat de la 
sânul mamei, ci a privit către Dumnezeu, Care a făcut-o şi pe aceea mamă a sa. Insă şi mama nu 
s-a îndurerat când s-a despărţit de copil. Căci harul, mijlocind pentru ea, a biruit pătimirea 
firescă şi lor li se părea că sunt unul cu altul(6). Şi precum via este înrădăcinată într-un anumit 
loc, dar până departe îşi întinde mlădiţele şi ciorchinele atârnând este totuşi împreună cu 
rădăcina, chiar dacă distanţa dintre ele este mare, aşa s-a petrecut şi cu această femeie. Căci ea a 
rămas în cetate, dar mlădiţa ei s-a întins până la templu şi acolo era atârnat ciorchinele cel copt. 
Iar depărtarea locului nu a împiedicat nicidecum ca dragostea cea după Dumnezeu(7) să lege 
împreună pe mamă şi pe copil. Căci chiar dacă vârsta lui era necoaptă, însă virtutea îi era 
pârguită(8) şi s-a făcut dascăl tuturor celor ce se suiau la templu, prin multa lui cucernicie faţă de 
Dumnezeu. Fiindcă aflând ei despre felul naşterii sale căpătau îndestulată mângâiere şi nădejde 
în Dumnezeu. Şi nimeni din cei ce-1 vedeau pe copil nu tăcea, ci toţi II slăveau pe Dumnezeu Cel 
Ce mai presus de nădejde 1-a dăruit pe el [maicii sale]. Pentru aceea a întârziat Dumnezeu 
naşterea, ca să se întindă mai tare această bucurie şi să o facă mai strălucită pe femeie. Căci cei 
care ştiuseră de necazul femeii erau martorii harului lui Dumnezeu, aşa încât multă vreme cât 
fusese fără de copii a făcut-0 şi mai cunoscută la toţi şi de toţi era fericită şi admirată şi prin ea îi 
erau aduse lui Dumnezeu mulţumiri [şi laude de către alţii]. Acestea le spun ca şi noi, dacă 
vedem pe unele femei sfinte că nu au copii sau sunt în vreun alt necaz asemănător, să nu cugetăm 
cele rele, nici să ne mâniem, nici să nu spunem în noi înşine: "Pentru ce a trecut cu vederea 
Dumnezeu pe o femeie care vieţuieşte cu atâta virtute şi nu i-a copil?" Căci nu pentru că trece cu 
vederea face aşa, ci ştiind că este un alt folos mai mare pentru noi. L-a lăsat, aşadar la templu. L- 
a lăsat pe miel la păstor, l-a dus pe berbec la turmă şi pe trandafirul cel fără spini în grădină: 
trandafir care nu se veştejeşte, ci pururi este înflorit şi care poate să se suie chiar până la cer, de a 
cărui bună miresmă toţi cei care locuiesc în lume se împărtăşesc până azi. Atâta amar de ani au 
trecut şi încă se menţine puterea acestei bune miresme şi nu a slăbit prin mulţimea vremii 
[scurse]. [Şi asta] pentru că aşa este firea celor duhovniceşti. 

3. A dus acest răsad frumos şi l-a sădit în altă parte. Şi după cum ostenitorii pământului mai întâi 
aruncă în pământ seminţele de chiparos şi de alte asemenea plante, apoi, când văd că sămânţa s-a 
făcut copac, nu-1 lasă în acelaşi pământ, ci smulgându-1 de acolo, îl mută în altă ţarină ca 
pământul să primească în şanurile sale planta de curând sădită şi astfel toată puterea sa [a 
pământului], fără grabă şi continuu, să o dea spre hrănirea şi creşterea acelei rădăcini, tot aşa a 
făcut şi femeia aceasta. Căci copilul semănat în acel pântece mai presus de nădejde, l-a mutat de 
acasă şi l-a sădit în templu unde sunt izvoare de apă necontenit. Şi puteai să vezi împlinindu-se 
cu ei acel cuvânt proorocesc pe care l-a zis David cântând aşa: "Fericit bărbatul care n-a umblat 
în sfatul necredincioşilor şi în calea păcătoşilor nu a stat şi pe scaunul ciumaţilor n-a şezut, ci în 
legea Domnului e voia lui şi la legea Lui va cugeta ziua şi noaptea. Şi va fi ca un pom răsădit la 
izvoarele apelor care roadă lui va da la vremea sa" (Ps. 1, 1-3). Căci nu după ce a avut experienţa 
răutăţii a venit [copilul] la lepădarea ei, ci chiar ]. Nu a fost părtaş „adunărilor celor cer]T£din 
scutece a ales virtutea (9) [ap fac fărădelege", nici nu a avut parte de convorbiri pline de 
necredinţă, ci din cea dintâi vârstă, de la sânul maicii, a venit la celălalt sân, cel duhovnicesc 
(10). Şi după cum copacul, dacă are parte necontenit de umezeală, creşte la înălţime mare, aşa şi 

acesta a ajuns la culmea virtuţii fiind adăpat neîncetat cu auzirea cuvintelor dumnezeieşti (11) 
Dar să vedem cum 1-a sădit? 

Să urmăm şi noi femeii, să intrăm în templu împreună cu ea. „S-a suit", zice, cu el în Silo, şi cu 
un viţel de trei ani. îndoită jertfă a fost. Una era viţelul necuvântător, cealaltă era [copilul] 
cuvântător. Pe unul 1-a jertfit preotul, pe celălalt 1-a oferit femeia. Mult mai bună era jertfa pe 
care femeia a adus-o decât aceea pe care a făcut-o preotul. Căci şi aceasta a fost preoteasă a 
propriilor ei măruntaie şi a urmat patriarhului Avraam, ba 1-a şi întrecut. Căci acela luându-şi fiul 
1-a dus pe el o singură dată. Aceasta însă 1-a lăsat să rămână totdeauna la templu. Acela 1-a adus 
jertfa cu totul. Nu te uita că nu 1-a junghiat, ci [priveşte] că a săvârşit totul numai cu voia liberă . 
[Dar femeia 1-a dat cu totul.] Ai văzut femeie care se ia la întrecere cu bărbatul? Ai văzut că nu a 
fost nici o piedică din partea firii | femeieşti] ca să-1 urmeze cu râvnă pe patriarh? Dar să vedem 
cum 1-a adus jertfă? 

Apropiindu-se de preot i-a zis: "Intru mine, Doamne". Ce înseamnă „întru mine?", înseamnă: cu 
amănunţime ia aminte la cele grăite de mine. Pentru că a trecut mult timp, voia iarăşi să-i 
amintească cele spuse de prima dată. Pentru aceea zice „întru mine, Doamne. Eu sunt femeia 
care a stat înaintea ta şi se ruga Domnului pentru copilaşul acesta". „M-am rugat Domnului şi 
mi-a dat cererea pe care am cerut-o de la El. Şi dau înapoi împrumutul Domnului pentru toate 
zilele câte le va trăi, ca să fie de folos Domnului". Nu a zis: „Eu sunt femeia pe care ai ocărât-o, 
pe care ai batjocorit-o, pe rare ai bănuit-o de beţie şi de vorbire fără rost. Pentru aceea ţi-a arătat 
Dumnezeu că nu sunt beată. Tu m-ai învinuit pur şi simplu de acest lucru, [fără să cercetezi]". Nu 
a zis nimic din aceste cuvinte iuţi, ci i-a răspuns cu multă blândeţe. 

Deşi din faptele petrecute avea motiv să se dezvinovăţească şi putea ea acum să-1 ocărască pe 
preot, ca pe unul care atunci o defăimase pe degeaba, nu a făcut nimic din toate acestea, ci a grăit 
numai despre binefacerea lui Dumnezeu. Ia aminte la bunăvoinţa roabei (12). Când a pătimit cele 
rele nu a dezvăluit nimănui necazul, nici nu a zis către preot: „Am o potrivnică care mă ocărăşte 
şi mă batjocoreşte pentru că are o ceată de copii. Eu însă vieţuiesc întru blândeţe, deşi nici până 
azi nu am putut deveni mamă pentru că Dumnezeu a închis pântecele meu; şi văzând că mă 
necăjesc nu m-a miluit". Nimic din acestea nu a zis, ci trecând sub tăcere felul necazului a arătat 
numai că este deznădăjduită şi întristată spunând: „Sunt o femeie aflată în vreme apăsătoare". Şi 
nici aceasta nu ar fi spus-o dacă n-ar fî silit-o preotul, bănuind că ar putea fi beată. Când a lăsat-o 
necazul acela şi Dumnezeu i-a dat cererea, atunci [doar] a făcut cunoscută preotului binefacerea, 
vrând ca şi el să fie părtaş mulţumirii ei, după cum 1-a făcut părtaş şi rugăciunii ei de odinioară. 

Şi a zis: „Pentru copilul acesta m-am rugat şi mi-a dat Domnul cererea pe care am cerut-o de la 
El. Şi acum dau împrumutul înapoi Domnului". Vezi cum măsoară! „Să nu socoteşti că fac ceva 
mare şi minunat", zice ea, „pentru că ofer pruncul. Căci nu fac cu deplină stăpânire şi [din 
proprie iniţiativă] această faptă bună, ci doar îmi plătesc datoria. Am făcut o înţelegere şi acum 
înapoiez ceea ce am primit Celui ce mi-a dat"(13). Şi zicând aceste cuvinte s-a oferit şi pe sine 
împreună cu pruncul, legându-se şi pe sine de templu ca şi cu un lanţ prin împreună-pătimirea 
firii (14). 

4. Căci dacă „unde este comoara omului acolo este şi inima lui"(Mt. 6,21), cu mult mai mult 
unde era copilul femeii acolo era şi cugetul mamei; şi aşa pântecele ei s-a umplut iar de 

31 



binecuvântare (15). După ce a zis aceste vorbe şi s-a rugat, ascultă ce zice preotul către Elcana: 
„Iţi va da Domnul altă sămânţă din femeia aceasta în locul celei care ai dat-o Domnului". La 
început (16) nu a zis „Iţi va da în locul [acesteia alta]", ci „Să-ţi dea ţie Domnul cererea". Când 
însă L-a făcut datornic pe Dumnezeu îi zice: „Să-ţi răsplătească [să-ţi dea în loc] bune nădejdi pe 
viitor". Căci dacă pe când nu îi era [Dumnezeu] dator i-a dat, cu mult mai mult după ce S-a băgat 
dator îi va răsplăti. Pe cel dintâi l-a luat făcând făgăduinţă, iar pe cei de după aceea i-a luat din 
binecuvântarea [dată după primul]. Şi aşa întregul rod al femeii s-a sfinţit. 

Cel întâi născut era isprava femeii, la cel de-al doilea însă a fost părtaş şi preotul. Şi precum 
pământul bun şi gras, când primeşte seminţele ne arată roade bogate, aşa şi femeia, primind cu 
credinţă cuvintele preotului a adus alte spice mănoase şi a preschimbat vechiul blestem, născând 
din făgăduinţă şi binecuvântare. Şi tu, dar, femeie, râvneşte acesteia. Şi chiar de eşti stearpă, fă o 
făgăduinţă asemănătoare şi roagă pe preot să mijlocească împreună cu tine. Dacă într-adevăr şi 
cu totul primeşti cu credinţă cuvintele lui, binecuvântarea părinţilor [a preoţilor] va sfârşi m rod 
bun şi frumos. Iar dacă devii mamă, oferă-ţi şi tu copilul. Aceea l-a dus la templu. Tu pregăteşte- 
1 pe el templu împărătesc. „Căci mădularele voastre", zice, "sunt trupul lui Hristos şi templu al 
Duhului Care locuieşte în voi"(l Cor. 6,19) (17). Şi iarăşi [zice]: „Voi locui în voi şi voi umbla" 
(II Cor. 6,16). Cum, dar, nu este necuvenit să îndreptăm o casă îmbătrânită care stă gata să se 
prăbuşească şi pentru ea să cheltuim bani şi să aducem zidari şi să ne îngrijim de toate, iar casa 
lui Dumnezeu - căci casă a lui Dumnezeu este sufletul unui tânăr - să nu o învrednicim de nici o 
purtare de grijă (18)? 

Vezi ca nu cumva să auzi şi tu acelaşi lucru pe care l-au auzit de demult iudeii. Căci aceia, 
pentru că nu au purtat grijă de templul acesta văzut când s-au întors din robie, ci şi-au 
înfrumuseţat casele, aşa L-au mâniat pe Dumnezeu încât l-a trimis pe prooroc şi i-a ameninţat cu 
foametea şi cu multe lipsuri în cele de trebuinţă. Iar pricina acestei ameninţări aceasta era: „Voi 
locuiţi în case mari, iar casa Mea se pustieşte"(Agheu 1,4). Dacă neglijenţa faţă de acel templu a 
ridicat mânia lui Dumnezeu, cu mult mai mult uşurătatea faţă de acest templu mânie pe Stăpân. 
Căci acesta [al trupului şi sufletului] este mult mai de preţ decât acela, după cum şi simbolurile 
sfinţeniei sunt mai mari (19). 

Nu lăsa casa lui Dumnezeu să devină peşteră de tâlhari ca să nu auzi şi o altă certare pe care 
Hristos a făcut-o iudeilor când a zis: „Casa Tatălui Meu este casă de rugăciune, iar voi aţi făcut-o 
peşteră de tâlhari" (Mt. 21,13). Cum devine peşteră de tâlhari? Când îngăduim să intre în 
sufletele tinerilor pofte care îi robesc şi lăsăm toată desfrânarea să locuiască în ei. Căci asemenea 
gânduri sunt mai cumplite decât tâlharii, robind libertatea copiilor" şi făcându-i robi patimilor 
necuvântătoare, străpungându-i din toate părţile şi umplând mintea lor de multe răni (21) . De 
aceea trebuie .să veghem asupra lor în fiecare zi şi ca de un bici să ne folosim de cuvânt ca să 
scoatem toate aceste patimi din sufletul lor şi copiii să poată prin noi să se împărtăşească de 
cetăţenia cea de sus si să săvârşească toată lucrarea de acolo. Nu ştiţi că cei ce vieţuiesc în oraşe, 
adeseori îşi iau de îndată copiii de la alăptat şi îi duc la temple, la lupte, la şcoli sportive, la dans 
şi muzică? Aceasta să facem şi noi! Din cea dintâi vârstă să-i introducem în vieţuirea cerească. 
Căci aceasta de aici este doar cheltuială pământească şi nu are nici un câştig. 

5. Căci ce câştig poţi avea din laudele mulţimii, spune -mi? Fiindcă de îndată ce se lasă seara, 
aplauzele şi toată acea agitaţie se veştejeşte, îndată ce se termină adunarea, după ce s-au desfătat 

ca într-un vis, rămân pustii de orice veselie şi căutând în sine buna dispoziţie de pe urma 
cununilor [de laudă], de pe urma îmbrăcăminţii strălucite şi de pe urma a toată cealaltă 
împopoţonare şi fandoseală [lumească], nu o pot afla. Şi toate acestea au trecut pe lângă ei mai 
repede ca un vânt. Pe când vieţuirea cerească, din contră, este cu totul altfel: fără cheltuială ne 
aduce mult câştig şi încă statornic. Căci nu oamenii beţi, ci poporul îngerilor îl aplaudă neîncetat 
pe cel ce vieţuieşte în ceruri. Dar ce vorbesc eu de poporul îngerilor? însuşi Stăpânul îngerilor îl 
laudă şi îl primeşte pe acela. Iar cel lăudat de Dumnezeu, nu o singură zi, sau două, ori trei, ci în 
toată veşnicia, merge cu strălucire, purtând cunună, şi nu vei putea vedea capul unui asemenea 
om niciodată golit de slava aceea (22). 

Căci timpul unei asemenea laude nu se restrânge la câteva zile, ci se întinde în nemurirea 
veacurilor viitoare. Acestei slujiri nu îi poate fi piedică niciodată sărăcia, ci este cu putinţă şi 
săracului să slujească această slujire. Şi mai cu seamă săracului, căci el este străin de toată 
fandoseala şi mândria lumească! Pentru ca nu trebuie cheltuială de bani şi averi, ci un suflet curat 
şi o minte întreagă şi feciorelnică (23). Din aceasta [din sărăcie] se ţes pentru suflet hainele 
acelei vieţuiri şi se împleteşte cunună, încât dacă sufletul nu este împodobit cu isprăvile virtuţii, 
nu are nici un folos din mulţimea aurului. Prin urmare, nici o vătămare nu vine din sărăcie dacă 
are pusă deoparte bogăţia lăuntrică. 

Iar această slujire nu este doar a pruncilor de parte bărbătească, ci şi a fetelor. Căci după cum în 
viaţa socială nu sunt rânduiţi doar bărbaţi să facă aceste lucruri şi slujiri, ci teatrul le primeşte şi 
pe femei şi pe bătrâni şi pe tineri şi pe robi şi pe cei liberi, tot aşa, unde este râvnă dovedită a 
sufletului nu este piedică nici firea, nici vârsta, nici rangul social, nici vreun alt lucru. De aceea 
vă rog pe voi toţi, din cea dintâi vârstă să-i daţi pe fiii şi fiicele voastre la asemenea slujiri şi 
îndeletniciri şi puneţi-le de o parte mai dinainte o bogăţie care se potriveşte cu o asemenea 
vieţuire, nu adunându-le aur şi argint, ci depozitându-le în suflet blândeţea, întreaga înţelepciune, 
cuviinţa şi toată cealaltă virtute. De această cheltuială are nevoie o astfel de slujire şi 
îndeletnicire. 

Aşadar dacă această avuţie [duhovnicească] o strângem atât în noi cât şi în copiii noştri,(24) vom 
avea parte şi în viaţa aceasta de multă strălucire, iar în viaţa ce vine vom auzi acel fericit glas 
prin care Hristos îi va chema pe toţi cei ce L-au mărturisit pe El. Mărturisire nu doar prin 
credinţă, ci şi prin fapte, fiindcă dacă nu este şi aceasta adăugată [celei prin credinţă] ne 
primejduim să fim pedepsiţi împreună cu cei care L-au tăgăduit. Căci nu unul singur este chipul 
tăgăduirii, ci multe şi felurite, la care şi Pavel se referea când zice: „Ei mărturisesc că-L cunosc 
pe Dumnezeu, dar prin faptele lor îl tăgăduiesc"(Tit. 1,16). Şi iarăşi: "Dacă cineva dintre ai lor, şi 
mai ales dintre casnici, nu le poartă de grijă au tăgăduit credinţa şi sunt mai răi decât 
necredincioşii"(l Ti m. 5,8). Şi iar: "Fugiţi de lăcomie, care este închinare la idoli"(Col. 3,5). 

Prin urmare, fiindcă sunt atâtea tăgăduiri, este limpede că sunt tot pe atâtea mărturisiri, ba chiar 
mai multe (25). Pe acestea toate să ne sârguim să le mărturisim, ca şi noi să ne bucurăm de 
cinstea din ceruri, cu harul şi cu iubirea de oameni a Domnului nostru Iisus Hristos prin Care şi 
cu Care Tatălui şi Duhului Sfânt slavă acum şi pururea şi în vecii vecilor. Amin. 

(1) Predicatorul este cineva familiarizat prin faptă cu subiectul despre care vorbeşte. Doar astfel 
îşi poate permite să îi conducă fără greş şi pe alţii la lucrul despre care discută. Important este ca 

mesajul Scripturii sau al unei vieţi de sfânt să-1 prefac în trăire proprie, să mă raportez, în chip 
viu. De altfel, sfinţii sunt vii şi împreună cu noi când le citim vieţile. 

(2) Probabil, mulţimea începuse să forfote la gândul că iar le va vorbi despre rugăciunea Anei. 
Predica trebuie permanent variată spre a fi primită de auditori. Dacă şi un trăitor şi orator 
desăvârşit cum e sfântul loan Gură de Aur întâmpina greutăţi în a i se percepe mesajul, cu cât 
noi, cei mult mai jos decât el, nu avem nevoie de multă rugăciune şi atenţie pentru a nu vorbi 
degeaba ascultătorilor? 

(3) Aşa facem şi noi azi când spunem: vieţile sfinţilor sunt învechite, nu mai au savoare şi sens 
pentru epoca noastră. Şi aşa pierdem legătura vie cu Duhul Sfânt care ne vine prin predania 
Bisericii. 

(4) Adevărata vindecare nu se dă de nici un psiholog sau psihiatru, medic sau farmacist, terapeut 
naturist etc, oricât ar plăti cineva, ci numai harul Duhului poate face cu adevărat aceasta. Ceilalţi 
pot aduce ameliorări - nu calitative, ci cantitative - însă acestea ţin tot de viaţa aceasta şi de 
ordinea lumii căzute în păcat. 

(5) Copilul trebuia pregătit atât cât ţinea de ea şi apoi dat lui Dumnezeu. Trebuia ca şi ea să-şi 
aducă aportul. 

(6) Relaţia dintre Ana şi Samuel devenise duhovnicească pe de-a-ntregul, încât distanţa ce-i 
separa era desfiinţată de harul care era prezent în amândoi şi care îi făcea să se simtă totdeauna 
împreună. Acest har, dacă l-am avea, ne-ar face să simţim realitatea de netăgăduit a prezenţei 
sfinţilor şi a fraţilor noştri care sunt la mari depărtări. Singurul lucru care trebuie să ne preocupe 
este dobândirea reală a harului. Acesta trebuie să fie scopul strict al oricărei mame când îşi creşte 
copilul. Numai această prezenţă simţită a harului poate alunga tirania legăturilor provocate de 
firea căzută (a se vedea vieţile sfinţilor Andronic şi Anastasia din 9 octombrie şi a sfântului 
mucenicLonghin sutaşul din 16 octombrie, unde se arată modul cum harul şi rugăciunea au 
dizolvat durerea mamelor pentru pierderea copiilor lor). 

(7) Dragoste duhovnicească, nu firească, era între ei. 

(8) Copilul să fie crescut în virtute de la primele zile, pentru ca aceasta să-şi arate rodul foarte de 
timpuriu. 

(9) A ales, desigur, prin mama lui. 

(10) Ideea că orice copil trebuie să aibă experienţa nebuniilor din lume este din punct de vedere 
duhovnicesc un nonsens şi o prostie. Tocmai, dacă este ferit de orice experienţă a răului, va avea 
şanse reale la mântuire. Ne întrebăm: „Dar atunci copilul meu ce face dacă nu ştie ale lumii? 
Cum va fi privit de ceilalţi colegi dejoacă, de şcoală, de serviciu etc.?". Aşa gândesc creştinii 
lumeşti care în chip ascuns sunt legaţi de lume şi pentru care lumea, cariera, poziţia socială, 
atârnă mai mult în balanţă decât cunoaşterea şi viaţa duhovnicească reală. Iar adunări ale celor ce 
fac fărădelege nu sunt mai toate desenele animate şi filmele la care se uită, iar convorbiri ale 
necredinţei nu este educaţia ştiinţific (dar mai ales conceptual) eronată care li se dă în şcoli? Mai 
întâi copilul trebuie educat temeinic în Duhul Bisericii şi apoi, dacă e cazul, dat şi la şcoală, dar 
şi atunci cu multă precauţie şi cercetare. Mai bine fără cele ale lumii decât cu mintea şi inima 
vătămate. 

(11) Copilul crescut astfel din scutece are mult mai mari şanse decât altul să ajungă la măsura 
sfinţeniei. Azi copiii sunt adăpaţi, şi încă neîncetat, zi şi noapte, cu alte imagini şi auziri pline de 
patimi. 

(12) Bunăvoinţă nu în sensul plat, banal, de azi, ci în sensul etimologic de bună orientare a 
voinţei în acord cu raţiunea pusă de Dumnezeu în om. In orice situaţie voinţa Anei acţionează 
conform poruncilor lui Dumnezeu. 

(13) Cu adevărat nimic din ceea ce avem nu este al nostru, ci al lui Dumnezeu. Dar Ana nu-1 dă 
oricum pe Samuel, ci după ce şi ea a pus, după putere şi mai ales după bună-voinţă, partea sa în 
buna creştere a copilului. Aceasta este de fapt esenţa Liturghiei: Dumnezeu primeşte darurile de 
la noi, dar nu aşa cum ni le-a dat, ci transformate de aportul şi sârguinţa noastră. Iar dacă efortul 
nostru este sincer (în cadru liturgic: dacă prescura îndeplineşte toate condiţiile) preface în ceva 
infinit de preţios darul nostru, îl înveşniceşte prin harul Duhului Sfânt, îl face al Său dimpreună 
cu noi. Orice act pe care noi îl facem ar trebui să fie un act liturgic, o prelungire a tainei 
Liturghiei, o împreună lucrare cu Dumnezeu în care Dumnezeu e începutul şi sfârşitul, iar omul 
lucrează şi el, dar tot împreună cu Dumnezeu, în partea de mijloc. 

(14) Este un text de mare adâncime teologică: Ana aduce pe prunc. Pruncul este legat prin fire, 
printr-o simţire specială de mama lui. Această legătură este de nedezlegat şi, prin urmare, o dată 
cu el se aduce jertfă şi mama. Este ca şi în cazul în care tragem un om de mână. Pentru că mâna 
este prinsă organic de restul trupului, va fi tras tot omul. La fel este cu sfinţii: dacă sunt la 
Dumnezeu ne trag şi pe noi după ei datorită legăturii de nedezlegat ce există în firea umană. De 
aceea taina lui Hristos nu poate fi despărţită de taina Maicii Sale, datorită acestei legături 
ontologice a firii umane. Această împreună-pătimire a firii, această simţire a unităţii firii 
omeneşti din toate veacurile şi prin toate veacurile este simţită doar de puţini oameni ajunşi la 
măsuri duhovniceşti înalte. Această unitate a simţit-o şi Maica Preacurată pe cruce. Plânsul ei nu 
era unul facil, al unei mame care îşi pierde copilul, ci el avea dimensiunile jertfei lui Hristos, era 
universal, cuprindea întreaga omenire. Această compătimire a firii L-a făcut pe Fiul ca, luând 
trup, să moară pentru păcatele noastre. Datorită acestei împreună-pătimiri şi unităţi a firii poate 
cânta Biserica că noi oamenii aducem ca dar lui Dumnezeu pe Maica Domnului (Vecernia din 26 
decembrie). Firea a fost făcută de Dumnezeu nu ca să fie sfâşiată prin împătimire (prin 
împărţirea ei din pricina patimilor individuale), ci să-şi simtă şi să-şi adâncească unitatea şi 
împreună-pătimirea (compătimirea), prin dăruirea persoanelor unele către altele şi purtarea 
laolaltă a sarcinilor. 

(15) Ceea ce avem în minte ne direcţionează şi ne pătrunde întreaga fiinţă, trup şi suflet, deci şi 
pe cei din jurul şi din noi. Dacă mintea mamei este la televizor, modă, bani etc, va avea în 
pântece blestem, nu binecuvântare. 

(16) înainte de a-1 zămisli, când s-a rugat la templu. 

(17) Nu există în Sfânta Scriptură textul în această formă, ci este format din părţi ale unor versete 
disparate. 

(18) Aşa şi azi ne îngrijim ca pruncul şi copilul să aibă toate cele deşarte ale lumii, dar de inima 
lui nu ne îngrijim. Ne preocupăm de avere, bani, pofte, şcoli, poziţie socială, carieră şi în inima 
lui îl lăsăm pradă duhurilor necurate care intră prin cele pe care noi le-am agonisit, chipurile, 
spre binele lui (de fapt spre pierzania lui). 

(19) însemnele, simbolurile. Sfânta Euharistie e numită de Sf. Dionisie Areopagitul „simbol". 
Ceea ce sfinţeşte sufletul şi trupul (templul omenesc) este Sfânta împărtăşanie. Templul evreiesc 
era sfânt prin mana şi tablele Legii şi toiagul lui Aaron care se aflau în el, trupul şi sufletul 
creştinului prin Sfânta împărtăşanie şi purtarea noii Legi în inimă. 

(20) Privitul filmelor, reclamelor, jocurilor etc. de fapt ne robesc, deşi par că ne oferă gustul 
libertăţii şi al independenţei. Emanciparea este dobândită prin educarea în duhul lumii şi al 
satisfacerii poftelor. 

(21) Toate sugestiile care intră în noi prin simţurile care nu sunt păzite ne vătăma mintea şi 
puterea ta~voia] este tocmai câştigarea minţiiede a cugeta duhovniceşte. Pocăinţa [u curate, 
eliberate de otrava sugestiilor lumii. Lumea sfârtecă mintea [voug], paralizează, pe când pocăinţa 

o readună, îi redă sănătatea. Pocăinţa deplină nu este cu putinţă decât cu ajutorul harului. 

(22) Harul Duhului (simbolizat la propriu şi la figurat) în icoane de nimbul din jurul capetelor 
sfinţilor este o prezenţă permanentă a nevoitorului adevărat. Harul se face al lui, dinlăuntru, nu 
ceva exterior. 

(23) Mintea feciorelnică şi sufletul curat nu se poate avea dacă ne împreunăm lăuntric cu toate 
poftele, sugestiile şi gândurile pătimaşe venite din afară, prin simţuri. 

(24) Nu pot să cresc un copil duhovniceşte dacă eu nu sunt duhovnicesc. Deci este neapărat de 
trebuinţă să fie mai întâi părinţii duhovniceşti, altfel ne amăgim socotind că îi creştem în Duhul 
Sfânt. ' 

(25) Capacitatea de diversificare a răului, deşi uluitoare, nu este nici pe departe la fel de prolifică 
ca cea a binelui. Oricât de inventiv este dracul, Dumnezeu îl întrece în perspicacitate. Se vede 
aceasta din surprinzătoarele şi inventivele modalităţi de practicare a virtuţii pe care le făceau 
sfinţii. 

Cuvântul IV 

din "Omilii si cuvântări despre educaţia copiilor " 



Către cei care părăsesc slujbele si se duc la teatru; nu numai că petrecerea în biserică este 
mai de folos decât cea de la teatru, ci şi mai plăcută. A doua cuvântare despre rugăciunea 
Anei şi că trebuie necontenit să ne rugăm si în tot locui fie că suntem în piaţă, pe drum sau 
în pat. 

1 . Nu ştiu ce cuvinte să folosesc azi. Căci văd adunarea liturgică împuţinată, pe prooroci 
dispreţuiţi, pe apostoli trecuţi cu vederea, pe părinţi defăimaţi. Iar prin robi ocara trece la Stăpân. 
Vreau să acuz pe cei care, datori fiind să asculte acuzaţia, nu îi văd de faţă, ci vă văd prezenţi pe 
voi care nu aveţi trebuinţă de acest îndemn şi mustrare. Dar chiar şi aşa nu trebuie să tăcem. Şi 
durerea pentru ei suntem gata să o dăm în vileag prin cuvinte, pentru ca să-i facem şi pe ei de 
ruşine, dar să vă şi lăsăm pe voi care ascultaţi să le fiţi osânditori. Căci dacă erau aici de faţă, ar 
fi auzit mustrarea numai din partea noastră. Acum însă, fugind de certarea noastră, de la voi vor 
auzi toate. Aşa fac şi prietenii. Când nu-i află pe cei vinovaţi, se întâlnesc cu prietenii celor 
vinovaţi pentru ca aceia să meargă şi să le spună. Aceasta a făcut şi Dumnezeu. Căci lăsând pe 
cei care au păcătuit faţă de El s-a întâlnit cu Ieremia care nu a făcut nici o nedreptate şi i-a zis: 
„Ai văzut ce Mi-a făcut fiica cea nepricepută, Iuda?(l). 

De aceea şi noi mijlocim pe lângă voi împotriva acelora, ca, plecând de aici, să îi îndreptaţi. Cine 
poate suferi o împuţinare ca aceasta? O dată pe săptămână ne strângem aici şi nici măcar în 
această zi nu suferim să trecem cu vederea grijile lumeşti. Dacă cineva îi întreabă de aceasta, 
îndată pun înainte sărăcia şi necesitatea hranei. Şi zicând că nu au timp, îşi urzesc o [falsă] 
dezvinovăţire [care de fapt este pentru ei] mai cumplită decât orice osândă. Căci ce este mai rău 
decât această osândă: să ni se pară orice altceva mai important şi mai necesar decât lucrurile lui 
Dumnezeu. Gândiţi-vă la grozăvie: dezvinovăţirea devine osândă! Şi ca să vedeţi că, fără să zic 
eu ceva, aceste lucruri sunt pretexte şi motive de scăpare şi un acoperământ pentru lipsa de 
râvnă, [fiţi atenţi] la ziua de mâine care îi va mustra pe toţi cei care acum pretextează unele ca 
acestea. 

Căci mâine lot oraşul se mută la hipodrom şi casele şi pieţele se golesc din pricina acelui 
spectacol nelegiuit. Şi aici nici măcar încăperea principală a bisericii nu se poate umplea. 
Acolo însă nu numai în hipodrom, ci şi la balcoane, pe case, pe acoperişuri, pe blocuri de piatră 
şi pe mii de alte locuri aflate la înălţime, ocupă [spectatorii] loc. Şi nici sărăcia, nici lipsa de 
timp, nici neputinţa trupului, nici slăbiciunea picioarelor, nici altceva de acest fel nu poate ţine în 
frâu in nebunia cea nestăvilită. Ci oamenii bătrâni, mai abitir decât tinerii în floarea vârstei, fac 
de ruşine cărunteţele şi dau pildă rea la vârsta lor, făcând de ocară însăşi bătrâneţea. 

Şi aici [în biserică] socotesc că sunt îngreuiaţi asemenea celor ce au rău de mare şi zic că prin 
auzirea cuvintelor dumnezeieşti dau în strâmtorare şi sufocare2. 

Astfel de lucruri ne pun ei înainte. Acolo însă, arzându-i soarele pe capul gol şi fiind arşi şi siluiţi 
de arşiţă şi stând în picioare cu multă osteneală şi suferind mii de alte rele, ca într-o livadă se 
desfată din toată inima. De aceea sunt oraşele noastre stricate, că sunt dascăli răi pentru tineret. 

] un tânărCD^povicpOîCum ar putea un [astfel de bătrâni să înţelepţească [o necuviincios şi 
destrăbălat când el însuşi se semeţeşte cu asemenea fapte la bătrâneţe, când el însuşi, după atâta 
vreme, nu se mai satură de priveliştea ] fiul (3), cum poate săG5^l|l0vaceea preadesfătătoare ? 
Cum poate să-şi educe [p pedepsească pe robul care greşeşte, cum poate să sfătuiască pe altul să 
nu se grijească de cele trebuincioase, dacă el face asemenea necuviinţe în cea din urmă vârstă a 
bătrâneţii? Iar dacă tânărul îl ocărăşte pe bătrân, îndată [cel bătrân] aduce înainte vârsta sa 
înaintată şi are pe lângă sine mii de susţinători, însă când trebuie să-1 înţelepţească pe cel tânăr şi 
el însuşi să-i fie [aceluia] dreptar de virtute, nu pomeneşte nici un cuvânt de vârstă, ci merge mai 
înnebunit decât tinerii la acel spectacol nelegiuit. Acestea le zic nu ca să dau vina pe bătrâni, nici 
ca să-i scap pe tineri de acuză şi osândă, ci pentru ca prin cei dintâi să-i fac statornici pe cei din 
urmă. 

Căci dacă nu trebuie ca cel bătrân să facă acele necuviinţe, cu atât mai mult tânărul. Fiindcă 
[dacă bătrânul face asemenea lucruri] se face de râs şi mai multă îi este necuviinţa, pe când în 
cazul tânărului pierzania este mai cumplită, groapa mai adâncă. Şi fiindcă mai puternice sunt 
poftele pentru tineri şi flacăra dorinţelor li se face mai aprinsă, e de-ajuns fie şi numai puţin lemn 
să primească din afară şi [îndată] se aprind toate. Că pentru tânăr este mult mai uşor să cadă în 
mânie şi în pofte. De aceea şi este trebuinţă de mai multă pază, de a se ţine mai tare în frâu, de a- 
şi pune ziduri şi oprelişti mai sigure. 

2. Să nu-mi spui asta, omule, că acel spectacol are plăcere, ci arată-mi că dimpreună cu plăcerea 
nu are nici o vătămare. Dar ce zic eu vătămare? Căci nici măcar plăcere nu are. Şi asta este 
limpede din ceea ce urmează. Când pleci de la acel hipodrom şi te întâlneşti cu cei care pleacă de 
la biserică, cercetează cu amănunţime care a avut parte de plăcere mai mare: cel ce a ascultat pe 
prooroci şi s-a împărtăşit de binecuvântare şi s-a bucurat de învăţătură şi L-a rugat pe Dumnezeu 
pentru păcatele sale şi şi-a uşurat conştiinţa şi nimic nu-1 mai osândeşte sau tu care ţi-ai părăsit 
Mama [Biserica] şi ai necinstit pe prooroci şi 

L-ai dispreţuit pe Dumnezeu şi ai dănţuit împreună cu diavolul şi ai ascultat pe cei ce blesteamă 
şi batjocoresc şi ţi-ai pierdut vremea în deşert şi pe degeaba şi când te-ai întors acasă ai venit cu 
mâna goală, neavând de acolo nici un câştig, fie trupesc, fie duhovnicesc? 

Aşadar, dacă e vorba de plăcere, trebuia mai cu seamă aici [la biserică] să vii. Căci de acolo 
îndată vine osânda şi mustrarea conştiinţei, părerea de rău pentru cele petrecute, ruşinea, ocara, 
neîndrăznirea privirii. Aici, din contră, este îndrăzneala, grăirea liberă şi discuţia sfielnică cu toţi 
despre toate cele auzite aici (4). Aşadar, când mergi în piaţă şi îi vezi pe toţi că aleargă la acel 
spectacol, fugi şi tu îndată la biserică şi |nevoindu-te puţină vreme, desfatează-te [apoi] 
neîncetat de dumnezeieştile cuvinte. Căci dacă, fiind luat de val dimpreună cu cei mulţi, te vei 
duce acolo, te vei bucura puţină vreme, iar apoi toată ziua vei fi îndurerat, ba şi a doua zi şi chiar 
pentru multe alte zile te vei osândi (5). Iar dacă pentru puţin timp te struneşti, te vei desfăta toată 
ziua. Şi nu numai în acea zi, ci te vei obişnui să petreci astfel şi în toate celelalte zile. 

Răutatea are o plăcere trecătoare, dar durerea de pe urma ei este necontenită. Virtutea, însă, are 
scurtă osteneală, dar câştigul împreunat cu veselia este neîncetat. De pildă, unul s-a rugat la 
Dumnezeu, a plâns cu lacrimi, s-a îndurerat puţină vreme după rugăciune; altul s-a desfătat ziua 
întreagă, dar apoi a dat milostenie, a postit sau a lucrat oricare altă faptă bună ori, ocărât fiind, n- 
a răspuns cu ocară. Dacă într-o singură clipită şi-a înfrânat şi şi-a ţinut mânia, după acea 
totdeauna se bucură şi se veseleşte când îşi aduce aminte de acele virtuţi. Cu răutatea însă este cu 
totul dimpotrivă. Cineva te ocărăşte? Ocărăşte-1 şi tu! După aceea, când eşti acasă, te macini, 
rumegând în minte cuvintele aceluia care ţi-au adus multă vătămare. Prin urmare, dacă vrei cu 
dinadinsul plăcerea, fugi de poftele tinereşti şi îngrijeşte-te de întreaga înţelepciune şi ia aminte 
la auzirea cuvintelor dumnezeieşti. Acestea le spunem ca voi, la rându-vă, spunându-le acelora şi 
insistând [înaintea lor] pururea cu aceste vorbe, să-i trageţi de la tot obiceiul rău şi să îi 
înduplecaţi să facă toate cu minte cuviincioasă. Căci unii ca aceştia, chiar dacă vin aici, o fac în 
zadar şi pe degeaba şi nimeni nu ar afla în ei vreo râvnă vrednică de laudă. Şi aceasta o văd 
lămurit de la slujba de azi. 

Căci la Sfânta Cincizecime [Rusalii], atâta mulţime a alergat [la biserică] încât nu ne mai încăpea 
locul şi toate erau în strâmtorare. Insă eu nu socotesc o astfel de adunătură ca adevărată, căci vin 
pentru că aşa e obiceiul şi nu din evlavie. Ce este mai dezgustător decât aceia când [de fapt] 
uşurătatea lor este plină de atâtea învinuiri şi părelnica lor râvnă este lipsită de orice laudă 
[adevărată]? Fiindcă cel care ia parte cu râvnă şi dorire şi cuget întreg la această slujbă 
dumnezeiască trebuie să facă acest lucru totdeauna şi nu să fie aici doar împreună cu cei care vin 
la sărbătoare, iar mai apoi, tot cu ei, să se depărteze fiind mânat pe bună dreptate ca dobitoacele, 
fără să judece. 

3. Aş putea să întind şi mai mult introducerea cuvântului, dar fiindcă ştiu cu limpezime că şi 
înainte de îndemnul [nostru] aţi fi făcut pentru ei cele demne de voi şi că le veţi spune şi mai 
multe decât cele grăite de mine, ca să nu par că vă încarc cu certări împotriva acelora, las toate 
celelalte pe seama voastră şi acum mă voi atinge de obişnuita învăţătură, reluând cuvântul despre 
istoria Anei. Şi nu vă minunaţi dacă nu am părăsit acest subiect, căci pur şi simplu nu pot să-mi 
scot din minte pe femeia aceasta. 

Aşa de mult îi admir buna podoabă a sufletului şi frumuseţea cugetului ei! Iubesc ochii care 
lăcrimează şi pururea stăruie în rugăciuni şi buzele şi gura care nu se face de ruşine rostind ocări 
şi înjurături, ci este împodobită cu mulţumirea cea către Dumnezeu, după cum era şi a acesteia. 
O admir pe Ana, pe de-o parte pentru că filosofa, iar pe de alta o admir şi mai tare pentru că 
filosofa, femeie fiind - căci pe femeie mulţi adeseori o osândesc şi o judecă. „Căci din femeie", 

zice [Scriptura], „este începutul păcatului şi din pricina ei murim cu toţii"(Is Şir. 25, 24). Şi 
iarăşi: "Mică este orice răutate faţă de răutatea femeii" (îs Şir. 25, 19). Iar Pavel spune: „Nu 
Adam a fost amăgit, ci femeia fiind amăgită a călcat porunca"(I Tim. 2,14). 

De aceea mai mult o admir, pentru că a risipit aceste învinovăţiri, că a făcut neadevărată această 
osândire, că, fiind parte a genului osândit şi dispreţuit, a nimicit toate ocările aduse [femeilor]. Şi 
a arătat prin fapte că şi femeile nu de la fire au devenit astfel, ci din pricina liberei alegeri şi a 
puţinătăţii lor de suflet, şi că, făcând parte din acest gen femeiesc, este cu putinţă să atingă vârful 
virtuţii. Plină de vigoare şi de dăruire femeia: dacă înclină către răutate, lucrează mari rele, iar 
dacă se apucă de virtute, mai degrabă şi-ar da sufletul decât să renunţe la răvna şi dăruirea 
lăuntrică. Aşa şi aceasta: a biruit firea şi a silit nevoile şi hotarele firii şi s-a pregătit, prin 
stăruinţa în rugăciune, să nască fiu din pântece sterp. Pentru aceea iar a scăpat la rugăciune şi, 
după ce a luat [ceea ce ceruse], astfel a grăit: „Intăritu-s-a inima mea întru Domnul şi s-a înălţat 
cornul meu întru Dumnezeul "(I Rg. 2,1). 

Ce înseamnă „întăritu-s-a inima mea întru Domnul" am lămurit dragostei voastre ieri (6). Acum 
este de trebuinţă să tâlcuim si restul cuvintelor. Zicând „Intăritu-s-a inima mea întru Domnul" a 
adăugat „s-a înălţat cornul meu întru Dumnezeul meu". Ce înseamnă cornul meu", de vreme ce 
Scriptura se foloseşte necontenit de această expresie? Că zice: „Inălţatu-s-a cornul lui" şi 
„înălţatu-s-a cornul Unsului Său" (7). Aşadar ce este cornul? Scriptura foloseşte acest cuvânt, ce 
are legătură cu animalele necuvântătoare, când vrea desemneze, prin metaforă, puterea, slava, 
strălucirea. Căci animalelor Dumnezeu le-a dat cornul în loc de slavă şi armă şi dacă pierd pe 
acesta pierd şi puterea. Şi după cum un ostaş neînarmat este uşor de prins, tot aşa şi un taur fără 
coarne este uşor de robit, Nimic altceva nu spune femeia prin acest cuvânt decât „Inălţatu-s-a 
slava mea". 

Şi cum a fost înălţată ? „In Dumnezeul meu", zice ea. De aceea şi fără primejdie este înălţarea 
pentru că are rădăcină tare şi nemişcată. Slava de la oameni imită uşurătatea celor ce slăvesc şi 
de aceea se şi prăvăleşte uşor. Pe când cea de la Dumnezeu nu este aşa, ci pururea rămâne 
nemişcată. Şi pe amândouă acestea le-a limpezit proorocul: şi grabnica cădere a uneia şi 
neclintirea celeilalte. Căci zice: „Tot trupul e ca iarba şi toată slava omului ca floarea ierbii, 
Uscatu-s-a iarba şi floarea a căzut"(Is. 40, 6-7). Dar despre cea de la Dumnezeu nu aşa. Dar 
cum? „Cuvântul lui Dumnezeu rămâne în veac"(Is. 40,8). Şi arătat este acest lucru şi din pilda 
acestei femei. 

Căci împăraţi şi generali şi cârmuitori puternici, adesea săvârşind multe lucruri ca să nu li se uite 
pomenirea şi zidindu-şi morminte strălucite şi înălţându-şi statui şi chipuri în multe locuri şi 
lăsând în urmă mii de semne ale isprăvilor lor, sunt aduşi la tăcere şi nu sunt pomeniţi de unii 
nici măcar prin simpla rostire a numelui. Pe când această femeie este cântată acum pretutindeni 
în lume. Dacă te duci în Sciţia, în Egipt, în India, ba chiar la marginile lumii, vei auzi pe toţi 
cântând isprăvile acestei femei; într-un cuvânt, tot pământul de sub soare ştie de slava Anei. 

Şi nu numai aceasta este lucru minunat, că femeia este cântată în toată lumea, ci că, trecând atâta 
timp, nu numai că nu s-a stins lauda ei, ci creşte şi sporeşte cu mult mai mult şi toţi cunosc 
fîlosofia ei şi răbdarea şi stăruinţa. In oraşe şi în sate, în case şi în tabere de ostaşi, pe corăbii şi în 
ateliere, pretutindeni o auzi lăudată pe această femeie. Pentru că atunci când Dumnezeu vrea să 

slăvească pe cineva, chiar dacă vine moartea, chiar dacă trece mulţime de vreme sau orice 
altceva, necontenit dăinuie florile acelei slave şi nimeni şi nimic nu poate să întunece acea 
strălucire. Pentru aceea şi aceasta, învăţând pe toţi cei care ascultă, că nu trebuie să ne punem 
nădejdea în cei muritori - căci din altă parte ne rămân bunătăţile statornice şi nemişcate - a spus 
şi pricina slavei. 

Căci zicând „Intâritu-s-a inima mea întru Domnul", a adăugat „Inălţatu-s-a cornul meu întru 
Dumnezeul meu", vorbindu-ne aici în chip ascuns de două bunătăţi care cu greu se împletesc 
degrabă una cu alta: pe de-o parte am scăpat de învolburare şi am risipit necinstea, iar pe de alta 
m-am bucurat de neprimejduire şi m-am împărtăşit de slavă. Aceste două lucruri nu le-ar putea 
vedea careva cu uşurinţă împletindu-se una cu alta. Căci mulţi scapă de primejdii, dar nu au viaţă 
slăvită. Iar alţii au parte de slavă şi strălucire, dar sunt siliţi să se primejduiască din pricina 
acestei slave. Ce spun eu? Mulţi adesea erau întemniţaţi pentru că erau adulteri şi vrăjitori şi 
spărgători de morminte ori au păcătuit altceva asemenea celor enumerate. 
Apoi printr-o oarecare favoare împărătească au scăpat de închisoare. Unii ca aceştia într-adevăr 
au scăpat de pedeapsă, dar nu şi de ocară, căci au ruşinea păcatului urmărindu-i tot timpul. Alţii, 
ostaşi vestiţi, dorind cu înfocare o viaţă slăvită şi strălucită, s-au primejduit în războaie şi 
adeseori au căpătat răni şi în cele din urmă a venit peste ei moartea năprasnică. Aceştia, poftind 
slava, nu au avut parte de siguranţa dobândirii ei. 

4. In cazul femeii acesteia, însă, s-au petrecut amândouă lucrurile: a avut parte şi de siguranţă şi 
de slavă. Aşa s-a întâmplat şi cu cei trei tineri: au scăpat şi de primejdia focului, au devenit şi 
slăviţi, biruind mai presus de fire puterea focului. De acest fel sunt isprăvile lui Dumnezeu. El 
dăruieşte în acelaşi timp o viaţă luminată şi în siguranţă. Aşadar pe acestea două le-a zis în chip 
ascuns prin cuvintele: „Intăritu-s-a inima mea întru Domnul şi s-a înălţat cornul meu întru 
Dumnezeul meu". Nu a zis simplu: „întru Dumnezeu", ci „întru Dumnezeul meu", răpind de-a 
dreptul pentru sine pe Stăpânul de obşte al lumii. Iar aceasta a făcut-o nu micşorându-I 
stăpânirea, ci arătându-şi dragostea ei şi fiind îmboldită de aceasta. 

Căci acesta este obiceiul celor ce se iubesc: nu suferă să se iubească [şi să fie iubiţi] laolaltă cu 
mulţi, ci doresc să-şi arate dragostea în chip special şi exclusiv(8). Aşa face şi David când zice: 
„Dumnezeule, Dumnezeul meu pe Tine Te caut dis de dimineaţă"(Ps. 62,1). Vorbind [mai întâi] 
despre stăpânia Lui asupra tuturor a grăit şi despre cea specială peste sfinţi (9). Şi iarăşi zice: 
"Dumnezeule, Dumnezeul meu ia aminte la mine pentru ce m-ai părăsit"(Ps.). Şi iar: „Doresc de 
Dumnezeu. Sprijinitorul meu eşti"(Ps.). Aceste cuvinte sunt ale unui suflet cald, dogorit şi ars de 
dor. Aşa a făcut şi femeia aceasta. Dar faptul că aceasta se întâmplă cu oamenii nu este de mirare, 
însă când vezi că Dumnezeu face aceasta, atunci uimeşte-te. Căci după cum aceştia [sfinţii] nu-L 
cheamă ca pe ceva comun şi altora, ci voiesc ca Dumnezeu să fie al lor în mod 
special, aşa şi El, nu zice că este Dumnezeul lor ca şi al celorlalţi [în acelaşi mod ca şi al 
celorlalţi], ci se numeşte pe Sine Dumnezeul lor în chip special. 

Pentru aceea zice: „Eu sunt Dumnezeul lui Avraam, al lui Isaac şi al lui Iacob"(Ieş. 3,6; 3 Rg. 18, 
36). Iar prin aceasta nu-Şi micşorează stăpânirea, ci mai degrabă Şi-o lărgeşte. Căci stăpânirea 
[puterea stăpânirii] Lui nu mulţimea supuşilor o arată, ci mai degrabă virtutea lor. Dumnezeu nu 
se bucură atât de mult că este numit Dumnezeul cerului şi al pământului, al mării şi al celor din 

ele, pe cât se bucură când este numit Dumnezeul lui Avraam, al lui Isaac şi al lui lacov. Şi ceea ce 
nu se petrece în cazul oamenilor se poate vedea că se întâmplă cu Dumnezeu. 

Oare ce vreau să spun? In cazul oamenilor slugile îşi iau numirea de la stăpânii lor şi aşa este 
obiceiul tuturor să spună: „Cutare este administratorul cutăruia; cutare este casierul cutărui 
general sau om politic". Nimeni nu spune: „Cutare om politic este al cutărui administrator", ci 
obişnuim să îi numim pe cei mai mici raportându-i la cei mai mari. Dar în cazul lui Dumnezeu 
este cu totul dimpotrivă. Căci nu numai Avraam este numit prin raportare la Dumnezeu [de pildă 
„rob al lui Dumnezeu"], ci şi Dumnezeu este [Dumnezeul] lui Avraam; deci Stăpânul îşi ia 
numirea de la rob. 

De acest lucru uimindu-se Pavel a spus: „Pentru aceea nu Se ruşinează Dumnezeu să Se 
numească [pe Sine] Dumnezeul lor"(Evr. 11,16). Pentru ce nu se ruşinează? Spune şi pricina: ca 
să le urmăm şi noi. Dar aceia erau străini şi călători, iar pentru aceasta ar fi trebuit să se ruşineze 
de ei. Căci străinul este un nimeni şi pare uşor de dispreţuit. Insă acei sfinţi nu erau străini în 
sensul în care noi socotim, ci în altul preaslăvit. Noi îi numim străini pe aceia care îşi lasă patria 
lor şi se duc în alt pământ. Aceia nu erau străini în acest sens. Căci trecând cu vederea toată 
lumea aceasta şi socotind că mic este pământul, [fie el întreg], priveau la cetatea cea din ceruri. 
[Şi aceasta o făceau] nu din laudă de sine, ci din pricina mărimii de suflet pe care o aveau; nu din 
nebunie, ci pentru filosofia lor. S-au uitat la cele de pe pământ şi au văzut că toate curg şi pier şi 
nimic nu este aici statornic şi nemişcat, nici bogăţia, nici puterea, nici slava, nici însăşi viaţa, ci 
fiecare are un sfârşit şi va ajunge fiecare la hotarul său cel de pe urmă. Nu aşa sunt cele din cer, 
ci fără de sfârşit şi nemuritoare. 

Pentru aceea au ales să fie străini faţă de cele ce curg şi trec, ca să primească pe acelea care 
rămân. Străini erau nu prin aceea că nu aveau patrie, ci prin aceea că tindeau către patria care 
rămâne în veac. Ceea ce însuşi [Pavel] a arătat-o limpede: „Cei ce zic acestea dovedesc că patrie 
îşi caută" (Evr. 11,14). Ce fel de patrie? Oare pe cea care au părăsit-o? Nu! „Căci dacă se 
gândeau la aceea ar fi avut vreme să se întoarcă. Acum însă se îndreaptă spre una mai bună, adică 
spre cea cerească, al cărei Meşter şi Făcător este Dumnezeu. De aceea nu se ruşinează Dumnezeu 
să Se numească Dumnezeul lor"(Evr. 11, 15-16). 

5. Să urmăm şi noi acestora, vă rog! Să trecem cu vederea cele ale veacului de acum, să dorim de 
cele viitoare, s-o luăm ca învăţător pe această femeie şi să scăpăm pururea la Dumnezeu şi la 
Acela toate să le cerem. Nimic nu este deopotrivă cu rugăciunea. Căci ea şi pe cele imposibile le 
face posibile, pe cele anevoioase uşoare şi pe cele greu de ajuns le pune la îndemână. Pe aceasta 
şi fericitul David cu sârguinţă o săvârşea. Pentru aceea şi zicea: „De şapte ori pe zi Te-am lăudat 
pentru judecăţile dreptăţii Tale" (Ps. 118,164). Dacă un împărat, cufundat în mii de griji şi tras 
din toate părţile, de atâtea ori II ruga pe Dumnezeu într-o zi, ce iertare sau apărare mai putem 
avea noi, care, având atâta timp liber, nu îl rugăm necontenit, deşi am putea avea atâta câştig? 
Cu neputinţă este, cu neputinţă, ca un om care se roagă cu cuvenita ] şi II cheamă necontenit pe 
Dumnezeu, [cu neputinţă] este săai(l\)0po7tsârguinţă [ păcătuiască vreodată. Cum? îţi spun eu! 
Cel ce îşi încălzeşte mintea şi îşi scoală sufletul şi se mută pe sine la cer şi astfel îl cheamă pe 
Stăpân, [apoi] îşi aduce aminte de păcatele sale şi îi vorbeşte despre iertarea lor şi îl roagă ca să 
fie milostiv şi blând, [unul ca acesta] în timp ce grăieşte aceste cuvinte, leapădă orice grijă 

lumească şi se întraripează şi este mai presus de patimile omeneşti. Şi chiar dacă vede după 
rugăciune vreun duşman, nu îl mai priveşte ca duşman. 

Chiar dacă vede vreo femeie frumoasă, nu se prăbuşeşte la vederea ei, căci focul de după 
rugăciune rămâne înlăuntrul lui şi alungă cu totul orice gând necuviincios. Insă pentru că suntem 
oameni şi este cu putinţă să cădem în uşurătate şi slăbiciune, după ce trece o oră sau două sau trei 
după rugăciune, când vezi căldura care este în tine că vrea să se scurgă câte puţin, aleargă 
degrabă iarăşi la rugăciune şi încălzeşte cugetul tău cel răcit. Şi dacă vei face aceasta de-a lungul 
întregii zile, încălzindu-ţi intervalele de timp prin desimea rugăciunii, nu vei da diavolului prilej 
şi intrare împotriva cugetelor tale. 

Şi ceea ce facem când ne pregătim masa şi vrem să bem ceva, să facem şi în acest caz. Când 
vedem apa încălzită că se răceşte, o punem iar pe foc ca să se încălzească repede. Aceasta să 
facem şi aici: pe cărbunii încinşi ai rugăciunii să ne punem gura şi astfel vom reaprinde mintea 
noastră spre evlavie şi atenţie ] şi îi vom imita pe zidari (10). Căci şi aceia, urmând să zidească 
cuaie(3aX\)8[ cărămizi, din pricina sfârâmiciunii materialului, proptesc zidirea cu lemne lungi. Şi 
proptele nu le pun la depărtare mare una de alta, ci la mică distanţă, ca prin desimea lor să facă 
mai sigură îmbinarea cărămizilor. Aceasta fă-o şi tu, şi toate lucrurile lumeşti, ca şi cu nişte 
propte de lemn, ţinându-le prin necontenirea rugăciunilor, îngrădeşte-ţi vieţuirea din toate părţile. 

Dacă vei face astfel, chiar de vor sufla după aceea mii de vânturi, chiar de vor fi ispite şi 
întristări, chiar de vor fi gânduri neplăcute, chiar de va veni ceva îngrozitor, nu vor putea să 
surpe acea casă bine legată cu astfel de rugăciuni. „Şi cum este cu putinţă", ar zice careva, "om 
lumesc fiind, legat cu serviciul de tribunal, să te rogi zilnic la fiecare trei ore şi să te duci la 
biserică?(ll) Este cu putinţă şi încă foarte uşor. Chiar dacă nu-ţi este la îndemână să alergi la 
biserică, stând înaintea uşilor tribunalului şi fiind prins cu treburi, acolo poţi să te rogi. 
Căci rugăciunea nu are trebuinţă atât de glas cât de minte, nici de întinderea mâinilor cât de un 
suflet încordat şi adunat, nici de poziţie exterioară cât de cuget de rugăciune. Fiindcă şi 
rugăciunea acestei Ana a fost auzită nu fiindcă o zicea cu glas mare şi teatral, ci fiindcă striga 
tare înăuntru, în inimă. Că glasul ei, zice Scriptura, nu se auzea şi a ascultat-o Dumnezeu. Acest 
lucru mulţi alţii adeseori l-au făcut şi în timp ce judecătorul striga înăuntru în tribunal şi 
ameninţa şi era nebun de furie, ei, cei botezaţi, stând înaintea uşilor [în aşteptare] şi rugându-se 
cu mintea puţine cuvinte, când au intrat l-au îmblânzit pe acela şi l-au prefăcut din sălbatic 
liniştit. [Iată] că nu au fosat împiedicaţi să se roage nici de loc, nici de timp, nici de tăcerea 
[buzelor lor]. 

6. Asta fă şi tu! Suspină cu amar, adu-ţi aminte de păcatele tale, înalţă-ţi ochii la cer, spune în 
mintea ta: "Miluieşte-mă Dumnezeule" şi rugăciunea ta e gata. Căci cel ce zice „miluieşte-mă" 
dovedeşte că a făcut o mărturisire şi şi-a cunoscut păcatele sale. Căci cei care au păcătuit trebuie 
miluiţi. Cel ce zice „miluieşte-mă" a luat iertarea greşelilor, căci cel miluit nu mai este pedepsit. 
Cel ce zice „miluicşte-mă" are parte de împărăţia cerurilor, căci pe cel pe care Dumnezeu îl 
miluieşte nu numai că scapă de pedeapsă, ci şi de bunătăţile viitoare se învredniceşte. 

Aşadar, să nu căutăm pretexte că nu este aproape casa de rugăciune, căci, dacă suntem treji, harul 
Duhului ne-a şi făcut biserici ale lui Dumnezeu, aşa încât mare este uşurinţa [de a ne ruga] în tot 
[locul şi vremea]. Căci închinarea noastră nu este cum era cea a iudeilor la început (fiindcă aceea 

avea umile lucruri trupeşti şi era trebuinţă de multă forfoteală). La ei, cel care se ruga trebuia să 
se suie la templu şi să cumpere un berbec, să aducă lemne şi foc, să-şi ia cuţit, să stea înaintea 
altarului şi multe alte porunci trebuia să îndeplinească. Aici, la noi, însă nu este nimic de acest 
fel, ci oriunde ai fi, ai cu tine şi jertfelnicul şi cuţitul şi jertfa, căci tu însuţi eşti şi preot şi altar şi 
jertfa. 

Oriunde ai fi, poţi sta înaintea altarului, numai să arăţi o voinţă trează şi nu te împiedică nici 
locul, nici timpul, ci chiar dacă nu pleci genunchii, chiar dacă nu-ţi baţi pieptul şi nu-ţi întinzi 
mâinile la cer, fă însă doar dovada unei minţi calde şi ai săvârşit tot ceea ce ţine de rugăciune. Stă 
şi în puterea femeii care toarce sau coase să se uite la cer cu mintea şi să-L cheme cu căldură pe 
Dumnezeu. Este cu putinţă ca şi omul care umblă prin piaţă şi se plimbă să facă rugăciuni întinse 
şi încordate, şi cel care sade în atelier şi prelucrează piei să-şi ofere sufletul lui Dumnezeu [ca 
jertfă|. Stă şi în puterea slugii şi a celui ce face cumpărături sau vinde şi a celui care se urcă şi se 
coboară [ici şi colo pentru diferite treburijşi a celui care stă în brutărie, ca atunci când nu pot 
veni in biserică(12) să facă rugăciuni încordate şi pline de trezvie. 

Lui Dumnezeu nu îi este ruşine de un anumit loc, ci una caută numai din partea noastră: un cuget 
aprins şi un suflet plin de întreagă înţelepciune. Şi ca să vezi că nu este nevoie nicidecum de vreo 
înfăţişare exterioară sau loc sau timp, ci de un cuget sincer [şi dăruit] şi trez, [iată] Pavel, şezând 
aplecat în temniţă, iar nu drept în picioare; căci nu îl lăsa butucul în care erau legate picioarele - 
când s-a rugat din toată inima, aşa aşezat cum era, s-a cutremurat inchisoarea şi s-au clătinat 
temeliile ei şi 1-a înfricoşat pe păzitorul închisorii şi 1-a iniţiat după aceste întâmplări în sfânta 
taină [a creştinătăţii] (Fapte 15,25-40). 

Şi iarăşi Iezechia, fără să stea drept în picioare, nici plecându-şi genunchii, ci întins fiind pe pat 
şi zăcând din pricina bolii, întorcându-se către perete, pentru că 1-a chemat pe Dumnezeu cu 
căldură şi cu suflet plin de întreagă înţelepciune [curăţie], a schimbat şi hotărârea dată asupra sa 
şi-a atras şi multă bunăvoinţă [de la Dumnezeu] şi a redobândit şi sănătatea de mai înainte. Şi nu 
numai cu bărbaţii mari şi sfinţi se poate vedea că se întâmplă asemenea lucruri, ci şi cu cei 
răi. Căci şi tâlharul nu a stat în casă de rugăciune, nici nu şi-a plecat genunchii, ci fiind întins pe 
cruce, din puţine cuvinte a dobândit împărăţia cerurilor. Altul în groapă cu noroi, altul în 
groapă cu fiare, altul în chiar pântecele chitului, rugându-L pe Dumnezeu, au nimicit toate 
[poverile] ce erau asupra lor şi şi-au atras bunăvoinţa cea de sus. 

Şi acestea zicându-le, [totuşi] vă îndemn să veniţi la biserică şi să vă rugaţi în deplină linişte 
acasă si să vă plecaţi îndelung genunchi şi să vă întindeţi către cer mîinile. Dar dacă din pricina 
timpului sau a locului suntem siliţi să stăm printre alţii, să nu lăsaţi pentru acest motiv 
obişnuitele rugăciuni, ci în felul în care v-am spus mai înainte dragostei voastre rugaţi-vă şi 
chemaţi-L pe Dumnezeu fiindcă nu veţi păgubi cu nimic la rugăciune, [din cauza împrejurărilor 
neprielnice], faţă de rugăciunea din biserică. Acestea vi le-am spus nu ca să mă aplaudaţi şi să vă 
minunaţi, ci ca să arătaţi cu fapta cele spuse şi vremea (13) zilei şi a nopţii, precum şi cea de la 
muncă, s-o petreceţi în rugăciuni pentru voi şi pentru alţii. Dacă aşa ne vom rândui cele ale 
noastre, vom trece fără primejdie viaţa aceasta şi vom avea parte şi de împărăţia cerurilor, pe care 
fîe ca noi toţi s-o dobândim cu harul şi cu iubirea de oameni a Domnului nostru Iisus Hristos prin 
Care şi împreună cu Care Tatălui şi Duhului Sfânt slava acum şi pururea şi în vecii vecilor. Amin 
(14). 

(1) Pasaj neidentificat. 

(2) Strâmtorarea şi sufocarea vin din pricina patimilor şi duhurilor care ne umplu inima şi care nu 
rabdă puterea cuvintelor Sfintei Scripturi. Omul care nu rabdă (când de fapt ar trebui să salte de 
bucurie) să stea la slujbă, să ştie că este plin de patimi şi de duhuri necurate, oricât ar încerca să 
găsească motive din cele mai întemeiate. 

(3) Educaţia se face de fapt prin transmiterea unui duh, unui mod de a fi şi de a gândi de la 
persoană la persoană. Noi nu primim cunoştinţe neutre niciodată, ci cunoştinţe direcţionate şi 
trecute prin prisma intelectuală şi duhovnicească (care poate fi dumnezeiască sau drăcească) a 
celui care ni le transmite. Mai concret, împreună cu informaţia primim şi un duh care este de fapt 
cu ponderea cea mai grea, deşi nu ne dăm seama. 

(4) Adevărata realizare a persoanei este posibilă doar în Biserică. Doar în Biserică buna cuviinţă 
şi libertatea cuvântului, sinceritatea şi dezinvoltura nu se transformă în atac la persoană, 
calomniere şi tot ceea ce vedem că înţelegem noi azi, desigur deformat, prin libertatea de opinie, 
sub toate aspectele ei. Ceea ce noi numim libertate nu este altceva decât masca oribilă ,şi 
distrugătoare a poftelor liber dezlănţuite, fără acea delicateţe creştinească de a ne raporta la 
aproapele, fie el duşman al nostru. Libertatea, pentru noi cei pătimaşi, este doar a mea şi ea nu 
ţine cont de demnitatea şi persoana celuilalt, sau şi dacă ţine cont o face în mod superficial, fără 
să-1 privească pe celălalt ca partener al său pentru veşnicie, deci cu valoare infinită. 

(5) Tristeţea şi neliniştea, angoasa şi demonizarea caracteristică omului contemporan nu este 
decât produsul satisfacerii constante a poftelor de moment. Soluţia deznădejdii generale este 
unică: viaţa ascetică întru părtăşia Sfintelor Taine în Biserică. 

(6) Probabil, există şase cuvântări despre Ana, dar una s-a pierdut, căci în cuvântarea a 3-a 
sfântul nu a tâlcuit acest verset. Iar în cuvântul 5 aminteşte că a cheltuit un discurs întreg numai 
cu tâlcuirea acestui verset. 

(7) Pasaje neidentificate. 

(8) Este taina dragostei între două persoane: fiecare are trebuinţă să se dăruie celuilalt total şi să 
aştepte dăruirea totală a celuilalt. Dar prin aceasta nu înseamnă că o persoană nu poate iubi şi pe 
alţii dăruindu-se total. Dar acest lucru nu se poate face decât prin har. Hristos se dăruieşte total 
tuturor şi fiecare îl simte ca al Său cu totul, deşi El este al tuturor, dar fiecare îl simte pe măsura 
deschiderii şi dăruirii sale faţă de Hristos. 

(9) Prin „Dumnezeule" arată stăpânirea comună peste toţi, prin „Dumnezeul meu" pe cea 
specială faţă de sine. 

(10) In general pentru omul care nu este foarte înaintat în rugăciune, rostirea ei cu buzele are 
darul de a-i ţine mintea atentă şi de a aprinde căldura în inimă. 

(11) Poate aluzie la faptul că atunci ceasurile se săvârşeau în fiecare zi în biserică la orele 
cuvenite, iar omul cu treburi n-ar fi putut participa la toate şi în fiecare zi. Deci preoţii stăteau 
foarte des la rugăciune pentru întreg poporul. 

(12) Importantă precizare, căci noi de multe ori sub pretextul că ne putem ruga oriunde, 
ascundem lenea sau inexistenţa simţământului că suntem mădulare ale Bisericii. Totuşi nu putem 
sta departe de fraţi şi de slujbe. 

(13) Orice clipă şi prilej. 

(14) Pare ciudat un discurs despre rugăciunea neîncetată într-o omilie despre creşterea copiilor. 
Nu este aşa. Creşterea copiilor este doar un aspect din viaţa obişnuită de familie. Sfântul loan 
arată că întreaga viaţă de familie (ba mai mult, a tuturor membrilor familiei luaţi şi separat) 
trebuie ritmată şi hrănită de rugăciune. Prin aceasta se arată că orice îndeletnicire - deci şi 
creşterea copiilor - trebuie neapărat să se facă cu rugăciune. Iar prin acest fapt nu se arată decât 

că Dumnezeu este cel mai important lucru (mai important chiar decât soţul sau copiii) din viaţa 
unei familii, în acest context nu este nimic deplasat ca familia întreagă să participe la privegheri, 
să postească împreună, să aibă un program concret de rugăciune comună (pe lângă cea continuă 
personală, care de fapt îi cuprinde pe toţi ai casei în ea, şi deci nu este individuală), să facă 
milostenie împreună etc. Exemple de astfel de familii erau multe în creştinătatea primului 
mileniu (chiar până în secolul XX existau astfel de familii „habotnice", habotnice desigur în 
ochii oamenilor plini de poftele lumii). 

Cuvântul V 

din "Omilii si cuvântări despre educaţia copiilor" 



Către cei care vin la biserică doar în sărbători şi când este [adevărata] sărbătoare; către cei 
care învinovăţesc pronia lui Dumnezeu din cauză că în această viată există şi bogaţi şi 
săraci; că cel mai de folos lucru este sărăcia şi aceasta aduce totdeauna mai multă desfătare 
şi neprimejduire decât bogăţia; despre Ana. 

1 . Precum se pare, degeaba am îndemnat pe cei care au fost împreună cu noi la Liturghia de 
mai înainte, [încercând] să-i convingem să rămână în casa părintească [Biserica] şi nu doar să 
vină şi să plece împreună cu cei care se arată pe aici doar la praznice. Mai degrabă însă nu 
degeaba. Căci chiar dacă nimeni dintre aceştia nu a fost convins de cele spuse, plata noastră ne 
este deplină şi avem dezvinovăţire înaintea lui Dumnezeu. Fiindcă cel care vorbeşte, fie că ia 
cineva aminte fie că nu, este dator să arunce seminţele şi să dea argintul [la schimbători], ca nu 
cu el, ci cu schimbătorii de bani să se judece Dumnezeu. 

Asta am făcut şi noi atunci când am mustrat, am certat, am rugat şi am îndemnat. Căci le-am 
pomenit şi de fiul care şi-a mâncat averea şi s-a întors la casa părintească, am adăugat şi toată 
ticăloşia [pe care o suferise] şi foamea si ruşinea şi celelalte ocări câte a răbdat în ţara străină, 
voind prin această pildă să-i facem mai plini de întreagă înţelepciune. Şi nu am oprit aici 
cuvântul, ci am arătat şi iubirea Tatălui faţă de ei, şi nu le-am cerul socoteală pentru uşurătatea 
lor, ci i-am primit cu braţele deschise dându-le iertare pentru greşelile lor şi le-am deschis casa şi 
le-am pus masa şi i-am îmbrăcat cu haina învăţăturii şi le-am dat toată cealaltă îngrijire(l). Aceia 
însă, nu au urmat acelui fiu, nici nu au osândit depărtarea lor de mai înainte, nici nu au rămas în 
casa părinească, ci iarăşi au plecat. 

A voastră ar fi treaba, de vreme ce voi sunteţi totdeauna cu noi, să-i întoarceţi şi să-i înduplecaţi 
să fie părtaşi cu noi la praznicul din fiecare Liturghie. Chiar dacă Rusaliile au trecut, însă 
prăznuirea nu a trecut. Căci ](2) [a noastră] este prăznuire. De unde se vede aceasta?^o8ov\)G 
orice adunare [ Din însele cuvintele lui Hristos când zice: „Unde sunt doi sau trei adunaţi în 
numele Meu acolo sunt şi Eu în mijlocul lor"(Mt 18,20). Când Hristos este în mijlocul celor 
adunaţi, ce dovadă mai mare vrei cum că acest lucru este prăznuire? Unde este învăţătura [de 
credinţă] şi rugăciuni, unde sunt binecuvântările părinţilor [duhovniceşti] şi auzirea legilor 
dumnezeieşti, unde fraţilor şi legătura dragostei adevărate, unde este] ^o8ovua[este adunarea 
vorbirea [omului] cu Dumnezeu şi grăirea lui Dumnezeu către oameni, cum nu este prăznuire şi 
adunare sărbătorească? 

Căci praznice nu le face mulţimea celor adunaţi, ci virtutea lor(3) . Nu fineţea hainelor, ci 
podoaba evlaviei şi a atenţiei. Nu mesele bogate, ci purtarea de grijă faţă de suflet. Căci cea mai 
mare sărbătoare este o conştiinţă bună. Şi după cum în cazul sărbătorilor publice(4), cel care nu 
are haină strălucită şi care nu se bucură de o masă bogată, ci vieţuieşte în foame şi sărăcie şi în 
cele mai de pe urmă necazuri, nu simte acel timp ca sărbătoare chiar dacă ar vedea tot oraşul 
dănţuind, ci cu atât mai mult se întristează şi îşi muşcă limba de durere cu cât vede pe alţii 
veselindu-se, iar pe sine în lipsuri; şi după cum un bogat ce trăieşte în desfătări şi îşi schimbă 
hainele în fiecare zi şi are parte de multă bunăstare şi fericire [lumească], chiar dacă trece vremea 
sărbătorii el socoteşte că încă prăznuieşte, aşa este şi în cele duhovniceşti. 

Cel ce vieţuieşte în dreptate şi fapte bune, chiar dacă nu este praznic, pentru el este prăznuire, 
căci el rodeşte din conştiinţa sa plăcerea [şi bucuria] curată. Pe când cel ce trăieşte în păcat şi 
viclenie şi în desfătare şi multe rele are pe conştiinţă, chiar dacă este praznic, el este mai străin de 
praznic decât toţi(5). Aşadar, ne stă în putere ca în fiecare zi să prăznuim dacă ne îngrijim de 
virtute şi ne curăţăm temeinic conştiinţa. Oare cu ce s-a deosebit Liturghia ce a trecut [cea din 
ziua Rusaliilor] de cea de acum? Oare nu numai prin agitaţia şi tulburarea [care atunci a fost mai 
mare]? [Cu adevărat] prin nimic altceva. 

De vreme ce aceeaşi este împărtăşirea cu Sfintele Taine şi părtăşia celorlalte lucruri duhovniceşti, 
şi la Rusalii şi astăzi - mă refer la rugăciune, ascultarea Scripturilor, la binecuvântări, la dragoste 
şi la toate celelalte — cu nimic nu este mai de puţină însemnătate ziua de azi decât aceea, nici 
pentru voi, nici pentru mine cel ce vorbesc. Căci cei ce atunci ne-au ascultat, aceştia şi acum ne 
ascultă. Cei care nu sunt azi prezenţi nu au fost [de fapt] nici atunci, chiar dacă [atunci] păreau că 
sunt prezenţi cu trupul(6). Acum ei nu mai aud. De fapt nici atunci [la Rusalii| nu au auzit. Şi nu 
numai că nu au auzit, ci şi pe cei care ascultau i-au îngreuiat, făcând zarvă şi tulburare. Aşadar 
pentru mine este aceeaşi privelişte şi acum şi atunci. Aceeaşi este adunarea celor ce au ascultat şi 
cu nimic nu este cea de azi mai mică decât cea de atunci. Ba, dacă trebuie să zic ceva uimitor, 
cea de azi are ceva mai mult decât cea de atunci, căci vorbele sunt netulburate, învăţătura este 
neagitată, auzirea se face cu mai multă înţelegere, de vreme ce nici o zarvă nu îngreuiază auzul 
nostru. 

2. Acestea le spun nu dispreţuind mulţimea de oameni, ci ca să vă conving pe voi să nu vă 
deznădăjduiţi, nici să vi se facă lehamite din pricina puţinătăţii celor ce sunt adunaţi acum aici. 
Fiindcă nu dorim să vedem mulţime de trupuri în biserică, ci mulţime de ascultători. Şi pentru că 
aceiaşi sunt şi azi prezenţi, , vă voi pune şi azi masa,]ai(l\)0op7l[ca şi atunci, cu aceeaşi dorire şi 
râvnă reluând subiectul pe care l-am întrerupt în vremea praznicului [Rusaliilor]. Căci în vremea 
Rusaliilor era nepotrivit să lăsăm vorbirea despre bunătăţile date nouă în acel praznic şi să 
urmăm subiectul început mai înainte. Acum, dar, trecând Rusaliile, să ne întoarcem la urmarea 
istorisirii despre Ana. 

Căci nu trebuie să ne uităm că au fost multe cele spuse despre ea şi în multe zile, ci trebuie să ne 
uităm dacă am ajuns la capătul subiectului nostru(7). Că şi cei care află comori, chiar dacă iau de 
acolo mii de bani, nu pleacă până ce nu scot totul. Că nu a lua multe, ci a nu lăsa nimic, aceasta 
mai cu seamă îi insuflă pe aceia. Şi dacă cei înnebuniţi după bani au atâta sârguinţă pentru cele 
pieritoare şi trecătoare, cu cât mai mult trebuie să facem noi aceasta cu comorile dumnezeieşti şi 

să nu le lăsăm până când nu scoatem tot ce ni se arată? Am zis „ceea ce ni se arată", fiindcă a 
scoate totul este cu neputinţă. 

Izvor ce se revarsă neîncetat este puterea dumnezeieştilor înţelesuri (8) şi niciodată nu se 
epuizează, nici nu se cheltuie. Să nu fim, dar, delăsători, căci nu despre oarecare lucruri ne este 
cuvântul, ci despre rugăciune, nădejdea noastră; despre rugăciunea prin care cea stearpă a 
devenit mamă şi cea fără de prunci s-a făcut cu mulţi prunci şi cea îndurerată a devenit plină de 
veselie; de rugăciunea prin care firea vătămată a fost tămăduită şi a deschis pântecele cel încuiat 
şi pe toate cele cu neputinţă le-a făcut cu putinţă. Pentru aceea câte puţin să le cercetăm pe toate, 
oprindu-ne la fiecare cuvânt, încât nici cel mai mic [detaliu] să nu fie trecut vederea. 

Pentru aceea am şi cheltuit două cuvântări întregi pentru numai două propoziţii: una cu „întăritu- 
s-a inima mea în Domnul" şi a doua cu "înălţatu-s-a cornul meu întru Dumnezeul meu". 
Urmează azi a treia [propoziţie]. Care este aceasta? „Lărgitu-s-a gura mea asupra vrăjmaşilor 
mei. Veselitu-m-am întru mântuirea Ta"(l Rg 2,1). Luaţi aminte la exactitatea cuvintelor. Nu a zis 
„Ascuţitu-s-a gura mea asupra vrăjmaşilor mei". Fiindcă nu se pregătea pentru a-i batjocori şi a-i 
defăima, pentru a-i ocăra şi a-i osândi, ci pentru a-i îndemna şi sfătui, spre a-i îndrepta şi 
atenţiona. De aceea nu a zis „Ascuţitu-s-a limba mea asupra vrăjmaşilor mei", ci „lărgitu-s-a". 
M-am bucurat de îngăduinţă, zice Ana; pot să grăiesc liberă. 

Acum mi s-a luat ruşinea şi mi s-a dat iar îndrăznirea. Şi nici aici nu a spus numele potrivnicii ei, 
ci pur şi simplu, prin evitarea rostirii lui, a acoperit ca şi cu o mască pe cea care a necăjit-o cu 
atâtea. Nu a zis ceea ce spun multe femei: „S-o facă de ruşine Dumnezeu, s-o zdrobească şi 
s-o azvârle jos pe necurata şi lăudăroasa şi megalomana aia". [Nu], ci a zis simplu 
"Lărgitu-s-a gura mea asupra vrăjmaşilor mei. Veselitu-m-am întru mântuirea Ta". Ai văzut cum 
păzeşte aceeaşi lege pentru orice moment al rugăciunii [pe care o face]? 

Căci după cum la început a zis „Intăritu-s-a inima mea în Domnul, înălţatu-s-a cornul meu întru 
Dumnezeul meu. Lărgitu-s-a gura mea asupra vrăjmaşilor mei", aşa şi aici: "Veselitu-m-am întru 
mântuirea Ta". Nu a zis simplu „întru mântuirea", ci „întru mântuirea Ta". Nu fiindcă am fost 
izbăvită, ci fiindcă am fost izbăvită prin Tine, de aceea mă bucur şi mă veselesc. Aşa sunt 
sufletele sfinţilor. Se bucură mai mult de Dumnezeu Cel Care a dat decât de darurile [primite]. 
Căci ei nu-L iubesc pentru darurile Lui, ci pe acelea le iubesc din pricina Lui. Acest lucru 
ţine de slugile pline de bunăvoinţă, de robii plini de recunoştinţă, care pun mai presus de 
toate ale lor pe Stăpânul lor. Aşa, vă rog, să fie şi dispoziţia inimii noastre. 

Chiar de păcătuim, să nu ne întristăm pentru că suntem pedepsiţi, ci pentru că L-am mâniat pe 
Stăpân. Iar dacă facem cele bune, să nu ne bucurăm pentru că dobândim împărăţia cerurilor, ci 
pentru că am fost pe placul împăratului cerurilor(9). Căci pentru cel ce are minte este mai 
înfricoşat decât orice iad să-L jignească pe Dumnezeu, după cum este mai de dorit decât orice 
împărăţie să-I placă lui Dumnezeu. Şi nu te minuna dacă trebuie să avem o astfel de dispoziţie 
faţă de Dumnezeu, când şi faţă de oameni mulţi au o asemenea dispoziţie. Să zicem că avem 
nişte fii adevăraţi. Dacă avem, chiar fără să vrem, faţă de ei vreo dispoziţie rea, mai bine ne 
pedepsim şi ne necăjim pe noi înşine. 

Şi cu prietenii la fel facem. Iar dacă în cazul copiilor şi al prietenilor socotim că este mai cumplit 
lucru să-i întristăm pe ei decât să ne pedepsim pe noi înşine, cu cât mai mult nu trebuie ca faţă de 
Dumnezeu să avem o astfel de dispoziţie şi să socotim că este mai grozav decât orice gheenă să 
facem ceva din cele care Lui nu-I sunt pe plac? Aşa era şi fericitul Pavel. 

Pentru aceea şi zicea: „Sunt încredinţat că nici îngerii, nici stăpâniile, nici puterile, nici cele de 
acum, nici cele ce au să fie, nici înălţimea, nici adâncul, nici vreo altă zidire nu va putea să ne 
despartă de dragostea lui Dumnezeu cea întru Hristos lisus, Domnul nostru"(Rom 8,38-39). 
Asemenea şi noi, când îi fericim pe sfinţii mucenici, îi fericim mai întâi pentru rănile lor şi apoi 
pentru răsplătirile lor, mai întâi pentru bătăi şi apoi pentru cununile puse lor deoparte. Căci din 
răni îşi iau începutul premiile, nu din premii rănile. 

3. Aşa şi fericitul Pavel, mai înainte de bunătăţile puse lui deoparte, se bucura în întristările care i 
se întâmplau din pricina lui Hristos şi striga zicând: „Mă bucur în pătimirile cele pentru voi"(Col 
1,24). Şi iarăşi: "Şi nu numai aceasta, ci mă şi laud cu necazurile"(Rom 5,3). Şi în altă parte: "Că 
ne-a fost dăruit de la Dumnezeu nu numai să credem, ci să şi pătimim pentru EI"(Flp 1 ,29). 
Fiindcă, într-adevăr, acesta este cel mai mare har: a fi învrednicit să pătimeşti pentru Hristos. 
Aceasta este cununa cea frumoasă pregătită [unuia ca acesta] şi răsplătire nu mai mică decât 
răsplătirile vieţii viitoare. Şi acest lucru îl ştiu toţi care îl iubesc pe Hristos cu sinceritate şi 
căldură. Astfel era şi femeia aceasta. 

Avea dorire caldă către Dumnezeu şi dragoste aprinsă. Pentru aceea şi zicea „Veselitu-m-am 
întru mântuirea Ta". Nu avea nimic comun cu pământul, ci era mai presus de orice ajutor 
omenesc şi se întraripa cu harul Duhului şi se ridicase cu totul de la pământ şi întru toate(lO) 
privea către Dumnezeu şi dezlegarea necazurilor ce stăteau asupra ei de acolo o căuta. Că ştia, 
ştia cu limpezime, că cele ale oamenilor, oricare ar fi ele, sunt de aceeaşi fire cu cei care le 
dăruiesc(l 1). [De aceea] este trebuinţă în tot locul şi vremea de ajutorul cel de sus, dacă vrem să 
ne mişcăm în siguranţă deplină(12). 

De aceea şi scăpa la El în orice situaţie şi, primind har, mai degrabă se bucura pentru Cel Care îi 
dăruia şi mulţumindu-I zicea: „Nu este sfânt ca Domnul şi nu este drept ca Dumnezeul nostru şi 
nu este sfânt în afară de Tine"(I Rg. 2,2). Necuprinsă şi curată e judecata Ta şi de netrecut 
hotărârea Ta. Ai văzut dragostea unui suflet binevoitor? Căci nu a zis către sine: „Ce lucru mare 
este ce mi s-a întâmplat? Ce am mai mult decât altele? Ceea ce a primit mai înainte potrivnica 
mea, şi încă cu multă dărnicie, acest lucru l-am luat şi eu, însă după multă vreme, cu osteneală, 
cu lacrimi, cu rugăciuni şi implorări şi cu multă chinuire". 

[Nu a zis acestea], ci, fiindcă s-a încredinţat cu adevărat de purtarea de grijă a lui Dumnezeu, nu 
a cerut Stăpânului explicaţii pentru cele întâmplate, cum fac mulţi oameni, cerând lui Dumnezeu 
în fiecare zi socoteală [pentru cele petrecute cu ei]. Şi când văd vreun sărac sau vreun bogat 
pornesc mii de vorbe împotriva purtării de grijă a lui Dumnezeu. Ce faci omule? Pavel nu te lasă 
să ceri socoteală celui împreună rob cu tine - căci zice: „Aşadar nu judecaţi ceva înainte de 
vreme până nu vine Domnul"(l Cor. 4,5) - iar tu, după ce îl târăşti pe Stăpân la judecată şi îi ceri 
socoteală pentru cele făcute, nu te înfricoşezi, nici nu te temi? De ce iertare mai eşti vrednic? Ce 
dezvinovăţire mai ai, spune-mi, când, luând atâtea dovezi în fiecare zi şi ceas despre purtarea Lui 
de grijă, pentru tine atârnă mai greu în balanţă nedreptatea - care ţie ţi se pare nedreptate - 

referitoare la bogăţie şi sărăcie decât buna rânduială care domneşte în toate? Nu e aceasta o 
nedreptate? 

Căci dacă ai vrea să cercetezi cu bunăvoinţa cuvenită şi cu minte ostenitoare şi aceste lucruri [ce 
îţi par nedrepte], adică bogăţia şi sărăcia [singure], ţi-ar dovedi aceasta cel mai limpede cu 
putinţă, chiar dacă nimic altceva nu ar fi care să-ţi dea dovadă de purtarea de grijă a lui 
Dumnezeu. Dacă distrugi sărăcia, distrugi şi toată viaţa şi strici tot traiul nostru. Nici corăbier, 
nici cârmaci, nici lucrător de pământ, nici zidar, nici ţesător, nici pingelar, nici tâmplar, nici 
arămar, nici pielar, nici bucătar, nici vreun altul dintre meseriaşi nu va mai exista. Şi dacă aceştia 
nu mai sunt, toate ni s-au dus de râpă. 

Insă acum, ca un prea bun dascăl, nevoia sărăciei, stând asupra fiecăruia, chiar nevrând [acel 
om], îl îmboldeşte la lucru. Iar dacă toţi ar fi fost bogaţi, atunci toţi ar fi trăit în nelucrare şi 
lenevie. Iar în acest caz, toate ar fi pierit şi s-ar fi stricat. Şi în afară de cele zise şi în alt chip poţi, 
foarte uşor, să le stai împotrivă celor care II învinovăţesc [pe Dumnezeu]. Pentru ce, spune-mi, 
acuzi purtarea de grijă a lui Dumnezeu? Pentru că vezi pe unul că are mai mult şi altul mai puţin? 
[Dar s-o luăm altfel]: dacă arătăm că oamenii au aceeaşi soartă şi sunt egali în privinţa celor 
strict necesare, ba mai mult, chiar în privinţa celor cu mult mai importante şi care susţin viaţa 
noastră, atunci nu urmează de aici că există purtare de grijă a lui Dumnezeu? 

Neapărat că aceasta rezultă. Aşadar, dacă nu toţi se bucură în mod egal de un anumit lucru, 
vorbesc de bani şi avere, asta nu-mi demonstrează că nu există purtare de grijă [din partea lui 
Dumnezeu]. Iar dacă toţi, din contră, au parte în mod egal nu de un singur lucru, care oricum este 
de nimic, ci de mai multe şi cu mult mai importante este prealimpede din aceasta că şi cel care nu 
vrea este silit să se supună purtării de grijă a lui Dumnezeu. Hai, dar, să supunem cugetării cele 
ce susţin viaţa noastră şi să le cercetăm cu de-amănuntul şi să vedem dacă are bogatul ceva mai 
mult decât săracul. 

De pildă, bogatul are vin de Tasos(13) şi multe alte asemenea băuturi îmbietoare şi pregătite cu 
mult tam-tam. Insă izvoarele apelor le stau tuturor deopotrivă înainte: şi bogaţilor şi săracilor. 
Imediat ai râs când ai auzit de această egalitate. Dar învaţă-te cât mai preţioasă este firea apei 
decât orice vin; ba şi mai necesară şi mai folositoare. Osândeşte-te pe tine şi cunoaşte adevărata 
bogăţie a săracilor. Căci dacă s-ar nimici vinul n-ar fi mare vătămare pentru nimeni - ba poate 
doar pentru cei bolnavi - dar dacă ar seca cineva izvoarele apelor şi ar distruge elementul apă, ar 
întoarce pe dos toată viaţa noastră şi ar dispărea toate meşteşugurile. Şi nici două zile n-am putea 
să trăim până ce pe toţi îndată ne va cuprinde o moarte jalnică şi cumplită. 

4. Aşadar în cele strict necesare şi care ne susţin viaţa săracul nu este lipsit de nimic, ba, dacă ar 
trebui să zic ceva minunat, este mai bogat decât cel bogat. Căci pe mulţi bogaţi îi vezi cuprinşi de 
slăbiciuni ale trupului venite din desfătare şi care îi ţin departe de consumul prea mult al apei, pe 
când săracul în toată viaţa lui se bucură fără temere de aceste izvoare; şi ca la nişte izvoare de 
miere aleargă la izvoarele de apă sorbind de acolo plăcere curată şi adevărată. Ce este cu firea 
focului? Oare nu este mai necesară decât mii de comori şi decât toată bogăţia omenească? Şi 
această comoară iarăşi, în mod egal, este pusă înainte şi săracului şi bogatului spre trebuinţă. 

Iar folosul care vine trupurilor din aer şi lumina razei de soare oare sunt oferite mai îmbelşugat 
celor bogaţi şi mai puţin celor săraci? Au bogaţii patru ochi şi săraci numai doi? N-ar putea 
spune cineva aceasta. Şi pentru bogaţi şi pentru săraci este aceeaşi măsură a împărtăşirii de ele. 
Ba mai mult, şi în acestea ar putea vedea cineva pe săraci mai bogaţi decât pe cei bogaţi. Cu cât 
sunt simţurile mai limpezite şi privirea mai ascuţită, sunt şi toate percepţiile mai clare şi 
amănunţite. Pentru aceea cei care le au astfel au parte de o bucurie mai adevărată şi se desfătează 
mai mult de vederea zidirii [lui Dumnezeu]. 

Şi nu numai în privinţa acestor elemente ale naturii, ci şi în celelalte care au intrat în firea noastră 
[după aceea](14), se vede multă egalitate; ba mai degrabă săracii sunt în avantaj. Căci şi somnul, 
care e mai plăcut şi mai necesar decât toată desfătarea şi mai de trebuinţă decât orice hrană, este 
mai uşor şi mai liniştit celor săraci decât bogaţilor. Şi nu doar mai liniştit, ci şi mai curat. Căci 
multa desfătare şi mâncatul când nu sunt flămânzi şi băutul când nu le e sete şi dormitul când nu 
e vremea, obişnuiesc să risipească bogaţilor plăcerea în toate. Firea lucrurilor nu este astfel, ci 
fiecare din cele [amintite], dacă este folosit pentru trebuinţa şi necesităţile [firii], ne produce 
plăcere. 

Nu aduce atâta veselie băutul vinului dulce şi înmiresmat, cât aduce celor însetaţi băutul apei, 
nici mâncarea [rafinată] celor sătui, cât mâncarea [simplă] celor flămânzi, nici dormitul pe saltea 
moale ca dormitul când eşti obosit. Iar toate acestea le au mai cu seamă săracii, iar nu bogaţii. Iar 
sănătatea trupului şi orice altă bună dispoziţie trupească şi sufletească nu sunt comune atât 
săracilor cât şi bogaţilor? Nu cumva poate cineva să zică sau să arate că numai săracii sunt 
bolnavi, iar bogaţii pururea petrec în sănătate deplină? Dimpotrivă, se poate vedea că săracii nu 
sunt prinşi cu uşurinţă de boli de nevindecat, ci acestea odrăslesc tot timpul în trupurile celor 
bogaţi. Umflăturile de picioare, durerile de cap, sfârşeala, ruperile neaşteptate ale muşchilor şi tot 
felul de curgeri şi excreţii rele şi putrede, mai cu seamă pe cei ce trăiesc în desfătări şi miros a 
parfumuri obişnuiesc să-i îngreuieze, iar nu pe cei ce se ostenesc în sudoare şi care îşi dobândesc 
hrana trebuincioasă din munca de fiecare zi. 

5. De aceea toţi cei ce trăiesc în desfătare sunt mai de plâns decât cerşetorii. Iar aceasta n-o 
tăgăduiesc nici chiar cei ce se desfătează. Căci adeseori [vezi cum] câte un bogat, zăcând 
pe aşternut moale şi fiind de faţă slugi şi slujnice, are parte de multă îngrijire din partea tuturor, 
iar vreun sărac, [trecând pe-acolo şi] auzind prin vreo crăpătură pe [bogatul bolnav] strigând şi 
cerând pâine, lăcrimează şi suspină şi se roagă ca mai bine să fie aşa sărac dar sănătos, decât să 
aibă împreună cu bogăţia şi boala. Şi nu numai în privinţa sănătăţii, ci şi în aceea a naşterii de 
prunci nu se vede cu nimic mai presus bogatul decât săracul. 

Pentru că mulţimea de copii sau lipsa de copii se vede deopotrivă şi la unii şi la alţii. Ba şi aici 
poate vedea cineva mai prejos pe bogat [decât săracul]. Căci săracul chiar dacă nu devine tată nu 
simte mare durere, pe când bogatul cu cât îşi vede sporind averea cu atât este muşcat şi mai tare 
de lipsa de prunci şi nu are nici o bucurie când se gândeşte la lipsa de moştenitor. Iar 
moştenirea săracului, chiar dacă pleacă de aici fără copii, din pricina puţinătăţii ei, nu se face 
pricină de luptă şi certuri, ci trece la prieteni şi la rude. Dar cea a bogatului, atrăgând mulţi ochi 
la sine, adesea ajunge în mâna vrăjmaşilor celui mort. 

Şi asta pe când încă trăieşte acela. Iar el, ştiind că aceste lucruri s-au întâmplat şi altora, va trăi o 
viaţă mai cumplită decât orice moarte, aşteptând să i se întâmple acelaşi lucru şi lui. Insă cele 
legate de moarte nu sunt oare comune? Nu şi asupra bogaţilor şi asupra săracilor vin morţile fără 
de veste, iar după moarte nu la fel se desface şi trupul unora şi al celorlalţi şi devine praf şi 
cenuşă şi îl mănâncă viermii? Da, dar cele ale îngropării, ar zice careva, nu sunt la fel. Şi care e 
câştigul? Când aşezi haină strălucită, scumpă şi aurită peste bogat, nimic altceva nu faci mai mult 
decât să sporeşti ura împotriva lui şi să-i faci osânda şi mai mare. 

Căci deschizi gurile tuturor împotriva celui mort şi atragi mii de blesteme asupra lui şi aprinzi 
mai tare invidia din pricina lăcomiei. Fiindcă fiecare ar sfâşia şi ar sugruma şi ar blestema pe cel 
mort că nici acum, când a murit, nu şi-a lăsat la o parte nebunia după averi. Şi nu numai acesta 
este răul, ci mai deschizi şi ochii spărgătorilor de morminte. încât pompa de la înmormântare i se 
face mai degrabă pricină de multă necuviinţă. Trupul unui sărac nu ar dori nimeni să-1 dezbrace, 
căci sărăcia hainelor este paznic al trupului. Aici însă zăvoare şi încuietoare şi uşi şi paznici. Şi 
toate acestea sunt zadarnice, căci pofta de bani, chiar dacă [hoţii] ştiu toate aceste [măsuri de 
pază], îi convinge să îndrăznească a face asemenea răutăţi. 

Aşadar, cinstirea prea mare dată celui mort aduce până la urmă ocară asupra lui, pe când cel care 
are o înmormântare simplă are parte de cinste [după aceea]. Cel bogat însă este necinstit şi 
dezbrăcat. Iar dacă nu se întâmplă nimic din acestea, nici aşa nu are mai mult decât cel sărac, 
doar că oferă viermilor o masă mai bogată şi putrezirea este mai mare. Spune-mi, aceste lucruri 
sunt vrednice de a le ferici? Şi cine este atât de ticălos şi nenorocit să creadă că un om poate fi 
invidiat din pricina acestor lucruri? Şi nu numai acestea, ci şi pe celelalte, dacă le luăm pe rând şi 
le vom cerceta în amănunt, vom găsi că săracii au mult mai multe decât bogaţii. 

Luând aminte în amănunţime la toate acestea şi adăugându-le şi pe toate celelalte (că zice: „dă 
înţeleptului prilej şi mai înţelept va fi (Pilde 9,9)), şi aducându-ne aminte necontenit că mulţimea 
averilor şi banilor nu aduce nimic [bun] în plus celor ce le au, ci griji şi lupte şi frică şi primejdii, 
să nu socotim că avem ceva mai puţin decât bogaţii. Că dacă suntem treji vom avea mai mult şi 
în cele după Dumnezeu şi în toate cele ale veacului de acum(15). Că bucuria şi siguranţa şi slava 
cea bună şi sănătatea trupului şi fîlosofia sufletului şi nădejdile cele bune şi a nu păcătui degrabă 
la săraci le va găsi cineva mai degrabă decât la bogaţi. 

Să nu bombănim, dar, asemenea slugilor nerecunoscătoare, nici să nu învinovăţim pe Stăpân, ci 
întru toate să mulţumim şi numai un singur lucru să socotim că este înfricoşat - păcatul şi numai 
unul bun — dreptatea. Dacă vom avea o astfel de aşezare a inimii, nu ne va muşca nici boala, 
nici necinstea, nici altceva din cele care par că sunt întristătoare, ci prin toate vom culege rodul 
bucuriei curate(16) şi vom avea parte de bunătăţile cele viitoare cu harul şi cu iubirea de oameni 
a Domnului nostru Iisus Hristos împreună cu Care Tatălui şi Duhului Sfânt slavă în vecii vecilor. 
Amin. 



(1) Intre cuvântarea a patra şi aceasta a mai avut loc o predică (sau mai multe) în care sfântul 
vorbise despre fiul risipitor. 

(2) (de unde românescul sinod) arată o realitate dinamică, nu o adunătură pur şi simplu, ca la 
piaţă. Etimologic, ea desemnează parcurgerea unui drum împreună. Deci orice Liturghie nu este 
o adunătură de creştini, ci un regiment care merge împreună spre împărăţia cerurilor, sprijinindu- 
se unii pe alţii - nu de unii singuri. 

(3) La Sfânta Liturghie (ca de altfel la orice slujbă) nu e nevoie de multă lume (deşi este de dorit 
să fie mulţi, dar pregătiţi), ci de oameni dornici de pocăinţă sinceră, de oameni dornici de 
nevoinţă şi de împreună luptă pentru mântuire. Triumfalismul cantitativ al ortodoxiei în unele ţări 
nu are nimic de a face cu duhul ortodox. 

(4) Literal: sărbătorile din afară. Era vorba de manifestările ce însoţeau odinioară sărbătorile 
idolatre şi care se perpetuaseră şi în perioada bizantină, ca de altfel şi azi (carnavaluri, chefuri, 
sărbători când înving sportivii în competiţii etc). 

(5) Aproape tot ceea ce înconjură azi atmosfera de Crăciun şi de Paşti în felul de sărbătorire este 
păgânesc şi se rezumă la plăceri trupeşti. De pildă ce folos că se dau colinde la TV dacă după 
aceea urmează filme de acţiune sau sex. Până şi cele duhovniceşti care mai licăresc sunt folosite 
ca mijloace de dobândire a ceva lumesc. 

(6) Nu contează prezenţa trupească la biserică, ci prezenţa duhovnicească, adică cea cu toată 
atenţia inimii şi a minţii. Atenţie deci la aglomeraţiile inutile la praznicele bisericeşti. Asta nu 
înseamnă că mulţimea de oameni nu este de un real folos, dacă toţi sunt atenţi, în acest fericit 
caz, rugăciunea va fi mult mai puternică, altfel va fi slăbită, chiar şi pentru cei atenţi, de 
împrăştierea şi zgomotul duhovnicesc al celor nepregătiţi. 

(7) Sfinţii nu-şi făceau programe de predică, pentru că ei ştiau că trebuie să grăiască atât cât îi 
insuflă Duhul. Şi cum Scriptura este infinit de adâncă, nici tâlcuirea Ei nu s-ar putea sfârşi 
vreodată. 

(8) într-o traducere mai intelectuală (dar mult mai săracă şi searbădă): „izvor. . . este sensul 
dumnezeieştilor gânduri". Dar Scriptura nu se interpretează cum vrea fiecare, adică fiecare să 
dea sensul care i se pare lui mai bun unui pasaj. Sensul acestui text al sfântului este acela că 
Scriptura conţine în sine o potenţialitate [] infinită (tocmai pentru că este dată de Cuvântul 
Nesfârşit al Tatălui şi insuflată de Duhul Sfânt tot la fel de Nesfârşit), ascunsă în cuvintele Ei. 
înţelesurile care pot fi actualizate, care pot fi percepute, din această potenţialitate depind direct 
proporţional de starea duhovnicească a celui ce citeşte. Dacă omul e pătimaş şi cercetează 
Scriptura la un nivel necorespunzător stării sale duhovniceşti (adică dacă el, de pildă, pătimaş 
fiind, n-o foloseşte pentru despătimirea sa, ci pentru vederea sensurilor mistice), el de fapt nu 
actualizează vreo potentă a Scripturii, ci mai mult înfundă şi sterilizează acea potentă, o face pur 
şi simplu nelucrătoare pentru sine. Ba prin aceasta poate închide uşile Scripturii şi pentru cei care 
îl ascultă. Explicaţia lui logistică, pur şi simplu taie posibilitatea de a „moşi" Scriptura. Omul 
duhovnicesc însă moşeşte Scriptura şi scoate din ea înţelesuri care lucrează şi transformă pe cel 
care ascultă. De aceea tâlcuirile Părinţilor, dacă sunt receptate cu sinceritate, schimbă pe om, pe 
când abordările ştiinţifice - deşi uneori de folos - nu fac decât să răcească mintea celui ce citeşte. 
Pentru aceea nu există dezacord între Părinţi, căci toţi au purtat acelaşi Duh. Poate fi dezacord la 
nivel literar (şi de acest dezacord fac caz criticii raţionalişti) dar nu la cel duhovnicesc. Condiţia 

52 



sine qua non de a înţelege drept Scriptura este de a trăi conştient în Biserică şi de a avea Acelaşi 
Duh care a şi insuflat-O. Adevărata Scriptură şi tâlcuirea Ei este doar în Biserica Ortodoxă. De 
aceea ereticii pier cu Scriptura în mână după cum piere de foame şi cel fără mâini care are acasă 
toate uneltele de lucrat pământul. Fiecare pricepe real şi simţit din Scriptură atât cât îi permite 
starea duhovnicească (deşi intelectual poate înţelege mult mai mult). 

(9) Păcatul sau virtutea au aici sensul ontologic de relaţionare faţă de Hristos. Doar astfel se 
poate înţelege adevărata semnificaţie şi implicaţie a păcatului şi a virtuţii în toată creaţia şi în 
veşnicie. Toate au fost făcute prin şi pentru Hristos. El este început şi scop al creaţiei. Virtutea 
sau păcatul ne introduce sau ne scoate (acest lucru va fi conştientizat mai acut în veşnicie) din 
dinamica acestei creşteri universale în şi spre Hristos. 

(10) în orice timp, situaţie şi loc. 

(11) Darurile oamenilor sunt tot omeneşti şi trecătoare. 

(12) Literal: cu o ancoră sigură. Imaginea unei corăbii a cărei stabilitate pe marea instabilă 
depinde de calitatea ancorei. 

(13) O mare delicatesă pentru cei din Asia Mică. 

(14) E vorba de afectele care au intrat în om după cădere: somnul, foamea, setea, simţirea 
frigului şi căldurii, oboseala, predispoziţia spre boală etc. şi de obişnuinţele care au intrat în viaţa 
socială a oamenilor. 

(15) Trezvia este semnul omului atent care administrează cu mare evlavie şi băgare de seamă 
darurile lui Dumnezeu. Unuia ca acesta darurile pământeşti şi duhovniceşti i se înmulţesc prin 
harul lui Dumnezeu şi nu prin dexteritatea proprie (aici este una din capcanele oamenilor de 
afaceri credincioşi care spun că Dumnezeu îi ajută în afaceri, ascunzându-şi de fapt prin aceasta 
iubirea de argint în spatele unui presupus har concretizat „în numerar". Este în general ideea 
protestantă). Căci Dumnezeu vede că omul este deplin conştient de valoarea relativă a darurilor 
şi de absoluta dependenţă a sa şi a darurilor de Creator şi de aceea i le dă. Iar acela foloseşte 
darurile exclusiv spre slava Făcătorului. 

(16) Sfântul nu vrea să spună că cel care are o astfel de dispoziţie a inimii (ca să socotească că 
dreptatea e singurul bine, iar păcatul singurul rău şi să acţioneze în consecinţă) nu va avea boli 
sau necinstiri sau necazuri (în acest caz am alege să fim buni doar să scăpăm de rău, iar nu de 
dragul lui Hristos, atitudine cu care, s-a văzut mai sus, sfântul nu e de acord), ci că el nu le va 
mai resimţi ca prilejuri de întristare, ci, dimpotrivă, prilejuri de dobândire a unei bucurii curate şi 
netrecătoare. După cum se observă, modificarea urmărilor tuturor situaţiilor externe asupra 
noastră ţine de reala şi adânca aşezare a inimii şi de trăinicia legăturii adâncului nostru cu Hristos 
Cel Care a biruit lumea aceasta. 

Omilia IX din Comentariul la epistola I către Timotei 

(PG 62, 543-548) 

din "Omilii si cuvântări despre educaţia copiilor" 

„Femeia să se înveţe în linişte cu toată supunerea, femeii să înveţe [pe altul] nu-i îngădui, nici să- 
1 stăpânească pe bărbat, a să fie întru linişte. Căci Adam a fost plăsmuit mai întâi, apoi Eva. Şi 
Adam nu a fost înşelat, ci Eva fiind înşelată a călcat [porunca]. Dar se va mântui prin naşterea de 
prunci, dacă ei vor rămâne în credinţă si în dragoste şi în sfinţire dimpreună cu întreaga 
înţelepciune"(ITim. 2,11-15). 

1. Multă sfială [aidvz ] cere fericitul Pavel de la femei şi multă cuviinţă [kosmiothz]. De aceea 
nu s-a re/.umat doar la înfăţişarea [schma] şi îmbrăcămintea [katastolh] lor, ci s-a referit chiar şi 
la voce. Şi ce zice? „Femeia în linişte să se înveţe". Ce înseamnă asta? Nicidecum să nu 
vorbească femeia în biserică. Asta a scris-o şi în Epistola către Corinteni când zice: "Ruşinos este 
pentru femei să vorbească în biserică"(I Cor. 14,35). De ce? Fiindcă legea le-a supus 
[ bărbatului]. Şi iarăşi tot acolo: "Dacă vor să se înveţe ceva să întrebe pe bărbaţii lor acasă"(l 
Cor. 14,35). 

Atunci, [în vremea apostolilor], femeile tăceau, urmând o astfel de învăţătură, acum însă, mare e 
tulburarea din partea lor, mare strigătul, multă vorbirea. Şi nicăieri nu vorbesc atâta ca aici [în 
biserică]. Că le-ar putea vedea cineva discutând câte nici măcar la piaţă sau la baia publică nu le 
discută. Căci pentru aceasta şi vin, ca să poată vorbi. Şi toate, cu râvnă se îndeletnicesc cu 
discuţii nefolositoare. De aceea toate s-au răsturnat cu susul în jos. Şi nici măcar nu se gândesc 
că nu se poate învăţa ceva folositor decât dacă stau în linişte. Căci atunci când vorba le împinge 
la discuţii, nici una nu mai e atentă la cele ce se spun [în biserică]. Şi atunci care e folosul? Atât 
trebuie să fie de tăcută femeia încât nu numai despre cele lumeşti, dar nici măcar despre cele 
duhovniceşti să nu vorbească în biserică. 

Aceasta e cuviinţa [kosmoz], aceasta e sfiala [aidvz], care vor putea să o împodobească mai mult 
decât hainele. Iar dacă aşa se va înveşmânta, va putea şi rugăciunile să şi le facă cu multă 
bunăcuviinţă [eukosmia] sau [eukosmia] . 

„Femeii nu-i îngădui să înveţe pe altul". 

„Nu-i îngădui", zice. Dar ce fel de legătură are aceasta [cu contextul]? Multă [legătură]! Vorbea 
despre linişte, despre cuviinţă, despre sfială. Spunea că „nu voiesc ca ele să vorbească". Aşadar, 
pentru că din toate părţile vrea să le taie prilejurile de a vorbi, de aceea le zice să nu înveţe pe 
altul, ci să ţină rânduiala [taxiz] de ucenice. Căci astfel, prin tăcere, îşi vor arăta şi supunerea 
[upotagh](l). Neamul [femeiesc] este cumva plecat spre vorbă. De aceea din toate părţile o pune 
[pe femeie] în buna ei rânduiala [şi la locul ei](2). 

„Căci Adam a fost plăsmuit mai întâi, apoi Eva. Şi Adam nu a fost înşelat, ci Eva fiind înşelată a 
călcat [porunca] ". 

De ce spune acestea după cele ce le discutase [în acest context]? [Au vreo legătură?]. Au, 
desigur. Căci neamul bărbătesc a avut parte de mai mare cinste, de vreme ce a fost plăsmuit mai 
întâi. Iar în altă parte 1-a arătat mai mare decât cel femeiesc. „Nu a fost plăsmuit bărbatul din 
pricina femeii, ci femeia din pricina bărbatului"(I Cor. 11,9). Aşadar ce înseamnă aceasta? Din 
multe motive vrea să-1 facă pe bărbat cel dintâi. Mai întâi să aibă întâietatea din acestea(3), apoi 
şi din cele care s-au petrecut deja. 

L-a învăţat femeia odinioară pe bărbat(4) şi pe toate le-a răsturnat şi 1-a făcut [şi pe bărbat] 
vinovat de neascultare. De aceea a supus-o [upotassv] Dumnezeu [bărbatului](5), pentru că la 
început s-a folosit rău de egalitatea în cinste. „Către bărbatul tău întoarcerea ta"(Fac. 3,16). Dar 
mai înainte de aceasta [de cădere] nu a zis [Dumnezeu] acest lucru. Şi cum nu a fost înşelat 
Adam? Căci dacă nu a fost înşelat înseamnă că nu a fost nici în neascultare. [Nu e chiar aşa, ci] 
ia aminte cu mare atenţie! 

Femeia zice: „Şarpele m-a înşelat"(Fac. 3,13). Dar Adam nu zice "Femeia m-a înşelat", ci 
„Femeia mi-a dat şi am mâncat"(6) (Fac. 3,12). Nu este acelaşi lucru ca să primeşti înşelarea de 
la unul care e de aceeaşi seminţie şi neam cu tine sau de la o fiară, de la un rob, de la unul care 
este sub tine. Faptul acesta din urmă ţine de înşelare. Aşadar prin comparaţie cu femeia zice că 
Adam n-a fost înşelat, [nu că n-ar fi fost înşelat deloc]. Căci aceea a fost înşelată de cel rob şi 
supus ei, pe când Adam de cea liberă. Şi iarăşi nu despre Adam se zice că „a văzut pomul că este 
bun la mâncare", ci despre femeie se zice că [a văzut] şi a mâncat şi a dat şi bărbatului ei. 

Aşa încât Adam nu pentru că a fost prins de poftă a călcat porunca, ci pur şi simplu pentru că s-a 
încrezut în femeie [a fost înduplecat de femeie](7). A învăţat o dată femeia şi toate le-a întors pe 
dos. De aceea zice să nu înveţe [pe altul]. Dar cum rămâne cu celelalte femei, de vreme ce doar 
Eva a păţit aceasta? întru totul la fel, căci genul lor [a devenit] slab şi uşuratic(8). De altfel 
[apostolul] se referă aici [în acest text] la toată firea [femeiască]. Căci nu a zis „Eva fiind 
înşelată", ci „femeia fiind înşelată", denumire care se referă mai degrabă la genul comun [al 
femeilor] decât la aceea [la Eva]. Prin urmare, cum vine? Toată firea a rămas în călcare de 
poruncă prin aceea [prin Eva]? După cum zice despre Adam că „întru asemănarea călcării de 
poruncă a lui Adam, care este chip al Celui viitor. "(Rom. 5,14), aşa şi aici, neamul femeiesc a 
călcat porunca, nu cel bărbătesc(9). 

Şi atunci cum? Nu mai are mântuire [femeia]? Ba da! Care anume? Cea prin copii. Căci nu 
despre Eva a zis „dacă vor rămâne în credinţă şi în dragoste şi în sfinţire dimpreună cu întreaga 
înţelepciune", [ci despre copii], în ce fel de credinţă [să rămână]? în ce fel de dragoste? în ce fel 
de sfinţire dimpreună cu întreaga înţelepciune? E ca şi cum le-ar spune: „Nu fiţi amărâte, 
femeilor, pentru că genul vostru este defăimat şi lepădat. V-a dat Dumnezeu şi un alt prilej de 
mântuire, cel al creşterii de copii, încât nu numai prin voi înşivă, ci şi prin alţii să vă 
mântuiţi"(10). Ia fii atent câte întrebări se iscă de aici. 

„Femeia a fost înşelată", zice [apostolul], "şi s-a făcut călcătoare [de poruncă] ". 
Cine [a fost înşelată]? Eva, [desigur]. Aşadar, aceasta [Eva] se va mântui prin naştere de prunci? 
Nu zice asta, ci zice că firea femeiască se va mântui. Dar nu aceasta [Eva] a călcat porunca? Ba 
da, Eva a călcat-o, dar neamul femeiesc se va mântui prin naşterea de prunci. Dar pentru ce nu 
zice că se va mântui [femeia] şi prin propria virtute? Nu cumva Eva a încuiat acest lucru şi 
pentru celelalte femei(ll)? [Dacă-i aşa], atunci cum rămâne cu fecioarele, cu cele sterpe, cu 
văduvele care au rămas fără bărbat înainte să nască? Pier cu toate? Nu au nici o nădejde? Dar noi 
[ştim cu toţii] că fecioarele sunt cele mai bine pregătite şi probate [pentru mântuire. Atunci, ce 
vrea să spună? 

2. Unii zic că, după cum neamul femeiesc a fost supus [celui bărbătesc] de la plăsmuirea lor, prin 
cele întâmplate cu prima femeie, (căci, deoarece Eva a fost făcută după Adam şi a fost supusă lui, 

şi restul neamului femeiesc să se supună) tot aşa. pentru că Eva a călcat porunca, înseamnă că şi 
restul neamului femeiesc a călcat porunca. Dar [tâlcuirea] asta nu are sens(12). Căci acolo(13) 
totul a ţinut de darul lui Dumnezeu, aici(14) însă ţine de păcatul femeii. Ceea ce zice, asta 
înseamnă [de fapt]: precum toţi oamenii au murit printr-unul, fiindcă acel unul a păcătuit, aşa şi 
tot neamul femeiesc a călcat porunca fiindcă femeia a călcat-o(15). Aşadar nimic să nu o 
întristeze [pe femeie]. I-a dat Dumnezeu mângâiere nu mică: să nască prunci. 

„Bine", [ar zice careva], „dar aceasta(16) ţine de fire". Dar şi aceea(17) ţine de fire. Că nu numai 
ceea ce ţine de fire(18) i-a dăruit, ci şi creşterea de prunci. 

„Dacă vor rămâne", zice, „în credinţă şi dragoste şi sfinţire, împreună cu întreaga înţelepciune". 
Adică, dacă după ce-i naşte, îi păzeşte şi îi păstrează în curăţie şi dragoste. Şi nu mică plată vor 
avea pentru acestea, ci chiar foarte mare, fiindcă au crescut atleţi pentru Hristos(19). Iar 
„sfinţire" numeşte vieţuirea dreaptă şi „întreagă înţelepciune" cuviinţa [kosmiothz](20). 

„Credincios este cuvântul" (I Tim. 3,1). 

La această [creştere a copiilor] se referă cuvântul, nu la „dacă pofteşte cineva episcopie"(21). 
Pentru că era neclară această chestiune, pentru aceea zice „credincios este cuvântul" că vor putea 
taţii şi mamele să se bucure de virtuţile copiilor când îi vor creşte pe ei bine(22). Aşadar cum, 
dacă mama va fi netrebnică şi plină de mii de rele, oare se va folosi din creşterea copiilor? Nu 
mai degrabă e normal [în acest caz] să-i crească [răi încât] să devină asemenea ei? [într-adevăr] 
acestea le zice despre mama virtuoasă, nu despre orice mamă. Căci [numai cea virtuoasă] va lua 
multă răsplătire pentru creşterea copiilor. 

Ascultaţi acestea, mame şi taţi, că nu fără de plată va fi creşterea copiilor [voştri]. Aceasta o zice 
şi mai departe [când vorbeşte de văduvă]: „Să aibă mărturie de fapte bune, dacă a crescut 
copii"(I Tim. 5,10). împreună cu celelalte fapte bune şi pe aceasta o pune(23) . Că nu este mic 
lucru, ca pe copiii cei daţi de la Dumnezeu să-i dai înapoi lui Dumnezeu (24). 

Căci dacă bază şi temelii bune pun când încep [construcţia], vor avea şi plată mare, după cum şi, 
dacă vor fi fără de grijă, vor lua pedeapsa. Fiindcă şi Eli din pricina copiilor lui a pierit. Că ar fi 
trebuit să-i certe şi să-i facă cu luare aminte. Desigur că i-a certat şi i-a atenţionat, însă nu cum 
trebuia, ci nevrând să-i întristeze. [Şi aşa] i-a pierdut şi pe ei şi pe sine(25). Auziţi acestea, 
părinţilor! ,,Educaţi-vă copiii în frica şi certarea Domnului" (Ef 6,4) cu multă luare aminte şi 
grijă faţă de ei [epistrojh](26) . 

Sălbatică e tinereţea şi are nevoie de mulţi învăţători, dascăli, pedagogi, însoţitori, doici. Şi toate 
acestea abia de sunt deajuns să o poată ţine în frâu. Ca un cal fără frâu, ca o fiară neîmblânzită 
este tinereţea. Deci, dacă de la început şi din cea dintâi vârstă(27) îi fixăm [cu tărie] nişte hotare 
[limite bune [în care să se mişte], nu vom avea nevoie de multă osteneală după aceea, ci 
obişnuinţa le va fi [copiilor] pe mai departe lege. Să nu le îngăduim să facă nimic din cele 
plăcute şi vătămătoare(28) şi nici să nu-i răsfăţăm şi să fim indulgenţi cu ei sub motiv că sunt 
copii. 

Ci mai cu seamă să-i păzim şi să-i păstrăm în întreaga înţelepciune [svjrosunh]. Căci acest 
lucru(29), mai mult decât toate, le ruinează [integritatea] tinereţii. Cu acest lucru trebuie să 
ducem multe lupte cu mare-mare luare aminte. Şi degrabă să le luăm neveste, încât curate şi 

neatinse să primească trupurile lor nunta(30). Căci aceştia [cei curaţi cu trupurile] sunt şi cei care 
se vor iubi mai cu căldură. 

Cel care are întreaga înţelepciune înainte de nuntă cu atât mai mult o va avea după nuntă(31). Cel 
care învaţă să desfrâneze înainte de nuntă, va face asta şi după nuntă. „Bărbatului desfrânat", zice 
[Scriptura], „toată pâinea îi este dulce"(Is. Sir. 23,23). De aceea li se pun [mirilor] cununi pe cap, 
ca simbol al biruinţei, al faptului că neînvinşi se apropie de patul de nuntă, că n-au fost doborâţi 
de plăcere(32). Iar dacă ai fost prins de plăcere şi te-ai dat pe tine desfrânărilor, pentru ce mai pe 
urmă ţii cununa pe cap, de vreme ce tu eşti învins? Acestea să-i îndemnăm, cu acestea să-i 
certăm, să-i înfricoşăm, să le făgăduim, când cu buna, când cu răul(33). 

Copiii sunt o mare comoară care ni s-a încredinţat. Să ne îngrijim, dar, de ei şi toate să le facem 
ca nu cumva Cel Rău să-i ia de la noi. (34) Iar acum noi toate le facem pe dos. Că toate le facem 
ca să aibă un post bun şi să-1 încredinţăm pe copil unui bărbat credincios nouă şi căutăm pentru 
el un vizitiu [bun], un administrator [pentru averi] şi un cancelar foarte amabil. Iar ceea ce e mai 
de preţ decât toate - adică să-1 încredinţăm unuia care poate să-i păzească întreaga înţelepciune - 
de asta nu ne grijim. Şi [aşa procedăm], cu toate că acest lucru este mai de preţ decât toate, şi 
toate celelalte există pentru acesta(35). 

Ne grijim pentru averile lor, dar pentru ei nu ne îngrijim(36). Vezi tu câtă lipsă de minte? 
Antrenează sufletul copilului(37) şi toate celelalte vor veni după aceea. Că dacă nu va avea acest 
bun, nici un folos nu-i va fi din averi. Iar dacă acesta îl va săvârşi, nici o vătămare nu va avea de 
la sărăcie. Vrei să-1 laşi bogat? Invaţă-1 să fie bun(38). Astfel va putea şi să-şi rânduiască cu 
dibăcie averile, iar dacă nu va avea avere, nu va fi cu nimic mai prejos decât cei care au. 

Pe când dacă este rău, chiar dacă îi laşi mii de averi, tot nu l-ai lăsat şi păzitor al lor. Şi în acest 
caz l-ai făcut mai de plâns decât cel mai de pe urmă sărac. Iar celor care nu sunt educaţi bine din 
copilărie, mai bună le este sărăcia decât bogăţia. Şi asta pentru că sărăcia îi ţine şi fără să vrea în 
virtute, pe când bogăţia nu vrea să-i lase să aibă întreagă înţelepciune şi îi scoate din ea şi îi 
prăpădeşte şi îi aruncă în mii de rele(39) . 

Mamelor, ocupaţi-vă mai cu seamă voi, personal, de fiicele voastre. Această păzire [a lor] vă este 
foarte la îndemână. Luaţi aminte să stea pe acasă [einai oikouroz](40). 

Şi mai înainte de toate educaţi-le să fie evlavioase [eulabeiz] (41), cuviincioase, să dispreţuiască 
lucrurile, banii şi averile [crhmata](42), să rămâne neîmpodobite(43) . Şi aşa daţi-le în căsătorie. 
Iar dacă astfel le modelăm, atunci nu numai pe ele, ci şi pe bărbatul care o va lua îl veţi mântui. 
Şi nu numai pe bărbat, ci şi pe copii. Şi nu numai pe copii, ci şi pe [ceilalţi] urmaşi. 

Căci dacă rădăcina este bună, şi ramurile se vor întinde spre mai bine şi veţi lua plată de pe urma 
tuturor acestora(44) . Aşadar, de vreme ce nu un singur suflet vom folosi printr-un suflet, ci 
multe, toate să le facem cu acest gând(45). Că aşa trebuie să iasă către nuntă din casa părintească, 
ca un atlet din sala de antrenament, stăpânind cu de-amănuntul toată ştiinţa [luptei] şi fiind ca un 
aluat care dospeşte toată frămăntătura ca s-o preschimbe în frumuseţea proprie(46). 

Iar copiii să fie atât de sfielnici [şi cu bun simţ] încât să se facă cunoscuţi [altora] mai degrabă 
din cuviinţa şi întreaga lor înţelepciune(47), ca astfel să aibă şi de la oameni şi de la Dumnezeu 

multă laudă. Să înveţe să-şi înfrâneze pântecele, să se depărteze cu totul de cheltuieli, confort şi 
răsfăţ (48), să fie nişte buni iconomi(49), iubitori de părinţi, să înveţe să se lase conduşi. 
Căci aşa vor putea să aducă multă plată părinţilor(50). Aşa toate vor fi spre slava lui Dumnezeu 
şi spre mântuirea noastră în Hristos Iisus Domnul nostru împreună cu Care Tatălui şi Duhului 
slavă, putere şi cinste acum şi pururea şi în vecii vecilor. Amin. 



(1) în Biserică totul trebuie să fie în bună rânduială. Fiecare din poziţia lui trebuie să facă ceea ce 
ţine de poziţia lui. Aceasta nu înseamnă sistem de subordonare tiranică, ci armonie ca între cetele 
îngereşti. Important este ca fiecare să-şi facă lucrarea specifică funcţiei sale şi nu alta, având 
conştiinţa că trupul Bisericii trebuie să aibă folos, nu cu, mădularul egoist. Iar respectarea acestei 
rânduieli nu se poate face dacă nu-şi îndeplineşte fiecare din inimă, ca înaintea lui Dumnezeu, 
lucrarea sa. 

(2) Discuţia era despre tăcere. Iar a nu învăţa pe altul nu este decât un caz particular al tăcerii. 
Dar apostolul discută cazuri particulare pentru a arăta că ele nu pot fi supape prin care am putea 
scăpa de regula generală, ci nu sunt decât particularităţi ale unei porunci generale. Dacă am ţine 
cu sinceritate porunca generală care cuprinde toate cazurile particulare, nu am avea probleme cu 
aplicarea ei în cazuri particulare. Dar pentru că suntem vicleni, tot timpul încercăm să ne folosim 
de o poruncă generală aplicând-o în cazurile particulare în folosul patimilor noastre. Ceea ce 
vizează sfântul Pavel ar fi nu să ajungem nişte cazuişti care să jonglăm cu fineţe, dar egoist, cu 
cazurile când avem voie sau nu să facem ceva, ci să ne schimbăm în adânc şi să nu mai punem în 
discuţie legile Iui Dumnezeu funcţie de patimile noastre. 

(3) întâietatea o are prin ordinea şi felul creării lui de Dumnezeu. Deci e vorba de o întâietate 
dată de însuşi Dumnezeu. Acest tip de întâietate nu periclitează egalitatea celor doi în faţa lui 
Dumnezeu, căci nu a ţinut de alegerea lor. Dar există o ierarhie pe care au adăugat-o oamenii 
prin voia lor. Eva a păcătuit mai întâi, deci ea, de bună voie, s-a pus pe sine sub Adam. De data 
aceasta este o subordonare care nu mai este curată şi afectează relaţiile dintre cei doi şi dintre ei 
şi Dumnezeu. Primul tip de ierarhie, cel curat, dat de Dumnezeu prin creaţie, nu afecta nici 
relaţiile dintre ei, nici dintre ei şi Dumnezeu. 

(4) Atunci când i-a dat să mănânce din fructul oprit. 

(5) Dumnezeu nu a făcut decât să „pecetluiască" alegerea femeii. 

(6) Adam avea circumstanţe atenuante, în plus, el nici nu aruncă vina toată pe Eva, căci nu spune 
că „m-a înşelat", ci „mi-a dat", deci eu puteam să refuz. Eva în schimb nu spune că şarpele „i-a 
dat", ci că „a înşelat-o", adică vrea să se scoată oarecum nevinovată. De altfel e ruşinos să fii dus 
de nas de unul mai jos decât tine. Adam îşi recunoaşte totuşi o parte din vină şi de aceea apare 
această ierarhie între bărbat şi femeie, dar care deja ţine de lumea căzută sub păcat. Dacă oricare 
dintre ei şi-ar fi asumat întregul păcat şi şi-ar fi cerut iertare, Dumnezeu i-ar fi iertat. Adam, 
recunoscând oarecum indirect o parte din vină, s-a smerit puţin şi de aceea a fost înălţat puţin 
fată de Eva. 

(7) De aici şi faptul că femeia este mai senzuală, mai aplecată spre materie şi simţire. Bărbatul în 
schimb este mai cerebral. Dar la început amândoi aveau atât mintea cât şi simţirea intacte şi 
curate, încât nu existau aceste diferenţe psihologice de gen. In Hristos fie că eşti bărbat sau 
femeie trebuie să dobândeşti mintea şi simţirea lui Hristos. Fiecare trebuie să lupte cu firea sa şi 
cu moştenirea adamică. Femeia să îşi întărească mintea încât să nu se lase dusă de simţire. 
Bărbatul să-şi moaie inima încât să-i dispară răceala. Hristos, ca om, avea mintea şi inima unite. 
De aceea şi puterea numelui Său uneşte mintea şi inima noastră. Bărbatul şi femeia sunt 
complementari doar după cădere. In Hristos, dacă ajungem la acea conştiinţă, fiecare trebuie să 
fie un om complet. Rostul căsătoriei este tocmai ca, plecând de la aceste diferenţe psihologice, 
prin luptă susţinută împreună şi ajutându-se unul pe altul, să ajungă fiecare să devină un om 
complet. Atunci fiecare şi-1 va asuma pe celălalt şi vor deveni egali şi jertfelnici unul faţă de 
altul şi faţă de aproapele. Dar până să ajungă acolo trebuie să se pornească, fără resentimente şi 
mândrie falsă, de la ierarhia dată şi moştenită fără să vrem de la înaintaşi prin cădere. 

(8) Eva prin cădere şi-a modificat specificul feminin curat. Acest specific modificat, aplecat spre 
senzualitate, spre lipirea de materie cu inima etc. se transmite tuturor femeilor, căci şi ele sunt 
părtaşe firii deja slăbănogite prin Eva. Tandreţea, duioşia etc, prin însăşi noua funcţie de mamă 
dobândită după cădere, au devenit mult mai accentuate la femeie decât la bărbat. Dar şi bărbatul 
trebuie să le redobândească, căci le-a avut. Nici o mamă nu poate fî mai duioasă decât Hristos. 
Acelaşi raţionament trebuie făcut şi faţă de cerebralitatea bărbătească. 

(9) Dereglările produse în firea fiecăruia s-au transmis genetic la urmaşi. 

(10) Adam s-a pierdut prin Eva. Firea bărbătească s-a pierdut prin firea femeiască. Poate de 
aceea a îngăduit Dumnezeu ca pruncii să se nască din femeie, ca firea femeiască să aducă spre 
viaţă şi spre izbăvire pe alţii şi să-şi răscumpere astfel greşeala de a duce pe altul în pierzare. 
După cum a fost instrumentul de a duce la pierzanie pe altul, tot aşa a primit canon, dacă vrea să 
şi-1 asume, să ducă la mântuire pe alţii. Şi după cum în rai a dus la pieire pe cel din care ea venise 
la existenţă, aşa şi acum să ajute la mântuire pe cei care veneau la existenţă prin ea. Dacă Adam 
ar fi păcătuit poate prin el s-ar fî născut prunci? (E doar o întrebare şi nimic mai mult). După cum 
Adam a purtat-o în sine pe Eva, aşa şi femeia, pentru a plăti aceasta, poartă în sine pe alţii. 
Aspectul esenţial al mântuirii prin alţii este „creşterea de prunci", nu neapărat naşterea lor 
trupească. Poţi fî maică duhovnicească şi ca monahie, ca profesoară etc. împlinirea 
duhovnicească ca maică este mult mai mare decât cea trupească. Dacă eşti maică duhovnicească 
cu adevărat, nu mai simţi nevoia să fii şi maică trupească, dar dacă eşti doar maică trupească şi 
nu şi duhovnicească pentru copiii tăi, îţi este spre osândă faptul de a fî mamă şi n-ai nici un folos 
pentru veşnicie. 

(11) Dacă Eva n-a fost virtuoasă, nu cumva acest lucru s-a transmis şi celorlalte femei şi atunci 
ele ar fî incapabile de virtute? In nici un caz. Virtutea ţine de libertatea persoanei şi nu de 
urmările pe care le avem în fîre de la Adam şi Eva. Tăria virtuţii poate fî influenţată de păcatele 
sau virtuţile practicate de înaintaşi şi ale căror predispoziţii s-au transmis urmaşilor, dar nu 
alegerea virtuţii. De la protopărinţi moştenim urmările păcatului, dar în nici un caz virtutea sau 
păcătoşenia ca alegere. Aceste lucruri ţin de persoană şi de libertatea ei. 

(12) E limpede că nu se transmite nici o vinovăţie urmaşilor, ci doar alterări ale fîrii. 

(13) în cazul creării Evei după Adam. 

(14) In cazul călcării poruncii de către Eva. 

(15) Adam a păcătuit şi moartea, ca urmare a păcatului, a trecut la toţi. La fel Eva, ca 
reprezentantă şi mamă a genului feminin, a călcat porunca şi urmările acestei călcări au trecut în 
toate femeile care-i poartă firea marcată de acea cădere. 

(16) Naşterea de prunci. 

(17) Moartea care a intrat în firea omenească. După cum omul se poate folosi de condiţiile 
căderii fie în chip mântuitor, ca să ajungă la conştiinţa păcătoşeniei sale şi la dorinţa unui 
mântuitor, fie în chip pierzător, legându-se pătimaş de lumea căzută, la fel femeia se poate folosi 
de naşterea de prunci spre mântuire, dacă îi creşte în virtute sau spre pierzanie, dacă îi creşte în 
păcate. Datul existenţial ţine de fire, felul de întrebuinţare de libera alegere. 

(18) Naşterea de prunci. 

(19) A creşte atleţi înseamnă că îi învăţ de mici lupta, îi antrenez permanent pentru ca să facă faţă 
luptelor. Dacă există respiro-uri şi pauze lungi în antrenamente, luptătorul îşi pierde forma. 
Antrenamentul trebuie să fie neîncetat, minuţios şi riguros făcut. 

(20) Cuviinţa nu înseamnă politeţe fadă, ci bună rânduială înlăuntru şi în afară. Politeţea este un 
caz particular al cuviinţei şi al vieţuirii măsurate. Cuviinţa este controlul tuturor patimilor de 
orice natură ar fi ele. 

(21) In traducerile noastre „credincios este cuvântul" se află în capitolul 3 şi se referă la 
episcopie. Conform sfântului loan, el ar face parte din capitolul 2 şi se referă la creşterea copiilor, 
adică la faptul că dacă mamele îşi vor creşte astfel copii, Hristos va fi credincios cuvântului Său 
şi le va mântui. 

(22) Neclaritatea era: dacă omul se mântuieşte doar prin virtuţile sale, nu ale altuia, cum atunci 
să se mântuiască părinţii prin faptul că fiii lor vor vieţui cu statornicie în virtute. Dar uităm că 
pentru a putea creşte cineva statornic în virtute trebuie ca cel care îl creşte să fie virtuos, căci 
altfel nu-1 poate creşte astfel. Deci virtutea copiilor este asigurarea că părinţii sunt drepţi. Aşadar 
pe părinţi nu-i mântuiesc doar virtuţile copiilor, ci şi faptul că ele izvorăsc de fapt din virtuţile 
părinţilor. Nu se exclud din factorii care îi ajută la mântuire nici rugăciunea copiilor pentru ei, 
care va avea putere mare dacă într-adevăr copiii sunt drepţi înaintea lui Dumnezeu, în acest caz, 
fiecare lucru bun pe care îl învaţă părintele pe copil nu este doar pentru mântuirea şi binele 
copilului, ci şi pentru mântuirea şi binele său, chiar dacă părintele are uneori neputinţe. Dar dacă 
părintele bagă în copil duhurile lumii, acestea îi vor fi spre osândă. Şi este cu neputinţă să nu 
introducă în copil duhul lumii dacă el nu s-a curăţit pe sine mai dinainte. Aşadar, părinţii să nu se 
repeadă la facerea de copii cât timp sunt pătimaşi şi lumeşti şi iresponsabili duhovniceşte. 

(23) Mai există o deviere a creşterii copiilor, când sub pretextul că trebuie să-i cresc, chipurile 
pentru Dumnezeu, neglijez poruncile lui Hrislos. Atunci sigur nu-i cresc pentru Hristos. Când, de 

pildă, eu nu mai am alţi ochi pentru alţii în nevoi decât pentru copiii mei. Când lor le fac poftele 
şi pe cei în nevoi îi trec cu vederea, când nu mă preocup şi de alţii cu ceea ce ar avea de 
trebuinţă, sub masca făţarnică a iubirii de copii. Dacă pricep că acei copii sunt darul lui 
Dumnezeu şi îi trăiesc ca dar, pricep că dar al lui Dumnezeu sunt şi oamenii pe care Dumnezeu îi 
trimite la mine să-i ajut. De pildă tatăl sfântului loan Damaschin, trăind sub regim arab, cu aspre 
interdicţii pentru creştini, a crescut la fel ca pe propriul prunc şi un copil adoptiv viitorul sfânt şi 
dumnezeiesc ierarh Cosma al Maiumei. Tatăl sfântului loan nu făcea absolut nici o diferenţă între 
fiul său loan şi cel străin. 

(24) Aceasta e esenţa actului liturgic (desigur partea ce ţine de om): „Ale Tale dintru ale Tale Ţie 
îţi aducem de toate şi pentru toate". Dacă o mamă trăieşte şi înţelege Sfânta Liturghie, va putea 
să-şi crească copiii pentru Dumnezeu, dacă nu, atunci nu-i creşte pentru Dumnezeu, ci se 
amăgeşte. Măsura creşterii copiilor pentru Dumnezeu, nu în chip egoist cum facem noi, e dată de 
măsura perceperii simţite a Sfintei Liturghii. Iar această simţire nu o poate avea decât omul care 
scoate din sine egoismul şi patimile. 

(25) Dacă ne certăm copiii, însă nu cum trebuie, adică dacă nu insistăm prin toate mijloacele, 
paşnice şi punitive, prin îndemn cu dragoste, dar şi prin certare sau bătaie la nevoie, prin 
blândeţe şi asprime, funcţie de caz, îi pierdem. Semnul că nu ne interesează soarta lor este că 
atunci când fac lucruri rele, îi certăm puţin şi, dacă vedem că se întristează, dar de fapt nu se 
îndreaptă, ne pare rău de ei şi suntem plin de dragoste. Cuvintele pe care le spunem adesea: „ei 
lasă, sunt copii", nu arată decât egoismul nostru monstruos care îngăduie diavolului să ne piardă 
odraslele. Astfel le îngăduim patimile şi îi pierdem cu totul. Metoda nu este asprimea, nici 
blândeţea, ci metoda trebuie să se adapteze la fiecare caz, scopul fiind scoaterea din ei a tuturor 
patimilor care ar fî putut intra din neatenţie şi permanenta lor diriguire spre Dumnezeu. 

(26) Epistrojh e mişcarea grijulie şi permanentă faţă de o persoană sau lucru pentru a nu-i lipsi 
nimic din cele necesare. Să nu cădem, însă, în panta de a le face noi poftele păcătoase. 

(27) Esenţial este ca pruncul să fie disciplinat din leagăn, desigur ţinând cont în fiecare perioadă 
de vârstă, puteri, capacităţi, mediu etc. Dacă atunci totul 

este făcut cu maximă atenţie şi hotărâre, nu vor fî probleme mai târziu. Obişnuinţa cea bună le va 
fî dascăl toată viaţa. Iar obişnuinţa se referă la orice, de la hrană, mers, vorbire etc, până la 
modul de a gândi. Nu trebuie neglijat universul lăuntric al pruncului, căci e cel mai important. 
Cel mai important este ca părintele să poată deveni la modul real un „duhovnic" pentru copilul 
său, încât să-i poată cunoaşte toate mişcările minţii şi ale inimii. Cât timp copilul nu poate 
conştientiza gândurile şi mişcările inimii datorită lipsei manifestării capacităţii de a reflecta 
raţional şi a vorbi şi a se exprima coerent, părintele trebuie, printr-o neîncetată supraveghere, să-i 
populeze mintea şi inima, prin intermediul simţurilor, cu imagini, sunete, mirosuri, gusturi, 
atingeri simple şi sănătoase. 

Va trebui, cât timp copilul e foarte mic, să modeleze mai ales simţurile sale, învăţându-1 să se 
obişnuiască cu traiul cât mai simplu şi cu făptura lui Dumnezeu, în nici un caz primele contacte 
să nu fie cu artificialul plin de patimi din jurul nostru. Iată ce spune sfântul loan în altă parte 
despre vârsta copilăriei şi curiozitatea copiilor - e vorba de cea fără sens şi fără frâu - atât de 
apreciată de noi: „Nimic nu este aşa de curios şi de iscoditor spre cunoaşterea celor nearătate şi 

ascunse ca firea oamenilor. Şi asta de obicei i se întâmplă când are mintea nedesăvârşită şi 
nicidecum pregătită. Că şi cei mai needucaţi dintre copii nu încetează, până la refuz, să tot pună 
doicilor şi pedagogilor şi părinţilor întrebări care se reduc la nimic altceva decât „De ce asta-i aşa 
şi de ce cealaltă aşa? ". Şi asta li se întâmplă pentru că sunt răsfăţaţi şi trăiesc în desfătare si nu 
au nimic de lucru" (PG 62.445, Comentariu la I Tesaloniceni). 

(28) Plăcute dar vătămătoare sunt poftele lumeşti de tot soiul, care vătăma enorm inima şi mintea 
omului, în limba greacă, propoziţia începe cu cuvântul „nimic". După regulile gramaticii 
greceşti, acesta e cel mai important cuvânt din propoziţie. Pe el cade greutatea înţelesului. Deci 
sfântul accentuează ca nici una, cât de mică ar fi, din poftele lumii să nu le îngăduim copiilor. 
Dacă unele le îngăduim, căci, zicem noi, nu-s prea importante, iar pe altele nu le îngăduim, şi 
astfel ne închipuim că îi creştem pentru Hristos, ne amăgim. Sfântul insistă: nimic, nimic din 
poftele lumii nu trebuie lăsat să se furişeze în sufletul plăpând şi curat al copilaşului. Deci iată 
cum ar fi normal să fie crescut un copil botezat. Iar dacă îl botezăm şi apoi îl stricăm şi-1 
murdărim, facem aproape fără folos botezul, căci dacă va vrea să trăiască creştineşte, acest copil 
va avea de dus o luptă grea până să dea de harul de la botez, ascuns în adâncul inimii şi acoperit 
de patimile pe care părinţii le-au băgat în el (cf. Sfântul Simeon Noul Teolog, Epistola 4. Scrieri 
partea III, Ed. Deisis). 

Dacă am trăi astfel şi ne-am creşte copiii în acest mod, dacă naşul copilului ar fi un om 
îndumnezeit, cum spune sfântul Dionisie Areopagitul în ultimul capitol din „Ierarhia 
Bisericească", are sens real botezul copilului şi merită făcut în copilărie. Dar dacă nu, atunci 
singurul sens al botezului de mic este numai să nu moară pruncul nebotezat, după cuvântul 
Sfântului Grigorie Teologul (Cuvânt la Bobotează, 28). Iar dacă îl botezăm şi îl creştem lumeşte, 
batjocorim tainele lui Dumnezeu. Botezul e recomandat să fie făcut în copilărie, şi pentru a nu 
muri copilul nebotezat, dar asta e soluţia disperării. Adevăratul motiv este că, sălăşluindu-se 
harul în el şi fiind păzit curat prin intermediul părinţilor şi naşului, va creşte mult mai bine pentru 
veşnicie, în acest fericit caz, el va urma lui lisus şi în copilăria Sa, căci va creşte în chip real cu 
harul şi înţelepciunea înaintea lui Dumnezeu şi a oamenilor (Le. 2,52). Prin urmare e foarte bine 
să se boteze copiii de mici, dar cu paza de rigoare după aceea, pentru a nu batjocori darul 
botezului. Răspunzători pentru asta sunt părinţii şi naşii. 

(29) A-i răsfaţă şi a le face poftele. 

(30) In căsnicie trebuie să intrăm nu numai feciorelnici cu trupul (ne referim la aparatul genital), 
ci feciorelnici şi cu toate simţurile şi chiar cu sunetul. Sfântul nu pune accent aici pe faptul că 
trebuie să ne căsătorim la vârstă fragedă, ci că trebuie să fim feciorelnici cu trupul şi cu sufletul 
când o facem. La vârsta fragedă se referă pentru că ştie că e greu să lupţi să te păstrezi curat pe 
măsură ce înaintezi în vârstă, fiind asaltat permanent de ispitele din jur. Dar omul trebuie să fie şi 
responsabil când se căsătoreşte, în acea vreme, în general, într-o casă vieţuiau mai multe 
generaţii şi tot greul casei nu cădea pe proaspeţii căsătoriţi. Tinerii erau asistaţi permanent de cei 
bătrâni şi învăţau şi multe pe parcurs. Dar azi, când prea puţine sunt cazurile de convieţuire a 
generaţiilor, tinerii trebuie să fie şi responsabili. Această responsabilitate se dobândeşte şi prin 
lupta, adesea sângeroasă, cu poftele din jur şi cu egoismul din noi. 

Deci lucrul esenţial nu este vârsta, care variază de la caz la caz, ci să intrăm curaţi şi cu duh de 
jertfa înjug, alături de celălalt. Cel care intră curat în căsnicie a demonstrat că a rămas până la 
căsnicie credincios poruncilor lui Dumnezeu. Unul ca acesta, care şi-a probat cu lupte aspre şi 
sincere credincioşia faţă de Dumnezeu, sigur îl va iubi cu adevărat pe partener şi nu-1 va lăsa în 
nici o situaţie. Dar cel care a intrat vătămat arată că n-a fost credincios faţă de Dumnezeu. Şi 
nefiind astfel, e puţin probabil că va fi cu totul credincios în adâncul lui celuilalt. De aceea spune 
sfântul că cei feciorelnici se vor iubi mai mult, pentru că ei au experienţa dragostei dumnezeieşti 
şi cu acea dragoste îl iubesc şi pe celălalt. Dacă nu intră astfel, mare parte din relaţia lor e bazată 
pe patimi şi egoism. Dar să zicem că doi tineri se iubesc şi, deşi au făcut păcate din neştiinţă sau 
neatenţie, adică nu mai sunt feciorelnici, vor să se căsătorească. Oare nu mai au nici o şansă? 

Este şansă şi încă una mare de tot. Dacă ei îşi schimbă viaţa, dacă fac pocăinţă cu sinceritate, vor 
putea să intre curaţi în căsnicie. De aceea înainte de căsătorie Biserica a spus că mirii trebuie să 
se spovedească. Dar spovedanie făcută nu aşa în grabă, pe motiv că aşa e regula şi că altfel nu ne 
putem căsători. Dacă cei doi cu adevărat voiesc să se căsătorească în Hristos trebuie să 
dobândească conştiinţa că trebuie să fie curaţi. Unii ca aceştia se vor spovedi cu sinceritate, se 
vor pocăi adânc şi dacă duhovnicul le va spune că mai trebuie să aştepte până se vor tămădui 
fiecare de neputinţele proprii, ei vor aştepta cu bucurie şi se vor lupta sincer să repare ce au 
stricat până atunci. Sinceritatea lor se va arăta în faptul că acceptă, unul de dragul celuilalt, să 
rabde ostenelile pocăinţei. Iar după ce se vor tămădui, vor intra curaţi în jugul căsniciei. Oare n-a 
răbdat lacov 14 ani pentru Rahila, şi a lucrat din greu în arşiţă şi în vânt, în frig şi foame. Pentru 
că o iubea, toate i se păreau un nimic. Deci, dacă e dragoste între tineri, vor purta povara 
pocăinţei, fiecare de dragul lui Dumnezeu şi a celuilalt. 

(31) După nuntă va fi mult mai trainică prin ajutorul dat de partener. 

(32) înseamnă că nu toţi mirii ar trebui să poarte cunună pe cap. Eventual, ca pogorâmânt, cei 
care au făcut pocăinţă sinceră. 

(33) Literal: „făcând acum aceasta acum aceea". Nu metoda pedagogică contează, ci dacă o 
folosesc pe cea potrivită la vremea potrivită. Scopul este păstrarea fecioriei lăuntrice şi fizice. 

(34) Deşi copilul nu are mintea desăvârşită, totuşi diavolul îl războieşte. Cei care trebuie să lupte 
pentru el sunt părinţii. Trebuie să înţelegem că lupta cu duhurile răutăţii este o realitate. Să nu ne 
culcăm pe ideca că, fiind copii, tot ce fac e de la fire. Căci diavolul are acces la sufletul şi la 
trupul lor, dacă nu sunt păz.iţi de har şi de părinţi. Iar dacă duhul intră în copil, prin simţuri, face 
ce vrea în el, căci copilaşul nu e în stare să lupte. Iar dacă şi părinţii sunt fără trezvie şi nu au 
experienţă în lupta duhovnicească şi nu au conştiinţa luptei pentru mântuire, diavolul poate face 
ravagii în sufletul pruncului. Să socotească acum părinţii, oare Hristos intră în inimile copiilor 
prin desene animate şi prin jocurile pe calculator, prin dulciurile şi jucăriile etc, care li se oferă 
azi în societate. Accentul sfântului cade iarăşi pe „toate". 

(35) Tot ceea ce avem în societate ar trebui să folosim pentru a dobândi întreaga înţelepciune, în 
schimb noi ne-o vătămăm prin toate cele din jurul nostru, pentru că le dorim şi le socotim mai 
importante decât curăţia lăuntrică. 

(36) E normal că atâta timp cât socotim că averea e mai importantă decât persoana ne îngrijim de 
ea mai mult. De fapt batjocorim făptura lui Dumnezeu fără să ne dăm seama. Reducem persoana 
noastră la o masă de carne şi la un obiect. Din persoane devenim de bună voie lucruri oarbe. Iar 
dacă noi am devenit obiecte neînsufleţite e limpede că nu ne mai putem raporta la ceilalţi ca nişte 
fiinţe raţionale şi persoane. Pentru noi nu mai există decât relaţii „obiective", nicidecum 
„subiective". Acesta e iadul: să crezi una şi de fapt să fii alta, să fii obiect - adică incapabil de 
comuniune -şi să crezi că eşti subiect. După moarte vom conştientiza adevărul şi alegerea 
noastră, dar va fi poate prea târziu. Atunci, fiind noi obiecte, aşa vom încerca să ne raportăm şi la 
Dumnezeu. Numai că El este Subiectul atotdesăvârşit, Treimea de Subiecte atotdesăvârşite. Şi 
atunci suntem în imposibilitatea de a comunica cu El. Ne-am făcut-o cu mâna noastră. Iubirea lui 
Dumnezeu se va revărsa şi atunci asupra noastră, dar e o iubire pe care nu o vom putea înţelege, 
pentru că am devenit obiecte incapabile de relaţionare personală şi reală. Aceeaşi dragoste a lui 
Dumnezeu va fi pentru unii iadul şi pentru alţii raiul, asemenea, după dumnezeieştii Părinţi, 
focului care, fiind unul, îşi va împărţi lucrările: lumina o vor percepe cei drepţi, iar arderea cei 
păcătoşi. 

(37) Literal: „deprinde- 1 cu nevoinţa" 

(38) Nu e vorba de o bunătate efemeră, ceva de genul reguli morale si politicoase (deşi şi acestea 
intră aici), ci de o bunătate fiinţială, care nu se dobândeşte decât prin practicarea asiduă a 
virtuţilor în împreună lucrare cu Hristos. 

(39) Dacă copiilor li se asigură toate condiţiile, dar nu sunt educaţi în virtute, devin mai răi decât 
dacă nu ar fi avut nimic. Modul educării de azi al copiilor este cel mai inuman cu putinţă, deşi 
poate fi socotit aberant ceea ce scriem. Prin modul de educaţie li se dezrădăcinează orice 
conştiinţă a unei autorităţi, se distruge orice barieră între bine şi rău. Ce folos că sunt super- 
inteligenţi dacă inteligenţa o folosesc la satisfaterea poftelor şi comodităţilor şi a egoismului 
propriu. Aceasta e altă faţă a iadului, căci şi dracii sunt fiinţe super-inteligente, dar egoiste. Şi 
pentru aceea se vor chinui veşnic. Grozăvia este că folosim darurile Făcătorului împotriva Lui. 

(40) înţelesul grec e complex şi de aceea îl vom explica în câteva cuvinte. „Oikouroz" este cele 
care stă tot timpul lângă casă, care administrează casa, care se ocupă de toate cele necesare 
căminului, care îl păzeşte etc. Treaba lui este doar casa. Sensul propoziţiei este deci: „Ţineţi-le 
acasă şi nu le lăsaţi să iasă înainte de vreme în lume. Dar acasă să nu stea degeaba, ci voi înşivă 
învăţaţi-le tot ceea ce trebuie să ştie o viitoare stăpână de casă, o viitoare soţie şi mamă". Fetele 
erau învăţate absolut tot ceea ce trebuia să facă pentru a păstra un cămin în bună rânduială. Astfel 
i se modela conştiinţa rolului ci şi i se insufla credincioşia faţă de soţ, faţă de copii, 
responsabilitatea faţă de creşterea lor, faţă de datoriile conjugale. Acesta e ABC-ul pe care îl ştiau 
fetele. In general, cele care alegeau viaţa călugărească o alegeau după ce primeau aceşti şapte ani 
de-acasă. Acest tip de personalitate are o mare tărie. Să ne gândim doar la bunicile noastre, câte 
aveau pe cap şi niciodată nu se plângeau. Omul era învăţat cu suferinţa, era călit şi era mult mai 
deschis spre Dumnezeu (desigur, devieri au fost şi atunci, dar nu la scara la care se produc azi). 
Azi fetele sunt crescute în libertinaj şi iresponsabilitate. Dovada: divorţurile, avorturile, 
căsătoriile de probă la scară mondială. Neseriozitatea (inconsecvenţa cu sine însuşi) e devenit un 
mod de viată. 

(41) Evlavios nu înseamnă sentimentalist, ci arată un mod de viaţă atent la sine însuşi, la lăuntrul 
său. 

(42) In text e un singur termen, dar care poate avea toate cele trei înţelesuri. 

(43) Se referă la toate procedeele cosmetice şi vestimentare. 

(44) Viaţa virtuoasă, ca de altfel şi păcatul, se va întinde pe generaţii întregi. Şi în funcţie de 
aceste urmări vom fi judecaţi de Hristos. 

(45) Literal: Să le facem astfel. 

(46) O astfel de soţie va preface toată familia ei, încât să ajungă şi membrii ei la frumuseţea 
sunetului cu care ea a intrat în căsnicie. Dar pentru a putea face aceasta trebuie să cunoască 
foarte bine lupta duhovnicească. Deci de căsătorit ar trebui să se căsătorească doar cel care ştie în 
cele mai mici amănunte războiul duhovnicesc. Altfel, în loc să-i folosească, îi va pierde şi pe 
ceilalţi şi împreună cu ei şi pe sine. Pentru cei care au aflat de Hristos după ce s-au căsătorit (ne 
referim la o convertire reală, nu formală), şansa este pocăinţa asumată ca şi canon al familiei şi 
lupta împreună pentru schimbarea totală spre Hristos. 

(47)Copiii crescuţi duhovniceşte nu fac ceea ce îndeobşte numim „prostii copilăreşti". Nu trebuie 
să fim fixişti şi să sufocăm copilul doar cu gesturi de evlavie şi cu preocupări evlavioase, dar în 
tot ceea ce fac trebuie să fie absolul prezent Hristos şi conştiinţa lor să sesizeze aceasta. Astfel 
vor dobândi o linişte în adâncul lor, de care oamenii lumii acesteia şi toţi psihologii şi medicii 
necredincioşi nu au habar. Să cugete părinţii la copilăria lui Iisus sau a sfântului prooroc 
Samuel... 

(48) Toate aceste înţelesuri sunt implicate în grecescul poluteleia. 

(49) Să înveţe cum să administreze toate cele din jurul nostru şi să dobândească conştiinţa că noi 
nu suntem decât nişte administratori, nu stăpâni, ai lucrurilor lui Dumnezeu. Adică să înveţe să 
nu se lege de nimic din lumea asta, ci să trăiască doar pentru Dumnezeu. 

(50) Şi copiii sunt responsabili pentru părinţi. Acesta este un minunat mod de a fi: părinţii să se 
îngrijească mai mult de mântuirea copiilor, iar copiii de a părinţilor. Acesta este duhul de jertfa al 
lui Hristos. 

Omilia XXI din Comentariul la epistola către Efeseni 

(PG 62,149-156) 

din "Omilii si cuvântări despre educaţia copiilor " 

„Copiilor, ascultaţi de părinţii voştri întru Domnul, căci aceasta este drept. Cinsteşte pe tatăl tău 
şi pe mama ta — care este cea dintâi poruncă cu făgăduinţă — ca să-ţi fie bine şi să trăieşti ani 
mulţi pe pământ"(Ef 6,1-3). 

1 . După cum, plăsmuind cineva un trup, mai întâi aşază capul, apoi gâtul, apoi picioarele, aşa şi 
fericitul Pavel a înaintat cu cuvântul. A vorbit de bărbat, a vorbit de femeie, care este al doilea 
principiu [arch](l) [în familie], şi, păşind mai departe pe drum, a ajuns şi la cel de-al treilea 
[element]. Aceştia sunt copiii. Pe femeie o conduce [arcev] bărbatul, iar pe copii bărbatul şi 
femeia. Aşadar, fii atent ce zice: „Copii, ascultaţi pe părinţii voştri întru Domnul că aceasta este 
prima poruncă cu făgăduinţă". Nu vorbeşte aici despre Hristos, nici despre lucruri înalte, căci 
vorbeşte unor minţi care sunt încă slabe şi gingaşe. De aceea şi îndemnul este scurt, fiindcă copiii 
nu pot să urmărească [cu atenţie] o cuvântare lungă. 

De aceea nici despre împărăţia [cerurilor] nu grăieşte nimic, căci nu este potrivit acelei vârste să 
audă aceste lucruri, însă le grăieşte acel lucru pe care mai cu seamă sufletul de copil doreşte să-1 
audă: că va trăi mult timp. Iar dacă cineva ar cerceta pentru ce nu le-a vorbit nimic despre 
împărăţia cerurilor, ci le-a pus în faţă o poruncă aşezată în Legea [veche], îi vom spune că le-a 
vorbit celor prunci [cu mintea], bine ştiind că, dacă bărbatul şi femeia vor vieţui după legea pe 
care le-a pus-o, nu va fi multă osteneală ca să-i supună şi pe copii"(2). 

Când un lucru are un început [arch] şi un fundament [uroqesiz] bun şi frumos [kaloz], tare 
[iscuroz](3), cuviincios şi cu bună rânduială [kosmioz], toate, mai departe, înaintează pe drum cu 
cap [nomv] (4) şi cu multă uşurinţă. Căci ceea ce-i mai greu este a pune temelia şi a aşeza 
fundamentul. „Copii, supuneţi-vă părinţilor voştri întru Domnul", adică după Domnul(5). Aşa a 
poruncit Dumnezeu. Dar dacă [părinţii] poruncesc ceva nelalocul lui? Nicidecum nu porunceşte 
vreun tată ceva nelalocul lui, chiar dacă el ar fi aşa. însă chiar de ar fi astfel, şi în acest caz 
[apostolul] te-a păzit în siguranţă. Căci a zis: "întru Domnul", adică în cele în care tu nu-L loveşti 
pe Dumnezeu. Dacă, de pildă, [părintele tău] ar fi păgân sau eretic, nu trebuie să te laşi 
înduplecat de el. Căci acest lucru nu este „întru Domnul"(6). însă cum de zice că „aceasta este 
cea dintâi poruncă"? Căci cea dintâi poruncă este „să nu desfrânezi", apoi „să nu ucizi". 

Nu prin locul de ordine a spus că este cea dintâi, ci prin făgăduinţă. Căci acelor porunci nu le-a 
pus nici o plată, fiindcă sunt rânduite în legătură cu cele rele şi cu îndepărtarea de ele. In aceasta 
însă, fiindcă este vorba despre o lucrare a celor bune, pune şi o făgăduinţă. Şi vezi cum a pus ca 
temelie minunată pentru calea virtuţii cinstea şi sfiala faţă de părinţi?(7) Şi e normal aşa. Vrând 
să se depărteze de faptele rele şi să meargă spre cele bune, acest lucru 1-a poruncit mai întâi, 
adică cinstirea părinţilor, fiindcă mai înainte de toate, desigur după Dumnezeu, ei sunt pricina 
vieţii noastre. Aşadar, e firesc ca ei cei dintâi să se bucure de bunătăţile noastre şi după aceea toţi 
ceilalţi oameni. Că dacă cineva nu are acest lucru, nici faţă de cei din afară nu va fî blând şi 
îngăduitor. 

Dând îndemnuri pentru cele trebuincioase copiilor, trece la părinţi şi spune: „Şi voi, părinţilor, nu 
întărâtaţi pe copiii voştri, ci creşteţi-i întru învăţătura şi certarea(8) Domnului" (Ef 6,4). Nu a zis 
„iubiţi-i", căci spre aceasta îi atrage firea şi fără să vrea şi de prisos era să pună vreo legiuire 
pentru asemenea lucruri(9). Dar ce zice? „Nu întărâtaţi pe copiii voştri", cum fac cei mulţi care îi 
dezmoştenesc şi îi lasă pe drumuri sau se poartă cu ei cu apăsare(lO), nu ca faţă de unii liberi, ci 
ca faţă de sclavi. De aceea zice: "Nu întărâtaţi pe copiii voştri". După ce arată că începutul(ll) 
tuturor [bunătăţilor] este ascultarea [de părinţi], toată cauza [ascultării copiilor] o pune pe seama 
începutului [educaţiei] şi a celor ce-i conduc(12) . 

Şi după cum a arătat că femeia trebuie să se supună pentru că bărbatul îi este cauză(13) (de aceea 
cele mai multe către el le grăieşte(14), îndemnându-1 să o atragă pe femeie prin tirania dragostei), 
aşa şi aici, iarăşi, pentru că el, [părintele], este cauza [copiilor], zice: „ci creşteţi-i întru învăţătura 
şi certarea Domnului". Vezi că după ce se fac cele duhovniceşti le urmează şi cele trupeşti(15)? 
Vrei să fie copilul tău ascultător? De la început creşte-1 în învăţătura şi certarea Domnului. Să nu 
socoteşti că este de prisos ca el să audă necontenit dumnezeieştile Scripturi(16). Căci acolo, [în 
ele], va auzi mai întâi acest lucru: „Cinsteşte pe tatăl tău şi pe mama ta". Aşa încât pentru tine 
faci asta. 

Nu spune: „Lucrul acesta este al monahilor. Doar nu-1 voi face monah". Nu trebuie ca el să se 
facă monah. De ce te temi când el trebuie să fie plin de mult câştig? Fă-1 creştin! Căci mai cu 
seamă celor din lume le este necesar să cunoască învăţăturile, mai cu seamă copiilor. Fiindcă 
multă lipsă de minte [anoia](17) au ei la acea vârstă. Şi la lipsa de minte se mai adaugă şi 
[vătămările] cuvintelor din afară(18), când ei învaţă acolo(19) să fie ucenici ai eroilor admiraţi de 
ei şi care [eroi] sunt robi ai patimilor şi le e frică de moarte(20). De felul acesta este Ahile când 
plânge, când moare pentru o concubină, când altul se îmbată şi multe altele de acest fel. Are 
nevoie, aşadar, [copilul] de aceste medicamente(21). 

2. Aşadar, cum nu este neghiobie să trimiţi copilul să înveţe arte şi meserii şi învăţătură şi toate 
să te sârguieşti a le face pentru acest lucru, dar să nu-1 creşti în învăţătura şi certarea Domnului? 
Pentru aceea noi suntem cei dintâi care avem parte de roade, căci îi creştem pe copii obraznici şi 
îndrăzneţi, neastâmpăraţi, neascultători, needucaţi şi neciopliţi(22). Să nu facem aşa, ci să 
ascultăm de fericitul acesta care ne îndeamnă să-i creştem în învăţătura şi certarea Domnului. Să 
le dăm lor pildă [upodeigma](23), fâcându-i să stăruie cu zăbavă din cea dintâi vârstă la citirea 
Scripturilor. 

Vai mie, că necontenit grăind acestea, [oamenii] mă socotesc că vorbesc prosti. Insă eu nu voi 
înceta să fac lucrul meu. Pentru ce, spune-mi, nu le urmezi celor vechi? Mai ales voi, femeilor, 
râvniţi să fiţi asemenea femeilor acelora [de demult]. Ai născut fiu? Urmeaz-o pe Ana! Află ce a 
făcut aceea! L-a dus [pe prunc] îndată la biserică. 

- Cine dintre voi nu ar vrea ca fiul ei să devină mai bine un Samuel decât de zeci de mii de ori 
împărat a toată lumea? 

- Şi cum e cu putinţă, zici tu, să devină asemenea lui? 

- De ce să nu fie cu putinţă? [Nu e cu putinţă] fiindcă nu vrei, nici nu-1 dai pe mâna celor ce pot 
să-1 facă pe el asemenea lui [Samuel]. 

- Cine este cel care ar putea face asta? zici tu. 

- Dumnezeu. Fiindcă şi aceea [Ana] l-a încredinţat [pe Samuel] în mâna Lui. Că Eli nu avea 
destulă putere ca să-1 facă astfel. Şi cum ar fi putut-o face cel ce nu a avut putere nici asupra 
fiilor săi? Insă credinţa femeii şi râvna ei l-a lucrat pe copil astfel. 

Era primul şi singurul ei născut şi nu ştia dacă va mai naşte şi alţii. Dar nu a zis: „Să aştept să 
crească copilul ca să aibă şi el parte [puţin] de lucrurile lumii. Să-i îngădui să treacă puţin de 
vârsta copilăriei". Nu! Ci pe toate acestea lăsându-le femeia deoparte, un singur lucru râvnea: 
cum să-1 dăruiască dintru început lui Dumnezeu o statuie duhovnicească(24). Să ne ruşinăm noi 

bărbaţii de fîlosofia femeii: 1-a dus lui Dumnezeu şi 1-a lăsat acolo. De aceea şi nunta a fost mai 
strălucită, fiindcă mai întâi a căutat cele duhovniceşti, fiindcă a oferit [lui Dumnezeu] pârga. De 
aceea încăpător a devenit pântecele ci şi a dobândit şi alţi copii. Pentru aceea şi în lume 1-a văzut 
[pe fiul ei] devenind om mare. 

Căci dacă oamenii, când sunt cinstiţi, se simt datori să cinstească şi ei la rândul lor, cu cât mai 
mult Dumnezeu Cel Care şi fără să fie cinstit face aceasta? Până când suntem trupeşti? Până când 
ne aplecăm spre pământ? Toate să ne fie pe locul doi în raport cu purtarea de grijă faţă de copii şi 
cu faptul de a-i creşte în învăţătura şi certarea Domnului. Dacă învaţă să fie filosof(25) încă de la 
început, a dobândit o slavă mai puternică şi o bogăţie mai mare decât orice bogăţie. Nimic nu-i 
vei da atât de mult dacă îl înveţi artele, meşteşugurile şi învăţăturile din afară - prin care el 
câştigă bani şi averi - cât îi dai dacă îl înveţi meşteşugul şi arta de a dispreţul banii şi averile. 

Dacă vrei să-1 faci bogat, fă cum ţi-am spus. Căci bogat nu este cel care are nevoie de multe 
lucruri şi bani şi care se înconjură cu multe, ci cel care nu are nevoie de nimic. In aceasta educă-1 
pe copil, aceasta învaţă-1! Aceasta este cea mai mare bogăţie. Nu căuta cum să-1 faci vestit şi 
slăvit prin învăţăturile cele din afară, ci îngrijeşte-te cum să-1 înveţi să dispreţuiască slava vieţii 
acesteia(26). Din acestea va deveni mai luminat şi slăvit. Aceste lucruri sunt cu putinţă a le face 
şi săracul şi bogatul. 

Aceste lucruri nu le învaţă cineva nici de la dascăl, nici prin vreun meşteşug, ci prin cuvintele 
dumnezeieşti. Nu socoti că aici vei trăi viaţă lungă, ci că cea de dincolo va fi fără hotar şi fără de 
sfârşit. Dăruieşte-i [acelei vieţi] cele mari, nu cele mici. Ascultă pe Pavel care zice: „Creşteţi-i în 
învăţătura şi certarea Domnului". Nu te sârgui să-1 faci ritor, ci învaţă-1 să fîlosofeze(27). Căci 
dacă nu devine ritor nu va fî nici o vătămare, dar dacă nu va fî filosof nu va avea nici un câştig 
din mii de ştiinţe oratorice. 

Are nevoie de un mod de vieţuire [creştinesc], nu de cuvinte; [îi trebuie] deprinderi [virtuoase], 
nu subtilităţi şi sofisticării intelectuale; [are nevoie] de fapte, nu de vorbe. Acestea îi vor asigura 
împărăţia cerurilor, acestea îi vor dobândi în dar bunătăţile cele adevărate. Nu îi ascuţi limba, ci 
curăţeşte-i cu totul sufletul. Nu spun acestea ca să te opresc de a-i da şi o educaţie [lumească], ci 
te opresc să dai atenţie numai acesteia(28). Nu socoti că numai monahii au trebuinţă de aceste 
învăţături ale Scripturii, ci mai cu seamă au nevoie de ele copiii care vor păşi în viaţă. 

Căci şi de o bună alcătuire a corăbiei şi de cârmaci şi de un echipaj complet de marinari nu are 
nevoie vasul care stă tot timpul în port, ci acela care pretutindenea se află pe mare. Tot aşa e şi cu 
cel din lume şi cu monahul. Căci monahul stă ca într-un port nevălurit, având o vieţuire lipsită de 
agitaţie şi griji, străină de orice furtună. Pe când cel din lume este pururea pe mare şi navighează 
în mijlocul mării, fiind luptat de multe valuri furioase. Şi chiar dacă el însuşi nu are trebuinţă, 
însă e nevoie să fie pregătit, ca să dea celorlalţi peste gură. 

3. Aşadar, cu cât mai vestit va fî în viaţa aceasta, cu atât are mai multă nevoie de această educaţie 
[creştină] (29). Dacă [de pildă] creşti la curtea împărătească, mulţi păgâni sunt acolo şi filosofi şi 
oameni umflaţi de slava lumii acesteia. Şi eşti ca într-un loc plin de hidropici(30), căci cu un loc 
ca acesta se aseamănă curţile împărăteşti. Toţi sunt înfumuraţi şi plini de puroi. Iar cei care nu 
sunt aşa se sârguiesc să devină şi ei astfel. Gândeşte-te, aşadar, cum va fî fiul tău care a intrat 

acolo? Va fi ca un medic iscusit care are instrumente puternice spre a sparge şi a pierde puroiul 
fiecăruia. 

El se va apropia de fiecare şi va discuta cu acela şi îi va face sănătos trupul vlăguit, punând 
leacurile din Scripturi şi revărsând asupra aceluia cuvinte despre filosofia [vieţuirii virtuoase]. 
Monahul însă cui să vorbească? Pereţilor şi tavanului? Pustiului şi vâlcelelor? Sau păsărilor şi 
copacilor? Aşadar, nu are acela multă trebuinţă de asemenea învăţătură. Iar lucrarea virtuoasă el 
[monahul] o face nu atât să înveţe pe alţii, cât pe sine. Prin urmare, multă nevoie de o asemenea 
învăţătură au cei care petrec în viaţa aceasta [lumească], fiindcă acesta [cel din lume] este silit 
mult mai mult spre păcat decât acela [monahul]. Iar dacă vrea să devină cunoscut, îi va fi şi mai 
necesara în lume(31). 

Căci toţi se vor ruşina de el şi de cuvintele acelea [ale Scripturii], când îl vor vedea stând în foc 
şi nearzându-se, nici poftind să conducă. Atunci va avea parte de conducere când nu o va pofti. 
Iar în acest caz va fi mai respectat de împărat. Căci pe unul ca acesta [împăratul] nu-1 va da 
uitării. Fiindcă, între mulţi sănătoşi, cel sănătos va fi uitat, dar între mulţi bolnavi, când se 
găseşte unul singur sănătos, degrabă ajunge vestea despre el la urechile împăratului şi îl va pune 
[conducător] peste multe popoare(32). Cunoscând, dar, acestea, creşteţi-vă copiii în învăţătura şi 
certarea Domnului. Este cineva sărac? 

Chiar dacă, însă, va rămâne tot sărac şi nu va vieţui în curţile împărăteşti, nu va fi cu nimic mai 
prejos decât cel ce trăieşte în curţile împărăteşti, ci va fi admirat şi degrabă va ajunge la 
autoritate [arch] prin recunoaşterea reală [a valorii lui], nu prin hotărârea [arbitrară] a 
oamenilor(33). Căci dacă păgânii de două parale şi cinicii care susţineau o asemenea filosofie de 
două parale (căci de două parale este filosofia păgână) - ba mai degrabă nu aveau o filosofie, ci 
doar numele ei - [aşadar, dacă şi ei], când stăteau în jurul unui înşelător şi îşi îngrijeau pleata erau 
respectaţi de mulţi(34), cu cât mai mult nu va fi [respectat] cel cu adevărat filosof? 

Dacă înfăţişarea cea mincinoasă din afară şi umbra filosofici este aşa de ridicată [în slăvi], ce va 
fi dacă vom iubi filosofia cea adevărată şi curată? [Unii ca aceştia] nu-i vor tămădui oare pe toţi? 
Nu vor încredinţa [oamenii] şi casele şi femeile şi copiii fără nici o frică unora ca aceştia(35)? 
însă nu este, nu este un astfel de filosof acum! De aceea, nici exemplu nu se mai găseşte(36). 
Sunt între monahi, dar între cei din lume nu mai sunt. Iar că între monahi există, pot să dea mulţi 
mărturie. Vă voi spune şi eu un [exemplu] dintre cele multe. Cunoaşteţi, desigur, şi aţi auzit - şi 
unii l-aţi şi văzut - pe bărbatul de care vreau să vă spun. Vorbesc de Iulian cel minunat(37). 
Acesta era om de la ţară, smerit dintre cei smeriţi. Nu era defel şcolit în învăţătura cea din afară, 
însă era plin de filosofia cea neplăsmuită(38). 

Când intra în oraşe - şi asta se întâmpla arareori - nici în jurul ritorilor sau al sofiştilor sau al 
vreunuia din cei care mai intră cu alai mare după el nu se îngrămădea aşa lumea ca în jurul lui. 
Dar ce spun eu? Oare nu se cântă încă şi acum mai strălucit numele lui decât al tuturor 
împăraţilor? Iar dacă în lumea asta se petrec aceste lucruri, în lumea în care Stăpânul nu ne-a 
făgăduit nici un bine, în care ne-a spus să fim străini, să ne gândim câte vor fi bunătăţile puse 
deoparte în ceruri. Dacă unde au fost trecători, s-au bucurat de atâta cinste, unde le este casa lor, 
de câtă slavă se vor bucura? Dacă unde [Hristos] ne-a făgăduit necaz, au avut parte de atâta 
îngrijire şi slujire, unde ne-a făgăduit cinstea cea adevărată, câtă va fi desfătarea? 

Dar vreţi să vă arăt [oameni virtuoşi] şi dintre cei din lume? Acum nu îi avem. Există [desigur] şi 
[acum] oameni blânzi în lume, însă nu au ajuns la fîlosofia cea mai înaltă. De aceea vă voi da 
exemple dintre sfinţii cei din vechime. Câţi oare au avut femei şi au crescut copii şi nu au avut 
nimic mai puţin decât cele pe care le-am spus [mai devreme] (3 9)? însă acum nu mai există 
[astfel de oameni] din pricina nevoii de acum, cum zice acest fericit [Pavel](I Cor. 7,26). Despre 
care vreţi să vă spun? Despre Noe? Despre Avraam? Despre fiul acestuia [Isaac]? Sau al aceluia 
[Iacov]? Despre Iosif? Sau vreţi să venim la prooroci? La Moise? La Isaia? 

4. Dar, dacă vi se pare bine, să ne întindem cuvântul asupra lui Avraam pe care mai cu seamă toţi 
pururea ni-1 aduc în faţa ochilor. Nu avea, oare, femeie? Nu avea copii? Ceea ce voi ne spuneţi 
nouă, aceea vă spun şi eu. Avea femeie, însă nu fiindcă avea femeie era minunat. Avea bani şi 
averi, însă nu fiindcă avea bani şi averi a plăcut lui Dumnezeu. A născut copii, însă nu fiindcă a 
născut copii a fost fericit. Avea trei sute optsprezece familii sub el, însă nu pentru aceasta a fost 
admirat(40). Vrei să afli din ce pricină a fost admirat? Din pricina iubirii de străini, din pricină că 
a trecut cu vederea banii şi averile, din pricina bunei lui cuviinţe şi a cumpătării. 

Căci care este semnul unui filosof? Oare nu dispreţuirea banilor şi a slavei? Oare nu faptul că e 
mai presus de pizmă şi de orice altă patimă? Hai, dar, să-1 aducem la cercetare şi, dând la o parte 
îmbrăcămintea de pe el(41), să vă arătăm ce fel de filosof era. Mai întâi a socotit patria sa de 
nimic. A auzit "Ieşi din pământul tău şi din rudenia ta"(Fac. 12,1) şi îndată a ieşit. Nu s-a legat de 
casă, căci altfel nu ar fi ieşit de acolo. Nu a iubit obiceiurile şi datinile [părinteşti], nici altceva 
anume. Apoi slava, banii şi averile le-a dispreţuit mai mult decât toţi. Căci ieşind biruitor în 
război şi având dreptul să ia prăzi, le-a lepădat (Fac. 14). Dar şi fiul acestuia [Isaac], iarăşi nu din 
pricina banilor şi averilor a fost admirat, ci din pricina iubirii de străini; nu din pricina copiilor, ci 
din pricina ascultării; nu din pricina femeii, ci din pricina stârpiciuni femeii. 

Aceşti [sfinţi] ca pe o nimica socoteau viaţa prezentă, nu făceau negoţ(42) şi pe toate le treceau 
cu vederea. Spune-mi care saduri sunt mai bune? Oare nu cele care de la sine au putere şi tărie 
încât nici de ploi, nici de grindină, nici de rafalele vânturilor, nici de vreun alt fel de asemenea 
fenomene neprielnice nu sunt vătămate, ci rămân numai pe propriile picioare, dispreţuind toate 
acestea, neavând trebuinţă nici de propte, nici de îngrădituri [care să le susţină]? Aşa este un 
filosof Aşa era bogatul acela [Avraam]. Nimic nu avea şi pe toate le avea(43). Toate le avea şi 
nimic nu avea(44). Căci zidul nu este dinăuntru, ci din afara [plantei]. Propta nu ţine de firea 
[plantei], ci este pusă din afară. Spune-mi, dar, care trup este puternic? 

Oare nu cel care este sănătos şi nu se vătăma nici de foame, nici de saţiu, nici de frig, nici de 
arşiţă? Sau nu cumva cel care este mai slab decât toate acestea şi are nevoie de bucătari şi de 
ţesători, de vânători şi de doctori ca să se însănătoşeze? Acela este bogat, care este filosof cu 
adevărat şi care nu are nevoie de nimic din acestea. De aceea a zis fericitul acesta: "Creşteţi-i în 
învăţătura şi certarea Domnului". Nu le puneţi propte şi ziduri din afară(45). Căci proptă este 
bogăţia, proptă e slava(46). Când acestea se năruie - şi se năruie [cu siguranţă] - planta rămâne 
goală şi uşor de distrus şi nu numai că n-are nici un câştig de pe urma timpului care a trecut [în 
care a avut propte], ci se şi vătăma. Şi asta fiindcă acele propte o împiedică să se antreneze faţă 
către faţă cu atacurile vânturilor şi astfel au pregătit-o ca acum să cadă dintr-o dată. 

Prin urmare, bogăţia mai mult vătăma pentru că îi face pe oameni să fie nepregătiţi la necazurile 
şi situaţiile neprielnice ale vieţii(47). Deci, aşa să-i pregătim pe copii încât să poată ţină piept la 
toate şi să nu fie dărâmaţi de cele ce vin asupra lor(48). Să-i creştem în învăţătura şi certarea 
Domnului şi [atunci] multă plată ni se va pune deoparte [în ceruri]. Căci dacă oamenii, făcând 
statui ale împăraţilor şi pictându-le tablouri, se bucură de atâta cinste, oare noi, dacă vom 
înfrumuseţa chipul cel împărătesc (căci chip al lui Dumnezeu este omul), nu ne vom bucura de 
mii de bunătăţi dându-I înapoi pe „cel după asemănare"? Căci aceasta este „cel după asemănare": 
virtutea sufletului şi atunci când îi creştem pe copii să fie buni, nemânioşi, nepomenitori de rău. 

Toate acestea sunt trăsături proprii lui Dumnezeu(49): să fie făcători de bine, iubitori de oameni 
şi când îi educăm ca cele prezente să le socotească ca pe un nimic. Aşadar, aceasta să fie lucrarea 
noastră, ca şi pe noi înşine şi pe ei [pe copii] să-i modelăm şi să le dăm un ritm de vieţuire în cele 
de [neapărată] trebuinţă(50). Căci [altfel] cu ce îndrăzneală vom sta înaintea judecăţii lui 
Hristos? Fiindcă dacă este nevrednic de episcopie cel ce are copii nesupuşi, cu mult mai mult va 
fi nevrednic de împărăţia cerurilor. 

- Ce zici?! Că dacă avem femeie nesupusă şi copii [neascultători], vom fi traşi la răspundere? 

- In mod sigur, dacă nu faci cu cea mai mare atenţie şi sărguinţă cele ce ţin de tine. Căci nu ne 
este de-ajuns pentru mântuire propria ta virtute. 

Că dacă cel care nu s-a folosit de un talant, nu a avut nici un câştig, ci a fost pedepsit, [chiar dacă 
1-a ţinut în păstrare şi nu 1-a pierdut], este limpede că nu e de-ajuns propria virtute pentru 
mântuire, ci trebuie [de a te îngriji] si de a celuilalt. Aşadar, să avem multă îngrijire de femei, 
multă purtare de grijă faţă de copii şi casnicii noştri, multă şi faţa de noi înşine ca să fim în bună 
rânduială şi noi şi aceia şi sa-L rugăm pe Dumnezeu să ne fie ajutător la această lucrare. Dacă 
Dumnezeu vede că ne îngrijim şi ne preocupăm de acest lucru, ne vine în ajutor. Dar dacă nu 
facem nimic [din partea noastră] , nu ne va da mâna. Fiindcă Dumnezeu nu ne va da ajutorul 
dacă dormim, ci dacă ne ostenim. 

Căci ajutorul nu poate fi al unuia care nu lucrează, ci al celui care el însuşi lucrează(51). Iar 
Bunul Dumnezeu este puternic ca prin Sine să ducă la împlinire lucrarea [noastră] ca să ne 
învrednicim toţi de bunătăţile făgăduite, cu harul şi cu iubirea de oameni ale Domnului nostru 
Iisus Hristos împreună cu Care Tatălui şi Duhului Sfânt slavă, putere şi cinste acum şi pururea şi 
în vecii vecilor. Amin. 



(1) înseamnă şi principiu, conducere, început. Este punctul de la care se reglează toate. El 
presupune o oarecare independenţă în luarea deciziilor. Prin urmare, în familie nu există o 
stăpânire în sens absolut. Bărbatul, care este cap familiei şi cel dintâi principiu [mai corect, cea 
dintâi treaptă în conducerea casei], trebuie să se sfătuiască, păstrând totuşi poziţia sa de cap, cu 
soţia, care şi ea este un principiu, un for de conducere. Fiind amândoi foruri de conducere, dar 
fiecare cu funcţia lui specifică, totuşi există şi între ele o relaţie de ierarhie (în sensul 
duhovnicesc acceptat de Biserică şi după cum e discutat de sfântul Dionisie Areopagitul). Fiecare 
dintre ei sunt centre decizionale absolut libere, dar care, în chip liber şi ierarhic, se supun lui 
Hristos cel liber. Pot exista şi cazuri în care soţia să fie mult mai duhovnicească şi în acest caz. 
soţul trebuie să o asculte şi mai mult, păstrându-şi totuşi funcţia de cap. Aceste realităţi sunt taine 

care nu se pot înţelege decât în Biserică, când oamenii îşi asumă conştient faptul că sunt 
mădulare vii ale Iui Hristos. Orice analiză socio-psihologică, sau de altă natură, va da greş în 
înţelegerea acestei taine. 

(2) Aşadar, cheia pentru educaţia copiilor nu sunt învăţăturile date lor, ci duhul în care cresc, 
exemplele vii pe care le văd, mediul în care se dezvoltă. Sunt de plâns acei părinţi care spun: „Eu 
i-am spus copilului ce să facă, dar dacă nu vrea, ce să-i fac?". Şi apoi pretextează că trebuie să 
muncească pentru a le asigura o masă, şi de fapt îşi adună osândă pe capul lor. Dacă tu înveţi pe 
copil să postească, să se roage, să nu dorească cele ale lumii, nu trebuie să munceşti atâta pentru 
el şi vei avea timp să-1 creşti în Hristos. Dar pentru aceasta trebuie ca părinţii să fie convinşi de 
realitatea şi necesitatea şi primatul acestui lucru. De aceea cheia într-o familie este legătura 
bărbatului cu femeia şi raportarea lor la Hristos. 

(3) Aceste epitete ne indică aspecte ale creşterii copiilor. Ei trebuie să aibă o moştenire genetică 
sănătoasă şi tare (lucru ce ţine de gradul de curăţire şi de nevoinţă la care sunt părinţii; 
moştenirea genetică se poate îmbunătăţi radical prin har şi nevoinţă), pentru ca trupul să fie un 
instrument impecabil spre a pune în lucrare darurile lui Dumnezeu. Educaţia nu trebuie să 
urmărească doar moralul, eticul lipsit de sevă, ci e nevoie de delicateţe, de multă supleţe pentru a 
accentua frumuseţea unei vieţi morale (asta nu o poate face un părinte care el însuşi nu ştie ce 
înseamnă bunătatea şi frumuseţea unei trăiri în Duhul Sfânt), în acest caz există primejdia de a ne 
avânta numai după simţiri şi de aceea este nevoie de un al treilea element: o viaţă dusă după un 
anumit program, o viaţă cu nişte reguli şi principii stricte şi aspre, fără a da locul poftelor 
necuviincioase, dar păstrând totuşi căldura unor îngăduinţe de folos. 

Această asprime nu este una milităroasă, ci una plină de dulceaţă. O simţi în acelaşi timp ca 
asprime şi îndulcire. Crescut astfel, copilul devine mărinimos, curajos, gata de jertfă pentru 
aproapele, urător al păcatului şi al oricărui compromis, dispreţuind toată pofta şi slava lumii. 
Toate acestea au nevoie pentru învăţare nu de cicăleală, ci de vederea 
unor exemple vii. Arch este locul de unde un lucru îşi primeşte puterea şi fiinţa. Arch este 
principiul viu care se află în legătură permanentă cu cel pe care îl conduce. Nu există o detaşare 
între cel condus şi cel ce conduce. De aceea părinţii trebuie să dea permanent copiilor (asemenea 
şi profesorii elevilor şi preoţii credincioşilor) putere de viaţă creştină. Trupeşte îi nasc o dată. Dar 
duhovniceşte trebuie să-i nască permanent. Deci pot exista părinţi, preoţi sau profesori care să 
nu-i poarte în inimă zi şi noapte pe fiii lor şi să nu se roage necontenit pentru ei? 

(4) Literal: prin lege. Adică toate se desfăşoară după legea înscrisă în acel lucru. Este exact ca 
planta care nu se poate dezvolta decât după legile fixate în genele ei. Dar pentru dezvoltarea 
optimă e nevoie şi de condiţii exterioare optime [mediu şi educaţie]. 

(5) Conform poruncilor Lui. 

(6) Copilul să nu asculte dacă este învăţat ceva potrivnic lui Hristos şi Bisericii. Dar ce facem 
azi, când înşelarea este atât de subţire, încât este foarte greu să ţii calea neamăgită a Tradiţiei? De 
multe ori, părinţii merg la biserică, au o viaţă aparent creştină, dar ei de fapt trăiesc o viaţă ruptă 
în mod adânc de Hristos. Iar când dau copiilor sfaturi care nu reflectă decât modul lor de vieţuire 
în compromis, se scandalizează că nu sunt ascultaţi. „Cum vine asta", îşi spune un astfel de 

părinte, „eu care merg la biserică, care mă rog, care ţin posturile şi câte şi mai câte" - toate făcute 
însă fără simţire duhovnicească, tară dragoste jertfe lnică pentru Hristos - „Cum tocmai eu să nu 
fiu ascultat. Doar nu-1 învăţ pe copil rele. Ce rău este să aibă o viaţă tihnită, liniştită, cu tot 
confortul? Doar e normal să aibă de toate, să adune doar pentru sine şi din când în când să mai 
dea câte un bănuţ. Cum, nu e normal să te mai uiţi la câte o telenovelă? Prea e bătut în cap 
copilul ăsta al meu". Şi multe alte asemenea lucruri care ţin de mentalitatea lumii care în chip 
ascuns trăieşte pe tronul inimii noastre. 

(7) „Cale" presupune ceva dinamic. Cei şapte ani de acasă şi moştenirea genetică sunt începutul, 
de altfel absolut esenţial. Dar asta nu înseamnă că omul este scutit de responsabilitate după 
aceea. El permanent creşte în virtute plecând de la datul pe care îl are din prima copilărie. Dacă 
acest dat este deficitar, lupta cu sine poate lua proporţii incredibile, însă harul nu-1 lasă pe om 
(Sf. Măria Egipteanca), numai să fie smerenie, sinceritate şi râvnă. Cele duhovniceşti trebuie să 
pornească de la făptuirea celor trupeşti. Cele din urmă sunt simbol al celor dintâi (dar trebuie ca 
şi noi să ştim să le privim astfel). 

(8) Nouqesia nu înseamnă propriu-zis certare (am păstrat traducerea românească), ci atenţionare. 
Ideea este de a face pe cineva conştient de ceva, să îi pui în minte acel lucru de care el să ţină 
cont tot timpul. Certarea este doar un aspect al acelei atenţionări. Deci termenul grec este mai 
larg. Rugăm a se ţine cont mai departe în text de acest lucru, ori de câte ori va apărea cuvântul 
din Efeseni 6,4 tradus în Sfânta Scriptură (varianta românească) cu „certare". 

(9) Faptul că părinţii îşi nasc sau îşi iubesc trupeşte copiii nu are nici o răsplătire la Dumnezeu. 
Mai mult, a-i răsfaţă pe copii pentru că sunt copiii noştri, a le face toate mofturile, nu arată decât 
că ne raportăm ca la nişte idoli. Noi suntem în acest caz legaţi pătimaş de ei. Să nu se 
scandalizeze părinţii dacă aud că vor lua osândă pentru aceste fapte. Cum să nu fie aşa când eu, 
din pricina legăturii pătimaşe şi idolatre faţă de copilul meu, îl fac cuib al duhurilor rele prin 
poftele care îngădui să intre în el? Cei mai mulţi părinţi se raportează la copii în funcţie de 
propriile sentimente, nu de folosul copiilor, îl bat, de pildă, pentru că m-a supărat pe mine, nu pe 
Dumnezeu, sau îl cert pentru că a făcut pagubă în casă sau a spart ceva pentru care eu am muncit 
şi nu mă prea uit la îndreptarea lui. Sau îi cumpăr ceva pentru ca eu să mă mândresc cu copilul 
meu şi nu caut la folosul pe care acel lucru îl are pentru viitorul lui. într-un cuvânt, ne creştem 
egoist copiii şi facem din ei nişte monştri care duc mai departe patimile noastre. 

(10) Această atmosferă este cea mai nocivă pentru copil: să crească într-un mediu apăsător. 
Apăsător nu înseamnă sărac, ci lipsit de gingăşie, dragoste, înţelegere. Un loc în care copilul face 
totul din groază şi înfricoşare. Poţi să mănânci pâine şi apă, însă să fie bunăvoinţă şi dragoste în 
casă. Dar în chip înţelegător şi cu dragoste adevărată (nu pătimaşă) nu se poartă cineva decât 
dacă îl consideră pe cel din faţa lui ca având demnitatea chipului lui Dumnezeu, dacă îl vede 
egalul lui (chiar dacă e în creştere). Copiii au nevoie şi de respect din partea părinţilor, iar aceştia 
din urmă să le inducă acel simţământ, străin de orice mândrie, al demnităţii umane, ca şi chip al 
lui Dumnezeu. Nimic nu trebuie să facă părinţii în mod uşuratic cu copilul. Chiar şi când glumim 
cu el trebuie să o facem cu toată răspunderea făcându-1 şi pe el responsabil de toate (desigur, 
respectând treapta vârstei în care se află). 

(11) Literal: capul. 

(12) Ascultarea de părinţi este fundamentul de neocolit pentru dobândirea virtuţii. Dar această 
ascultare, sau mai bine zis faptul de a-i forma să asculte, ţine de părinţi şi ei sunt direct 
responsabili de ea. Aşa e cu omul. Dacă ascultă de Dumnezeu, creşte în Dumnezeu. Dar pentru a 
asculta, Dumnezeu i-a dat tot ceea ce trebuia ca să înveţe să asculte. După cum se poate constata, 
cineva poate deveni părinte în chip real numai după ce devine prin experienţă fiu al lui 
Dumnezeu, adică numai după ce a trăit minunea pedagogiei dumnezeieşti pe propria piele. De 
aceea şi Adam şi Eva, înainte de a avea copii, trebuiau să crească în Dumnezeu (creşteţi şi vă 
înmulţiţi) şi abia apoi, când erau deplin responsabili, să-i aibă. Căzând în păcat, ei i-au avut 
înainte de vreme, pentru că nu s-au mai putut înfrâna. De aici toate neajunsurile în educaţia 
omenirii. Repetăm: pentru a deveni părinte, omul trebuie să crească duhovniceşte până la măsura 
de a putea deveni părinte. Altfel încurcă planurile Domnului. 

(13) Femeia a fost făcută din bărbat. 

(14) Aluzie la sfaturile date soţilor de sfântul Pavel în epistola către Efeseni (cap 5). 

(15) Principiul fundamental al oricărei educaţii şi vieţuiri autentic creştine. 

(16) Dacă nu va auzi necontenit Scriptura, va auzi cu siguranţă necontenit televizorul, cântecele 
desfrânate, imaginile şerpuitoare, jocurile pe computer etc. De pildă părintele spune: „îi cumpăr 
de mic la copil computer. Doar sunt şi jocuri instructive". Să admitem. Dar o dată copilul, fără să 
ştie, va primi de la un coleg un alt joc mai deochiat, iar părintele, ,,înlâmplător"(sic!), chiar 
atunci nu se va găsi acasă. Copilul va primi o rană mortală chiar dacă el nu-şi dă seama. Acele 
imagini se vor întipări adânc în el. Mai târziu, ani de-a rândul, va fi hărţuit de acele imagini şi 
duhuri care au intrat pe nebăgate de seamă în el. Este exact cazul acelui duh necurat de care se 
pomeneşte în viaţa sfântului Partenie (7 februarie) şi care locuia în acel om din copilărie fără ca 
să poată fi identificat de cineva. 

(17) Lipsa de minte nu înseamnă lipsa inteligenţei, ci a discernământului. Cu atât este mai rău 
dacă acel copil este foarte înzestrat şi prin cele primite din afară se face rob vândut lumii 
acesteia. Atunci el va fi un instrument foarte puternic al duhurilor rele. 

(18) A învăţăturii păgâne (azi învăţământul legal), ca una ce era în afara Bisericii. 

(19) La şcolile păgâne. Azi, şcolile de stat sau particulare. 

(20) Orice model pe care îl oferă lumea aceasta este un model plin de patimi şi care are frică de 
moarte. Hristos este opusul fundamental: este Cel nepătimaş şi Care a biruit moartea. Cele două 
modele aduc după sine două moduri de viaţă: unul al confortului şi al slavei în lumea asta, 
celălalt al nevoinţei şi al câştigării slavei celei nepieritore. Alege, creştine, viaţa! 

(21) Are nevoie de Sfintele Scripturi. Azi nu mai avem pe Ahile şi alţii din literatura veche. Ba 
faţă de provocarea lumii actuale, aceia par nişte copii cuminţi. Desene animate, filme, muzică, 
sex, bătăi, mânii, carieră, mândrie, aroganţă etc. sunt mijloace şi subiecte curente aflate în 
sufletul oricărui om modern. Ceea ce nu ştim noi (şi de altfel nici nu acceptăm, chiar dacă ni se 
spune) este că simplul contact cu aceste patimi vătăma aproape ireparabil sunetul copilului (şi al 

omului în general). Ba realitatea duhovnicească este mult mai cruntă. Iată cuvintele unui 
dumnezeiesc nevoitor, Sfântul Antonie cel Mare: „Dar atunci când [dracii] ne umplu inima cu 
toate aceste înşelătorii, noi ne hrănim cu ei, iar ei devin hrana noastră."(Scrisoarea VI, Ed. 
Bunavestire, Galaţi 2003). Toate exemplele lumeşti pe care copilul le vede îi umplu mintea de 
patimi. Starea lui de „lipsă de minte" se referă la incapacitatea sa de a deosebi ceea ce primeşte 
din afară. Dacă hrana primită e drăcească şi plină de patimi, mintea lui va deveni pătimaşă. De 
aceea prima hrană trebuie să fie cea a Bisericii, iar dacă se folosesc de ceva din cele ale lumii (de 
altfel ar trebui ca acestea să fie absolut minime) trebuie să fie supravegheaţi, cel puţin la început, 
cu cea mai strică atenţie. Dar pentru că părinţii vor ca odraslele lor să aibă o faimă în lume, îi 
încarcă de duhuri rele şi îi fac robi cu totul lumii şi celui rău (a se vedea Sf Simeon Noul Teolog, 
Epistola 4, în voi. III al scrierilor sale, Ed. Deisis, Sibiu) 

(22) In esenţă, nu se referă la faptul că nu au maniere politicoase şi elegante, deşi şi acestea pot 
intra în aceste categorii, ci la faptul că nu au inima educată după Hristos. Că sunt egoişti şi 
împietriţi, incapabili de simţăminte nobile şi jertfelnice. Ba, când îi vedem zvăpăiaţi şi plini de 
putoarea patimilor, ne mai şi lăudăm că i-am crescut aşa, căci sunt foarte apreciaţi în ochii lumii. 

(23) Poate fi tradus şi prin „să le indicăm [indirect]". Această citire, datorită vârstei lor, trebuie să 
fie precedată în primul rând de exemplul nostru personal şi atunci ei ne vor urma. Apoi urmează 
şi îndemnul verbal sau, uneori, dacă e cazul, măsuri coercitive, în plus, când sunt momente mai 
dificile, ar trebui să ştim să-i şi atragem în mod abil spre această îndeletnicire. Importantă este 
însă constanţa în citire, şi asta cu orice preţ, chiar cu bătaia uneori (însă în acest caz cu multă 
precauţie şi mai ales rugăciune). Rezultatul la care trebuie să ajungem este ca ei să aibă timp, să 
dea timp fără rezerve celor sfinte. Aşa cum vedem că dacă se apucă dejoacă, copiii uită de toate, 
chiar şi de timp, tot aşa, încetul cu încetul, trebuie să fie copleşiţi de dulceaţa celor sfinte, să 
simtă că aceea este viaţa lor. Dacă însă lipseşte exemplul personal, toate îndemnurile noastre 
rămân fără tărie. 

(24) Aluzie la statuetele neînsufleţite pe care idolatrii le aduceau ca ofrande zeilor. Ana aduce lui 
Dumnezeu o ofrandă cugetătoare: statuia însufleţită şi duhovnicească a copilului ei. Şi după cum 
statuetele erau din material cât mai bun şi lucrate cât mai artistic, la fel şi copiii noştri trebuie să 
fie modelaţi din cel mai bun material (o moştenire genetică cât mai curată) şi să aibă frumuseţe 
artistică (virtuţile pe care le insuflam şi prin care îi modelăm de mici). 

(25) Să dobândească acea stare a minţii care judecă toate lucrurile la justa lor valoare şi 
dispreţuieşte toată slava şi pofta lumii acesteia. Filosof înseamnă creştin adevărat cu fapta, 
cuvântul şi gândul. 

(26) Ce să mai spunem de concursurile şi olimpiadele (sportive sau cele din învăţământ) care 
umplu sufletele laureaţilor de slava deşartă. Prin ele batjocorim darurile lui Dumnezeu şi le dăm 
lumii acesteia. In loc să ne folosim de daruri pentru Dumnezeu, noi le dăm celui rău. Oare a 
existat competiţie între ucenicii Mântuitorului după pogorârea Sântului Duh? Oare nu 
Mântuitorul le tăia orice dorinţă de competiţie şi de întâietate când petrecea cu ei pe pământ, iar 
ucenicii se băteau pe primele locuri din împărăţia lui Dumnezeu? 

(27) Ritorii (cel puţin în antichitatea târzie) se ocupau în general cu partea estetică a unei 
cuvântări, nu atât cu conţinutul ei. Scopul era să-1 impresioneze pe auditor, chiar dacă spuneau şi 
lucruri banale sau minciuni. Filosoful era cel care pătrundea adâncul realităţii şi nu se lăsa 
ademenit de ornamente şi aparenţe. Ideea este, deci, să-1 educi pe copil încât să nu dea atenţie 
aspectului exterior al lucrurilor, ci să înveţe să le pătrundă raţiunile, în tot ceea ce face să pună 
cugetarea după voia lui Dumnezeu mai presus de orice altceva. Conform acestui principiu, 
copilul trebuie învăţat să nu pună prea mare preţ pe gustul mâncării, pe forma sau strălucirea 
obiectelor, pe felul îmbrăcăminţii. In general să nu se lase dus de simţuri şi de primele dorinţe şi 
impulsuri ale acestora (esenţa vieţii cotidiene este: urmează-ţi instinctul). Dar cum se va putea 
face acest lucru dacă părinţii sunt trupeşti, asta nu o mai putem spune. . . 

(28) Creştinul nu trebuie să fie rupt de cunoştinţele omeneşti, specifice societăţii, însă primatul să 
aibă cunoaşterea duhovnicească şi abia apoi, în măsura posibilităţilor, cea profană. Criteriile de 
abordare şi acceptare a ştiinţelor profane trebuie să fie tot criteriile evanghelice. Aşadar, nimic 
din ceea ce e potrivnic învăţăturii Bisericii nu trebuie acceptat. Dar pentru aceasta, creştinii 
trebuie să fie foarte versaţi în cunoaşterea propriei învăţături, dar mai ales în vieţuire virtuoasă. 

(29) Ocupând funcţii şi răspunderi din ce în ce mai mari în societate, şi lupta duhovnicească se 
înteţeşte, aşa încât omul are de înfruntat ispite din ce în ce mai subtile. Pentru aceea are nevoie 
de o fineţe duhovnicească din ce în ce mai ascuţită. Conform acestui principiu, ar trebui să 
conducă lumea şi statele, oraşele şi satele, şcolile şi fabricile etc, doar oamenii care ar fi plini de 
Duhul Sfânt. In nici un caz nu au ce căuta, printre cei ce conduc, patimi precum mândria, dorinţa 
de îmbogăţire, parvenirea, lăcomia, fudulia, slava deşartă, închipuirea de sine etc. 

(30) Hidropica este o boală în care trupul se îmbibă cu apă şi se umflă, luând proporţii mult mai 
mari decât în mod normal. Cei sus-puşi, asemenea unor hidropici, se arată celorlalţi mult mai 
mari decât sunt în realitate. 

(31) Nu în sensul de a atrage atenţia asupra sa prin cunoştinţele şi slava lumii. Creştinul adevărat 
va fi cunoscut din ce în ce mai mult, pentru că duce o viaţă de virtute total opusă vieţuirii 
majorităţii oamenilor. Această vieţuire îl va scoate în evidenţă fără ca el să caute acest lucru. 

(32) Treaba creştinului este să se ocupe de virtute şi să se lase în mâna lui Dumnezeu. Să nu 
caute nimic din lumea aceasta. Vai de creştinul care suferă osteneala virtuţii pentru ca să 
dobândească slavă lumească. Faptul că este pus să conducă pe alţii trebuie să-1 folosească drept 
prilej spre a-i lumina pe cei încredinţaţi lui. 

(33) Literal: „prin stăpânirea cea de bună voie, nu cea din alegerea [omenească]". Cel care 
vieţuieşte cu adevărat filosofic îşi va câştiga prestanţa cuvenită prin aceea că oamenii de bună 
voia lor îi vor acorda respect. El nu va avea o poziţie socială stabilită prin convenţii formale ale 
oamenilor. De pildă, azi un autodidact poate fi mult mai valoros decât unul care a făcut o şcoală 
faimoasă, deşi când e vorba de angajare în general nu primează valoarea reală a persoanei, ci 
criterii formale precum diploma, felul studiilor etc. 

(34) Filosofia devenise o modă. Era de-ajuns să fi urmat şcoala cutărui mare filosof (înşelător, 
cum îl numeşte sfântul) şi să ai aere de filosof şi oamenii te respectau. Exact ca azi, când ierarhia 
valorică nu mai are o acoperire reală, ci criteriile sunt pur formale şi pline de inconsecvenţă. 

(35) Este cea mai mare binecuvântare ca toate ale noastre să fie încredinţate şi să se facă cu sfatul 
unui om cu adevărat duhovnicesc. Acum avem medici de familie, psihologi de familie, dar unde 
sunt duhovnicii familiei? 

(36) Cheia vieţii duhovniceşti în Biserică: exemplul viu pe care să-1 urmezi. 

(37) A se vedea „ Vieţile pustnicilor din Siria" a Fericitului Teodoret al Cirului (Ed. Sofia). 

(38) Nefăcută de oameni. 

(39) Având familii, totuşi aveau măsurile marilor monahi de tipul sfântului Iulian. 

(40) Nu soţia, copiii, banii sau toate celelalte care ţin de condiţia lumii acesteia sunt cele 
importante. Importantă este starea virtuoasă, modul cum mă folosesc de toate acestea în 
perspectiva veşniciei. Prin urmare, nu e esenţial dacă cineva e căsătorit sau nu, dacă are sau nu 
copii, dacă e bogat sau sărac, inteligent sau simplu, ci totul ţine de cum utilizăm aceste mijloace 
pentru dobândirea harului. Sf Maxim le numeşte accidente (Filocalia II, Capete despre dragoste, 
a doua sută, 76). 

(41) Să analizăm în profunzime faptele din afară, să nu ne oprim la aspectul lor exterior, la haina 
lor. Să pătrundem în inima persoanei care face faptele. O astfel de analiză nu o poate face decât 
tot un om cu adâncă viaţă duhovnicească. De aceea, adevăraţii tâlcuitori ai sfinţilor nu pot fi 
decât tot sfinţii. Nu studiile mă fac capabil să înţeleg pe un sfânt, ci asemănarea mea cu el în 
virtute. De aceea nu au viaţă studiile moderne despre sfinţi, căci nu sunt dublate decât arareori de 
trăire. 

(42) înţelesul mai larg e: nu-şi făceau griji lumeşti. 

(43) Când nu eşti legat de nimic, le stăpâneşti pe toate; când eşti legat de ceva, nu tu îl stăpâneşti, 
ci el te stăpâneşte, nu tu îl ai, ci el te are. Cât eşti de dezlegat de lume, atât eşti şi stăpânul ei. Cât 
eşti legat de ea, atât eşti şi sluga ei. 

(44) Se folosea de toate, dar nu era legat de nimic. Este starea lui Adam. Când s-a legat de fruct 
(de forma, de gustul lui etc), atunci a pierdut totul, chiar şi pe Dumnezeu. Lumea a fost dată să 
ne folosim integral de ea, să-i epuizăm cât mai mult cu putinţă potentele. Dar totul să se facă 
pentru a înainta în relaţia cu Dumnezeu, în momentul în care lumea este pusă înaintea lui 
Dumnezeu, ba mai mult, ne folosim de Dumnezeu ca să dobândim cele din lume (cum facem azi 
când ne apropiem de Dumnezeu numai dacă avem vreo nevoie pe lumea asta), ne-am pervertit cu 
totul firea pe care am dobândit-o prin creaţie. Cu cât ne folosim mai mult şi în toate modurile 
posibile de creaţie, însă în chip nepătimaş, cu atât sporim în cunoaşterea lui Dumnezeu, căci prin 
fiecare lucru, dacă îi vedem raţiunea, ne îmbogăţim în cunoaştere. Dumnezeu nu a făcut nimic 
inutil. Iar dacă ceva este făcut înseamnă că ascunde în sine o taină care aşteaptă să fie 

descoperită. Omul integral este cel asemenea lui Adam, care a fost în stare să denumească toate, 
adică avea cunoştinţa întregii creaţii. Cunoaşterea fragmentară a creaţiei arată neîmplinirea 
omului. Deci bună este cercetarea cât mai vastă, numai să aibă ca finalitate creşterea în 
Dumnezeu. Oricum, cunoaşterea raţiunilor lumii create nu se dobândeşte prin cercetarea 
ştiinţifică, ci prin curăţirea minţii de patimi. 

(45) Asta înseamnă că copiii trebuie obişnuiţi de mici să nu aibă nevoie de nimic, să nu se lege 
de nimic. Trebuie obişnuiţi cu frigul şi arşiţa, cu foamea 

şi setea, cu saţiul şi îndestularea, încât în orice situaţie ei să se simtă bine. Ce spunem de noi, cei 
de azi, care îi înăbuşim cu toate răsfăţurile şi îi obligăm să nu poată trăi fră toate creaţiile 
artificiale din jurul nostru? 

(46) Propta e ceva nefiresc, străin de natura plantei. Bogăţia şi slava sunt nefireşti omului. Iar tot 
ce e nefiresc distruge sau întunecă firescul dat de Creator. 

(47) Cele mai multe boli psihice sunt cauzate de legarea de prea multe lucruri. Deşi această 
explicaţie poate părea puerilă şi incompletă, totuşi majoritatea depresiilor şi căderilor se 
datorează faptului că omul simte că nu mai are de ce să se agate în disperarea sau deznădejdea 
lui. Pentru el, sensul vieţii se reduce la lucrurile înconjurătoare. Şi asta pentru că ani de zile s-a 
obişnuit să trăiască doar cu propte exterioare: aparenţi prieteni, discuţii deşarte, multe lucruri 
(cele mai mult inutile), confort etc. Singura soluţie este o vieţuire cât mai apropiată calitativ de 
viaţa pustnicească, în care nevoile sunt minime şi trezvia maximă. Esenţa pustniciei este 
aruncarea în braţele lui Dumnezeu, căci pustnicul, fiind lipsit până şi de cele mai elementare 
mijloace de trai, este obligat, prin însăşi condiţia sa, să facă apel, până şi în cel mai mic lucru, la 
mila şi ajutorul lui Dumnezeu. De aceea, pentru un astfel de om, Dumnezeu este singurul bun, 
singurul „lucru" de care este legat. Şi tot de aceea oamenii lumii în general îşi găseau vindecarea 
căderilor şi neputinţelor psihice şi fizice (vorbim de reala tămăduire) la marii pustnici. 

(48) Literal, ideea ar fi : să nu fie străini, să nu rămână perplecşi, neştiind ce să facă atunci când 
sunt puşi în situaţii nefavorabile. Să ne gândim că azi unii vor să se sinucidă că nu îşi iau un 
examen sau că pierd nu ştiu ce loc de muncă pe care îl visau de mult timp. Oare este un om 
integru şi normal cel care îşi pune toată nădejdea în astfel de lucruri efemere? 

(49) Astăzi se discută foarte mult despre persoană şi tot ce ţine de drepturile şi respectul ei. 
Problema este că Dumnezeu fiind adevărata Persoană (Cel întreit în Persoane), nimeni nu poate 
fi persoană (adică fiinţă deschisă comunicării şi comuniunii) decât în măsura împărtăşirii de 
Dumnezeu, dar de Dumnezeu nu te poţi împărtăşi decât prin virtute şi har. Prin urmare, persoană 
în sens deplin şi actual nu este decât cel care întipăreşte în sine trăsăturile dumnezeieşti. Tot el, 
ce trăieşte conştient sau nu în patimi, îşi limitează capacitatea de comuniune şi este în cel mai 
bun caz doar potenţial persoană. 

(50) Cele de neapărată nevoie sunt cele duhovniceşti („Căutaţi mai întâi împărăţia cerurilor şi 
toate celelalte vi se vor adăuga pe deasupra", spune Mântuitorul. Deci osteneala şi silinţa să fie 
pentru cea dintâi, iar celelalte ni se vor adăuga fără prea mare efort, ba poate chiar deloc). Dar 
mai întâi trebuie ca noi înşine să ne modelăm şi să avem un ritm de viaţă duhovnicesc. Iar pentru 
a fi astfel e nevoie de multă sudoare, incomparabil mai multă decât osteneala pentru cele 

pământeşti. Deci, dacă ne vom osteni din greu pentru cele duhovniceşti, Dumnezeu nu ne va lăsa 
să ne mai ostenim pentru cele trupeşti. 

(51) Nu face Dumnezeu în locul nostru, ci ne ajută. Ajutorul presupune că cel ajutat face şi el 
partea lui. 

Omilia IX din Comentariul la epistola către Coloseni 

(PG 62,0359-366) 

din "Omilii si cuvântări despre educaţia copiilor " 

"Cuvântul lui Hristos să locuiască cu îmbelşugare întru voi, învăţându-vă toată înţelepciunea şi 
povăţuindu-vă în psalmi şi în imne şi în cântări duhovniceşti, cântând prin har în inimile voastre 
Domnului. Şi tot ceea ce faceţi cu cuvântul sau cu fapta, toate să le faceţi întru numele Domnului 
Iisus, mulţumind prin El lui Dumnezeu şi Tatăl" (Col 3,16-17). 

1 . Indemnându-i să fie mulţumitori le arată şi calea. Care este aceasta? Cea de care v-am grăit 
mai înainte. Şi ce zice? "Cuvântul lui Hristos să locuiască întru voi cu îmbelşugare". Dar, mai 
bine zis, nu este numai această cale, ci şi alta. Eu v-am spus că cei care suferă cele rele trebuie să 
se compare cu cei care rabdă lucruri şi mai cumplite decât suferim noi şi aşa să mulţumească că 
nu li s-au întâmplat şi lor acele [grozăvii]. Dar acesta ce zice? „Cuvântul lui Hristos să locuiască 
întru voi cu îmbelşugare", adică învăţătura de credinţă, dogmele, îndemnurile [prin virtute]. 

In acestea nu se cuprinde nimic din viaţa aceasta, nici din bunătăţile ei. Căci dacă ne uităm [doar] 
la acestea [duhovniceşti], nu vom îngădui să vină [asupra noasrtă] nimic din cele rele (1). „Să 
locuiască", zice, „ întru voi cu îmbelşugare". Nu doar aşa, ci cu multă prisosinţă. Auziţi voi, că 
sunteţi în lume şi aveţi de îngrijit femei şi copii, cum şi vouă vă porunceşte mai ales să citiţi 
Scripturile. Şi să n-o faceţi oricum şi cum s-o nimeri, ci cu multă sârguinţă. Căci după cum cel 
bogat în bani poate să sufere pagubă sau nedreptate [fiindcă are de unde plăti], aşa şi cel bogat în 
dogmele filozofiei(2), nu numai sărăcia, ci şi toate necazurile le va suferi cu uşurinţă şi încă cu 
mult mai uşor decât cel dintâi. 

Pentru că în cel dintâi caz, dacă are vreo pagubă, neapărat i se va împuţina averea sau va trebui 
să sufere mustrări. Iar dacă acest lucru se întâmpla adesea, nu mai poate răbda. Aici însă nu este 
aşa. Fiindcă cugetele sănătoase noi nu le cheltuim când trebuie să suferim ceva din cele pe care 
nu le dorim, ci [gândurile bune] rămân pururea. Ia aminte la priceperea fericitului acestuia! Nu a 
zis: "Cuvântul lui Hristos să fie întru voi pur şi simplu". Dar ce? „Să locuiască" şi încă „cu 
îmbelşugare, învăţându-vă întru toată înţelepciunea şi povăţuindu-vă pe voi înşivă". înţelepciune 
numeşte virtutea. Şi e firesc, căci smerita cugetare şi milostenia şi câte sunt ca acestea, 
înţelepciune sunt. 

După cum şi cele contrare sunt lipsă de minte [anoia]. Căci cruzimea vine din lipsa de minte. 
Pentru aceea, în altă parte, tot păcatul îl numeşte nebunie [ajrosunh]. „Zis-a cel nebun întru inima 
sa: Nu este Dumnezeu"(Ps 52,1); şi iarăşi: "Impuţitu-s-au şi au putrezit rănile mele de la faţa 
nebuniei mele"(Ps 37,5). Că ce este mai lipsit de minte, spune-mi, decât cel care se 

înveşmântează cu haine, iar pe fraţii lui îi vede goi, decât cel care hrăneşte câinii, iar chipul lui 
Dumnezeu îl trece cu vederea, lăsându-1 în foame, decât cel care cade din orice şi se topeşte după 
lucrurile omeneşti ca şi cum ar fi nemuritoare, când de fapt ele nu sunt nimic?. 

Aşadar, după cum nimic nu este mai lipsit de minte decât un asemenea fapt, tot aşa, nimic nu este 
mai înţelept decât a săvârşi virtutea. Ia aminte cum este cel înţelept: el dă din cele ce sunt pe 
lumea asta, este milostiv şi iubitor de oameni. Şi asta pentru că a cunoscut că firea ne este 
comună la toţi. A cunoscut cum să întrebuinţeze banii şi lucrurile şi că ele nu sunt vrednice de 
nici o atenţie raţională şi că trebuie mai degrabă să purtăm grijă de trupurile noastre decât de bani 
şi lucruri . Iar pentru că dispreţuieşte slava lumească este şi filosof. Fiindcă el cunoaşte [natura] 
lucrurilor omeneşti. 

Iar filosofia este cunoaşterea lucrurilor dumnezeieşti şi omeneşti(4). Prin urmare, el ştie ce fel 
sunt cele dumnezeieşti şi ce fel cele omeneşti, iar de unele se leapădă şi pe celelalte le lucrează. 
El ştie să mulţumească lui Dumnezeu pentru toate şi în toate[situaţiile]. Viaţa aceasta o socoteşte 
un nimic. De aceea nici nu se bucură pentru cele bune ale ei şi nici nu se întristează pentru cele 
contrare. Nu zăbovi la alt dascăl [din cei lumeşti]. Ai cuvintele lui Dumnezeu. Nimeni nu te 
învaţă precum acelea(5). Dascălul lumesc adeseori multe ţi le ascunde din slavă deşartă şi din 
invidie. Ascultaţi, vă rog, toţi cei din lume şi să aveţi Scripturile ca pe nişte leacuri ale sufletului. 

Iar dacă nu vrei pe toate, măcar Noul Testament, adică Faptele Apostolilor şi Evangheliile să le ai 
neîntrerupt dascăli. Dacă ţi se întâmplă vreo întristare, apleacă-te în ele ca într-un cufăr cu leacuri 
şi ia de-acolo mângâiere. Dacă ai vreo pagubă sau moarte sau vreo pierdere a lucrurilor tale sau a 
celor dragi, fă la fel. Dar mai bine zis nu te apleca să iei doar câte ceva din ele, ci ia-le pe toate şi 
ţine-le în minte. Aceasta e pricina tuturor relelor: faptul că nu ştim Scripturile. Mergem la război 
fără arme. Şi atunci cum vom putea scăpa? Bine e să ne putem mântui chiar şi cu acestea. Dar 
fără ele n-avem [nici o şansă]. Nu aruncaţi toate astea asupra noastră. Oi sunteţi, însă nu 
necuvântătoare, ci cuvântătoare. Multe şi vouă vi le îngăduie Pavel. 

Cei care învaţă de la alţii nu trebuie să petreacă tot timpul în starea de ucenici, fiindcă atunci nu 
învaţă niciodată. Dacă pururea tu eşti ucenic, niciodată nu vei pricepe [cele învăţate](6). Nu veni 
aşa încât tot timpul să fii ucenic, fiindcă niciodată nu vei şti şi vei fi ca un neînvăţat, învaţă şi tu 
pe altul. Spune -mi, nu toţi au timpuri rânduite pentru a fi ucenici? Şi asta în toate meşteşugurile 
şi artele. La fel şi noi, să ne stabilim un anumit timp. Căci dacă tu pururea eşti ucenic este 
limpede că nu ai învăţat nimic. 

2Această ocară le-a spus-o Dumnezeu iudeilor: „încep din pântecele mamei şi învaţă până la 
bătrâneţe"(Is 46, 3). Dacă nu aţi aştepta tot timpul aceasta(7) nu ar fi toate atât de în urmă. Dacă 
cei care sunt acum ucenici ar învăţa la rândul lor pe cei care urmează să devină [creştini], ar 
înainta foarte mult lucrarea noastră(8) [a dascălilor], îngăduiţi şi pe alţii pe lângă voi şi aşa ne 
veţi fi şi nouă sprijin. 

Spune-mi, dacă unii s-ar duce la grămătic(9) şi acolo ar rămâne tot timpul să înveţe literele, nu 
vor aduce dascălului mult chin? Până când vă vom tot vorbi despre cum să trăim? Pe vremea 
apostolilor nu era aşa, ci lucrurile mergeau tot timpul în progres: cei care mai întâi fuseseră 
ucenici deveneau dascăli ai altor ucenici. Aşa au putut înconjura lumea şi să nu se lege doar de 

un singur loc. La câtă învăţătură ştiţi n-ar trebui să îi ajutaţi şi pe fraţii voştri de la sate şi să vă 
faceţi dascăli ai acelora? Dar voi mă ţineţi pironit aici. Dacă mai întâi nu e în bună rânduială 
capul, degeaba ne ocupăm de restul trupului 10. Iar voi toate le aruncaţi asupra noastră. Numai 
voi ar trebui să fiţi învăţaţi de către noi. Iar femeile şi copiii ar trebui să se înveţe de la voi. Dar 
voi toate le lăsaţi pe capul nostru. De aceea este osteneala multă. 

„Invăţându-vă şi povăţuindu-vă în psalmi şi în imne şi în cântări duhovniceşti". 
Vezi şi grija [părintească] a lui Pavel! Pentru că cititul este ostenitor şi are multă povară, nu ne-a 
tras către istorii, ci către psalmi ca în acelaşi timp să-ţi şi desfătezi sufletul prin cântare şi aşa să 
amăgeşti osteneala, „în imne şi în cântări duhovniceşti", zice. Acum însă copiii noştri aleg(ll) 
cântări şi dansuri sataniceşti, precum fac bucătarii şi cei ce vând delicatesuri şi dansatorii(12). 
Nici unul nu ştie vreun psalm, ba acest fapt pare ruşine şi batjocură şi luare peste picior. Iar de 
acolo [din cele ale lumii] toate relele sunt [socotite] bune. In ce pământ este sădită planta, la fel 
va avea şi rodul. Dacă va fi nisipos si sărat, aşa va fi şi rodul. Dacă va fi dulce şi gras, la fel şi 
rodul. 

Ca un izvor sunt învăţăturile(13), învaţă-1 să cânte acei psalmi care sunt plini de filosofie, cum 
sunt cei despre întreaga înţelepciune; dar mai degrabă, mai înainte de toţi, cei care vorbesc 
despre a nu ne aduna cu cei răi, care sunt chiar la începutul cărţii [psalmilor]. 

(Căci de aceea cu asta a început şi proorocul zicând: "Fericit bărbatul care n-a umblat în sfatul 
necredincioşilor"(Ps. 1,1); şi iar zice: „nu a şezut în adunarea deşertăciunii"(Ps. 25,4) şi: „de 
nimic va face înaintea Lui pe cei ce viclenesc iar pe cei ce se tem de Domnul îi slăveşte"(Ps. 
14,4)). Invaţă-1 psalmii care vorbesc de adunarea cu cei buni (căci şi de aceştia găseşti acolo şi 
multe altele), despre înfrânarea pântecelui, despre cum să-şi ţină mâinile, despre lipsa de 
lăcomie. Căci nimic nu sunt banii, nici slava şi câte mai sunt asemenea acestora. Când cu aceştia 
îl vei conduce din copilărie, câte puţin îl vei aduce şi la cele mai înalte(14). Psalmii conţin toate 
acestea. Iar imnele, iarăşi, nu au nimic omenesc. 

După ce îl deprinzi cu psalmii, atunci introdu şi imnele, fiindcă ele sunt un lucru mai 
dumnezeiesc(15). Căci puterile cele de sus cântă imne. Ele nu cântă psalmi, „Nu este imn frumos 
în gura păcătosului", zice [Scriptura] (Is.Sir. 15,9); şi iară zice: „ochii Mei peste credincioşii 
pământului ca să şadă ei împreună cu Mine"(Ps. 100,8); şi iară: „Nu va locui în mijlocul casei 
Mele cel ce face mândrie"(Ps. 100,9); şi iarăşi: „Cel ce umblă în cale neprihănită acesta îmi 
slujeşte"(Ps. 100,8). Aşadar asiguraţi-vă(16) că copiii nu se amestecă nu numai cu prietenii, dar 
nici măcar cu cei din casă. Fiindcă mii de rele [intră] în cei liberi când le aşezăm sclavi stricaţi. 
Căci dacă având parte de tată şi de iubire părintească şi de atâta filosofie, abia de scapă 
[nevătămaţi], dar când îi vom preda neglijenţei şi nepăsării slugilor de casă, ce va fi cu ei?(17) 

Ca şi cu nişte duşmani se vor comporta acei sclavi cu ei, căci vor socoti cum să facă [ca atunci 
când vor creşte] să fie stăpâni mai blânzi(18). Şi pentru ca să devină astfel, îi vor creşte tâmpi şi 
răi şi nevrednici de a face vreun lucru cu cap [axioiudenoz logov]. Aşadar, mai înainte de toate 
celelalte, de acestea(19) să ne îngrijim cu sârguinţă. "Iubit-am", zice, „pe cei ce iubesc legea 
Ta"(20). Către această [lege] să avem şi noi râvnă şi pe aceştia [care iubesc legea lui Dumnezeu] 
să-i iubim. Şi ca să aibă copiii întreagă înţelepciune [avjrosunh], să asculte pe proorocul care zice 

„Şalele mele s-au umplut de ocări"(Ps. 37,7); şi iarăşi: „Pierde-vei de la Tine pe tot cel ce 
desfrânează"(Ps. 72,26). 

Iar că trebuie să îşi înfrâneze pântecele, să asculte iarăşi: "Şi i-a ucis pe mai mulţi dintre ei, încă 
fiind mâncarea în gura lor"(Ps. 77,34-35). Iar că trebuie să se înfrâneze de la a primi daruri de 
aici se vor învăţa: „Bogăţia de ar curge nu vă lipiţi inima de ea"(Ps. 61,10). Iar că trebuie să 
stăpânească slava [lumii] şi aceasta o vor afla: "Nu se va coborî dimpreună cu el după aceea 
slava lui"(Ps. 48,18). [Asemenea], să nu râvnească celor vicleni: „nu râvni celor ce 
viclenesc"(Ps. 36,1). Să socotească de nimic stăpânirile [funcţiile de conducere]: „Văzut-ampe 
cel necredincios înălţat şi ridicat ca cedrii Libanului; şi am trecut şi iată nu era"(Ps. 36,35-36). 

De nimic să socotească cele ale vieţii de acum: "Fericit-au pe poporul care are acestea, dar fericit 
e poporul al cărui ajutor este Domnul Dumnezeu"(Ps. 143, 15). Vor [învăţa] că păcatul nu rămâne 
fără urmare, ci va fi o răsplătire: "Tu vei răsplăti fiecăruia după faptele lui"(Ps. 61,11); [vor 
pricepe] şi de ce nu se face în fiecare zi această răsplătire: „Dumnezeu este judecător drept şi tare 
şi îndelung răbdător"(Ps. 7,12). [Vor afla] că cugetul smerit este un lucru bun: "Doamne nu s-a 
înălţat inima mea"(Ps. 130,1) şi că mândria este un rău: "De aceea i-a stăpânit pe ei mândria 
până la sfârşit"(Ps. 72,6) şi "Domnul le stă împotrivă celor mândri"(Pilde 3,34); şi iarăşi: "ieşi-va 
ca din seu nedreptatea lor"(Ps. 72,7). 

[Vor şti] că milostenia e un lucru bun: "Risipit-a, dat-a săracilor. Dreptatea Lui rămâne în 
veac"(Ps 111,9). Că miluirea e un lucru lăudat: „Bun e bărbatul care se îndură şi împrumută"(Ps. 
111,5). Şi mult mai multe sfaturi pline de fîlosofîe vei afla acolo cum ar fi faptul că nu trebuie să 
vorbeşti de rău: „Pe cel care grăieşte de rău în ascuns pe aproapele său, pe acela l-am 
prigonit"(Ps 100,6). 

Care e imnul celor de sus şi ce spun Heruvimii, ştiu cei credincioşi(21). Dar ce ziceau îngerii 

jos? „Slavă întru cei de sus Lui Dumnezeu"(Lc. 2,14). De aceea a pus după cântările de psalmi, 

imnele, ca unele ce sunt un lucru mai desăvârşit. 

„In psalmi", zice, "în imne şi în cântări duhovniceşti, cântând întru har în inimile voastre 

Domnului". 

Aceasta o zice sau pentru că Dumnezeu ne-a dat acestea [cântările şi psalmii] din pricina harului, 
sau deoarece cântările [sunt cântate] în har, sau ca noi să ne povăţuim şi să ne învăţăm prin har, 
sau că [oamenii credincioşi de atunci] aveau aceste harisme [daruri](22) prin har; sau explicaţia 
este: "de la harul Duhului cântând în inimile voastre lui Dumnezeu". Nu zice să cântăm pur şi 
simplu cu gura, ci cu luare-aminte. Căci asta înseamnă a cânta lui Dumnezeu; iar a cânta [numai 
cu gura] înseamnă a cânta aerului. Căci atunci doar se risipeşte [în aer] glasul. Să nu fie doar ca 
să faceţi demonstraţii [în faţa oamenilor](23). 

Chiar dacă eşti în piaţă, poţi să te aduni în tine şi să cânţi lui Dumnezeu fără să te audă cineva. 
Fiindcă şi Moise aşa se ruga şi a fost ascultat. Că zice [Scriptura]: "Ce strigi către Mine?"(Ieş. 
14,15). Şi deşi nimic nu a zis cu gura, însă striga în mintea lui dimpreună cu o inimă înfrântă. De 
aceea numai singur Dumnezeu 1-a auzit. Cel care umblă nu este oprit pentru aceasta să se roage 
în inimă şi să vieţuiască sus. 

„Tot ceea ce faceţi, cu cuvântul sau cu lucrul, toate în numele Domnului nostru lisus Hristos 
faceţi-le, mulţumind lui Dumnezeu şi Tatăl prin El". 

Că dacă vom face aşa, nu va mai fi nimic pângărit sau necurat acolo unde este chemat Hristos. 
Dacă mănânci, caca bei, dacă te însori, dacă pleci undeva, toate în numele lui Dumnezeu fâ-le, 
adică cheamă-L pe El ca ajutor. In toate, mai întâi roagă-te Lui şi apoi apucă-te de treabă. Vrei să 
grăieşti ceva? Fă rugăciune mai înainte. De aceea şi noi punem la începutul epistolelor numele 
Domnului. Că acolo unde e numele Domnului toate merg bine(24) Căci dacă numele consulilor 
fac sigure [şi vrednice de crezare] scrisorile, cu mult mai mult numele Domnului. 

Sau [ceea ce] zice aceasta [înseamnă]: „După Dumnezeu toate să le grăiţi şi să le faceţi. Nu 
introduceţi pe îngeri"(25). Mănânci? Mulţumeşte lui Dumnezeu şi înainte şi după. Dormi? 
Mulţumeşte lui Dumnezeu şi înainte şi după. Umbli prin piaţă? Fă acelaşi lucru. Nimic lumesc să 
nu fie la tine. Toate fâ-le în numele Domnului şi atunci toate îţi vor merge bine. Unde adaugi 
numele lui Dumnezeu toate sunt cum trebuie. Dacă scoţi demoni, dacă alungi boli, le vei face cu 
mult mai multă uşurinţă [adăugând numele Domnului]. Şi ce înseamnă „a face cu cuvântul sau 
cu lucrul"? Fie că gândeşti, fie că faci [efectiv](26), [lucrează împreună cu Dumnezeu]. Ascultă 
cum Avraam a trimis pe slujitorul lui în numele lui Dumnezeu şi David a omorât pe Goliat în 
numele lui Dumnezeu. 

Minunat este numele Lui şi mare. Şi iarăşi, Iacob, când şi-a trimis fiii, a zis: "Dumnezeul meu să 
vă dea har înaintea acelui om"(Fac 43,14). Cel ce face aceasta are pe Dumnezeu ca împreună 
luptător [în primejdii] şi fără El nimic nu îndrăzneşte să facă. Fiindcă în caz contrar Cel Cinstit 
prin chemare ar fî necinstit prin uşurătatea faptelor(27). Cheamă pe Fiul şi mulţumeşte Tatălui. 
Căci unde este chemat Fiul este chemat şi Tatăl şi când I se mulţumeşte Acestuia [Tatălui], I se 
mulţumeşte şi Fiului. Acestea să le învăţăm nu numai cu vorba, ci să le împlinim şi cu fapta. 
Nimic nu este deopotrivă cu numele acesta. Acest nume este pretutindeni minunat. „Mir 
revărsat", zice Scriptura, „este numele tău"(Cânt Cânt 1,2). Cel ce rosteşte acest nume îndată s-a 
umplut de bună mireasmă. 

Nimeni nu poate să-L numească „Domn" pe lisus decât în Duhul Sfânt(I Cor 12,3). Acest nume 
lucrează atât de multe. Dacă zici "în numele Tatălui şi al Fiului şi al Sfântului Duh", cu credinţă, 
toate le-ai săvârşit. Ia aminte câte ai făcut! L-ai plăsmuit pe om şi ai pus în lucrare toate celelalte 
[câte le ai] de la botez(28). Acest nume înfricoşat porunceşte şi bolilor. De aceea diavolul a 
introdus numele îngerilor, pentru ca să ne întoarcă de la cinstea [dată numelui lui lisus]. Căci ale 
dracilor sunt astfel de descântece. Chiar dacă înger ar fî, chiar dacă arhanghel, chiar dacă 
Heruvim, nu-1 îngădui(29). Fiindcă nici aceste Puteri nu primesc cinstea, ci se cutremură când 
văd pe Stăpânul necinstit. „Eu pe tine [omule] te-am cinstit", zice [Dumnezeu] „şi am zis "Pe 
Mine să Mă chemi"". 

Şi tu îl necinsteşti pe El? Dar dacă tu cânţi acest ,,descântec"(30) cu credinţă, alungi şi bolile şi 
dracii, iar dacă nu alungi boala nu este din pricina neputinţei [numelui lui lisus], ci din pricină că 
e de folos [să rămână acea boală]. „După măreţia Ta aşa şi lauda Ta"(Ps. 47,9), zice [Scriptura]. 
Prin numele acesta s-a întors lumea, s-a dezlegat tirania [satanei], diavolul a fost călcat în 
picioare, cerurile s-au deschis. Şi ce zic cerurile? Noi înşine ne-am născut din nou prin acest 
nume? Dacă îl avem strălucim. Acest nume a făcut şi mucenici şi mărturisitori. Acesta nume să-1 

avem ca un mare dar, ca să vieţuim în slavă şi să fim bineplăcuţi lui Dumnezeu şi să ne 
învrednicim de bunătăţile făgăduite celor ce-L iubesc pe El, cu harul şi cu iubirea Lui de oameni. 
[Amin]. 



(1) Dacă de bună voie ne îndeletnicim necontenit doar cu cele duhovniceşti, nu au prilej să intre 
cele ale patimilor. 

(2) Filozofia, când nu are alăturat adjectivul „cea din afară", desemnează la Sfântul Ioan, şi nu 
numai la el, vieţuirea creştină. 

(3) Au înţeles că trupurile fraţilor, flămânde şi goale, sunt mai de preţ decât averile lor. 

(4) Când omul înţelege că reale sunt cele dumnezeieşti şi efemere sunt cele pământeşti, a devenit 
creştin adevărat. Atunci el nu mai dă atenţie decât celor dintâi, iar celor ale lumii în măsura în 
care îl ajută la dobândirea celor dintâi. 

(5) Sfântul nu spune să nu învăţăm nimic din ce se învaţă la şcoală, ci să nu le dăm prea mare 
importanţă. Zăbovirea şi sudoarea să o dăm studiului cuvintelor lui Dumnezeu. La această 
concluzie a ajuns nu un oarecare, ci sfântul loan Gură de Aur, omul care uimise pe toţi profesorii 
păgâni ai timpului prin vastitatea şi profunzimea cunoştinţelor profane. Această alegere a sa se 
poate vedea şi în scrierile sale, căci rar face uz de cultura antică şi tot timpul încearcă să lucreze 
doar cu datele Scripturii şi ale învăţăturii Bisericii. 

(6)Starea de ucenic nu este decât o stare de depozitare a informaţiilor. Când înveţi tu pe altul 
trebuie să-ţi fie clare lucrurile şi să le organizezi astfel încât să fie pe înţelesul celor ce te aud. 
Ucenicia, ca stare pasivă, nu te formează. Adevăratul dascăl te pune în împrejurări în care tu 
trebuie să iei în mână situaţiile făcând uz de învăţăturile primite. 

(7) Dacă nu am sta tot timpul spre a primi învăţături (sau ajutor în general), ci am conştientiza că 
trebuie şi să dăm, totul ar fi în regulă. 

(8) Ideea este ca fiecare, chiar dacă şi el învaţă la rândul său de la altul, să înveţe pe cei care ştiu 
mai puţin decât el. In acest caz, fiecare ar fi deopotrivă ucenic şi învăţător şi ar scăpa şi de 
mândrie (ca unul ce este ucenic), dar şi de nepăsare şi lipsă de dragoste (ca unul ce se îngrijeşte 
de propăşirea aproapelui). 

(9) Cel care te învaţă să scrii şi să citeşti. E vorba deci de primii paşi în învăţătură. 

(10) Antiohienii erau cap, cei de la sate trup. 

(11) Duhul lumii nu poate intra dacă nu este ales şi lăsat să intre. Iar copilul îl acceptă pentru că 
este lăsat să trăiască într-un mediu impregnat de acest duh. El nu este protejat deloc, în chiar 
faptul că nu e protejat, el consideră acest lucru ca un act aprobator din partea părinţilor. Dacă 
părinţii nu-1 opresc de la contactul cu patimile lumii, el le va accepta de la sine, ca pe ceva firesc, 
căci încă nu are capacitatea de discernământ. Singurul mod real de educaţie rămâne o ofensivă 

împotriva patimilor lumii din tancul lui Hristos. Dacă stăm fără să fim în ofensivă şi fără să dăm 
atenţia lui Hristos, mai devreme sau mai târziu vom fi cuceriţi prin însuşi faptul că nu ştim să 
luptăm şi muşchii cei duhovniceşti ni se atrofiază. De pildă ce e rău, ar spune unii, să laşi copilul 
să-şi cumpere o îngheţată sau o prăjitură foarte gustoasă. Problema este mai întâi de ce o 
doreşte? (acesta este primul pas prin care lumea intră în noi). Trecând însă peste acest aspect, el o 
va cumpăra de la un om care a asociat la ghereta lui lucruri ce vădesc un anumit mod lumesc de a 
trăi. Dacă copilului i s-a dat voie să meargă în acel loc, el va socoti că tot ce e acolo e bun şi 
împreună cu acea îngheţată va primi în suflet şi muzica pe care o ascultă vânzătorul, şi felul lui 
de a se comporta, şi modul cum sunt îmbrăcaţi cei care stau înjur sau la mese etc. Ca principiu, 
orice tentacul al lumii, oricât ar părea de nevinovat, trebuie respins, mai ales în prima perioadă 
de copilărie, câtă vreme copilul nu are discernământ. 

(12) Cântările şi dansurile nu sunt singure, ci ele fac parte dintr-un mod de a trăi. Dacă accepţi 
elemente din acel mod de a fi, îl accepţi inconştient ca pe un întreg. Când primesc elemente ale 
acelui mod de a fi, nu primesc doar elementele, ci şi duhul care lucrează în ele. Acel duh intrând 
în inima mea, încet-încet, mă transformă şi, fără să vreau, accept ca pe un dat neschimbabil 
modul lumii de a vieţui, încercarea de a adapta pe Hristos lumii duce la Antihrist. E limpede şi 
azi că permanenta căutare de îndulcire şi sofisticărie în hrană şi îmbrăcăminte duce inevitabil la 
acceptarea mişcărilor şi cântecelor desfrânate şi, treptat, noi înşine devenim desfrânaţi în inima 
noastră, chiar dacă pe dinafară părem oameni respectabili. 

(13) In sensul că ce va intra în inima lui, aceea va ieşi şi în afară. Dacă copilul pofteşte ceva 
lumesc e semn că în inima lui ceva nu e în regulă. 

(14) In nici un caz nu sunt recomandate desenele animate şi aşa-zisele filme pentru copii şi tot 
ceea ce noi credem azi că trebuie să ţină de educaţia „armonioasă" (dar în armonie cu cine?) a 
unui copil. 

(15) Imnele pot fi descoperite de îngeri sau insuflate de Duhul unor oameni sfinţi. Dar pentru a 
putea fi insuflat să scrie un imn, omul trebuie să aibă parcursă lupta duhovnicească arătată în 
palmi. El va trebui să se fi curăţit mai înainte prin rugăciunea şi asimilarea lăuntrică a psalmilor. 
Nu orice timp este potrivit pentru orice învăţătură, lucru care nu-1 mai respectă azi aproape 
nimeni. 

(16) A te asigura înseamnă că ai cercetat cu cea mai mare amănunţime şi nu ai văzut nici un 
pericol, în nici un caz nu e vorba de o privire şi cercetare superficială, chiar dacă se cercetează 
totul. Părinţii trebuie să fie ochi de vultur. Cea mai mică neregulă trebuie corectată şi stârpită. 
Dar, pentru asta, părinţii trebuie să aibă o reală trezvie lăuntrică şi mintea şi inima luminate de 
har. 

(17) Omul civilizat de azi are aceleaşi comportamente pe care le aveau sclavii în antichitate. 
Viaţa lor era caracterizată de libertinaj. Azi nu mai avem slugi stricate în casă, ci emisiuni 
stricate, distracţii stricate, satisfacerea poftelor în orice clipă etc. Orice amestecare a copilului cu 
acestea duce la dezastru. Oricum, şcoala şi în general mijloacele de informare au devenit focare 
de infecţie duhovnicească. 

(18) La fel şi azi, pe nimeni nu interesează cum va creşte acel copil sau elev, ci fiecare umblă sa- 
şi ia salariul şi să tragă folos pentru sine de pe urma copiilor, angajaţilor, subalternilor etc. Când 
fiecare caută folosul său, totul se duce de râpă. 

(19) De creşterea duhovnicească a copiilor. Şi abia apoi de cele trupeşti ale lor şi în final de 
treburile noastre. Aceasta e ierarhia corectă. Azi e exact pe dos. 

(20) Text neidentificat. 

(21) Cei nebotezaţi nu aveau acces la tainele şi slujbele Bisericii. Doar catehumenii şi penitenţii 
luau parte la o fărâmă din ele. Cum rămâne azi, când nu mai avem nici o conştiinţă a acestor 
taine şi când nu socotim profanare auzirea lor de către atei şi necredincioşi sau cei de alte 
credinţe? 

(22) A cânta şi a compune cântări şi imne este o harismă şi un dar al Duhului. Nu e doar 
înzestrarea nativă şi munca omului. Harismă se dă dacă există smerenie şi pentru folosul 
celorlalţi. La fel e cu pictura de icoane şi cu orice altă îndeletnicire artistică, politică, filantropică, 
învăţătorească etc. 

(23) Azi, în cele mai multe cazuri, cântarea religioasă este văzută ca performanţă, este apreciată 
ca tehnică de interpretare, nu ca vehicol al cuvântului dumnezeiesc. Nu mai există starea de 
cutremurare duhovnicească când se cântă, pentru că o facem pentru bani sau pentru slava deşartă. 

(24) Ce facem când punem numele Domnului fără sinceritate şi fără credinţa adâncă în El? Mulţi 
scriu şi azi, chiar în Biserică, în numele Domnului, dar ceea ce scriu sau vorbesc nu este nici pe 
departe în numele Lui. Oare nu este aceasta o luare în deşert a numelui Său? 

(25) Se ştie că în Colose existau unii gnostici iudaizanţi care încercau să arate că îngerii sunt mai 
mari decât Hristos şi puneau cultul unora mai presus de închinarea lui Hristos. Hristos ar fi după 
ei doar unul din îngerii care alcătuiesc ierarhiile ce se interpun între Dumnezeu şi lume. De 
această nechibzuinţă şi dogmă greşită vrea poate sfântul Pavel să-i păzească, zice sfântul loan. în 
nici un caz nu e vorba de interdicţia de a cinsti pe sfinţii îngeri. 

(26) Există un mod de a fi în lucrare şi pentru gândire şi pentru faptă. Există şi un mod de a nu fi 
în lucrare şi pentru gândire şi pentru faptă. Dacă gândul tot timpul se îndreaptă spre Dumnezeu 
(şi fapta asemenea), atunci noi dobândim o stare de lucrare. A fi necontenit în lucrare ar trebui să 
devină pentru noi însăşi starea noastră. Iar pentru că Dumnezeu lucrează necontenit, omul, fiind 
după chipul Lui, trebuie să conlucreze cu El necontenit. Dumnezeu activează la nesfârşit şi 
neîncetat toate potentele creaţiei. Omul care nu are această lucrare ca stare rămâne infirm şi 
neîmplinit pentru veşnicie, deoarece el nu îşi realizează menirea pentru care a venit la fiinţă. 
Stare de nelucrarea minţii şi a faptelor este atunci când facem faptele sau ne îndreptăm gândurile 
doar sporadic spre Dumnezeu, iar în restul timpului în general fie nu facem nimic (iar atunci ne 
hrănim inconştient patimile), fie ne hrănim în mod voit şi conştient patimile. 

(27) Dacă doar îl chemăm pe Dumnezeu ca ajutor cu vorba la începutul unui lucru, iar în timpul 
ce-1 săvârşim nu lucrăm împreună cu El şi după voia Lui, atunci cu vorba îl cinstim, dar cu fapta 

care nu este după voia Lui, îl necinstim. Asta arată că de fapt nu L-am cinstit cu sinceritate nici 
când L-am chemat. Ca regulă generală, dacă ceva facem fără voia Lui e clar că tot ceea ce ne-am 
închipuit că facem cu EI am făcut de fapt tot fără El. Am făcut pentru că ne-a convenit şi nouă. 

(28) „L-ai plăsmuit pe om" se referă la botez, căci în botez se plăsmuieşte făptura nouă, 
duhovnicească. Iar botezul se face în numele Sfintei Treimi. Dar pentru cel o dată botezat, 
rostirea cu credinţă a numelor Persoanelor Sfintei Treimi nu face decât să activeze harul primit la 
botez. De aceea, rugăciunea numelui lui lisus, făcută cu credinţă, duce repede pe om către 
desăvârşire, căci activează cel mai eficient harul botezului. 

(29) Sfântul nu se referă la a chema pe îngeri în ajutor, ci la faptul că diavolul punea în mintea 
unora să nu mai cheme numele lui Hristos, ci al îngerilor (şi azi se fac multe vrăji spunând „Tatăl 
nostru" şi oamenii se lasă amăgiţi de această aparenţă). O astfel de chemare a îngerilor, în care se 
dă la o parte numele lui Hristos, nu este ascultată nici de aceia, căci nu pot suferi să fie necinstit 
Stăpânul lor, iar ei să fie cinstiţi. Dar dacă eu chem numele îngerilor tocmai pentru că sunt slugi 
ale lui Hristos, şi chemându-i de fapt cinstesc nemăsurat pe Cel Care mi i-a dat ca ajutor, nu fac 
decât să afirm şi mai mult puterea numelui lui Hristos. 

(30) Pentru că mai sus numise incantaţiile cu numele îngerilor (e vorba de cele inspirate de 
demoni) descântece, aici sfântul numeşte „descântec" rostirea numelui lui Hristos. Ideea este: 
Creştine, la descântecele dracilor răspunde cu „descântece" dumnezeieşti. 

Adevărata educaţie a copiilor(l) 

din "Omilii si cuvântări despre educaţia copiilor" 
Sfântul mucenic Vavila (4 Sept.) 

S-a întâmplat că erau acolo [la judecată], lângă Vavila, trei fraţi tineri de ani, dar bătrâni cu 
înţelepciunea, pe care Sfântul Vavila cu duhovnicească hrană i-a crescut, şi îi avea pe ei ca pe fiii 
săi. Aceia, urmând după învăţătorul lor, şi chiar în legături fiind nu îl părăseau. Spre aceia 
căutând împăratul, a zis către sfânt: „Mi se pare, Vavilo, că aceşti copii spre mândrie te ridică pe 
tine, învăţător pe tine numindu-te, şi pentru dânşii stăruieşti în împotrivirea ta. Răspuns-a sfântul: 
„De vei voi să întrebi pe copiii aceştia, îi vei vedea pe ei mai înţelepţi decât tine şi vei cunoaşte 
că sămânţa cuvintelor mele sunt ei". Deci a întrebat împăratul: „Ai cui copii sunt?" Răspuns-a 
sfântul: „Ai mei sunt după duh, pe care prin buna vestire eu i-am născut, prin învăţătură i-am 
hrănit, prin pedepsire i-am crescut, şi sunt în acele mici trupuri, mari bărbaţi şi desăvârşiţi 
creştini; întreabă-i şi vei vedea". 

Deci a poruncit împăratul ca pe Vavila să-1 ducă la privelişte şi în temniţa poporului să-1 arunce 
pe el, iar pe tineri, chemându-i înaintea sa, i-a întrebat pe ei mai întâi de au mamă; iar ei ziseră: 
„Şi mama şi tatăl şi învăţătorul nostru este Vavila, pe care mai mult decât pe o maică îl iubim. 
Pentru că mama numai că ne-a crescut pe noi, iar acesta, înţelegerea şi dreapta credinţă ne învaţă 
pe noi şi spre înălţimea bunătăţii ne ridică, îngrijindu-se de sufletele noastre". Şi îndată împăratul 
a poruncit ca să caute şi să aducă pe mama lor. Iar adusă fiind mama, o întrebă împăratul cum o 
cheamă şi de este maică a acelor copii. 

87 



Iar ea a răspuns, zicând: „Numele meu este Hristodula, şi copiii aceştia sunt rod al pântecelui 
meu, pe care, ca pe nişte începători ai durerilor mele, întru dar i-am adus lui Dumnezeu şi 
nădăjduiesc că înţeleptul Vavila întru vistieriile cereşti îi va pune pe dânşii, pentru că în a lui 
grijă i-am încredinţat pe aceşti fii ai mei". 

Iar Numerian, umplându-se de mânie, a poruncit ca pe acea drept credincioasă mamă să o bată 
peste obraz, zicându-i: „Nu grăi înaintea împăratului cu aşa îndrăzneală"; iar tinerii, văzând pe 
maica lor aşa bătută, ziceau: „A înnebunit împăratul; bate pe mama noastră care grăieşte 
adevărul". Apoi împăratul a întrebat de nume şi de ani pe copiii aceia. Şi spuseră că cel dintâi se 
numeşte Urban şi are doisprezece ani, al doilea Prilidian şi are nouă ani, iar al treilea Epolonie şi 
are şapte ani. Apoi îi amăgea pe ei muncitorul cu cuvinte bune şi cu daruri, ca să se închine la 
idoli, iar ei cu o gură răspundeau: „Suntem creştini şi nu se cade nouă ca să ne închinăm idolilor. 
Pentru că învăţaţi suntem ca să cunoaştem pe Unul Dumnezeu, care a făcut cerul şi pământul; 
Aceluia ne închinăm, iar nu idolilor". 

Iar după multe îmbunări, văzându-i muncitorul pe ei neplecaţi, a poruncit să-i bată pe dânşii, 
dându-le lovituri după numărul anilor lor. Drept aceea, pe cel dintâi întinzându-1, i-a dat lui 
lovituri aspre douăsprezece; celui de-al doilea, nouă; şi celui de-al treilea, şapte. Iar ei cu bărbăţie 
răbdau, numai de aceasta fîindu-le jale, că nu aveau mai mulţi ani, ca mai multe bătăi să fi primit 
pentru Hristos. Şi ziceau: „Măcar de ne-aţi şi ucide pe noi, nu ne vom închina mincinoşilor voştri 
zei, ci unuia Dumnezeu ne închinăm, Domnului nostru lisus Hristos". Apoi, ducând pe copii 
deosebi, şi pe mama lor eliberând-o, iarăşi 1-a pus pe Vavila înaintea sa, şi i-a zis: „Iată acum 
copiii tăi se închină zeilor noştri, deci se cade şi ţie să te închini". Răspuns-a Vavila: „De la 
diavolul, tatăl minciunii, v-aţi învăţat a minţi, pentru că ştiu că nici cu amăgirile voastre, nici cu 
muncile nu veţi putea să-i rupeţi pe ei de la Hristos, căci bine i-am învăţat pe ei a cunoaşte pe 
unul adevăratul Dumnezeu şi a crede într-însul". 

Atunci împăratul a poruncit ca pe Vavila şi pe copii, spânzurându-i de un lemn, să-i ardă cu foc. 
Iar Vavila, ridicându-şi ochii în sus, s-a rugat lui Dumnezeu ca să dea de sus tăria Sa spre 
răbdarea tinerilor celor mici, ca să nu-i dovedească pe ei munca. Apoi îi învăţa pe dânşii ca să 
rabde cu bărbăţie, făgăduindu-le lor de la Hristos mare răsplătire. Şi răbdau copiii cei fără de 
răutate împreună cu dascălul lor vitejeşte, întărindu-i pe ei ajutorul lui Dumnezeu. Apoi 
muncitorul, luându-i pe ei de pe lemn, pe Vavila legat cu lanţuri, într-o casă aproape 1-a închis, 
iar pe copii încă cu îmbunări se ispitea să-i amăgească, numindu-i pe ei fii ai săi, şi cu bun nume 
şi frumoşi copii chemându-i, aur şi argint le dădea lor. 

Iar ei, ca şi cu o gură grăiau: „înşelătorule viclean, pentru ce întinzi spre noi cursa cea mult 
împletită a înşelăciunii tale, ca pe nişte vrăbii vrând să ne vânezi pe noi. Să ştii cu deadinsul, că 
nimic nu vei spori, oricât de mult te vei osteni, pentru că avem pe Hristos Cel ce ne păzeşte şi ne 
acoperă pe noi, cu a Cărui putere, cursa ta degrab se va sfărâma, iar noi izbăviţi vom fi". Apoi, 
suspinând ziseră: „O dreaptă credinţă, mama noastră, nu ne vom lepăda de tine. O Vavilo 
iubitule, învăţătorul nostru, nu-ţi vom minţi ţie, pentru că nu numai singur acest împărat, ci 
măcar de ar fi aici şi mult mai cumpliţi împăraţi şi muncitori, apoi nici unul de la Dumnezeul 
nostru nu va putea să ne rupă pe noi". 

Acestea grăindu-le copiii, Vavila alături într-o casă fiind închis şi auzind cuvintele lor, se bucura 
negrăit şi mulţumea lui Dumnezeu Celui ce din gura unor prunci ca aceştia Şi-a săvârşit Lui 
laudă. Deci, îndată şi pe Vavila a poruncit împăratul să-1 aducă, şi a zis lui: „Oare nu sunt aceştia 
copiii tăi fireşti, Vavilo? Cu adevărat, aşa mi se pare că tu i-ai născut, pentru că foarte îţi seamănă 
la năravul cel rău". Răspuns-a sfântul: „Cu adevărat, ai mei fii sunt, o împărate, dar după duh, iar 
nu după trup, pentru că pofta trupească eu până într-această vreme nu o am încercat şi însoţire nu 
am cunoscut". 

Zis-a împăratul: „O nesupusule Vavilo, de ce până acum înăsprit fiind, şi pe noi şi pe tine te 
munceşti; jertfeşte zeilor degrab, ca şi noi să încetăm de a ne 

osteni, şi tu cu copiii tăi, scăpându-te de munci, să te învredniceşti de cinste şi de daruri de la noi. 
Că ce folos îţi este ţie ca de bună voie pe tine şi pe aceşti copii mici cu tine la munci şi la moarte 
să vă daţi. Au nu se cade ţie, învăţător înţelept fiind, precum de a ta viaţă, aşa şi de a copiilor să 
te îngrijeşti, ca nu fără de vreme să piară şi întru floarea tinereţilor, numaidecât veştejindu-se, să 
se sfârşească?" 

Iar dumnezeiescul Vavila a zis: „O împărate, oare nu se cade ţie ca să ai grijă de a ta stăpânire şi 
să te înarmezi împotriva vrăjmaşilor şi război să faci cu dânşii, iar nu pe noi să ne munceşti fără 
de vină? Iar tu toată grija cea din afară lăsând-o, pe noi te-ai pornit, şi de vrăjmaşii cei ce pradă 
pământul nebăgând seamă, asupra noastră te înarmezi şi ne goneşti. Iar aceasta o faci nu ca vreun 
folos să dobândeşti pământului, ci ca să placi mâniei tale cea de fiară şi sălbăticiei celei fireşti". 
Cu aceste cuvinte aprinzându-se muncitorul, pe Vavila şi pe copii i-a judecat, osândindu-i la 
moarte. 

Iar când erau duşi de ostaşi la tăiere, Vavila a cântat cuvintele lui David: „Intoarce-te suflete al 
meu la odihna ta, că Domnul bine a făcut ţie". Şi ajungând la locul unde aveau să-şi pună pentru 
Hristos capetele lor, Vavila, punând înaintea sa pe copii, pe dânşii mai întâi sub sabie îi aduse, 
temându-se ca nu cumva vreunul dintr-înşii, după dânsul rămânând, să se teamă de moarte şi se 
va depărta de la Domnul; pentru aceasta înainte îi trimitea pe ei la cer înaintea sa şi îi mângâia pe 
ei, învăţându-i să nu se înfricoşeze de tăierea săbiei, pentru că vor lua de la Hristos viaţa cea 
veşnică. Iar după ce s-au tăiat copiii, a strigat cu veselie Vavila: „Iată eu şi pruncii pe care mi i-ai 
dat, Dumnezeule". 

Apoi singur sub sabie şi-a gătit grumazul său şi a glăsuit celor ce voiau să-i îngroape trupul său, 
ca, împreună cu dânsul, să pună în mormânt lanţurile şi obezile lui, „ca să fie, zicea, aceasta şi 
după moartea mea, podoaba trupului meu". Şi, tăindu-se sfântul lui cap, s-a dus la locaşurile cele 
de sus şi a stat cu copiii săi înaintea Tatălui ceresc. Iar sfântul său trup s-a aşezat şi s-a îngropat 
împreună cu lanţurile, precum singur a rânduit murind, şi sfinţii trei tineri au fost îngropaţi 
împreună cu dânsul. 

Sfintele muceniţe Pistis, Elpida, Agapi şi maica lor Sofia (17 Sept.) 

Pe timpul împărăţiei lui Adrian (117-138), împăratul rău-credincios al romanilor, era în Roma o 
văduvă de neam italian, anume Sofia, al cărei nume se tâlcuieşte „înţelepciune". Aceasta, după 
numele său, petrecea viaţa în credinţă creştinească, cu înţelepciune; o astfel de înţelepciune o 
laudă apostolul Iacov zicând: „înţelepciunea cea de sus întâi era curată, apoi paşnică, blândă, 

bineplăcută, plină de milă şi de roade bune" (3,17). Această înţeleaptă Sofia, când trăia în 
însoţire legiuită, a născut trei fiice, cărora le-a pus numele celor trei virtuţi evanghelice: pe cea 
dintâi a numit-o Pistis (Credinţa), pe a doua Elpis (Nădejdea), pe a treia Agapi (Dragostea). Că 
ce altceva avea să nască înţelepciunea cea creştinească, dacă nu bunătăţile cele plăcute Lui 
Dumnezeu? Dar, după naşterea acestor trei fiice a rămas văduvă în curând, şi vieţuia cu dreaptă 
credinţă, plăcând lui Dumnezeu, îndeletnicindu-se cu rugăciunea, cu postul şi cu milostenia 
înconjurată de cele trei fiice ale sale. 

Pe acestea le creştea într-o astfel de învăţătură, pe care ar fi putut să le-o dea numai o mamă aşa 
înţeleaptă, că purtând numele bunătăţilor celor mari evanghelişti, nu trebuia mai mult decât să le 
deprindă pe fiecare din ele cu practica virtuţii al cărei nume îl purta, ceea ce s-a şi făcut. 
Crescând ele cu anii, creşteau într-însele şi bunătăţile; şi au învăţat bine cărţile proorocilor şi ale 
apostolilor, s-au deprins la cuvintele învăţăturilor şi se nevoiau la citire, la rugăciune şi la 
osteneli casnice, supunându-se sfintei, de Dumnezeu înţelepţitei lor mame, sporind şi înaintând 
de la o faptă bună la alta şi mai bună şi se suiau din ce în ce mai sus pe treptele scării morale. 

Atunci, toţi şi-au întors ochii spre dânsele pentru frumuseţile lor cele prea mari şi pentru acea 
bună înţelegere desăvârşită, că străbătuse vestea prin tot Imperiul Roman de frumuseţea lor ceea 
ce covârşea, izvorând din înţelepciune. 

Auzind despre aceasta, Antioh eparhul dorea să le vadă pe ele şi, văzându-le, s-a înştiinţat că sunt 
creştine, pentru că nu-şi tăinuiau credinţa lor cea în Hristos şi nu se îndoiau în nădejdea lor cea 
spre Hristos şi nici nu-şi împuţinau dragostea lor cea spre Hristos, ba încă mai luminos măreau 
înaintea tuturor pe Hristos, iar de idolii cei de Dumnezeu urâţi se îngreţoşau. Acestea toate le-a 
spus Antioh împăratului Aelius Adrian, iar el îndată a trimis slugile ca să le cheme pe ele la sine. 

Deci, mergând slugile la casa Sofiei, au aflat pe maică îndeletnicindu-se cu învăţătura fiicelor 
sale; şi o chemară pe ea cu fiicele la împărat. Iar ele, cunoscând pricina chemării lor, toate se 
aşezară la rugăciune, zicând: „Tu, atotputernice Dumnezeule, rânduieşte pentru noi după sfântă 
voia Ta şi nu ne lăsa pe noi, ci ne dă nouă ajutorul Tău cel sfânt, ca să nu se înfricoşeze inima 
noastră de prigonitorul cel mândru, să nu ne temem de muncile lui cele înfricoşate, să nu ne 
spăimântăm de moartea cea amară şi să nu ne rupă pe noi cu nimic de la Tine, Dumnezeul 
nostru!" Şi după rugăciune, închinându-se lui Dumnezeu, au ieşit toate patru, maica cu fiicele, 
luându-se de mâini ca o cunună împletită. Şi mergeau, căutând adeseori spre cer, cu suspinuri şi 
cu rugăciunea în taină, încredinţându-se la ajutorul Celuia ce a poruncit „să nu ne temem de cei 
ce ucid trupul, iar sufletul nu pot să-1 ucidă". 

Apoi, ajungând la palatele împărăteşti, s-au însemnat cu semnul crucii zicând: „Ajută-ne nouă, 
Dumnezeule, Mântuitorul nostru, pentru mărirea numelui Tău cel sfânt". Şi au stat înaintea 
împăratului celui ce şedea pe scaun în mândria sa, pe care văzându-1, i-au dat cinstea cea 
cuviincioasă. Şi şedeau ca şi cum erau chemate la un ospăţ; au venit cu bucurie pentru Domnul 
lor la cercetare, fără nici o temere, cu feţele luminoase, cu inimi îmbărbătate şi cu ochii veseli 
privind spre toţi. Văzând împăratul feţele lor cinstite, luminate şi neînfricoşate, a întrebat pe 
maică de neam, de nume şi de credinţă. 

Iar ea, înţeleaptă fiind, cu pricepere răspundea, încât toţi cei ce auzeau se mirau de o înţelepciune 
ca aceea a ei. Pomenind puţin de neamul şi de numele său a început a grăi pentru Acela pe „al 
cărui neam cine-1 va spune" se va mântui şi la al cărui nume toţi sunt datori să se închine. Şi 
mărturisea credinţa sa cea în Iisus Hristos, Fiul lui Dumnezeu, şi roabă se numea Aceluia şi în 
numele Lui se lăuda. „Acesta - zicea - îmi este numele cel cinstit, în care mă laud că sunt 
creştină", încă a spus că şi pe fiicele sale lui Hristos le-a logodit, ca curăţia lor neîntinată să o 
păzească nestricăciosul Mire, Fiului lui Dumnezeu. Văzând împăratul pe această femeie 
înţeleaptă, şi nevrând atunci ca să zăbovească cu dânsa la vorbă multă şi să facă judecată, a 
amânat-o pe altă dată, iar acum, deocamdată, le trimise pe câteşipatru la o femeie de neam bun, 
anume Palladia, încredinţându-i-le ca să le păzească şi a treia zi să le aducă pe ele la judecată. 

Atunci maica, petrecând în casa Palladiei şi având vreme de ajuns pentru învăţătura fiicelor sale, 
le încuraja pe ele ziua şi noaptea şi învăţându-le cu cuvinte de Dumnezeu insuflate, le zicea: 
„Fiicele mele iubite! Acum este vremea nevoinţei voastre, acum a sosit ziua ca să vă faceţi 
mirese Mirelui vostru Celui fără de moarte, ca după numele vostru să vă arătaţi către dânsul 
credinţa voastră cea tare, nădejdea cea neîndoită şi dragostea cea nefăţarnică, care niciodată nu 
cade! Acum a venit ceasul veseliei voastre, ca să vă încununaţi prin cununa mucenicească cu 
preaiubit Mirele vostru şi cu Dânsul în cămara Lui prea luminoasă să intraţi, în glas de bucurie. 
Fiicele mele, să nu vă cruţaţi trupurile voastre cele tinere pentru cinstea lui Hristos, să nu jeliţi 
floarea tinereţilor voastre celor frumoase, pentru cel mai frumos ca podoaba şi decât fiii 
omeneşti, nici să vă mâhniţi de lipsirea vieţii acesteia vremelnice, pentru viaţa cea veşnică. 
Pentru că nepreţuitul vostru Mire ceresc, Iisus Hristos, este sănătate veşnică, frumuseţe negrăită 
şi viaţă fără de moarte. Şi când trupurile voastre pentru dânsul vor fi chinuite spre moarte, el le 
va îmbrăca pe ele în nestricăciune şi rănile de pe trupurile voastre le va lumina ca stelele cerului. 
Când frumuseţile voastre vor fi luate prin chinurile îndurate pentru Dânsul, El vă va înfrumuseţa 
pe voi cu cereasca frumuseţe pe care ochiul n-a văzut-o. Iar când vremelnica voastră viaţă o veţi 
pierde, punându-vă sufletele voastre pentru Domnul vostru, apoi El viaţa cea fără de sfârşit vă va 
dărui vouă, în care vă va mări pe voi în veci înaintea Tatălui său cel ceresc şi înaintea sfinţilor 
Lui îngeri şi de toate cereştile duhuri vă veţi numi mirese şi mărturisitoare ale lui Hristos; pe voi 
vă vor lăuda toţi cuvioşii, de voi se vor veseli înţeleptele fecioare şi vă vor primi în ceata lor. 

Dulcele mele fiice! Să nu vă mlădiaţi a fi amăgite de înşelăciunile vrăjmaşului, pentru că, 
precum mi se pare, mult vrea să vă îmbuneze pe voi împăratul şi să vă tăgăduiască mari daruri şi 
să vă pună înainte mărire, bogăţii, cinste şi toată frumuseţea şi dulceaţa lumii acesteia 
stricăcioase şi deşarte. Să nu iubiţi nimic dintr-acestea, că toate se sting ca fumul, ca praful de 
vânt se spulberă, ca floarea şi ca verdeaţa ierbii se veştejesc şi în ţărână se sălăşluiesc. Nici să vă 
înfricoşaţi când veţi vedea cumplitele chinuri, pentru că puţin pătimind şi pe vrăjmaşul biruindu- 
1, în veci veţi dănţui. Şi cred Dumnezeului meu Iisus Hristos că nu vă va lăsa pe voi, cele ce 
pentru Dânsul pătimiţi, Cel ce a zis: „De va şi uita femeia pe fiii pântecelui său, dar Eu nu vă voi 
uita pe voi". Ci nedepărtat va fi de voi întru toate chinurile voastre, privind nevoinţele voastre, în 
slăbiciunea voastră şi împletindu-vă cununa răsplătirii voastre. 

O, fiicele mele cele bune! Gândiţi-vă la durerile mele pe care le-am avut la naşterea voastră. 
Aduceţi-vă aminte de ostenelile mele pe care în vremea prunciei le-am suferit la creşterea 
voastră. Aduceţi-vă aminte şi de bunătăţile mele, cu câtă dragoste v-am învăţat pe voi frica de 
Dumnezeu şi să mângâiaţi bătrâneţele mamei voastre prin acea statornică şi bărbătească 

mărturisire a voastră a lui Hristos. Pentru că aceasta îmi va fi mie veselie, bucurie, cinste şi laudă 
între toţi credincioşii, când mă voi învrednici să mă numesc mamă de muceniţe, când vă voi 
vedea pe voi că viteze răbdaţi pentru Hristos şi, mărturisind cu îndrăzneală numele cel sfânt al 
Lui, pentru dânsul muriţi. Atunci se va mări sufletul meu şi, bucurându-se duhul meu, se vor 
întări bătrâneţele mele. Atunci îmi veţi fi mie adevărate fiice când, învăţăturile mamei voastre 
ascultându-le, veţi suferi pentru Domnul nostru până la sânge şi veţi muri pentru Dânsul cu 
osârdie". 

O învăţătură ca aceasta a mamei lor ascultând-o fiicele cu umilinţă, li se înfierbânta inima şi se 
bucurau cu sufletul, aşteptând vremea muceniciei ca ceasul cel de nuntă. Pentru că ramuri fiind 
ale rădăcinii celei sfinte, cu tot sufletul doreau acelea aceasta, la care le povăţuia pe ele înţeleaptă 
lor mamă, Sofia. Şi pecetluindu-se cuvintele ei în inimile lor, se împodobeau, ca la o cămară, la 
nevoinţa mucenicească şi, îngrădindu-se cu credinţă, se întăreau cu nădejde, aprinzând într-însele 
focul dragostei către Domnul. Şi una pe alta încurajându-se, făgăduiau mamei lor ca toate 
cuvintele ei cele folositoare de suflet să le pună la lucru, cu ajutorul lui Hristos. 

Sfânta Eufrosina (25 Sept.) 

Trecând doisprezece ani de la naşterea Eufrosinei, maica ei s-a mutat din viaţa aceasta, iar 
Pafnutie a rămas învăţându-şi pe fiica sa dumnezeiasca Scriptură, la care degrab copilita 
deprinzându-se, se îndeletnicea la citirea sfintelor cărţi, ducându-se vestea de bună înţelegerea ei 
şi de frumuseţea ei prin toată cetatea Alexandriei. 

Sfânta muceniţă Haritina (5 Oct.) 

Un om de neam bun şi bogat, anume Claudie, cu obiceiuri bune şi cu milostivire spre săraci, 
văzând o copilită foarte mică al cărei nume era Haritina - care rămăsese orfană de părinţi din 
pruncia ei - s-a milostivit de dânsa şi, luând-o acasă, a crescut-o ca pe fiica sa şi a iubit-o ca pe 
fireasca lui copilă, căci cu adevărat avea de ce să o iubească. Ajungând în vârstă, s-a arătat nu 
numai de o frumuseţe deosebită a chipului, ci şi cu podoaba obiceiurilor bune, fiind blândă, 
smerită, ascultătoare, tăcută, curată la suflet şi înţeleaptă. Insă cel mai important lucru era 
credinţa ei în Hristos, a cărui roabă şi mireasă a devenit; crezând în El, s-a aprins cu multă 
dragoste şi s-a făcut mireasa Lui, păzindu-şi fecioria şi petrecând la un loc deosebit în 
singurătate. 

Stăpânul ei care a crescut-o n-o oprea de la un gând bun ca acesta, ci se bucura de viaţa ei cea 
curată şi sfântă şi de aceea i-a zidit o casă liniştită în care vieţuia învăţând ziua şi noaptea Legea 
Domnului. Pe credincioşii care o cercetau îi învăţa povăţuindu-i cu cuvinte folositoare, spre 
mântuire, iar pe cei necredincioşi îi aducea la credinţă, propovăduindu-L pe Hristos. Tuturor le-a 
fost pildă de credinţă şi de viaţă plăcută lui Dumnezeu. 

Sfânta Parascheva (14 Oct.) 

In pământul sârbesc, aproape de cetatea Calicratiei, era un sat ce se numea Epivat; într-acel sat s- 
a născut Sfânta şi Cuvioasa Parascheva, din părinţi drept credincioşi care umblau neabătuţi în 
toate poruncile lui Dumnezeu, împodobindu-şi toată viaţa lor cu milostenii şi cu faceri de bine; 

iar pe această cinstită porumbiţă a lui Hristos au crescut-o în aceleaşi obiceiuri şi, învăţând-o 
bine legea lui Dumnezeu, au trecut la cereştile locaşuri, lăsând pe Parascheva moştenitoare casei, 
cu fratele său Eftimie, care mai pe urmă a fost episcop Maditiei. 

Sfântul mucenic Luchian (15 Oct.) 

In acea vreme, cumplitul împărat întru atât se ridicase asupra creştinilor, încât ucidea şi pe 
pruncii cei mici ai lor, la fel ca un al doilea Irod; şi, vrând să-i pângărească pe prunci cu 
mâncăruri jertfite idolilor, a poruncit să li se dea cu de-a sila din acele mâncăruri. Iar ei, 
povăţuindu-se de Duhul Sfânt şi fiindu-le scârbă de acea mâncare, nu voiau să primească şi 
pentru aceea îi ucidea. 

Şi s-a întâmplat de i-au adus doi prunci de neam bun, amândoi de un tată şi de o mamă, iar 
aceştia, fiind învăţaţi de părinţii lor şi mai ales de Dumnezeu, se mâhneau tare mult de închinarea 
idolilor. Pe aceştia chemându-i judecătorul îi amăgea cu cuvinte şi cu mâncăruri dulci din cele 
jertfite idolilor, că, doar-doar, s-ar împărtăşi de mâncărurile lor cele diavoleşti. Ei, însă, se 
împotriveau şi lepădau mâncărurile, zicând: „Părinţii ne-au poruncit nouă să nu gustăm din 
aceste mâncăruri, pentru că de va mânca cineva din acestea, acela mânie pe Hristos". 

Atunci judecătorul a poruncit să-i bată fără cruţare cu vergi, iar ei, ca nişte bărbaţi desăvârşiţi, nu 
au băgat seama de acestea. Dar un sofist, stând înaintea împăratului, i-a zis: „Ruşine ne-ar fi 
nouă dacă pruncii cei mici, nu demult dezlegaţi din scutece, ar putea prin răbdarea lor să 
biruiască pe împăratul roman. Deci, o, mare împărate, să mi-i dai în mâinile mele şi eu îi voi 
învăţa pe ei să-i cinstească pe zei". Atunci împăratul i-a dat lui pe acei prunci, iar el, făcând alifie 
din muştar iute şi răzându-le părul de pe capetele lor, i-a uns cu alifia aceea iute şi le-a pus 
capetele într-un vas fierbinte şi, înfierbântându-se capetele lor, ardeau ca de o văpaie de foc, ca şi 
cum erau loviţi de fulger. Şi amândoi copiii au murit în acele chinuri, întâi a căzut mort cel mai 
mic; iar cel mai mare, văzându-1 pe fratele lui mort, a strigat: „Ai biruit, fratele meu, ai biruit! 
Dumnezeu îţi este ţie de ajutor". După aceea, sărutând trupul fratelui mort, şi-a dat şi el duhul. 

Sfântul marele mucenic Dimitrie (26 Oct.) 

Când copilul a crescut, ca să poată cunoaşte şi să înţeleagă adevărul, l-au dus părinţii în casa lor 
de rugăciune şi, arătându-i sfintele icoane, i-au zis: „Aceasta este icoana adevăratului Dumnezeu, 
Care a făcut cerul şi pământul şi aceasta este icoana Preasfintei Fecioare Măria, Născătoarea lui 
Dumnezeu". Deci, l-au învăţat pe el sfânta credinţă, spunându-i toate cele ce luminează 
cunoştinţa despre Domnul nostru Iisus Hristos, precum şi toate cele privitoare la deşertăciunea 
necuraţilor zei păgâni şi a idolilor cei neînsufleţiţi. 

Iar Dimitrie a cunoscut adevărul din cuvintele părinţilor săi, dar mai ales din darul Lui 
Dumnezeu, care începuse a lucra într-însul. El cu tot sufletul a crezut în Dumnezeu şi, 
închinându-se sfintelor icoane, le-a sărutat cu osârdie. Părinţii lui, chemând în taină un preot şi 
pe câţiva creştini, prieteni ai lor, în acea ascunsă cămară de rugăciune, au botezat pe fiul lor în 
numele Tatălui şi al Fiului şi al Sfântului Duh. Copilul, luând Sfântul Botez, a învăţat cu 
amănuntul Legea lui Dumnezeu. El creştea cu anii şi cu înţelepciunea, mergând cu fapte bune ca 
pe o scară, din putere în putere, şi era în el darul lui Dumnezeu care îl lumina şi îl făcea înţelept. 

Sfânta muceniţă Anastasia Romana (29 Oct.) 

Ighemonul, auzind de frumuseţea Anastasiei, îndată a trimis pe slujitorii săi ca să o aducă pe ea. 
Dar ei, mergând, nu au putut să deschidă mănăstirea, până ce nu au tăiat uşile cu securi. 
Pustnicele, văzând acest lucru, s-au temut foarte şi, deschizând altă uşă, au fugit. Iar egumena 
Sofia nu a lăsat-o pe Anastasia, zicându-i: „Fiica mea Anastasia, nu te înfricoşa, că acum estre 
vremea nevoinţei; iată, Mirele tău, Iisus Hristos, voieşte să te încununeze pe tine. Deci nu vreau 
ca să fugi din mănăstire şi să te pierd pe tine, mărgăritarul meu, pe care, de la trei ani luându-te, 
te-am crescut şi până acum te-am păzit ca lumina ochilor". 

Iar ostaşii, tăind uşile, Sofia a ieşit la dânşii, zicându-le: „Pe cine căutaţi şi ce vă trebuie?" Iar ei 
au zis: „Bătrâno, dă-ne-o pe fecioara Anastasia, pe care o ai aici, căci aşa voieşte 
Provighemonul". Iar Sofia a zis: „Bine, cu bucurie o voi da, dar numai atât mă rog vouă, domnii 
mei, să mă aşteptaţi două ceasuri, până ce o voi împodobi pe ea, ca să fie plăcută ochilor 
stăpânului vostru". Iar slujitorii, socotind că vrea să o înfrumuseţeze cu podoabe şi cu 
îmbrăcămintea cea obişnuită a lumii, au aşteptat două ceasuri însă duhovniceasca maică Sofia, 
vrând să-şi înfrumuseţeze fiica sa cu podoabe sufleteşti, ca să fie plăcută Mirelui ceresc, a luat-o 
pe ea şi a dus-o în biserică. 

Şi, punând-o înaintea altarului, a început cu plângere a grăi către dânsa: „Fiica mea Anastasia, 
acum se cade să arăţi cu fapta osârdnica ta dragoste către Domnul; acum se cade ţie să rabzi 
chinuri pentru Hristos, iubitul tău mire şi să arăţi că eşti adevărata lui mireasă. Deci rogu-mă ţie, 
iubita mea fiică, să nu te înşele limba cea ascuţită ca briciul, să nu te ameţeşti de darurile şi slava 
lumii celei deşarte, nici să te înfricoşezi de muncile cele vremelnice, care îţi mijlocesc ţie viaţa 
cea veşnică. Iată, cămara Mirelui este deschisă, iată locul odihnei celei veşnice este gătit ţie, iată 
cununa cea împletită ţie, iată acum te cheamă la nunta Mielului. 

Deci, mergi către Dânsul cu veselie, mergi la nunta vieţii celei veşnice. Rogu-mă ţie, fiica mea, 
ia aminte la cuvintele mele şi adu-ţi aminte de ostenelile mele şi de grija ce am avut pentru tine, 
căci te-am crescut, luându-te din pruncie şi toată sârguinţa o puneam pentru aceasta, ca să te 
pregătesc mireasă curată împăratului slavei. Pentru aceasta m-am ostenit şi m-am rugat, pentru 
aceasta ziua şi noaptea te-am învăţat ca să te uneşti cu Domnul din toată inima şi sufletul. Deci 
acum, fiica mea, să nu mă ruşinezi pe mine, maica ta, înaintea Domnului şi să nu-mi pogori în 
groapă bătrâneţile mele, mai înainte de vreme. Pentru că, de voi auzi de tine ceva împotriva 
dragostei lui Hristos, îndată mă voi sfârşi de mâhnire, îndată voi muri; iar de voi auzi că rabzi 
pentru dragostea lui Hristos şi-ţi pui pentru Dânsul viaţa ţa, atunci voi fi mamă care se veseleşte 
de fiică, atunci se va înălţa ca al inorogului cornul meu şi bătrâneţile mele în untdelemn gras. 

Deci, fiica mea, să nu-ţi cruţi frumuseţea ta trupească şi să nu iubeşti viaţa cea vremelnică. Ci, 
când te vor amăgi cu cuvinte viclene, tu să nu abaţi inima ta spre cuvinte de vicleşug. Când te 
vor înfricoşa cu muncile, tu să grăieşti: „De frica voastră nu mă voi teme, nici mă voi tulbura, că 
cu mine este Dumnezeul meu". Când vor începe a te bate fără milă, tu să nu te temi de cei ce 
ucid trupul, căci sufletul nu pot să-1 ucidă. Sau de te vor sfâşia şi-ţi vor struji trupul tău, tu să te 
bucuri întru pătimirile tale, căci împlineşti lipsurile necazurilor lui Hristos în trupul tău. Sau de 
vor începe a zdrobi mădularele tale, tu să-ţi aduci aminte că şi perii capului tău sunt număraţi de 
Domnul, care va păzi toate oasele tale şi nici unul dintr-însele nu va pieri. Sau capul de ar voi să- 
ţi taie, tu să priveşti la Hristos, Capul a toată Biserica, Cel Care este slava ta şi Care-ţi înalţă 

capul tău. Nu te teme, fiica mea, de pătimirea cea aspră, căci Mirele tău o să-ţi stea de faţă 
nevăzut ca să-ţi uşureze durerile şi să te scoată din muncile cele grele. Când vei suspina, El îţi va 
da ţie uşurare. Când vei slăbi, El te va întări. 

Când vei cădea în bătăi, El te va ridica. Când în dureri te vei umplea de amărăciune, El va îndulci 
inima şi-ţi va răcori sufletul şi nu se va depărta de tine, până ce, scoţându-te din mâna 
muncitorilor, te va duce în cămara Sa cea cerească; Şi chemând toate puterile îngereşti şi cetele 
tuturor sfinţilor, îţi va face veselie şi te va încununa ca pe o mireasă a Sa, cu cununa cea 
nestricăcioasă, şi vei împăraţi împreună cu El, întru viaţa cea veşnică". . . . 

[După ce Sfânta Anastasia a suferit mucenicia pentru Hristos], noaptea îngerul s-a arătat fericitei 
stareţe Sofia şi i-a poruncit ca să ia trupul Sfintei Anastasia, care zăcea în câmp, afară din cetate. 
Ea, luând pânză curată, a ieşit din mănăstire şi nu ştia în ce parte să meargă. Apoi, rugându-se lui 
Dumnezeu cu dinadinsul şi povăţuindu-se de El, a mers la locul unde era aruncat sfântul trup al 
duhovniceştii ei fiice, pe care, sărutându-1 cu dragoste şi udându-1 cu multe lacrimi, zicea: „Iubita 
mea fiică, pe care în linişte şi cu osteneli te-am crescut în post şi în rugăciuni, în feciorie şi în 
curăţie te-am păzit, frica lui Dumnezeu şi sfânta Lui dragoste te-am învăţat; Fiica mea cea dulce, 
pentru care totdeauna sufeream, până ce s-a închiput în tine Hristos, mulţumesc ţie, că m-ai 
ascultat pe mine sărmana ta maică şi ai împlinit dorinţa mea. 

Nu în zadar m-am ostenit cu tine, pentru că ai stat înainte Mirelui tău, în haina cea de nuntă a 
fecioriei tale neprihănită, împodobindu-te cu sângele tău; deci mă rog ţie acum, nu ca unei fiice, 
ci ca unei maici şi stăpână a mea, să fii sprijinul bătrâneţilor mele, cu rugăciunile tale către 
Dumnezeu, şi mă pomeneşte, veselindu-te cu Domnul. Iar când îmi va porunci ca să mă duc din 
trupul meu de lut, roagă-te bunătăţii lui, ca să fie milostiv păcatelor mele". 

Cuviosul Avramie sihastrul şi fericita Măria, nepoata lui (2 Oct.) 

Fericitul acesta avea un frate după trup, care avea o singură fiică. Şi, murind el, a rămas copilita 
sărmană. Pe aceasta luând-o cunoscuţii, au dus-o la unchiul său, fiind ea de şapte ani. Cuviosul i- 
a poruncit să stea în chilia cea din afară, iar el petrecea singur închis în cea dinlăuntru şi numai o 
uşcioară era între dânşii prin care o învăţa psaltirea şi celelalte cărţi. Deci copilita petrecea 
monahiceşte ca şi el, în post şi în rugăciuni, şi întru toate nevoinţele şi bunătăţile monahiceşti. Iar 
fericitul de multe ori cu lacrimi se ruga lui Dumnezeu pentru dânsa, ca să aibă mintea sănătoasă 
şi să nu se plece spre deşertăciunea pământească, căci tatăl ei îi lăsase averi destule. 

Din acel ceas, sfântul i-a poruncit să le împartă toate la săraci; iar ea ruga pe unchiul său, zicând: 
„Roagă-te lui Dumnezeu pentru mine, părinte, ca să mă izbăvesc de cursele cele de multe feluri 
ale diavolului". Apoi în toate se asemăna unchiului său în viaţa monahicească, pentru care el se 
veselea, văzându-i nevoinţele ei cele bune, lacrimile, smerita cugetare, liniştea, blândeţea şi 
dragostea către Dumnezeu. 

Sfântul Grigorie, episcopul Acragrandiei (23 Nov.) 

In părţile Siciliei este un sat ce se cheamă Pretorie, aproape de cetatea Acragandiei. într-acel sat 
s-a născut Sfântul Grigorie, din părinţi drept credincioşi şi îmbunătăţiţi. Pe tatăl său îl chema 

Hariton, iar pe mama sa Teodotia, care erau foarte milostivi către săraci, având bogăţie multă, din 
care multe milostenii făceau tuturor. Fiind botezat Sfântul Grigorie, 1-a primit din Sfântul Botez 
fericitul Patamion, episcopul Bisericii Acragandiei; iar într-al optulea an vârstei sale, copilul a 
fost dat la învăţătura cărţii, la oarecare dascăl iscusit, cu numele Damian; şi a învăţat în doi ani a 
citi bine toate cărţile, şi a scrie şi a cânta cântările bisericeşti. Iar în al doisprezecelea an a fost 
dus la biserică de fericitul Patamion episcopul, care 1-a încredinţat lui Donat arhidiaconul, ca să-1 
povăţuiască spre nevoinţele duhovniceşti şi spre viaţă cu fapte bune. îndeletnicindu-se băiatul cu 
rugăciune şi cu neîncetată citire, ziua şi noaptea şedea lângă cărţi, citind dumnezeiasca Scriptură 
şi vieţile sfinţilor părinţi, şi se aprindea cu inima ca să urmeze lor. 

Sfântul Ştefan cel nou (28 Nov.) 

Părinţii acestui prea sfinţit copil, văzând că vârsta copilului trece, şi ajungând vârsta de şase ani, 
l-au dat la învăţătura cărţii şi a sfintelor Scripturi. Iar în fiecare zi desfâtându-se în ştiinţe, a 
covârşit pe toţi, nu numai întru acestea, ci şi de toată fapta bună îngrijindu-se; pentru că nu 
lipsea, împreună cu sfinţita sa mamă, mergând noaptea la obişnuitele privegheri ce se făceau şi la 
pomenirile sfinţilor. Şi un dar ca acesta a luat acest sfinţit tinerel, încât în vremea citirii 
catismelor sta înaintea sfintei uşi şi luând aminte la citeţ, din ascultare, el a învăţat cele ce se 
citeau, şi în gură le avea, ori mucenicie, ori viaţă, ori învăţătură a vreunui părinte, dar mai ales 
ale Părintelui celui cu Gura de Aur şi curgătoare de miere, căci zicea că mai mult doreşte de 
dumnezeieştile lui învăţături. 

Astfel, cel din pruncie sfinţit şi al prea vestitului Timotei împreună locuitor, învăţătorului celui 
de obşte urmându-i întru toate, pe cele dinapoi uitându-le şi la cele dinainte în toate zilele 
tinzând, nu contenea ca David să zică: „Cugetând ziua şi noaptea în legea Domnului, ca pomul 
răsădit lângă izvoarele apelor". Căci ştia, că nu după multă vreme, se vor da rodurile ostenelilor 
sale. Acest cinstit Ştefan, învăţând, pe mulţi din cei de o vârstă cu el i-a întrecut în puţină vreme, 
prin iubirea de Dumnezeu şi prin iubirea de învăţătură, pentru că era osârdia lui mai presus de 
vârstă; încât se minunau de dânsul cei ce 1-a născut, zicând că cu adevărat fiu al rugăciunii este 
acesta. Deci, într-acestea sfinţitul tinerel se învăţa, făcându-şi mintea curată, luminată şi 
cuvântătoare de Dumnezeu. Apoi, învăţând dumnezeieştile Scripturi, dorea să se facă râvnitor al 
dumnezeieştilor bărbaţi, care pomeneau de dânsele; şi acestora urmând, nicidecum nu făcea 
pomenire de desfătare, nici dorea slavă deşartă, nici gura sa nu înceta a lăuda pe Dumnezeu. 

Sfântul Ioan Damaschin (4 Dec.) 

Crescând pruncul, părintele lui se îngrijea pentru dânsul să-1 crească bine şi să-1 înveţe nu 
obiceiurile saracinilor (arabilor), nici vitejiile cele ostăşeşti, nici vânarea fiarelor, nici altfel de 
meşteşug omenesc; ci blândeţea, smerenia, frica de Dumnezeu, cum şi înţelegerea 
dumnezeieştilor Scripturi. Tatăl său ruga pe Dumnezeu cu sârguinţă, să-i trimită un om înţelept şi 
binecredincios, ca să fie fiului său bun învăţător şi propovăduitor spre faptele cele bune. 

Deci, fiind auzit de Dumnezeu, a dobândit ceea ce dorea, într- acest chip: barbarii care erau în 
Damasc, ieşind adeseori pe mare şi pe uscat, în părţile cele de primprejur, robeau pe creştini şi, 
ducându-i în cetatea lor, pe unii îi vindeau în târguri, iar pe alţii îi ucideau cu sabia. S-a întâmplat 
odată că au prins un monah oarecare, cinstit cu chipul, dar mai cinstit cu sufletul, de neam din 

Italia, cu numele Cozma, şi-1 vândură pe el în târg, împreună cu alţii din cei robiţi. Iar cei ce 
aveau să fie tăiaţi cu sabia, căzând la picioarele monahului aceluia, îl rugau cu lacrimi, ca şi el să 
se roage lui Dumnezeu pentru sufletele lor. 

Saracinii, văzând închinăciunile ce le făceau către monahul Cozma cei ce erau rânduiţi spre 
moarte, l-au întrebat pe monah cu ce dregătorie şi cu ce cinste a fost cinstit de creştini în patria 
sa? El a răspuns: „N-am avut nici un fel de dregătorie, nici cu cinstea preoţiei n-am fost cinstit, 
că sunt numai monah netrebnic. Dar am învăţat filosofia, nu numai a noastră creştinească, ci şi 
aceea pe care au alcătuit-o filosofii cei vechi". Acestea zicând, vărsa lacrimi din ochi. 

Stătea acolo, nu departe, tatăl lui Ioan, care, văzând pe bătrân plângând şi după haină 
cunoscându-1 că este monah, s-a apropiat de dânsul, vrând a-1 mângâia în necaz şi i-a zis: „Pentru 
ce plângi, omule al lui Dumnezeu, de părăsirea lumii acesteia de care demult te-ai lepădat şi ai 
murit pentru ea, precum te cunosc după chip?" Iar monahul a răspuns: „Nu plâng eu pentru 
părăsirea lumii acesteia, căci, precum ai zis, am murit pentru lume şi nu bag în seamă nimic 
dintre acestea ce sunt în ea, ştiind că altă viaţă mai bună şi fără moarte şi veşnică este gătită 
robilor lui Hristos, pe care cu darul lui Hristos Dumnezeului meu, nădăjduiesc şi eu a o ajunge; 
ci pentru aceasta mă tânguiesc, căci mă duc din lumea aceasta fără fiu, nelăsând după mine 
moştenitor". 

Mirându-se bărbatul acela a zis: „Tu eşti monah care te-ai dat pe sine-ţi lui Dumnezeu spre 
păzirea curăţeniei, iar nu spre naşterea de fii; deci, pentru ce te mâhneşti că n-ai fiu?" Monahul a 
răspuns: „Nu înţelegi, stăpâne, cele grăite de mine; nu grăiesc de fiu trupesc, nici despre 
moştenirea materialnică, ci despre cea duhovnicească, pentru că eu, precum mă vezi, deşi sunt 
călugăr sărac, am mare bogăţie de înţelepciune, cu care din tinereţile mele, cu ajutorul 
Dumnezeului meu ostenindu-mă, mult m-am îmbogăţit. Că am străbătut toată înţelepciunea 
omenească, am învăţat retorica, logica şi filosofia, pe care Staghiriţii şi fiul lui Areston au aşezat- 
o. Apoi, am cunoscut bine măsurarea pământului şi cu meşteşugul muzicii m-am deprins, 
mişcarea planetelor cerului şi umblarea lor am învăţat din destul, pentru ca din făpturi, care au 
atâta podoabă şi cu atâta înţelepciune sunt aşezate, să ajung întru cea mai luminoasă cunoştinţă a 
însuşi Făcătorului. 

Mai pe urmă şi tainele teologiei, cele drept alcătuite de teologii greci şi romani, desăvârşit le-am 
învăţat. Deci, atâtea daruri având, nu le-am dăruit nimănui şi ceea ce singur am învăţat, pe altul 
n-am învăţat şi nici nu mai pot de acum să mai învăţ pe cineva, nemaifiind nici vreme şi neavând 
nici ucenic, că mi se pare că şi eu voi muri aici de sabia agarenilor şi mă voi arăta înaintea lui 
Dumnezeu ca un pom fără roadă şi ca robul care a ascuns în pământ talantul stăpânului său. 
Deci, pentru aceasta plâng şi mă tânguiesc, că precum se mâhnesc părinţii cei trupeşti când 
vieţuiesc în însoţire şi nu lasă fii, aşa şi eu mă mâhnesc că n-am născut nici un fiu duhovnicesc, 
care să rămână după mine moştenitor, la atâta bogăţie de înţelepciune". 

Auzind aceste cuvinte, tatăl lui Ioan s-a bucurat că a aflat comoara pe care o dorea şi a zis către 
bătrân: „Nu te mâhni, părinte, poate Dumnezeu va împlini dorinţa inimii tale". Zicând acestea s-a 
dus degrabă la domnul saracinilor şi, căzând la picioarele lui, 1-a rugat cu sârguinţă ca să-i 
dăruiască pe acel rob; nu a fost lipsit de cererea sa, că i s-a dăruit lui de la Domnul acel dar, care, 
cu adevărat, era mai vrednic decât multe alte daruri. Deci, luând cu mare bucurie pe fericitul 

Cozma, 1-a dus în casa sa şi-1 mângâia pe el de pătimirea cea rea şi îndelungată, pe care a avut-o, 
dându-i toată îndemânarea şi odihna; apoi a zis către dânsul: „Părinte, fii domn al casei mele, 
precum sunt şi eu, cum şi părtaş tuturor bucuriilor şi necazurilor mele". 

Apoi i-a mai zis: „Iată că nu numai libertate ţi-a dăruit Dumnezeu, ci şi dorinţa inimii tale a 
împlinit-o. Pentru că am aceşti copii (punându-i înaintea lui pe amândoi copiii), unul îmi este fiu 
după fire, adică Ioan, iar celălalt este luat în loc de fiu, de neam din Ierusalim, care, rămânând 
sărac din copilărie, l-am luat în loc de fiu şi este de un nume cu cuvioşia ta, pentru că se cheamă 
Cozma. Deci, rogu-te, părinte, învaţă-i pe dânşii înţelepciunea ta şi obiceiurile cele bune, 
povăţuieşte-i spre toate lucrurile cele bune şi fă-i pe dânşii fiii tăi duhovniceşti; naşte-i pe dânşii 
prin învăţătură, creşte-i prin blânda pedepsire şi-i lasă pe ei după tine moştenitori nefuratei tale 
bogăţii cele duhovniceşti". 

Fericitul bătrân Cozma s-a bucurat şi a preamărit pe Dumnezeu; apoi luând pe amândoi copiii, îi 
învăţa pe dânşii cu toată sârguinţa. Copiii aceştia erau isteţi la minte, pricepând toate cele ce li se 
puneau înainte de dascăl şi învăţau cu spor. Ioan era ca un vultur ce zboară prin văzduh şi ajunge 
tainele cele mai înalte ale învăţăturii; iar Cozma, fratele lui cel duhovnicesc, era ca o corabie pe 
mare, pe care, suflând-o vântul, înoată iute; aşa ajungea el de repede adâncul înţelepciunii. 
Amândoi învăţând cu sârguinţa şi cu bună sporire, în puţină vreme au străbătut toată învăţătura 
ce se afla în logică, în filosofie şi în aritmetică, ca şi ucenicii lui Pitagora şi ai lui Diofant, iar 
măsurarea pământului au învăţat-o aşa, încât se părea că sunt ca oarecare noi Euclizi. 

Meşteşugul muzicii în aşa chip l-au învăţat, precum îi arată cântările bisericeşti cele alcătuite de 
dânşii şi stihurile cele scrise de ei. Apoi n-au rămas neînvăţate de dânşii nici astronomia şi nici 
tainele dreptei credinţe, pe care prea bine le-au cunoscut. Au învăţat şi obiceiurile cele bune şi 
către viaţă plină cu fapte bune s-au povăţuit de bunul lor dascăl, făcându-se desăvârşiţi, atât întru 
înţelepciunea cea duhovnicească, cât şi în cea lumească. Ioan atât a sporit încât chiar dascălul se 
minuna de dânsul, pentru că în unele din învăţături, chiar covârşea ucenicul pe dascăl. Apoi s-a 
făcut un renumit teolog, precum îl arată a fi cărţile lui cele de Dumnezeu insuflate şi înţelepţite. 

El nu se mândrea de înţelepciunea sa, ci precum un pom bineroditor, cu cât face mai mult rod, cu 
atât îşi pleacă la pământ ramurile sale, aşa şi fericitul filosof Ioan, cu cât creşteau mai mult în 
mintea sa roadele înţelepciunii, cu atât se socotea întru inima sa a fi mai mic şi ştia a potoli în 
sine gândurile tinereţii şi a stinge năvălirile patimilor, iar sufletul său, ca pe o candelă plină cu 
undelemnul înţelepciunii celei duhovniceşti, ştia a-1 aprinde cu focul dumnezeieştii doriri. 

După aceasta, dascălul Cozma a zis către tatăl lui Ioan: „Iată s-a împlinit dorinţa ta, stăpânul 
meu, căci copiii tăi au învăţat bine, încât acum chiar şi pe mine mă covârşesc cu înţelepciunea. 
Căci n-a fost destul acestor ucenici să fie ca dascălul lor, ci cu mare ţinere de minte şi cu 
neîncetate osteneli, mai mult au cercetat adâncul înţelepciunii, înmulţind Dumnezeu într-înşii 
darul acesta. De acum nu le mai trebuie să înveţe de la mine, singuri fiind destoinici ca să-I 
înveţe şi pe alţii. Deci, rogu-mă ţie, stăpâne, lasă-mă într-o mănăstire, ca acolo însumi să fiu 
ucenic şi să învăţ de la călugării cei mai desăvârşiţi înţelepciunea cea de sus; pentru că această 
filosofic lumească, pe care am învăţat-o mai înainte, mă trimite către filosofia cea 
duhovnicească, care este mai cinstită şi mai curată, folosind şi mântuind sufletul". 

Tatăl lui Ioan, auzind aceasta, s-a mâhnit, nevrând să se lipsească de un părinte ca acela, cinstit şi 
înţelept; însă n-a îndrăznit a-1 opri cu sila, ca să nu mâhnească pe bătrân, ci a făcut după voia lui 
şi, dându-i cele trebuincioase de cale din destul, 1-a liberat în pace. Iar el mergând s-a sălăşluit în 
lavra Cuviosului Sava şi acolo, binevieţuind până la sfârşitul vieţii, a trecut la Dumnezeu, acela 
care ajunsese înţelepciunea cea desăvârşită. 

Sfânta muceniţă Filoteia (7 Dec.) 

Maică-sa, după ce a născut pe această stâlpare a raiului, aducătoare de bune roade, puţină vreme 
a mai trăit întru această viaţă vremelnică, numai până când a deprins pe prea iubita sa fiică la 
lucrarea faptelor bune. Căci cum este pomul, aşa este şi rodul, cum este rădăcina, aşa şi odrasla; 
Apoi şi fiicele vor fi cum sunt maicile, şi aceleaşi fapte pe care le au maicile, pe acelea le deprind 
şi fiicele. Deci, după ce a deprins bine pe fiica sa, în fapta cea bună a fecioriei şi a milosteniei, 
după învăţătura cea bună, a început a o învăţa credinţa creştinească: despre lucrarea tuturor 
celorlalte fapte bune, despre veşnicia împărăţiei cerului, despre deşertăciunea şi vremelnicia 
vieţii celei trecătoare şi stricăcioase; şi astfel a tipărit-o adânc în inima şi sufletul copilei cel 
moale ca ceara; apoi s-a mutat la viaţa cea veşnică şi nepieritoare, lăsând moştenitoare a faptelor 
ei celor bune şi împlinitoare a lipsurilor ei, pe prea iubita ei fiică şi odraslă, care n-a greşit nimic. 
Căci fericita a împlinit lipsa faptelor bune a maicii sale şi s-a suit la vârful desăvârşirii, pe cât 
este cu putinţă firii omeneşti. 

Sfânta mare muceniţă Anastasia (22 Dec.) 

. . .Din copilăreasca sa vârstă, Anastasia a fost încredinţată de maica sa, spre învăţătura cărţii, 
unui bărbat prea slăvit întru înţelepciune şi cu viaţa cinstită, cu numele Hrisogon, creştin 
credincios şi iscusit desăvârşit întru cele dumnezeieşti, iar după aceea şi mucenic. Deci, de la 
acest sfânt bărbat a învăţat Anastasia nu numai înţelegerea cărţii, ci şi a cunoaşte pe Acela, care 
este Alfa şi Omega, începătura a toată zidirea, cea văzută şi nevăzută, şi sfârşitul tuturor 
dorinţelor ale inimilor celor binecredincioşi. A învăţat, zic, să cunoască şi să iubească pe 
Dumnezeul cel adevărat, pe Ziditorul tuturor şi Stăpânitorul; şi se sârguia în citirea cărţilor 
creştineşti, ziua şi noaptea învăţând legea Domnului şi întărindu-şi inima în dragostea lui 
Dumnezeu. 

Sfântul Nifon, Episcopul cetăţii Constanţianei, din Egipt (23 Dec.) 

începând Nifon a învăţa, se sârguia cu multă osârdie. Aşa dor avea ca să înveţe, încât chiar cea 
mai mare parte a nopţii zăbovea să-şi înveţe lecţiile sale. De aceea, în puţin timp, a învăţat mult, 
pentru că era isteţ la minte şi se silea ca mai mult să se deprindă la învăţătură, având fericitul 
multă evlavie către cele dumnezeieşti. Era bun la obicei, blând şi smerit. Alerga la sfintele slujbe 
ale Bisericii, ascultând nevoinţele mucenicilor ce se citeau, pentru care se minuna de osârdia şi 
mărimea de suflet pe care au arătat-o sfinţii. Apoi, unde afla vieţile sfinţilor cuvioşi şi ale 
mucenicilor, le citea cu multă dragoste şi luare-aminte şi avea de la dânsele mult folos. Pentru 
aceea iubea foarte mult liniştea, tăcerea, blândeţea şi smerenia, încât toţi se minunau că la o 
vârstă ca aceea copilărească, împlinea lucrurile bătrânilor. 

Cuviosul Nifon avea încă şi multă milostivire către săraci şi îi îngrijea cât putea, dându-le cele de 
trebuinţă. Auzind de la un oarecare bărbat duhovnicesc că, pe lângă celelalte fapte bune, se 
cuvine să păzească şi fecioria, zicea în sine: „Oare putea-voi să împlinesc această faptă bună? 
Pentru că, a scăpa cineva de aprinderea trupului, îi trebuie mare silinţă. Cu toate acestea, de 
astăzi înainte, cu ajutorul lui Dumnezeu, să nu mai privesc mai mult la faţă de femeie". De atunci 
foarte mult lua aminte de sine şi nu mai privea la nici o femeie. 

Sfânta muceniţă Anisia (30 Dec.) 

In vremea muncitorului Maximian era o fecioară cu numele Anisia, născută în vestita cetate 
Tesalonic, care se creştea de părinţi bogaţi şi credincioşi, învăţându-se frica Domnului, dar 
crescând mai mult cu faptele cele bune, decât cu anii; pentru că părinţii ei o hrăneau mai mult cu 
dogmele bunei credinţe, decât cu lapte. Şi trecând anii săi cei prunceşti, se vedea bună cuviinţa ei 
mai presus de nădejde, şi o învăţa cu citire de cărţi mai deosebite; iar ea fiind înţeleaptă, cu 
înlesnire toate le înţelegea, arătând roduri vrednice de învăţătură. 

Sfântul Apostol Timotei, unul din cei şaptezeci (22 Ian) 

Maica sfântului, ca şi bunica lui, erau evreice de neam, dar amândouă sfinte şi drepte, 
împodobite cu fapte bune, precum despre dânsele mărturiseşte Sfântul Apostol Pavel, zicând: 
„Doresc să te văd, aducându-mi aminte de lacrimile tale, ca să mă umplu de bucurie, luând 
pomenire de credinţa cea nefăţarnică, care este întru tine şi care s-a sălăşluit mai înainte în 
bunica ta Loida şi în maica ta Eunike; deci, încredinţat sunt că şi întru tine va fi aşa" (II Timotei, 
1,4-5). 

Dar fiind încă copil fericitul Timotei, şi nu atât cu bucatele, cât cu cuvântul Domnului hrănindu- 
se de maica sa, s-a abătut cu totul de la rătăcirea cea păgânească şi iudaicească şi a alergat la 
Sfântul Pavel, la trâmbiţa bisericească cea de Dumnezeu glăsuitoare, într-un chip ca acesta: când 
Sfântul Apostol Pavel a venit în Listra cu Barnaba, ucenicul şi apostolul lui Hristos, precum 
spune dumnezeiescul Luca în Faptele Apostolilor, au mers şi în cetăţile Licaoniei, în Listra şi în 
Derbe, şi în cele dimprejurul lor, iar prin venirea sa acolo, a făcut o mare minune; căci a tămăduit 
un şchiop din pântecele maicii sale, numai cu cuvântul, lucru pe care văzându-1 popoarele, s-au 
mirat foarte, zicând: Dumnezeu asemănându-se oamenilor, s-a pogorât la noi. 

înştiinţându-se că nu dumnezei, ci apostoli şi propovăduitori ai Dumnezeului Celui viu se 
numesc ei, mincinoşilor zei le sunt potrivnici şi spre aceasta sunt trimişi, ca să întoarcă pe 
oameni de la înşelăciunea diavolească spre adevăratul Dumnezeu, care nu numai pe cuvioşi, ci şi 
pe morţii din morminte poate să-i scoale, atunci mulţi s-au întors de la rătăcire către dreapta 
credinţă, între dânşii era şi maica acestui fericit Timotei, care petrecea în văduvie după bărbatul 
său. Ea a primit cu bucurie în casa sa pe Sfântul Apostol Pavel, 1-a găzduit cu toată îndestularea 
şi i-a dat pe Sfântul Timotei, fiul său, răsplătindu-i ca un dar pentru minunea făcută de dânsul în 
cetatea lor şi pentru luminarea dreptei credinţe. Atunci era copil, încă tânăr cu anii, dar foarte 
îndemânatic şi de bună credinţă, pentru primirea seminţei cuvântului lui Dumnezeu. 

Deci, luându-1 Sfântul Pavel şi văzându-1 blând şi cu minte bună, apoi, văzând mai înainte de a fi 
darul lui Dumnezeu, 1-a iubit mai mult decât părinţii cei trupeşti; dar, de vreme ce atunci era încă 

copil tânăr şi neputând să călătorească cu dânsul, 1-a lăsat acasă, punându-1 lângă dascăli iscusiţi, 
ca să înveţe de la dânşii dumnezeiasca Scriptură, de care lucru scriind Pavel către dânsul, îi 
aducea aminte: Din tinereţe ştii Sfintele Scripturi. 

Sfântul Sfinţitul Mucenic Clement, Episcopul Andrei (23 Ian.) 

Părinţii lui nu erau de o credinţă. Tatăl său era elin, slujitor păgânătăţii ido Ieşti, iar maica sa era 
creştină, născută din părinţi creştini, crescută în dreapta credinţă creştinească şi în buna 
învăţătură. Numele ei era Sofia, care fără de voie s-a însoţit cu bărbatul cel necredincios, căci 
părinţii ei aşteptau împlinirea cuvintelor apostoleşti, care zic: „Bărbatul necredincios se sfinţeşte 
prin femeia credincioasă". 

Dar n-a fost aşa precum se aşteptau ei, căci el, aflându-se în adâncul păgânătăţii şi cuprinzându- 
se de întunericul închinării idoleşti, nu voia nici să se uite spre lumina lui Hristos, ba se sârguia 
încă în tot chipul, să atragă la păgânătate şi pe soţia sa, Sofia. Ea, de asemenea, se îngrijea să-1 
povâţuiască pe calea adevărului, îndemnându-1 ziua şi noaptea, arătându-i calea cea mântuitoare; 
dar nimic n-a sporit, împietrindu-se inima lui. Deci, Sofia se ruga lui Hristos, ca El să fie 
milostiv către dânşii şi să le facă parte, ca, deşi uniţi cu trupurile, să se despartă, de vreme ce nu 
au amândoi un duh. Iar Domnul nostru Iisus Hristos, ascultând rugăciunile roabei Sale, şi 
milostivindu-Se de dânsa, a liberat-o degrabă de jugul necredinciosului bărbat; căci ca pe un 
netrebnic şi împietrit cu inima, lepădându-1 cu totul, i-a poruncit lui să se ducă din acestea de 
aici. 

Deci, a murit acela, lăsând după dânsul întâiul născut, fiu mic în scutece, prunc de parte 
bărbătească, pe care fericita maică Sofia îl hrănea mai mult cu dreapta credinţă, decât cu laptele, 
şi 1-a adus la Hristos, luminându-1 cu Sfântul Botez şi i-a dat numele Clement, care în limba 
grecească, înseamnă „mlădiţă de vie". Deci, cuviincios i-a dat lui numele acela, ca o proorocită, 
înainte văzându-1 că este o stâlpare a viţei celei adevărate a lui Hristos, care avea să aducă mulţi 
struguri prin sufletele omeneşti. Apoi, i-a proorocit că va fi mărturisitor ales al preasfântului 
nume al lui Iisus Hristos şi îşi va vărsa sângele său şi îşi va pune sufletul său pentru El şi se va 
săvârşi ca un pătimitor şi mucenic al lui Hristos. Deci, îl învăţa pe el sfintele cărţi şi obiceiurile 
cele bune şi la toată fapta bună îl povăţuia. 

Sfântul Nicolae Mărturisitorul, egumenul studiţilor (4 Feb.) 

Părinţii acestui fericit Nicolae, fiind creştini, l-au dat din tinereţe să înveţe Sfintele Scripturi şi la 
zece ani, obişnuindu-se cu dumnezeieştile cărţi, l-au trimis în Constantinopol la unchiul sau, 
fericitul Teofan, monahul care petrecea în mănăstirea Studiţilor. Acesta, primind pe nepotul său 
cu dragoste, 1-a dus la Cuviosul Teodor, egumenul studiţilor. Dar fericitul Teodor, văzând mai 
înainte cu duhul că acest copil avea să fie vas de bună trebuinţă al lui Dumnezeu, 1-a 
binecuvântat şi i-a poruncit să petreacă cu alţi copii la un loc deosebit, ce era afară din mănăstire, 
fiind rânduit pentru învăţătura copiilor. 

Sfântul Conon isaureanul (5 Mart.) 

[Sfântul Conon înaintea lui Dometian, la judecată] 

Dometian a zis: „Avut-ai femeie?" Sfântul a răspuns: „Am avut, dar a trăit puţin cu mine, şi s-a 
dus la Hristos Dumnezeul nostru". Dometian a zis: „Ai vreun fecior?" Sfântul a răspuns: „Am un 
fiu, însă a rămas în chilia mea; dar voiesc ca şi acela să stea înaintea ta". Zis-a Dometian: „Au 
doară nici el nu se închină zeilor noştri?" Sfântul a răspuns: „Ce fel este pomul, astfel îi sunt şi 
ramurile lui; dar te rog să trimiţi să-1 aducă, ca împreună să primim cununa muceniciei". 

Deci a trimis îndată ostaşii să aducă pe Conon cel tânăr, care, fiind adus şi stând înainte, 
Dometian a întrebat pe bătrânul Conon: „De câţi ani este fiul tău?" Conon răspunse: „De şapte 
ani l-am adus la deprinderea monahicească şi l-am învăţat carte; iar când a fost de doisprezece 
ani s-a rânduit cititor al bisericii, iar acum are şaptesprezece ani şi este diacon, cu darul lui 
Hristos, în numărul sfinţitelor slugi ale lui Dumnezeu; căci l-am învăţat din pruncie a vieţui în 
întreaga înţelepciune şi este vrednic de partea mucenicească; deci te rog nu zăbovi mult, ci 
porunceşte să ne muncească, ca împreună să ne încununăm de la Hristos Dumnezeul nostru; căci 
suntem creştini şi dorim a muri pentru Hristos". Dometian zise: „Cum este numele fiului tău?" 
Mucenicul răspunse: „Are nume asemenea cu tatăl său, căci l-am numit Conon". 

Şi întorcându-se Dometian spre Conon cel tânăr a început a grăi către dânsul: „Ascultă o! tinere, 
tatăl tău a trăit mulţi ani, a fost însurat, a avut copii, s-a îndulcit destul de viaţa aceasta, iar acum 
fiind bătrân, nu este de mirare că îşi doreşte singur moartea; dar tu fiind tânăr, şi dulceţile vieţii 
acesteia abia ai început a le cunoaşte, deci cum voieşti să urmezi voinţei tatălui tău şi să faci cum 
zice el?" 

Tânărul Conon răspunse: „Tatăl meu, care m-a născut după Dumnezeu, m-a învăţat a cunoaşte pe 
unul adevăratul Dumnezeu, făcător a toată făptura cea văzută şi nevăzută, m-a povăţuit să 
vieţuiesc curat în cuvioşie, arătându-mi calea mântuirii şi mi-a spus că viaţa aceasta nu este viaţă, 
ci moarte, şi toţi iubitorii vieţii acesteia vremelnice mor în veşnicie; însă este o viaţă fără de 
sfârşit la stăpânul nostru Hristos, pe care o dăruieşte celor ce-L, iubesc; aceasta m-am învăţat a o 
şti de la tatăl meu, cum că păgânilor slujitori de idoli le este gătită veşnica muncă, în gheena 
focului, care niciodalâ nu se stinge în vecii cei nesfârşiţi, iar drepţilor robi ai lui Hristos li s-au 
pregătit cununi nestricăcioase în slava cerească, în nesfârşita împărăţie a lui Hristos Dumnezeul 
nostru, pentru care noi ne-am răstignit lumii şi lumea ni s-a răstignit nouă; aşa fiind învăţat de 
tatăl meu, sunt la un gând cu dânsul, dorind a călători spre Dumnezeu pe aceeaşi cale pe care 
călătoreşte şi el, şi dându-mă spre aceeaşi nevoinţă a muceniciei spre care se dă şi el; căci zic 
cuvântul Stăpânului meu Hristos: Ceea ce lucrează tatăl meu, lucrez şi eu, şi nu poate fiul să facă 
nimic de la sine, dacă nu va vedea făcând ceva pe tatăl, că cele ce face acela, asemenea face şi 
fiul". 

Dometian zise: „Deci dacă pe tatăl tău îl voi munci cumplit şi-1 voi pierde, vei voi ca să pieri şi 
tu asemenea?" Fericitul tânăr Conon răspunse: „Voiesc a muri împreună cu tatăl meu, ca să viez 
împreună cu dânsul în împărăţia tatălui nostru, căci a muri pentru Hristos nu este moarte, ci 
câştigare de viaţă veşnică". Dometian zise către bătrânul Conon: „Cu adevărat tânărul acesta este 
mult mai înţelept decât tine, decât numai aceasta n-a ajuns ca să fi cunoscut adevărul şi să se fi 
închinat zeilor noştri". Bătrânul Conon răspunse: „Tânărul ştie bine adevărul şi se închină cu 
mine celui ce a zis: „Eu sunt adevărul"; iar idolilor celor diavoleşti, mincinoşilor zei ai voştri, 
nici el, nici eu nu ne vom închina în veci". 

Cuviosul Arsenic cel Mare (8 Mai) 

într-acea vreme împărăţea la Răsărit, Teodosie cel Mare; iar la Apus, în Roma cea Veche, 
Graţian. Teodosie avea doi fii: Arcadie şi Onorie, cărora le căuta un învăţător pentru ca acela să-i 
înveţe, nu numai înţelepciunea cea omenească, ci şi pe cea dumnezeiască; ca să devină ei iscusiţi 
în filosofia păgânească şi în înţelepciunea creştinească cea îmbunătăţită, care povăţuieşte spre 
iubirea lui Dumnezeu. El a trimis în toate părţile şi ţările de sub stăpânirea sa, să caute pe unul ca 
acesta; dar nu putea să-1 afle, pentru că, deşi aflau trimişii mulţi înţelepţi, totuşi nu erau cu viaţă 
plăcută lui Dumnezeu; şi iarăşi, a aflat mulţi plăcuţi lui Dumnezeu, dar nu erau iscusiţi în 
înţelepciunea cea dinafară. 

Deci, a fost nevoit împăratul Teodosie să scrie lui Graţian, împăratul Apusului, poftindu-1 să 
caute în stăpânirea sa un bărbat ca acela şi să-1 trimită la dânsul să-i înveţe copiii. împăratul 
Graţian s-a sfătuit împreună cu Papa Damasus şi au zis: „Ruşine va fi împărăţiei noastre dacă nu 
vom afla la noi un om înţelept şi îmbunătăţit, precum voieşte împăratul Teodosie, care să poată 
învăţa pe fiii săi filosofia şi să-i povăţuiască în frica lui Dumnezeu, cu cuvântul, cu fapta şi cu 
viaţa cea plăcută lui Dumnezeu". El, căutând, n-a aflat în toată Roma mai bun şi mai iscusit în 
amândouă înţelepciunile, în cea lumească şi în cea duhovnicească, decât pe diaconul Arsenie, 
care vieţuia după Dumnezeu, şi pe mulţi îi covârşea cu cuvântul şi cu lucrul, cu înţelepciunea şi 
cu viaţa, deşi nu era tocmai tânăr. (p. 382-383) 

Ajungând fericitul Arsenie la Constantinopol, a fost primit de împăratul Teodosie cu dragoste; 
pentru că, văzându-1 şi cunoscându-1 din chip şi din vedere că este omul lui Dumnezeu, plin de 
înţelepciune şi de iubire de Dumnezeu, s-a bucurat de el foarte şi a înălţat mulţumire lui 
Dumnezeu. 

Aducând împăratul pe cei doi fii ai săi, pe Arcadie şi pe Onorie, i-a încredinţat lui, zicându-i: „Tu 
mai mult să le fii lor tată decât mine; căci mai mare lucru este să le dai lor bună înţelegere, decât 
a-i naşte pe ei. Deci, ţi-i încredinţez bunei tale înţelegeri, înaintea lui Dumnezeu, Care priveşte 
spre noi, ca să-i faci pe ei astfel precum doresc să-i am. Pune pe chipul bunătăţii şi al 
înţelepciunii tale, ca un tată duhovnicesc, ca să nu se vatăme cu nici un fel de sminteli din cele 
tinereşti, şi pentru aceasta va fi ţie nădejde în Dumnezeu, fără de îndoială de răsplătire veşnică. 

O, cinstite Arsenie, dacă îi vei creşte pe dânşii fără de prihană, păzindu-i în bună învăţătură, 
atunci eu m-aş bucura şi aş mulţumi lui Dumnezeu, îţi grăiesc acestea şi-ţi poruncesc înaintea lor, 
ca singuri să audă şi să ia aminte. Să nu cauţi la aceea, că sunt fii de împărat, ci în tot chipul să-i 
supui pe ei la frica învăţăturii tale, pentru că voiesc, ca în toate, să se supună ţie, ca unui adevărat 
părinte şi învăţător al lor şi să te asculte ca nişte fii şi ucenici". 

Astfel împăratul, încredinţând lui Arsenie pe fiii săi, a poruncit ca şcoala lor să fie aproape de 
palatul său, ca să-i fie cu putinţă a merge singur adeseori la ei, să vadă şi să ştie de învăţătura şi 
de viaţa fiilor săi. Iar pe fericitul Arsenie 1-a cinstit, dându-i loc între senatorii săi, şi a poruncit 
să-1 cheme pe el tată, nu numai al fiilor împărăteşti, ci şi al lor. 

Deci, Arsenie se numea tată al împăratului şi al fiilor lui. Se scrie şi aceasta în Pateric, că fericitul 
Arsenie a primit pe amândoi fiii împărăteşti, Arcadie şi Onorie, din scăldătoarea Sfântului Botez, 
adică le-a fost naş, pentru că s-au botezat nu în pruncie, ci după ce au ajuns în vârstă desăvârşit. 

Primind Arsenie spre povăţuire pe fiii împăratului, avea mare grijă de ei, învăţându-i cărţile 
greceşti şi latineşti şi spunându-le lor toată înţelepciunea din dumnezeiasca Scriptură, îi povăţuia 
spre folos la obiceiuri bune, la calea cea dreaptă şi plăcută lui Dumnezeu. Dar, mai ales, îi învăţa 
pe ei în ce fel să fie, când va binevoi Dumnezeu, să le dea lor împărăţia pământească, pentru ca 
ei să nu se împodobească numai cu coroana împărătească, ci mai mult cu faptele cele bune şi 
milostive, cu dreapta credinţă şi cu cucernicia cea creştinească. 

Pentru că împărăţia au avut-o şi oamenii răi şi păgâni, precum au fost mai înainte împăraţii cei 
păgâni; iar a fi cu faptele bune, acesta este lucrul firesc al împăraţilor creştini, care sunt datori a 
plăcea şi a fi iubiţi lui Dumnezeu şi poporului; încât să rămână pomenirea lor după ei, fericindu- 
se de neamuri. 

O învăţătură ca aceasta le dădea lor preaînţeleptul Arsenie şi-i cinstea pe ei ca pe nişte fii 
împărăteşti, îi punea pe două scaune şi el singur îi învăţa, stând înaintea lor. S-a întâmplat într-o 
vreme de a mers la ei împăratul fără de veste şi, văzând pe fiii săi şezând pe scaune, iar pe 
Arsenie stând înaintea lor, s-a mâhnit foarte şi a zis către Arsenie: „Oare aşa ţi-am poruncit? Au 
nu ţi-am zis ca să-i ţii pe ei ca pe nişte ucenici ascultători şi fii ai tăi; iar nu ca nişte feciori de 
împărat?" Fericitul Arsenie a răspuns cu smerenie, zicând: „împărate, fiecărui lucru i se cuvine 
fapta cuviincioasă, tinereţile au trebuinţă de învăţătură, iar cinstea împărătească avem datoria a o 
împlini". 

De aceste cuvinte împăratul mâhnindu-se mai mult, i-a zis: „Au doară tu îi pui pe ei împăraţi?" 
Aceasta zicând-o, a luat de la fii semnele cele împărăteşti şi a pus pe Arsenie, nevoind el, pe 
scaun; iar fiilor le-a poruncit ca să stea înaintea lui, zicând: „De vor învăţa a se teme de 
Dumnezeu, a păzi poruncile Lui şi a-i plăcea Lui cu dreptate şi cu blândeţe, împăratul Cel ceresc 
este puternic, ca să le dea împărăţie pe pământ, de vor fi vrednici pentru aceea. Iar de vor fi răi şi 
nevrednici, apoi mai bine le va fi lor să petreacă fără împărăţie, decât să împărătească cu 
nebunie. Şi mă rog lui Dumnezeu, mai bine din copilăria lor să piară cu moarte de pe pământ, 
decât ar fi răi şi ar creşte spre vătămarea sufletelor lor şi a altora". Astfel învăţându-i împăratul, 
s-a dus; iar Arsenie lăuda pentru aceea în mintea sa pe împăratul şi de atunci făcea după porunca 
lui, pentru că el, şezând, învăţa pe fiii împărăteşti care îi stăteau înainte. 

Sfinţii Metodie şi Constantin, Episcopii Moraviei (11 Mai) 

Fericitul Constantin, care s-a născut după Metodie, arăta din scutece ceva minunat în sine, 
deoarece mama sa, după naştere, 1-a dat la doică, ca aceea să-1 nutrească cu sânul ei, dar el nu 
voia deloc să sugă lapte străin, decât numai al mamei sale; deci, părinţii lui se minunau de 
aceasta. Când pruncul a fost de şapte ani şi a început a învăţa carte, a avut un vis minunat, pe 
care 1-a spus tatălui şi mamei sale, zicând: „Un voievod a adunat toate fecioarele din cetatea 
noastră şi a zis către mine: Alege-ţi soţie dintr-acestea, pe care vei voi, ca să-ţi fie ajutătoare în 
toate zilele vieţii tale. Iar eu, căutând, mi-am ales pe una mai frumos împodobită decât toate, cu 
faţa luminoasă şi înfrumuseţată, al cărei nume era Sofia". 

Părinţii lui, socotind vedenia aceea şi înţelegând că fecioara Sofia este înţelepciunea lui 
Dumnezeu, care era să se dea pruncului, s-au bucurat cu duhul şi-1 învăţau totdeauna cu stăruinţă 
nu numai la citirea cărţilor, ci şi la obiceiul cel bun, plăcut lui Dumnezeu, povăţuindu-1 la 
înţelepciunea cea duhovnicească şi spunându-i cuvintele lui Solomon: „Fiule, cinsteşte pe 
Domnul şi te vei întări; păzeşte poruncile Lui şi vei trăi. Cuvintele lui Dumnezeu scrie-le pe 
tăbliţele inimii tale şi numeşte înţelepciunea sora ta; iar înţelegerea să ţi-o faci cunoscută, căci 
aceasta este mai frumoasă decât soarele şi decât întocmirea luminii stelelor". 

Pruncul, învăţând carte, sporea cu ţinerea de minte şi cu înţelegerea, mai mult decât toţi vârstnicii 
săi, şi avea dragoste mare către Sfântul Grigorie Cuvântătorul de Dumnezeu, ale cărui cărţi le 
citea totdeauna. Multe dintr-acele cuvinte şi tâlcuiri le învăţa pe de rost. El, închipuind o cruce pe 
un perete, a scris aceste cuvinte de laudă sub acea cruce: „O, arhiereule al lui Hristos, Grigorie 
Cuvântătorul de Dumnezeu, tu ai fost om cu trupul, iar cu viaţa te-ai arătat ca un înger; cu gura ta 
ai preamărit cu laude pe Dumnezeu, ca Serafimii; iar cu învăţăturile tale cele drept credincioase 
ai luminat toată lumea. Deci, te rog, primeşte-mă şi pe mine, care cad la Tine cu credinţă şi cu 
dragoste; fii mie părinte, învăţător şi luminător" 

Sfânta fecioară şi muceniţă Achilina (13 Iun.) 

Când [Sfânta Achilina] era de un an, tatăl ei, Eutolmie, s-a mutat din cele pământeşti la cele 
cereşti; iar maica creştea pe pruncă după obicei. Deci, fiind de şapte ani, a învăţat-o toate 
obiceiurile care se cuvin creştinilor. Acea copilă, cu cât înainta cu anii mai spre vârstă, cu atât 
mai mult se umplea de Duhul Sfânt şi se înfrumuseţa cu darul lui Hristos, în care a sporit atât de 
mult, încât, în puţini şi nesăvârşiţi ani ai tinereţilor sale, a călcat poruncile păgânilor împăraţi 
cele pentru închinarea idolilor, puse înaintea tuturor, le-a răsturnat cu bărbăţie şi le-a batjocorit, 
precum se va arăta în cuvântul ce urmează: 

Când fecioara era de zece ani, chema neîncetat pe Dumnezeu în rugăciuni. [Şi, fiind prigoană a 
creştinilor într-acea vreme], fecioara Achilina, care ştia bine pe Dumnezeu, adeseori sfătuia pe 
fecioarele cele de o vârstă cu ea, zicându-le: „Ce vă foloseşte pe voi cinstirea idolilor celor muţi 
şi nesimţitori? Au nu ştiţi că cei ce cred în ei şi li se închină lor au nădejde zadarnică, oarbă, 
vătămătoare de suflet şi diavolească? Căci acei zei, fiind morţi şi neputincioşi, cum pot să facă 
bine altora?" Fecioarele cele de o vârstă cu ea au întrebat-o: „Dar tu pe care Dumnezeu 
cinsteşti?" Achilina a răspuns: „Pe Unul Dumnezeu, Care a făcut cerul şi pământul, marea şi 
toate cele dintr-însele; pe Acela îl cinstesc şi Aceluia după vrednicie mă închin, Care din veci a 
făcut bine tuturor, cred întru El şi nădăjduiesc spre Dânsul. El este puternic ca să facă bine până 
la sfârşitul lumii celor ce-L cheamă pe El". 

Atunci cele de o vârstă cu ea i-au zis: „Noi am auzit că pe Dumnezeul Cel propovăduit de tine 
iudeii l-au răstignit pe o cruce, pe care a şi murit". Sfânta a răspuns: „Moartea nu are stăpânire 
asupra lui, pentru că El nu a înviat numai singur, ci şi pe aceia care muriseră cu moarte bună şi pe 
care i-a răscumpărat cu cinstitul Său sânge şi i-a înviat. El, văzând pe om rătăcit din calea cea 
adevărată, a voit a se întrupa şi a se face om, ca să ridice firea noastră cea căzută şi s-o 
povăţuiască la calea cea mântuitoare, pierzând înşelăciunea diavolească, şi să ne dăruiască darul 
cel împreunat cu adevărul". 

Fecioarele acelea au întrebat-o: „Cine este acela care a fost răstignit?" Achilina a răspuns: 
„Mântuitorul tuturor, iubitorul neamului omenesc. Care a voit ca pe omul cel vechi să-1 îmbrace 
în cel nou, prin apă şi prin Duh; răbdând pătimirile de bună voie, S-a suit pe cruce, voind să 
mântuiască nu numai pe cei ce vieţuiesc pe pământ, dar şi pe cei ţinuţi în iad să-i dezlege din 
legăturile morţii, şi a treia zi înviind, a arătat cu adevărat că la a doua venire a Lui are să fie la 
toţi învierea din morţi cea de obşte". 

Atunci, cele ce vorbeau cu dânsa au zis: „Dacă Acela pentru Care tu grăieşti a făcut atâtea 
bunătăţi în lume, atunci pentru ce iudeii, din al căror neam a fost şi El, nu îl au ca pe un 
Dumnezeu?" Achilina a răspuns: „Totdeauna neamul jidovesc s-a abătut din calea cea dreaptă, 
fiindcă având suflet orbit de răutate şi cerbicia învârtoşată, leapădă cele ce sunt drepte şi 
adevărate; de aceea s-au lepădat de Acela Care le-a făcut mult bine, dându-L lui Pilat, spre a fî 
răstignit pe cruce". 

Sfântul Levchie mărturisitorul (20 Iun.) 

Când [sfântul] era de zece ani, maica sa, Eufrodisia, s-a mutat din viaţa aceasta. Atunci tatăl lui, 
Evdichie, s-a dus cu Eutropie - [Levchie] -, fiul său, în mănăstirea fericitului Erma, care era la 
hotarele Alexandriei, fiind îndreptat de fericitul egumen Nichita. Acolo s-a dat călugăriei, iar pe 
copil 1-a dat la învăţătura cărţii; deci copilul, fiind isteţ, înţelegea toate cu înlesnire, şi atât de 
mult a sporit cu darul lui Dumnezeu întru învăţătura cărţii, încât a covârşit pe mulţi din cei ce îl 
învăţau învăţătura cea din afară(2). El era blând, smerit şi ascultător, slujind cu osârdie tuturor 
celor din mănăstire. El era iubit de toţi, pe de o parte pentru ascultare şi obiceiul lui cel bun, iar 
pe de alta pentru înţelegerea Scripturii şi pentru înţelepciunea cea dată lui de Duhul Sfânt. 

Sfânta cuvioasă muceniţă Fevronia (25Iun.) 

Deci, în ziua de vineri, când toate surorile se adunaseră în biserică, egumena Vriena porunci 
Fevroniei să citească surorilor cuvintele cele de Dumnezeu insuflate; dar, de vreme ce vinerea 
veneau la dânsele în biserică şi femei de neam bun, ca să se îndulcească de învăţăturile cele 
duhovniceşti, Vriena a poruncit Fevroniei să citească după o perdea, ca femeile mireneşti să nu 
vad; chipul şi podoabele, pe care nu le văzuse nimeni niciodată. Vestea despre fericita Fevronia 
se răspândise prin toată cetatea şi era lăudată învăţătura ei cea folositoare şi podoaba feţei ei. 
Asemenea era lăudat şi obiceiul ei cel bun, fiindcă era blândă, smerită cugetătoare, cu întreagă 
înţelepciune şi împodobită cu toate faptele bune. 

Auzind de dânsa o femeie oarecare, ce era de neam bun de senator, cu numele Ieria, s-a îndemnat 
cu mare dorinţă, ca să vadă pe Fevronia şi să vorbească cu dânsa. Acea femeia, Ieria, era de 
credinţă elină, tânără de ani, văduvă, care numai şapte luni trăise cu bărbatul său şi, rămânând 
văduvă, petrecea în casa părinţilor săi, care se ţineau şi ei de păgânătatea elinească. Deci, venind 
Ieria la mănăstire şi prin portăriţă spunându-şi dorinţa sa egumenei Vrienia, aceasta, când a ieşit 
înaintea ei, Ieria a căzut la picioarele ei şi, apucând-o, o ruga pe dânsa, zicând: „Jură-te cu 
Dumnezeul Cel ce a făcut cerul şi pământul, că nu te scârbeşti de mine păgâna, care până acum 
am fost batjocura idolilor şi mai ales a diavolilor. 

Nu mă lipsi pe mine de învăţătura şi vorba surorii voastre Fevronia, ca prin voi să mă povăţuiesc 
la calea mântuirii şi să aflu de la Hristos adevăratul Dumnezeu, ceea ce s-a pregătit creştinilor. 
Izbăveşte-mă din deşertăciunile veacului acesta şi din necurata slujire de idoli. Părinţii mei 
doresc ca să mă împărtăşesc cu a doua nuntă, iar eu doresc să-mi petrec viaţa după învăţătura 
Fevroniei şi după vorba ei cea folositoare de suflet; pentru că este destul timp de când am 
petrecut prin neştiinţă în necurăţenie". 

Acestea grăindu-le Ieria, cu lacrimi uda picioarele egumenei Vriena, pornind-o pe ea spre 
milostivire. Atunci Vriena a grăit către dânsa: „Doamnă Ieria, Dumnezeu ştie că de la doi ani am 
luat în mâinile mele, în mănăstirea aceasta, pe fecioara Fevronia, şi iată, acum sunt optsprezece 
ani de când petrece în mănăstire, fără să fi văzut până acum chip bărbătesc, nici feţe de femei 
mirene, nici haine, nici podoabe, nici orice alt lucru mirenesc, nici chiar maica ei n-a putut să o 
vadă pe ea până acum, măcar că de multe ori m-a rugat cu lacrimi ca s-o las s-o vadă şi să 
vorbească cu dânsa, dar eu n-am voit deloc, însă, văzând osârdia şi dragostea ta către Dumnezeu 
şi nădăjduindu-mă de mântuirea ta, te voi duce la dânsa, însă numai hainele tale mireneşti să le 
schimbi, şi să te îmbraci în cele călugăreşti". 

Atunci Ieria, făcând aceasta cu bucurie, Vriena a luat-o şi a dus-o la Fevronia. Fevronia, văzând- 
o pe ea în îmbrăcăminte călugărească, socotea că a venit la dânsele o călugăriţă străină; s-a 
închinat ei până la pământ şi, cuprinzând-o cu braţele, a sărutat-o în Hristos. După aceea Vrienia 
le-a poruncit ca să şadă amândouă şi să se îndeletnicească în învăţătura sfintelor cărţi. Deci, 
Fevronia, luând cărţile, citea surorii celei noi, şi atât de mult s-a umilit Ieria de învăţătura 
Fevroniei, încât toată noaptea a petrecut-o fără somn; pentru că amândouă nedormind, se 
sârguiau în cuvântul lui Dumnezeu; Fevronia citea, iar Ieria asculta. Atâtea lacrimi a vărsat Ieria, 
încât şi pământul s-a udat cu lacrimile ei; deoarece, fiind elină, niciodată nu auzise astfel de 
cuvinte folositoare. 

Când s-a luminat de ziuă, Vrienia abia a putut să înduplece pe Ieria, ca să se ducă la părinţii săi; 
deci, sărutând cu lacrimi pe Fevronia şi pe egumena, s-a dus la casa sa. După aceea, Fevronia a 
întrebat pe Tomaida, care era a doua după egumenă, zicând: „Rogu-mă ţie, doamnă şi maica mea, 
spune -mi cine a fost acea soră străină, care a vărsat atâtea lacrimi, ca şi cum niciodată n-ar fi 
auzit dumnezeieştile Scripturi?" Atunci Tomaida a grăit către Fevronia: „Oare nu ştii cu cine ai 
vorbit?" Fevronia a răspuns: „Cum aş fi putut cunoaşte pe acea soră străină, eu, care niciodată n- 
am văzut-o?" Tomaida i-a zis ei: „Aceasta este jupâneasa Ieria". Fevronia a zis: „Pentru ce nu 
mi-aţi spus si mie? Pentru că eu am vorbit cu dânsa ca şi cu o soră". 

Tomaida a răspuns: „Aşa a poruncit egumena, doamna noastră". Atunci Fevronia a tăcut şi în 
taina inimii sale se ruga lui Dumnezeu pentru Ieria, ca să o întoarcă pe dânsa la calea adevărată, 
şi să o numere în turma Sa cea aleasă. Deci Ieria, mergând la casa sa, a spus părinţilor săi toate 
câte auzise şi învăţase de la Fevronia în mănăstire, rugându-i ca să lase rătăcirea elinească şi să 
cunoască şi ei pe unul adevăratul Dumnezeu, care este Iisus Hristos. Ei, ascultând sfatul cel 
folositor de suflet al fiicei lor cea cu hună înţelegere, au crezut în Hristos; iar după aceea au 
primit şi Sfântul Botez împreună cu toţi ai casei lor. Astfel le-a ajutat la mântuirea lor, învăţătura 
Fevroniei şi rugăciunile ei cele sfinte. . . . 

[înainte ca Fevronia să meargă la nevoinţa cea mucenicească], Tomaida a zis către dânsa: „Fiică 
Fevronia, iată este vremea nevoinţei. De vor începe păgânii muncitori a te momi cu cuvinte 
înşelătoare, cu aur, cu argint, cu haine de mult preţ şi cu orice fel de înşelăciuni ale acestei lumi 
deşarte, vezi, să nu te supui lor: căci îţi vei pierde plata ostenelilor tale celor mai dinainte. Vezi, 
să nu fii de râs diavolului şi să te faci de batjocură idolilor. 

Ia aminte, că nimic nu este mai cinstit decât fecioria şi mai mare este plata ei ; pentru că Mirele 
fecioarei este fără de moarte şi dăruieşte nemurire celor ce-L iubesc. Sârguieşte-te, doamna mea 
Fevronia, ca să-L vezi pe Acela, spre Care ţi-ai pus sufletul tău. Păzeşte -te, fiica mea, să nu te 
lepezi de Sfântul Botez şi de făgăduinţa călugărească ; pentru că se va arăta înfricoşat în ziua 
aceea, când va şedea pe scaunul slavei Sale, ca să judece pe toţi, şi să răsplătească fiecăruia după 
faptele lui". 

Fevronia, auzind acestea, se întărea cu duhul şi se pregătea cu vitejie contra diavolului. Deci, a 
zis către Tomaida: „Bine ai făcut, doamna mea, că întărind astfel pe roaba ta, ai făcut mai viteaz 
sufletul meu. Insă să ştii cu adevărat, că de n-aş fi avut voinţă ca să mor pentru Hristos - Mirele 
meu -, apoi aş fi fugit şi eu cu celelalte surori, ca să ascund de nevoinţa cea mucenicească. Dar, 
de vreme ce iubesc pe Acela Căruia mi-am logodit sufletul şi trupul, îndrăznesc ca să merg pe 
calea muceniciei; doar mă va arăta pe mine vrednică, ca să pătimesc şi să mor pentru numele 
Lui". 

Vriena, auzind aceste cuvinte ale ei, a zis către dânsa: „Fiica mea Fevronia, adu-ţi aminte de 
ostenelile mele şi de grija mea ce am avut-o de tine. Adu-ţi aminte că la vârsta de doi ani te-am 
luat de la maica ta în mâinile mele, şi până astăzi nimeni din mireni n-a văzut faţa ta. Adu-ţi 
aminte cum te-am păzit până acum, ca pe lumina ochilor; iar acum nu ştiu ce să fac şi cum să te 
păzesc, fiica mea? Caută să nu-mi necăjeşti bătrâneţile mele şi să nu defaimi ostenelile mele, ce 
le-am făcut cu tine. 

Adu-ţi aminte de luptătorii de chinuri, care mai înainte de tine au pătimit pentru Hristos cu tărie 
şi cu slavă, şi au luat de la El cununa biruinţei, nu numai bărbaţi, ci şi femei şi copii. Adu-ţi 
aminte de Livia şi de Leonida, cele două surori, cu câtă bărbăţie şi-au pus sufletul pentru 
Domnul; Liviei tăindu-i-se capul cu sabia, iar Leonida a fost aruncată în foc. 

Astfel amândouă au intrat în cămara Mirelui ceresc. Adu-ţi aminte de Eutropia, copila de 
doisprezece ani, care a fost muncită cu maica sa. Au nu te minunai tu de ascultarea şi de răbdarea 
ei, când judecătorul a dezlegat-o din legături şi voia s-o îngrozească cu săgeţile, ca s-o ia la fugă? 
Dar ea, ascultând de maica sa, care zicea către dânsa: „Fiica mea Eutropia, nu fugi", a stat cu 
bărbăţie ca un stâlp neclintit, până ce a fost săgetată cu săgeţile până la moarte şi, dându-şi 
sufletul Domnului, a căzut la pământ cu trupul. Astfel, ea n-a călcat poruncile maicii sale, până la 
sfârşitul ei. Cu toate acestea, acea fecioară era simplă, neînvăţată; iar tu, însăţi ai învăţat 
dumnezeieştile Scripturi, şi ai fost şi altora învăţătoare. Deci, socoteşte, cu câtă bărbăţie se cade 
ţie să stai pentru Domnul tău". 

Sfânta Marta, mama cuviosului Simeon din muntele cel minunat (4 Iul.) 

Mergând odată la fiul său, a văzut mulţime mare de cei cuprinşi cu tot felul de boli, care se 
adunase lângă stâlpul cuviosului pentru tămăduirile ce se dădeau cu rugăciunile lui. Dar ea nu se 
înălţa cu mintea sa, ci privea spre el cu frică, ca nu cumva vrăjmaşul să întindă cursă picioarelor 
fiului său. Ea se ruga lui Dumnezeu cu lacrimi, ca să-1 izbăvească pe el de meşteşugirile 
vrăjmaşului; iar către cuviosul zicea: „Fiul meu, ţi se cade pentru toate acestea să preamăreşti pe 
Dumnezeu, Cel Ce lucrează prin tine; iar tu să-ţi aduci aminte de neputinţa ta, şi să-ţi păzeşti 
inima cu toată luarea aminte". Deci cuviosul, primea cu bucurie sfaturile maicii sale, şi de viaţa 
ei cea plăcută lui Dumnezeu se veselea cu duhul, înălţând mulţumire lui Dumnezeu. 

Sfânta Macrina, sora Sfântului Vasile cel Mare (19 Iul.) 

După ce Macrina a trecut de vârsta copilărească şi s-a făcut îndemânatică a învăţa sfaturile acelea 
care le primeşte firea copiilor, adică învăţătura pe care părinţii săi au voit s-o înveţe, întru aceea a 
sporit bine. Maica noastră se sârguia să o înveţe cuvintele Sfintei Scripturi cele de Dumnezeu 
insuflate şi cele ce sunt potrivite pentru vârsta copiilor, dar mai ales înţelepciunea lui Solomon, şi 
alte câte ajută la obiceiurile bune ale vieţii. 

Cuvintele psaltirii era învăţătura Macrinei, pe care le zicea la timpul potrivit, adică atunci când se 
scula din somn, când începea vreun lucru, când îl isprăvea, când mânca, când se scula de la masă 
şi când se ducea să doarmă, totdeauna psalmii lui David îi avea în gura ei ca pe o bună însoţire. 
Cu aceste cuvinte şi cu altele asemenea, cuvioasa Macrina creştea cu învăţătura. 

Sfântul mucenic Pantelimon (27 Iul.)(3) 

Acest slăvit între mucenici şi răbdător de chinuri al lui Hristos s-a născut în cetatea Nicomidiei, 
din tată de neam bun, cinstit şi bogat, eu numele Eustorghie şi din maica sa Euvula. Tatăl său era 
cu credinţa păgân, sârguindu-se cu căldură la închinarea idolilor, iar maica sa era creştină. Ea a 
învăţat de la strămoşii săi sfânta credinţă, slujind cu osârdie lui Hristos. Deci, fiind însoţiţi cu 
trupurile, erau însă despărţiţi cu duhul, el jertfind mincinoşilor zei, iar ea aducând jertfe de laudă 
adevăratului Dumnezeu. 

Născând ea acest prunc, despre care ne este cuvântul, 1-a numit pe el Panteleon, care se tâlcuieşte 
cu totul leu, ca cel ce era să fie cu bărbăţia asemenea cu leul, însă mai în urmă a fost numit 
Pantelimon, adică intru tot milostiv; pentru că tuturor s-a arătat că este milostiv. El tămăduia pe 
cei bolnavi fără de plată, pe cei săraci îi miluia, împărţind averile părinteşti celor ce aveau 
trebuinţă. 

Fiind el încă copil, maica sa îl creştea pe el în credinţa creştină, învăţându-1 ca să cunoască pe 
unul şi adevăratul Dumnezeu, care este în ceruri, pe Domnul nostru lisus Hristos, să creadă într- 
însul şi cu lucruri bune să-i placă Lui şi să se întoarcă de la închinarea idolilor. 

Deci, copilul lua aminte la învăţătura maicii sale şi cunoştea în parte, pe cât putea a înţelege în 
anii copilăreşti. Dar ca pagubă şi lipsire, maica lui cea bună şi învăţătoare, încă în anii cei tineri 
s-a dus către Domnul, lăsând pe copil nevenit în vârsta şi înţelegerea cea desăvârşită. După 
sfârşitul ei, copilul cu neştiinţă a mers în urma rătăcirii tatălui său, fiind dus adeseori de dânsul la 
idoli, învăţându-1 păgânătatea lor. 

Deci, pruncul a fost dat mai întâi la învăţătura gramaticii şi, după ce a sporit la cărţile elineşti, a 
învăţat toată filosofia cea din afară. După aceea, tatăl său 1-a dat pe el la meşteşugul doftoricesc, 
la un oarecare Eufrosin, doctor renumit, ca să se deprindă cu acel meşteşug. Copilul, fiind isteţ la 
minte, a învăţat tot cu înlesnire şi degrab întrecând pe vârstnicii săi, numai cu singur învăţătorul 
puţin avea de nu se asemăna. El era bun la obicei, bine grăitor, frumos la faţă, iubit de toţi şi 
cunoscut împăratului Maximian; pentru că în acea vreme Maximian locuia la Nicomidia, 
muncind pe creştini. El, la praznicul Naşterii lui Hristos a ars douăzeci de mii de sfinţi mucenici, 
iar pe Sfântul Antim episcopul şi pe mulţi alţii i-a omorât cu diferite feluri de munci. Efrosin 
doctorul, adeseori se ducea cu doctorii la împărat şi la oamenii din palaturile lui; pentru că 
doctorul acela dădea doctorii la toată curtea împărătească. 

Ducându-se acela la palat, a luat cu dânsul şi pe copilul Pantoleon şi, văzându-1, toţi se mirau de 
frumuseţea copilului şi de înţelegerea cea bună. Deci, văzându-1 pe el împăratul, 1-a întrebat de 
unde este şi al cui fiu este. El, aflând cele despre dânsul, a poruncit învăţătorului ca să înveţe 
bine pe copil tot meşteşugul doctoricesc, vrând ca totdeauna să-1 aibă pe el lângă dânsul, ca pe un 
vrednic a sta înaintea împăratului şi a-i sluji; fiindcă într-acea vreme copilul venise în vârsta cea 
tinerească şi în bărbat desăvârşit. . . . 

In vremea aceea era în Nicomidia un preot bătrân, cu numele Ermolae. El, cu puţini creştini, se 
ascundea de frica păgânilor într-o casă oarecare mică şi neştiută; iar Pantoleon, mergând de la 
casa sa la învăţătorul său, îi era calea pe lângă casa cea mică, întru care se ascundea Ermolae. 
Văzând Ermolae prin ferestruie pe tânăr trecând pe acolo adeseori, cunoştea din faţă şi din 
obiceiul cel bun, că va fi vas bun al lui Dumnezeu; deci, a ieşit odată din casa aceea înaintea 
tânărului, care tocmai trecea pe acolo şi 1-a rugat ca să intre puţin în casa lui. Tânărul, fiind 
smerit şi ascultător, a intrat în casa stareţului, iar bătrânul, punându-1 aproape de dânsul, 1-a 
întrebat de neam, de părinţi, de credinţă şi de întreaga lui viaţă. Tânărul, spunându-i toate cu 
deamănuntul, i-a spus că maica lui a fost creştină şi a murit, iar tatăl său trăieşte după legile 
elineşti, închinându-se zeilor. 

Atunci Sfântul Ermolae 1-a întrebat pe dânsul, zicând: „Dar tu, fiule, din ce parte şi credinţă 
voieşti să fii: de credinţa tatălui tău sau a mamei tale?" Tânărul a răspuns: „Maica mea, pe când 
trăia, mă învăţa credinţa sa, şi eu am iubit credinţa ei; însă tatăl meu, ca cel mai mare mă silea la 
legile elineşti şi dorea să mă rânduiască în palaturile împărăteşti, adică în rândul ostaşilor 
împăratului". Apoi sfântul 1-a întrebat iarăşi: „Ce fel de învăţătură te învaţă pe tine dascălul tău?" 
Tânărul a răspuns: „învăţătura lui Asclipie, a lui Hipocrat, şi a lui Galin, pentru că aşa a voit tatăl 
meu; iar dascălul zice, că de voi învăţa acele învăţături, voi putea cu înlesnire ca să tămăduiesc 
toate bolile oamenilor. 

De aceea, Sfântul Ermolae, găsind prilej spre vorba cea de folos, a început a semăna ca în nişte 
pământ bun, în inimia tânărului, sămânţa cea bună a cuvântului lui Dumnezeu; deci, i-a zis: 
„Crede-mă pe mine, bunule tânăr, că învăţăturile şi meşteşugurile lui Asclipie, Hipocrat şi Galin 
sunt mici şi puţin pot ca să ajute celor ce le întrebuinţează pe ele. Asemenea sunt şi zeii pe care 
împăratul Maximian, tatăl tău şi ceilalţi elini îi cinstesc; sunt deşerţi şi de nimic. Deci unul este 
Iisus Hristos, Adevăratul şi Atotputernicul Dumnezeu, în care de vei crede, apoi numai cu 
chemarea prea cinstitului nume, vei putea tămădui toate bolile; pentru că Acela, orbi a luminat, 

leproşi a curăţat şi morţilor viaţă le-a dăruit; iar diavolii care se cinstesc de elini, i-a gonit din 
oameni cu cuvântul. 

Dar nu numai singur el, ci şi hainele lui erau dătătoare de tămăduiri; pentru că o femeie fiind 
bolnavă de curgere de sânge de doisprezece ani, numai cât s-a atins de marginea hainelor lui, şi 
îndată s-a tămăduit. Dar cine poate să spună cu deamănuntul toate lucrurile Lui cele minunate? 
Căci precum nu este cu putinţă a număra stelele cerului, nisipul mării şi picăturile de ploaie, tot 
aşa nu putem a număra nici minunile şi măririle Lui. El este şi acum ajutător robilor săi; mângâie 
pe cei mâhniţi, tămăduieşte pe cei bolnavi, izbăveşte din primejdii şi scoate din toate răutăţile 
potrivnice, neaşteptând până ce va fi rugat de cineva; ci mai înainte de rugăciune şi de pornirea 
singură a inimii, întâmpină şi dă unele ca acestea. Celor ce-L iubesc pe El, încă şi mai mari faceri 
de minuni le dăruieşte lor, şi le dă lor desăvârşit viaţă fără de sfârşit, întru slava cea veşnică a 
împărăţiei cerurilor". 

Nişte cuvinte ca acestea ascultându-le Pantoleon, le credea de adevărate; deci, ascunzându-le în 
inima sa, cu dulceaţă se adâncea întru ele cu mintea şi zicea sfântului bătrân: „Eu pe acestea de 
multe ori le-am auzit de la maica mea şi am văzut-o adeseori rugându-se şi chemând pe acel 
Dumnezeu, de care tu îmi vorbeşti". Deci, dintr-acea zi Pantoleon trecea pe la bătrân şi se 
îndulcea de vorbele lui cele insuflate de Dumnezeu şi se povăţuia spre cunoaşterea adevăratului 
Dumnezeu. Astfel, când se întorcea de la dascălul Eufrosin, nu se ducea la casa sa, până ce mai 
întâi nu cerceta pe bătrânul Ermolae, de la care primea cuvinte folositoare de suflet. 

Odată i s-a întâmplat lui că, plecând de la dascăl şi abătându-se puţin din cale, a găsit pe drum un 
prunc mort, muşcat de o viperă mare; iar vipera aceea şedea aproape de cel mort. Aceasta 
văzând-o Pantoleon, la început s-a temut şi s-a depărtat puţin, dar mai pe urmă s-a gândit în sine, 
zicând: „Acum mi se cade să ştiu dacă sunt adevărate cele grăite de bătrânul Ermolae". Şi 
căutând spre cer, a zis: „Doamne Iisuse Hristoase, măcar că nu sunt vrednic a Te chema, însă de 
voieşti ca să fiu robul Tău, arată-Ţi puterea Ta, şi fă ca întru numele Tău, pruncul acesta să 
învieze, iar vipera să moară". 

Atunci îndată, pruncul deşteptându-se ca din somn, s-a sculat iar vipera s-a despicat în două şi a 
rămas moartă. Pantoleon, văzând această minune, a crezut desăvârşit în Hristos, şi-a ridicat ochii 
săi trupeşti şi sufleteşti spre cer, şi a binecuvântat pe Dumnezeu cu bucurie şi cu lacrimi, 
mulţumindu-I, că 1-a scos pe el din întuneric şi 1-a adus la lumina cunoştinţei Sale. Apoi, îndată 
alergând la Sfântul Ermolae, a căzut la cinstitele lui picioare, cerând sfântul Botez, spunându-i 
lui cele ce i s-a întâmplat, adică, cum a înviat pe pruncul cel mort cu puterea numelui lui Iisus 
Hristos şi cum a murit vipera cea purtătoare de moarte. Sfântul Ermolae sculându-se, s-a dus cu 
dânsul ca să vadă vipera moartă şi văzând-o, a mulţumit lui Dumnezeu pentru minunea ce o 
făcuse, şi prin care a adus pe Pantoleon la cunoştinţa Sa. 

Apoi întorcându-se acasă, a botezat pe tânăr în numele Tatălui, al Fiului şi al Sfântului Duh, şi 
săvârşind Sfânta Liturghie, în cămara cea mai dinăuntru, 1-a împărtăşit cu dumnezeieştile Taine 
ale trupului şă sângelui lui Hristos. 

Sfânta muceniţă Susana (11 Aug.) 

Apoi, chemând la dânşii pe fecioara Susana [tatăl, preotul Gavinie, şi unchiul, episcopul Gaie], 
au zis către dânsa cu lacrimi: „împăratul Diocleţian a trimis la noi pe Claudie, ruda noastră, să ne 
spună că voieşte să te ia în însoţire pentru fiul său Maximian". Fericita fecioară Susana a răspuns 
tatălui şi unchiului său: „Unde este înţelepciunea voastră, căci n-o văd cu adevărat la voi. De n-aş 
fi fost creştină, precum m-aţi învăţat, ar fi putut cineva să grăiască de aceea cu mine. Dar acum 
pentru ce vă întinaţi gura şi urechile, ascultând păgâneştile cuvinte şi zicându-mi să mă însoţesc 
cu muncitorul cel păgân, de care voi, pentru necurăţia lui şi pentru sfânta voastră credinţă în 
Hristos, v-aţi lepădat cu îndrăzneală de el, ca să nu fie rudenia voastră? Dau slavă 
atotputernicului Dumnezeu, care m-a făcut rudenie cu sfinţii Săi; pentru că aşa cred în Domnul 
nostru Iisus Hristos, că defăimând însoţirea acelui om necurat, mă voi învrednici de cununa 
mucenicească"... 

Tatăl ei, Gavinie, a grăit către dânsa: „Fiică, vezi să fii statornică în credinţa pe care o ai, ca să 
poţi să fii neruşinată înaintea Domnului, şi să ne bucurăm şi noi văzând că aduci Stăpânului 
Hristos roadele credinţei tale cele tari"... Sfântul episcop Gaie (unchiul Susanei) a zis: „De 
vreme ce te-ai dat odată cerescului Mire Hristos, apoi petrece până la sfârşit în dragostea Lui, şi 
păzeşte poruncile Lui". Astfel amândoi acei sfinţi slujitori ai Domnului, înţelegând învoirea cea 
bună a inimii ei fecioreşti, s-au bucurat cu duhul şi plângeau de bucurie; deci, o întăreau cu multe 
cuvinte duhovniceşti. 

Sfântul Dimitrie, mitropolitul Rostovului (31 Aug. - 24 Sept., ziua de prăznuire) 

Pe această ramură de rai, pe Dimitrie sfînţitorul şi făcătorul de minuni 1-a crescut Rusia cea mică. 
El s-a născut într-o cetate mică şi neînsemnată, care se numea Macarova, fiind departe de cetatea 
Kievului ca la cincizeci de stadii. El s-a născut în anul 1629, luna decembrie, din părinţi de bun 
neam, care erau împodobiţi cu credinţa creştinească şi umblau în poruncile lui Dumnezeu fără 
abatere. Tatăl său se numea Sava şi era cu rânduiala sutaş în oastea Rusiei, iar maica sa se numea 
Măria. La naştere, i-a pus în grabă numele Daniil, luminându-1 după aceea şi cu Sfântul Botez. 
După botez, pruncul a fost crescut de părinţii săi în frica şi respectul către Dumnezeu. L-a învăţat 
legea creştinească, şi creştea împreună cu anii şi cu înţelegerea şi cu fapta bună, mergând ca pe o 
scară, din putere în putere. 

După ce se deprinsese bine la citirea şi scrierea limbii slavoneşti, l-a dus în cetatea Kievului la 
şcoala mănăstirii Botezului Domnului, pentru învăţătura altor limbi străine şi altor învăţături 
libere, care se învăţau acolo. După ducerea la această şcoală, copilul Daniil, prin isteţimea minţii 
sale şi prin neadormita sârguinţă, în scurtă vreme a început a arăta bună pricepere la învăţătură, 
sporind mai mult decât vârstnicii lui. După câţiva ani s-a arătat iscusit din destul în facerea de 
stihuri şi la retorică, ştiind bine toate cele ce învăţase. 

Daniil, pe când trecea învăţăturile acelea, se deprindea nu mai puţin şi la viaţa îmbunătăţită; căci 
în toată vremea aceea în care a petrecut la învăţătură, nu avea nici cea mai mică împărtăşire cu 
copiii cei vorbitori de vorbe rele, care făceau râsuri şi glume, şi cu cei ce cugetau la veselii şi la 
desfătări deşarte; adică, nu voia să se răzvrătească cu cei răi şi să cadă în prăpastia păcatului, căci 
ştia din destul, că vorbele cele rele strică obiceiurile bune. El se sârguia pe cât putea a-şi păzi 
întreaga înţelepciune şi curăţie. Când îi prisosea vremea de la şcoală, atunci nu se îndeletnicea în 
jocuri copilăreşti, cum era obiceiul tinerilor, ci în citirea cărţilor insuflate de Dumnezeu. 

Alerga cu stăruinţă la rugăciune în biserica lui Dumnezeu, pentru că inima lui începea a se 
înfierbânta de văpaia dragostei dumnezeieşti, şi se aprindea foc în cugetul lui. Deci, cu cât şedea 
mai mult la citirea scripturilor dumnezeieşti şi la citirea vieţilor sfinţilor părinţi, pe atât, din zi în 
zi, se aprindea cu inima spre urmarea lor şi dorea să urmeze acelora. Daniil, fiind în lume, arăta 
în sine începătura vieţii călugăreşti. . . . 

Acest păstor deştept, îndată după venirea sa la scaunul Rostovului s-a înştiinţat că mulţi preoţi 
din păstoria lui, care locuiau în cetăţi şi în sate, nefiind luminaţi, nu numai că nu iau aminte la 
chemarea lor, dar nici nu ştiu ce este rânduiala preoţiei, şi în ce constă datoria lor şi a 
duhovniceştilor fii. . . . 

Pentru ca fiii preoţilor să nu fie asemenea neştiutori ca părinţi lor, şi când se vor învrednici la 
rânduiala preoţiei sau a diaconiei în locul părinţilor lor, să poată înţelege puterea cea citită de ei a 
dumnezeieştii Scripturi, şi să ştie ca să înveţe poporul în biserică, nu numai citind pe carte, ci şi 
spunând pe de rost cuvântul lui Dumnezeu, Sfântul Dimitrie a făcut o şcoală în Rostov. El a 
adunat copiii slujitorilor sfintelor biserici, mai mult de 200. Dar pentru cea mai bună rânduiala şi 
sporire a lor, i-a despărţit pe ei în trei şcoli şi a hotărât la ei trei dascăli, cu viaţa cea cu bună 
rânduiala. 

El avea purtarea de grijă pentru hrana şi învăţătura lor foarte mult. Adeseori, cercetând aceste 
şcoli, el însuşi asculta pe ucenici şi îi îndemna la sârguinţă. Iar duminicile şi în zilele de praznic a 
poruncit ucenicilor să vină la rugăciune în biserica sobornicească, să vină la privegherea cea de 
toată noaptea şi la Sfânta Liturghie şi să nu fie nedepărtaţi şi să stea cu frică în biserică, luând 
aminte la cântare şi la citire. El le poruncea ca după sfârşitul catismei întâi, când prin citire 
prelungea cuvântul, sau vreo viaţă [de sfânt], să vină la binecuvântarea sfinţiei sale. 

Deci, uneori, când lipseau dascălii, lua asupra sa această datorie şi, alergând la cei mai isteţi, 
singur se ostenea în ceasurile cele libere de lucrurile bisericeşti învăţându-i pe ei. Le tâlcuia 
oarecare cărţi din aşezământul cel vechi, iar în vremea de vară, petrecând în arhierescul său sat 
ce se chema Demiani, între celelalte osteneli ale sale plăcute lui Dumnezeu, le arăta lor din 
aşezământul cel nou. In sfântul şi marele post şi în celelalte posturi, poruncea ucenicilor să 
postească. El singur îi mărturisea pe ei şi îi împărtăşea cu Sfintele Taine; apoi deprinzându-i, îi 
rânduia pe la locuri, dezrădăcinându-le neştiinţa. Pe citeţi şi pe purtătorii de sfeşnice cei rânduiţi 
pe la biserici, cu toată cucernicia şi cu frica, precum poruncesc canoanele sfinţilor părinţi, îi 
îmbrăca în stihare, care lucru mai înainte n-a fost în Rostov. 

Sfântul Nectarie(4) 

Iată o mamă chinuită şi o bunică amărâtă. Tăcute şi umile au primit Sfântul Har, păstrând 
„neatinsă" martirica şi preadulcea Ortodoxie. La fiecare apus, maica şi bunica trag perdelele din 
camera copiilor, ca să nu vadă cum afară turcii fac prăpăd; aprind candela ce va lumina toată 
noaptea, îngenunchează înaintea icoanei Sfintei Treimi şi a Sfinţilor Arhangheli, rugându-se 
neîncetat. . . „Binecuvintează, suflete al meu, pe Domnul şi toate cele din lăuntrul meu numele cel 
sfânt al Lui. . ." Şi când, după rugăciunea smerită de seară, venea vremea să-şi spună fiecare 
rugăciunile sale, lăsau să le cadă o lacrimă tăcută, privind sus, spre răbdătoarea Doamnă a 
cerurilor, spre Maica Domnului care atâtea a suferit aici pe pământ. 

113 



- Maica Domnului, Stăpână Doamnă, împărăteasă, doar atât te rog, dăruieşte sănătate bărbatului 
meu şi copiilor mei. 

- Şi lui Anastasios (Sf. Nectarie), acest mic vlăstar, la care ţin atât de mult, adăugă bunica, 
spunându-i numele de botez. Fecioară Mărie, bietul de el vrea una şi bună, să înveţe carte. II 
atrag Tetraevanghelul şi Psaltirea. . . Cum să-1 dăm la şcoală din sărăcia noastră, când noi n-avem 
nici ce mânca? 

O aştepta răbdător să se apropie, să se ridice în picioare, uşor tremurând, să iasă pe portiţă, gata 
să i se arunce în braţe. Purta mereu o rochie sărăcăcioasă şi veche. Chipul i se zbârcise, părul i se 
rărise şi se albise. Ochii însă aveau ceva ciudat, ceva de nedescris, ceva măreţ, îşi lipea obrazul 
de gâtul ei, simţind cea mai intensă „iubire maternă". 

- Bunicuţo, hai să spunem împreună „Miruieşte -mă, Dumnezeule, după mare mila Ta". 

- Vin acum, dragul meu, îi răspundea. 

Niciodată, dar niciodată nu îi răspunsese nu. începea bunica, încet, încet, de la prima silabă. 
Apoi, când ajungeau la „Invăţa-voi pe cei fărădelege căile Tale şi cei necredincioşi la Tine se vor 
întoarce", simţea cum ceva se aprinde în el, cum îl cuprindea o putere tainică. Brusc, întindea 
palma, şi-i acoperea bunicii gura. 

- Bunicuţo, îl termin eu, spunea şi continua psalmul până la sfârşit. 

[Mai târziu, Anastasios (Sf. Nectarie) ajunse director la Seminarul Rizareios.] 
începutul se vădi mai neplăcut. Se vădi partea diavolului, a vicleanului ce aruncă sămânţa 
zavistiei. Dar, unde voieşte Dumnezeu, amărăciunea se preschimbă în dulceaţă, făcându-se rod 
dulce şi copt. La început, partea rea a acestei preschimbări porni de la o ceartă între doi elevi din 
clasa a cincea, iscată de la un lucru neînsemnat, care însă aduse tulburare, ducând mai apoi la 
ceartă, harţă şi cuvinte grele, la un schimb de „epitete" şi la câţiva pumni. 

Vinovaţii, patru la număr, fură aduşi în biroul său de către supraveghetor, sub acuzaţia de 
încălcare gravă a regulamentului. Se numeau Sofronis, Papahristou, Leledakis şi Peritzoglou. 
Roşii la chip, îşi aruncau priviri furioase, gata să-şi primească pedeapsa pentru tulburarea 
pricinuită, în momentul acela [directorul] scria o „scrisoare de mângâiere" unui prieten şi frate 
ieromonah. Tulburat de zgomot, lăsă pana să-i cadă din mână, picurând un strop de cerneală pe 
hârtie. 

- Ce e cu gălăgia asta? Ce s-a întâmplat? 

- Domnule director, Sfinţia voastră. . . mă iertaţi, uitaţi, Papahristou m-a făcut lotru, adică hoţ, în 
auzul tuturor. 

- Se poate? E adevărat? întrebă liniştit. 

- Spune minciuni. . . mi-a jignit locul de baştină. A spus că noi, cei din Metsovo suntem ţigani 
turci şi că mâncăm întruna iaurt. 

- Serios? 

- Să vă spun, sări al treilea dintre ei. Să vă spun adevărul. Nu i-a dat să citească nişte broşuri, o 
revistă... 

- Ce revistă? 

- Nu revistă . . . carte. 

- Ce carte? 

- „Calendarul" lui Skokos. 

- Cum a ajuns în şcoală „Calendarul" lui Skokos? 

- Nu e toată cartea. . . ci doar file din ea. Le-a adus Pertitzoglou pe furiş. 

- Tu de ce eşti acuzat? 

- El, domnule director - zise supraveghetorul - el este provocatorul acestei cerţi. El i-a aţâţat şi i- 
a făcut să se bată, ca să râdă de ei. 

Apoi tăcură toţi. 

Directorul îi privi pe rând în ochi. îi privi cu ochii săi albaştri, palid, tăcut, plin de amărăciune. 

Apoi spuse: 

- Tot ce aţi făcut mă întristează foarte mult, silindu-mă să mă pedepsesc pe mine însumi. 

- Pe dumneavoastră, domnule director? întrebă mirat supraveghetorul. 

- întocmai. Să mă pedepsesc pe mine însumi, privându-mă de mâncare. Domnule supraveghetor, 
din după-amiaza asta, înştiinţaţi-1 pe bucătar să nu-mi aducă mâncare timp de trei zile. Ne-am 
înţeles? La ceasul mesei, mă voi ruga pentru cele întâmplate. 

- Desigur. 

- Mă întristează, fiii mei, mă întristează. . . voi, preoţii de mâine ai Celui Preaînalt! Duceţi-vă 
acum şi fie ca Domnul să vă miluiască şi să vă lumineze. . . fie ca Domnul să vă ierte. Rămaseră 
muţi de uimire, privindu-1 încremeniţi. Ochii săi, serioşi şi trişti, aveau ceva negrăit, ceva măreţ. 

- Duceţi-vă. . . spuse iar. Şi vă rog să vă împăcaţi până la prânz, fiindcă altminteri voi prelungi 
pedeapsa. 

Elevii plecară, târându-şi picioarele. Ieşiră din birou gârboviţi, întristaţi, copleşiţi de frică şi de 
recunoştinţă. La masa de prânz nici unul dintre ei nu veni în trapeză să mănânce. Se închiseră în 
camerele lor şi plânseră. Plânseră ca niciodată până atunci. 

Vestea celor întâmplate se răspândi din clasă în clasă, uimindu-i pe toţi, provocând discuţii, 
mirare şi respect faţă de acest prelat şi călugăr, care întorsese greşeala, pedepsindu-se pe sine. 
Netulburat, cu privirea blândă, învăţat cu asceza, învăţat cu lipsurile posti într-adevăr timp de trei 
zile, rugându-se pentru propăşire şcolii. 

Elevii, unul câte unul, îşi coborâră lăncile ascuţite, îşi înmuiară inimile împietrite, începând, încet 

- încet, să cedeze şi să se schimbe. începură să se roage şi să primească Sfântul Har. începură 
oarecum să priceapă ce înseamnă a fi preot, preot al lui Hristos Răstignit. 

Sfântul Inochentie din Alaska(5) 

La vremea strângerii recoltelor, în anul 1797, pe data de 26 august, s-a născut un băieţel în 
evlavioasa casă a lui Evsevie şi Tecla Popov, într-un sat numit Anga, sat aflat în îndepărtata 
Siberie. 

Născut într-o familie de clerici din această epocă plină de înflorire a sfintei Rusii, pruncul nou- 
născut a intrat într-o lume sfinţită de cei aproape 1000 de ani de tradiţie creştină. Ioan avea să 
urmeze aceeaşi cale pe care au mers strămoşii săi. învăţând să citească la Psaltire încă de la o 
vârstă fragedă, Ioan era unul dintre puţinii copii care ştiau să citească. La vârsta de şapte ani a 
fost să citească Apostolul, în ziua de Crăciun, în biserica din localitate. Curând după aceea, tatăl 

lui Ioan a murit, lăsându-1 în grija unchiului său, diaconul Dimitrie. în anul următor, Ioan a fost 
trimis de către mama sa la seminarul din oraşul siberian Irkuţk. 

Aici tânărul studia şi se ostenea în duhul monahal sever al seminarului. Sculându-se cu câteva 
ore înainte de răsăritul soarelui pentru a participa la slujbele matinale ale bisericii, pe când afară 
temperatura nu depăşea zero grade Celsius; şi petrecându-şi fiecare ceas al zilei în activităţi pline 
de folos, Ioan învăţă disciplina şi dragostea de osteneală încă de la o vârstă fragedă. învăţă, de 
asemenea, să îndure greutăţile vieţii şi sărăcia, fiindcă elevii seminarului proveneau din familii 
modeste, Ioan însuşi avea să-şi amintească mai târziu: „Am învăţat bine, dar n-am mâncat nici 
măcar o dată pâine proaspătă de secară până când n-am absolvit seminarul". în tinereţe, virtutea 
hărniciei era îmbinată cu aceea de a ajuta pe alţii şi de a învăţa mereu lucruri noi. 

Cuviosul Iacov(6) 

Cu emoţie Stareţul ne povesteşte despre anii copilăriei sale în binecuvântata şi paşnica viaţă de 

familie: 

„Copil fiind, nu am avut prieteni. Foarte rar ieşeam din casă şi aceasta numai pentru a merge la 

şcoală sau pentru alte treburi neapărat necesare. Maica mea era foarte atentă în ce priveşte 

cuminţenia copiilor ei. Odată, văzându-mă că mi-am pus mânuţele între picioare, ca să mă 

încălzesc, mi-a spus cu discreţie şi cu blândeţe: „Iacove, copilul meu, să nu-ţi mai pui mânuţele 

între picioare, pentru că acelor copii care fac lucrul acesta le mor părinţii şi ei trăiesc în sărăcie". 

Când i-am spus că îmi îngheaţă mânuţele şi cu le pun acolo ca să mă încălzesc, mi-a împletit 
două mănuşele de lână (ca şi ciorapii de lână), pe care le purtam cu plăcere. Cu atâta 
discernământ şi atenţie se îngrijea maica mea de problema cuminţeniei. Avea desigur această 
înţelepciune şi acest discernământ ca dar de la Dumnezeu, pentru viaţa ei ascetică şi smerită. 

După naşterea celor nouă copii, părinţii mei nu au mai trăit împreună trupeşte, ci numai 
duhovniceşte, ca fraţii. Unul dormea într-un capăt al camerei, celălalt în celălalt, iar copiii la 
mijloc, toţi pe jos, pe saltele de paie, în faţa sobei. Smerită, binecuvântată şi sfinţită viaţă 
ascetică. 

Maica mea m-a învăţat să fac multe metanii şi să mă rog mult. Eu, rămânând acasă, o ajutam pe 
mama la diferite treburi femeieşti, deoarece o iubeam şi mă durea văzând-o cât de mult se 
ostenea. Şi aşa am învăţat să cos, să ţes plăpumi (după cum le spuneam noi la cearşafuri în Asia 
Mică), şi, în general, am învăţat toate treburile gospodăreşti. Acest lucru m-a ajutat şi în viaţa 
monahicească, pentru că mi-a venit uşor la îndatoririle ce mi se cereau. 

Când aprindeam focul în sobă, în lunile de iarnă, părinţii mei stăteau unul de-o parte, iar altul de 
cealaltă parte a sobei. Avea fiecare locul lui. La atât respect îi aveam pe părinţii noştri, încât 
niciodată nu ne aşezam pe locurile lor, chiar dacă lipseau atunci de acasă. 

Nu aveam preot în sat. O dată la 10-15 zile venea un preot să slujească Sfânta Liturghie în 
biserica satului, iar eu mergeam din timpul nopţii la biserică ca să-1 ajut pe preot în Sfântul Altar, 
iar mă târziu şi la strană, la cântat. Până să vină oamenii în biserică făceam continuu metanii 
mari. 

Odată preotul mi-a zis: 

- Copilul meu, Iacov, nu se fac metanii mari în ziua de Duminică. Este ziua învierii. A înviat 
Domnul! 

Iar eu i-am răspuns: 

- Părinte, fac metanii pentru că aşa m-a învăţat maica mea. 
Cât am fost copii nu am ştiut de spovedanie, dar când eram să 

ne împărtăşim, după post aspru, sărutam mâna părinţilor noştri, a bătrânilor din biserică şi aşa ne 
împărtăşeam. 

Cumpătarea maicii mele în privinţa mâncării era minunată. Cu o sută de grame de ulei petreceam 
toată săptămâna. Nu pentru că nu am fi avut posibilităţi. Aveam şi moşii, tata era zidar şi cu 
venitul familiei am fi putut duce o viaţă mult mai îmbelşugată. Dar rnaica noastră avea 
dumnezeiasca virtute a milosteniei ajunsă la cea mai mare măsură. Mâna ei era totdeauna 
deschisă celor în suferinţă şă sărăcie, iar în acei ani astfel de oameni erau foarte mulţi. Mama le 
împărţea mâncare şi haine. Era atât de milostivă încât dădea şi necesarul nostru de haine. 

Când am crescut mai mare, tata mă lua cu el la lucrul zidăriei, iar când ne întorceam acasă se 
întâmpla să nu mai găsim hainele de schimb. Dar harul lui Dumnezeu era atât de bogat în inimile 
noastre, că ne încălzea şi ne bucura, şi toate erau în pace în casa noastră". 
In acest sfinţit mediu, harul lui Dumnezeu începu să-1 lumineze şi să-1 povăţuiască pe viitorul 
Stareţ. (...) După terminarea şcolii primare, învăţătorul satului, văzând marile daruri şi virtuţi ale 
lui Iacov, i-a sfătuit pe părinţii acestuia să-şi trimită copilul la Halkida la liceu, ca să-şi continue 
studiile, „pentru că este păcat să nedreptăţim asemenea minte", zicea învăţătorul. 

„Dar părinţii mei - povesteşte Stareţul - au preferat să mă ţină pe lângă ei, fiindu-le frică să nu 
cad în tot felul de primejdii, stând departe de familie." 

Aşa a rămas Stareţul cu cunoştinţele adunate numai din şcoala primară, ca să-1 ia Dumnezeu, 
Care „pe cei neînvăţaţi i-a făcut înţelepţi". Şi să-1 înveţe adevărata înţelepciune necesară unui 
adevărat Teolog şi Părinte al Bisericii. 

Atât marele dar al credinţei şi al smereniei copilului, cât şi rugăciunile maicii sale, au fost 
virtuţile minunate de legătură vie cu prea Sfânta noastră Născătoare de Dumnezeu şi cu toţi 
Sfinţii, în acest chip foarte firesc, a fost coborât cerul pe pământ, petrecându-se „mari fapte ale 
credinţei nezdruncinate". 

„Odată - ne povesteşte Stareţul - când eram copil mic, am răcit atât de tare încât am căzut la pat, 
respirând foarte greu şi simţind o durere cumplită în partea stângă a pieptului. Doctor în sat nu 
exista şi singura noastră scăpare era la Dumnezeu şi la sfinţii Lui. 

Aveam în casă o mică icoană de argint a Sfântului Haralambie, icoană făcătoare de minuni din 
secolul al XVI-lea. Această icoană am adus-o din Asia Mică, ca odor părintesc strămoşesc. 
Maica mea făcea multă rugăciune şi multe metanii, rugându-1 pe sfânt. La un moment dat am 
văzut o mână sfinţită de Arhiereu, de la încheietură în jos, trecându-mi peste cap şi coborând la 
piept, în locul unde mă durea. Apoi a făcut pe acel loc semnul Sfintei Cruci şi m-a mângâiat. 
Imediat a trecut durerea, mi s-a uşurat respiraţia şi m-am făcut bine. 

I-am zis atunci mamei mele: 

- Maica mea, am văzut o mână sfinţită care m-a însemnat cu semnul Sfintei Cruci şi m-a 
mângâiat şi acum sunt bine. Toate au trecut. Mâna era păroasă, am văzut-o foarte bine. 

- Copilul meu, mi-a zis maica mea, a fost Sfântul Haralambie care a venit si te-a vindecat. Ziua 
de astăzi să ţi-o aminteşti totdeauna, pentru că mort ai fost şi ai înviat. 

Când s-a lacul minunea era ziua Sfântului Apostol Toma. (...) 

Stareţul vorbea foarte des despre virtutea postului şi despre practicarea acestuia în binecuvântata 

lor familie. 

„Când era Postul Mare, posteam aspru. Datorită muncilor obositoare, aşteptam Bunavestire sau 
Floriile, ca să putem mânca puţin peşte prăjit. Acest peşte conservat ni se părea foarte bun. De 
asemenea ne plăcea să mâncăm puţine sardele proaspete, singurul peşte mare care ajungea în 
satul nostru, şi acesta foarte rar. 

Maica mea, vrând să mă încerce dacă postesc cu toată inima îmi spunea câteodată în timpul 
postului: 

- Copilul meu, Iacov, eşti atât de slab! Mănâncă un ouşor, ca să te întăreşti. 

- Dacă voi mânca acum ou, i-am răspuns eu, nu voi mai înţelege învierea. Eu vreau să mănânc 
ou de Paşti, ca să înţeleg învierea. 

Când se termina postul şi veneau Pastile, nu mâneam îndată oul, ci îl luam şi ieşeam afară din 
sat, pe câmpie, în locurile pustii. Acolo cântam «Hristos a înviat» şi troparele învierii cu toată 
puterea sufletului meu, cu dor şi evlavie, până se făcea aproape amiază. Atunci mă aşezam şi 
mâneam oul de Paşti, şi mi se părea că miroase frumos. 

Stareţul Varsanufîe de la Optina(7) 

Când cu aveam trei-patru ani, împreună cu tatăl meu mergeam des la biserică şi de multe ori, 
când stăteam lângă icoana Maicii Domnului, mi se părea că Născătoarea de Dumnezeu se uită la 
mine din icoană şi zâmbeşte şi mă cheamă. Eu fugeam la tatăl meu. 

- Tată, tată, Ea este vie! - repetam eu. 

- Cine, copilaşul meu? 

- Născătoarea de Dumnezeu. 

Tata nu mă înţelegea. Odată, când aveam şase ani, s-a întâmplat următorul lucru: noi locuiam în 
vila de pe moşia noastră din Orenburg. Casa noastră se afla într-un parc uriaş şi era păzită de 
paznici şi câini, astfel încât nu era posibil ca o persoană străină să pătrundă acolo fără să fie 
observată. Odată mă plimbam împreună cu tatăl meu prin parc şi, deodată, nu pot să-mi dau 
seama de unde, a apărut în faţa noastră un bătrân. Apropiindu-se de tatăl meu, el a spus: „Ţine 
minte, părinte, că acest copilaş, la timpul său, va scoate suflete din iad". După ce a spus aceasta, 
el a dispărut, în zadar l-au căutat apoi peste tot, nici unul dintre paznici nu 1-a văzut. 

Mama mea a murit atunci când eu am venit pe lume şi tatăl meu s-a căsătorit a doua oară. Mama 
mea vitregă era o femeie adânc credincioasă şi nemaipomenit de bună, astfel încât i-a ţinut pe 
deplin locul mamei mele. Şi pot să spun chiar că nici mama mea naturală nu ar fi putut să-mi dea 

o asemenea educaţie. Ea se deştepta foarte devreme şi în fiecare zi mergea cu mine la utrenie, 
neţinând cont de vârsta mea fragedă. 

Era dimineaţa foarte devreme. Eu mă trezeam, însă nu voiam să mă scol. Camerista o ajuta pe 
mama să se spele, iar eu mă înfofoleam în pătură. Mama deja era gata. 

- Ah, Pavel încă doarme, spunea ea, adu-mi încoace apă rece -îi zicea cameristei, 
într-o clipă eu ieşeam din pătură. 

- Mămico, dar eu m-am trezit deja! 

Mă îmbrăcau şi împreună cu mama mergeam la biserică. Era încă întuneric beznă, iar eu mă 
prăbuşeam în nămeţii de zăpadă şi păşeam în urma mamei, însă ei îi plăcea să se roage şi acasă. 
Citea acatistul, iar eu cântam cu glas tare şi subţire în toată casa: 

- Preasfântă Născătoare de Dumnezeu, mântuieşte-ne pe noi! 

Stareţul Simeon Kholmogorov(8) 

Părinţii săi, fiind ştiutori de carte, după ce se întorceau de sărbători de la biserica din satul vecin, 
aflată la o depărtare de vreo 2-3 verste, îşi petreceau ziua citind Vieţile Sfinţilor, Evanghelia şi 
Psaltirea. Micul Ganea (diminutivul de la Gavriil), singurul lor băiat, a învăţat să citească din 
Psaltire, cu ajutorul surorilor lui mai mari, Eugenia şi Ana (mai târziu monahiile Evstolia şi 
Agnia). 

Aceste lecturi au făcut o puternică impresie asupra întregii familii, căci ei toţi şi-au cunoscut 
păcătoşenia vieţii lor şi au dorit să urmeze celor plăcuţi lui Dumnezeu, care trăiau potrivit 
poruncilor lui Hristos. Erau foarte apropiaţi între dânşii, iubeau munca şi n-au cunoscut niciodată 
lipsuri materiale. Copiii erau înconjuraţi de afecţiunea înţeleaptă a părinţilor şi nu au fost 
vreodată pedepsiţi cu asprime. In plus, faţă de simpla dojana verbală, mama lor şi-a ales ca 
mijloc principal de educare a copiilor să se plângă lui Dumnezeu. Cu privire la aceasta, Stareţul 
povestea următoarele: 

„Din când în când făceam câte o poznă, iar mama îmi spunea: 

- Ganea, nu fi obraznic ! Uite, pentru că nu asculţi niciodată, mereu intri în încurcături, şi eu 
trebuie să răspund în faţa lui Dumnezeu pentru purtarea ta. Căci tu, cu obrăznicia ta, faci păcate, 
iar mai târziu te vei chinui să scapi de ele. 

Numai că tinereţea îşi urma cursul ei. Indiferent cât mă străduiam eu, intram iarăşi în vreo 
încurcătură. Atunci mama îngenunchea, ca de obicei, în faţa sfintelor icoane, şi, cu lacrimi ochi, 
începea să se plângă de mine lui Dumnezeu, rugându-se cu glas tare: 

- Doamne, am cerut un fiu de la Tine. Dar el se poartă tare urât şi nici nu mă ascultă. Ce să mă 
mai fac cu el? El o să piară, iar eu mă voi osândi. . . O, Doamne! Nu-1 mai lăsa, ci povăţuieşte-1 
aşa fel încât să nu mai facă nici un rău. . . 

Astfel se ruga ca, plângând. Stăteam lângă ea, potolit acum, ascultându-i plângerile. Mi se făcea 
ruşine şi mă cuprindea mila faţă de draga mamă. 

- Mămico, mămico! . . . N-o să mă mai port aşa. . ., îi şopteam cu teamă. 

Se ruga totdeauna lui Dumnezeu pentru mine. Ii fâgăduiam din nou că nu voi mai fi necuviincios 
şi apoi, curând, stăteam iarăşi la rugăciune lângă ea". 

Mama lui era o femeie duhovnicească. Privea chiar şi năzdrăveniile lui copilăreşti cu ochi 
duhovniceşti, socotind dacă erau sau nu păcat. De asemeni, cântărea orice altceva din punct de 
vedere pur religios: dacă e plăcut lui Dumnezeu. Credea cu tărie în purtarea de grijă a lui 
Dumnezeu pentru oameni, credinţă pe care o împărtăşea şi restul familiei. Dacă iubitul şi 
singurul lor băiat, Ganea, se îmbolnăvea, înainte de orice de aducea rugăciune lui Dumnezeu. 
Dacă nu îi era mai bine, de făcea lui Dumnezeu vreo făgăduinţă, iar el se însănătoşea. 

In copilăria sa, Ganea a fost firav şi adesea bolnav, aşa încât au fost făcute multe astfel de 
făgăduinţe: sa mergem la biserică în fiecare sărbătoare, să dea milostenie, să nu mănânce carne, 
să se roage acasă, să nu se însoare o vreme şi aşa mai departe. In împlinirea acestor făgăduinţe, 
viaţa familiei Zirianov deveni cu totul unică, pe jumătate monahală; iar felul lor de viaţă se 
deosebea chiar şi în afară de cel al fermierilor din vecinătate. La început, aceasta atrase tot felul 
de bănuieli, iar mai târziu calomnieri prin tribunal, din partea unui unchi şi a preotului paroh. 
Procesul se încheie, bineînţeles, în favoarea familiei. 

Evlavia părinţilor s-a transmis cu totul special în sufletele sensibile ale copiilor, devenind proprie 
lor. Credeau şi ei, fără îndoială, în Dumnezeu şi îi simţeau dragostea şi purtarea Sa de grijă. Iată 
câteva întâmplări care ne înfăţişează ce-a simţit Ganea când era copil, adolescent şi tânăr. 

Părinţii săi l-au dus pentru prima dată la slujba învierii când Ganea nu avea decât trei sau patru 
anişori. Atmosfera era sărbătorească: sfintele slujbe din biserica satului, dangătul vesel al 
clopotelor, strălucitoarea lumină a candelabrelor, cântările minunate, mulţimea oamenilor cu 
lumânările aprinse, bucuria de pe feţele lor, răspunsul unanim la urarea preotului - Adevărat a 
înviat! -, toate acestea au făcut o impresie atât de adâncă în sufletul lui Ganea şi în mintea lui, 
încât nu mai înceta a o întreba pe mama: 

- O să mai stăm cu lumânări? Când vor mai striga oamenii: „Hristos a înviat!"? 

- Peste un an, Ganea. 

Copilului i s-a părut un timp prea lung ca să aştepte. . . Aşa că s-a hotărât să refacă el însuşi 
Pastele: se duse în şopron şi, apăsându-şi nasul de sticla de la fereastră, a început să-şi închipuie 
slujba de Paşti. Era şi preotul în veşminte strălucitoare, erau şi lumânările aprinse, era şi 
candelabrul!... 

- Dar ce e asta? Ce este aceasta? 

Dintr-o dată s-a ivit în văzduh un candelabru ceresc încărcat de flăcărui strălucitoare care s-a 
coborât mai aproape de Ganea; un fel de lumină negrăită s-a ivit ca nişte stâlpi de foc dintr-un 
loc în altul şi de jur-împrejur, ca nişte cercuri de curcubee, închipuind asemănarea Crucii. 

Inima lui Ganea îngheţa; s-a lipit de fereastră şi se uita, şi se uita. . . Ce privelişte minunată! Era 
chiar mai frumoasă decât biserica satului! Şi, brusc, auzi un glas: 

- Tu eşti al Meu! 

- Al cui sunt eu? gândi Ganea. 

- Al lui Dumnezeu! Şi, totodată, vedenia dispăru. 

Apoi, acelaşi cer de toate zilele, norii, acelaşi şopron. . . Acum, mama îl chema pe iubitul ei: 

- Ganea, Ganea dragă! Unde te-ai ascuns? Hai să mănânci! 

- Ganea intră, dar, neputând să se aşeze din pricina bucuriei sale lăuntrice, sărea într-un picior, 
spunând întruna: 

- Eu nu sunt al tău, eu nu sunt al tău! . . . 

- O, Doamne, ce i s-o fi întâmplat? se întrebă mama, alarmată. 

- Dar atunci, al cui eşti? 

- Eu sunt al lui Dumnezeu, al lui Dumnezeu! Şi începu din nou să ţopăie, zicând: Nu sunt al tău! 

Trecură zece ani. Avea propria lui sanie, dar nu avea nici un derdeluş pe care să se poată da. 
Mama nu i-ar fi îngăduit să se ducă pe dealul de lângă sat, pe care se jucau ceilalţi copii, ca nu 
cumva să vadă sau să audă ceva rău. 

Postul Mare sosi; în sat, prima săptămână era respectată cu stricteţe. Şi pentru că nu mai era 
nimeni pe dealul îngheţat, Ganea s-a hotărât să se ducă el. „Acum mă pot duce!" a decis el. A 
plecat fără să-şi mai întrebe părinţii. Numai că, la puţin timp după ce a început să coboare, a 
intrat într-o buturugă care bloca derdeluşul îngheţat şi 1-a împiedicat să mai alunece. Un cui 
ruginit ieşea afară din butuc. Ganea se izbi brusc de buturugă şi, fiind aruncat de pe sanie, a 
trecut razant cu cuiul. . . îşi sfâşie nu numai perechea nouă de pantaloni, ci şi pâslarii cei noi. 
Ţâşni şi sângele. . ., dar nu simţea nici o durere: era prea speriat din pricină că nu şi-a ascultat 
părinţii şi şi-a stricat ghetele. 

- Ce vor spune acum mama şi tata?. . . Mai bine să mă grăbesc acasă! 

S-a suit în vârful unei şuri de paie şi a început să se roage Sfântului Simeon, Făcătorul de Minuni 
din Verkoturie, care era cinstit ca sfânt de către toţi cei din jurul Munţilor Urali şi în toată 
Siberia. Se ruga fierbinte, cu lacrimi: îi părea rău că a plecat la derdeluş, fără binecuvântarea 
părinţilor şi a făgăduit să se îndrepte, pentru ca, în cele din urmă, să promită plăcutului lui 
Dumnezeu acestea: 

- Voi merge fără greş pe jos până la moaştele tale (cam 280 de verste), numai vindecă-mă, trebuie 
să mă vindeci! 

Apoi, din pricina oboselii, a adormit în rugăciune fierbinte. . . 

Şi astfel, a văzut în vis un bărbat cu o înfăţişare uimitoare, apropiindu-se de el. Faţa îi era severă, 
dar prietenoasă. Purta o haină aspră, jerpelită, dar curată şi foarte scorţoasă, ca şi cum cineva 
tocmai ar fi terminat să o calce. II întrebă pe Ganea: 

- De ce m-ai chemat? Ganea îi răspunse în vis: 

- Te rog, vindecă-mă, o, plăcutule al lui Dumnezeu! 

- Şi te vei ţine de cuvânt - ca să mergi la Verkoturie? 

- Voi merge, voi merge cât se poate de sigur! Numai vindecă-mă, Sfinte! Te rog, te rog, vindecă- 
mă! . . . 

Sfântul Simeon îi atinse piciorul, în dreptul rănii, apoi dispăru. Ganea se trezi din pricina durerii 
mari de picior, şi îşi întinde spontan mâna ca să se scarpine. Abia atunci a înţeles ce se 
întâmplase, şi se înspăimântă: rana se vindecase complet, iar când o scarpină, pielea se desfăcu 
precum o coajă veche, şi dedesupt a zărit pielea rozie proaspătă. 

Ganea căzu în genunchi, şi cu cutremur şi bucurie începu să mulţumească Făcătorului de Minuni 
din Verkoturie. Nu destăinui această întâmplare părinţilor. Mai trecură câţiva ani. Ganea nu 
înceta să dorească a merge la Verkoturie pentru a se închina moaştelor Sfântului Simeon. în cele 
din urmă se ivi şi prilejul favorabil: un grup mare de pelerini avea să se strângă în satul vecin 
Florov pentru a se duce la moaştele Sfântului. Ganea primi şi el încuviinţarea de a merge cu 

surorile lui. în noaptea dinaintea plecării, Ganea văzu în vis un drum. Prin faţa lui treceau ca 
fulgerul sate, râuri, păduri, iar el înainta tot mai repede. Unde şi către ce ducea acest drum?. . . 
Când plecară în ziua următoare, Ganea începu să recunoască satele, pădurile şi apele de-a lungul 
drumului: erau exact aceleaşi pe care le văzuse în vis. Cât de bine cunoştea acest traseu! 

La Verkoturie, toată lumea se împărtăşi cu Sfintele Taine, iar în a şaptea zi se pregătiră pentru 
întoarcerea acasă. Ganea era neliniştit;: avea în buzunar câteva monede noi, dar nu găsea nici un 
ţăran nevoiaş căruia să i le dea. Acel pelerin minunat pe care-1 văzuse când intrau în Verkoturie, 
şi care semăna cu omul care apăruse în vis şi-1 vindecase, nu mai era de găsit nicăieri. Pe 
neaşteptate, când nu mai avea nici o speranţă de a mai vedea acel pelerin minunat, s-a trezit cu el 
alături - îngenunche şi, privindu-1, îl luă de mână şi-i spuse cu blândeţe: 
- Vei fi călugăr! . . . Vei fi schimonah! . . . , iar lui Ganea i se păru că mai adaugă: Vei fi aici! . . . 

Intre timp, Ganea îşi scoase în grabă copeicile cele noi din buzunar şi le puse în mâna 
pelerinului. Acesta s-a pierdut curând în mulţime şi îl pierdu din vedere. 
Proorocia acelui pelerin misterios se adeveri: Ganea, într-adevăr avea să devină călugăr 
schimonah. Dar ce însemnară cuvintele: „Vei fi aici" - despre aceasta stareţul însuşi evita să 
vorbească şi schimba subiectul. 



(1) S-au utilizat ediţiile mai vechi ale Vieţilor sfinţilor, cele din jurul anului 1900. 

(2) învăţătura dobândită în afara Bisericii, (cultura păgână) 

(3) Paragrafele acestea, din viaţa Sfântului Pantelimon, au fost aduse în atenţie tocmai pentru a 
arăta că bunele deprinderi creştine şi credinţa dreaptă, sădite în copilărie, pot da rod mai târziu, 
chiar dacă acel copil a pierdut, aparent, în şcolile lumii conştiinţa creştină. Dar acest caz nu este 
unul demn de urmat, ci el este pus în evidenţă pentru a nu descuraja nici eforturile mai mici ale 
unor părinţi mai puţin conştienţi. 

(4)„Sfântul Nectarie, sfântul secolului nostru", Sotos Hondropoulos, Ed. Bunavestire, Bacău, 
2001. 

(5) „De la pământ la cer. Activităţile misionare ale Sfântului Inochentie din Alaska", Monah 
Andrew Wermuth, Ed. Bunavestire, Galaţi, 2002. 

(6) " Un Stareţ Sfânt. Fericitul Părinte Iacov, egumen al Sfintei Mănăstiri Cuviosul David", Ed. 
Bunavestire, Bacău, 2002. 

(7) "Stareţul Varsanufie de la Optina, Moştenire Duhovnicească", Ed. Bunavestire, Galaţi, 2002. 

(8) „Stareţul Simeon Kholmogorov, Umil din cei de demult - stareţul Gavriil" Ed. Bunavestire, 
Bacău, 1998. 

